
CAPITOLUL 1. 


KOLCIAK — DICTATORUL ALB. 


Răsturnarea Directoratului. Omul şi 
anturajul. Opoziția lui Semenov. 


Răsturnarea Directoratului. 


Eram la Petropavlowsk, gata de plecare în noua 
garnizoană, la Irkutzk, când primim vestea răstur- 
nării Directoratului, căruia o lovitură de Stat nu i-a 
toiniciei sau a defectelor. El întrunea însă sufragiile 
aproape unanime a marilor partide politice, a refu- 
giaţilor din Rusia Europeană şi-a opiniei publice din 
Siberia. 


* 


In Septembrie, la congresul de Stat din Ufa, par- 
tidele politice şi-au spus clar părerile asupra îormei 
de guvernământ a Rusiei, cerută de împrejurările 
actuale. 

Dintre organizaţiunile politice, sociale şi naţionale, 
reprezentate în congres, numai delegaţii cercurilor 

economice şi industriale au cerut cu stăruință o dic- 
tatură militară, susținând că numai un asemenea 
regim ar putea face faţă greutăților momentului, res- 
tabilind liniştea şi redând populaţiei siguranța per- 
sonală şi siguranţa afacerilor economice şi finan- 
ciare. 

Cadeții au fost de asemenea pentru dictatură şi 
numai datorită faptului, că partidul nu se putuse o- 
pri încă asupra persoanei care să întrunească cali- 
tățile unui dictator, a susținut ideia directoratului, 
ca un organ de tranziție. 

Dar nici cercurile economice şi financiare nici ca- 
deții, după înscăunarea directoratului, n'au renun- 
tat la ideia dictaturei. 

Inginerul K, mare industriaş din Urali, vorbind 
perfect limbile germană şi engleză, îmi spune, că 
motivul pentru care guvernele provinciale au întâr- 
ziat predarea agendelor guvernamentale directora- 
tului, trebue căutat în propaganda ce s'a făcut de 
cadeți şi de industriaşi pentru dictatură. Nu trebue 
uitată nici împrejurarea că astăzi bogăţiile siberi- 
ene au fost distruse, iar depozitele militare şi multă 
avere a fost confiscată de trupele naţionale de vo- 
luntari pentru nevoile apărării Siberiei. In asemenea 
condițiuni un guvern a toată Rusia are nevoie de 
sprijinul material al cercurilor economice şi indus- 
triale. atât pentru organizarea puterii armate, cât şi 
pentru organizarea administraţiei. E firesc deci, că 
ideile unor atari cercuri, canalizate în bună parte 
prin partidul burghez al cadeţilor, să prindă rădă- 
cină în armata care luptă pe front şi 'n aceia care se 
organizează în interiorul ţării. Când pe orizontul po- 
litic al Siberiei şi Rusiei antibolşevică a apărut omul 
căutat de susţinătorii dictaturei, chestiunea aceasta 
s'a pus repede. 

Omul îu amiralul Kolciak care, după spusele ru- 

şilor, are reputaţia unui bărbat instruit, militar des- 
toinic și patriot desăvârşit, neînregimentat în nici 
unul din partidele politice. 

Insuşi Nicolae Avksentiev, preşedintele directora- 
tului, la un banchet, dat în onoarea reprezentanţilor 
aliaţi, cu 12 zile înainte de lovitura de Stat, ridica 
păharul „pentru trecutul strălucit şi pentru viitorul 
strălucit al amiralului“, 

Kolciak, abia sosit în Siberia din Extremul Orient, 
îu numit ministru de răsboi în Guvernul Directora- 
tului şi plecă pe front în inspecţie. Când se reîn- 
toarse, se produse lovitura de Stat din noaptea de 
17/18 Noembrie, care-l ridică la demnitatea de Re- 
gent al Rusiei. 

Lovitura, pusă la cale de organizaţiunile de dreap- 
ta cu concursul tacit al Guvernului Directoratului, 
fu executată de armată. Nicolae Avksentiev, preşe- 
dintele Directoratului, A. A. Argunov, locţiitorul de 
preşedinte, Vladimir Zenzinov, membru al Directo- 
ratului şi N. P. Rogovsky, ministru de interne sunt 
arestaţi de către un grup de ofiţeri, conduşi de colo- 
nelul Viacesiav Ivanovici 'Wolkov şi de ofiţerii ca- 
zaci lvan Nicolaevici Krasilnikov şi Apolon Vsevo- 
lodovici Katanaeva. 


Consiliul de miniștri în înţelegere cu o parte din 
membri Directoratului, preluând prerogativele aces- 
tuia, le-a trecut asupra amiralului Alexandru Vasili- 
evici Kolciak, ministru de răsboi, care ia titlul de 
Inalt Regent (Verhovnâi Pravitel). 

Persoane foarte onorabile afirmă, că la concilia- 
bulul în care s'a hotărât răsturnarea Directoratului 
a luat parte şi un ofițer englez, delegat al generalu- 
lui Knox. O spun de altfel şi unii ofiţeri din misiu- 
nea îranceză. 

Simţul poporului caracterizează, a doua zi după 
lovitura de Stat astfel situaţia creiată la Omsk : 


Soldat rosiski 
Mnndir angliski, 
Tabak iaponski, — 
Pravitel Omski. 


Soldatul e rus, 
Echipamentul englezesc, — 
Tutunul japonez 

Rezentul e din Omsk. 


Cântecul poate fi şi o aluzie la atribuţiunile gene- 
ralului Knox, de-a instrui şi echipa pe voluntarii ruşi. 
* 

Regentului se supun toate puterile armate ale Sta- 
tului şi lui îi aparţine realizarea autorităţii supreme 
în Stat, precum şi puterea guvernării în toată pleni- 
tudinea ei. Lui îi aparţine prerogativa de-a lua orice 
măsuri extraordinare pentru complectarea şi apro- 
vizionarea forțelor armate şi pentru asigurarea or- 
„dinei şi respectului legii. 


* 


Unele gazete aduc manifestul lui Kolciak către po- 
pulație. Alte manifeste similare, publicate în cursul 
revoluţiei se adresau de obiceiu şi naționalităților Ru- 
siei. Când una din ideile fundamentale a revoluției 
era şi samoopredelenia (autodeterminarea) noroade- 
lor, acest procedeu se impunea, dar Kolciak se pare 
că nu recunoaşte în Rusia decât Ruşi. Este o indi- 
caţie lămuritoare în ceeace priveşte politica oficială 
a nouii stăpâniri faţă de naţionalităţile Rusiei. 

Kolciak arată că în ziua de 18 Noembrie 1918, 
Directoratul Rusiei s'a disolvat şi Consiliul de Mi- 

niştri primind toată puterea i-a încredințat-o lui, a- 
poi declară că „în condiţiunile deosebit de grele ale 
răsboiului civil şi a complectei dezorganizări a vieţii 
de Stat: 

„Nu voi merge pe calea reacţiunei şi nici pe dru- 
mul periculos al partidelor politice. 

Ca scop principal îmi pun : 

„Organizarea armatei, pentru a o face in stare së 
lupte vitejeşte contra bolşevicilor până la complecta 
lor înfrângere ; 

restabilirea ordinei legale, astiel ca poporul să-şi 
poată alege nestânjenit forma de guvernământ, pe 
care o va vrea, realizând astiel marea ideie de liber- 
tate, proclamată în lumea întreagă. 


* 


Două idei de bază se desprind din scurtul manifest 
al Amiralului Kolciak : 

1. Regentul nu se va întemeia pe partidele politice 
ci pe armată, deşi reprezentanţii partidelor politice 
în congresul de Stat din Ufa, au dovedit cuminţenie 
şi simţ politic. 

2. Kolciak promite forma de guvernământ, pe care 
o va vrea poporul prin Constituantă. 

Constituanta rusească a devenit o himeră politică 
şi scuza incapacității politicianilor şi generalilor ruşi 
contra-bolşevici. 

Manifestul din 20 Noembrie anunţă deci dictatura 
albă în fața dictaturii roşii. 


* 


Kolciak, dictatorul alb, a fost unul dintre cei mai 
vrednici ofiţeri a marinei imperiale şi distins cu un 
premiu de către Academia de Ştiinţe din Petrograd 
pentru o îndrăsneaţă expediţie în Oceanul Ingheţat 

de Nord şi pe marea de Karsk. I s'au încredinţat 
importante nincţiuni în comandamentul flotei ruseşti: 
în 1916, după ce a fost avansat contra-amiral, i s'a 
dat comandamentul secţiunei de operaţiuni a statu- 
lui major a flotei din Marea Baltică, apoi în acelaş 
an fu trecut comandant al flotei din marea Neagră, 


Amiralul Alexandru Kolciak. 


revenindu-i astfel onoarea de-a lucra pentru reali- 
zarea celui mai mare vis a politicei imperialiste a 
Rusiei: ocuparea Constantinopolului. 

Revoluţia din Februarie 1917 nu i-a dat ocazia să 
se distingă cu vre'un fapt de arme în noul comanda- 
ment, dar păstrarea disciplinei între marinarii Mă- 

rii Ngere aproape în tot cursul anului 1917, este pen- 
tru Kolciak un titlu de onoare. 

Evenimentele politice din Noembrie 1917 l-au fă- 
cut să părăsească flota Mării Negre, retrăgându-se 
la Sevastopol de unde, după o călătorie prin Ame- 
rica şi Japonia, îl găsim la Peking ca ministru de 
răsboi, întrun guvern prezidat de generalul Hor- 
vath. Cu ajutorul generalului englez Knox trece în 
Siberia, iar tânărul general ceh Gaida, îl ajută să 
traverseze Transbaicalia, unde stăpâneşte în mod ti- 
ranic adversarul său, atamanul Semenov. 


In urma unui ordin al generalului Boldârew, co- 
mandant suprem al Armatei Ruseşti de pe frontul U- 
ralilor, este trecut la dispoziţia acestui comanda- 
ment, iar mai apoi intră în guvernul din Omsk ca 
ministru de răsboi. Este o fire de-o irascibilitate bol- 
năvicioasă. Unii afirmă că este morfinoman, iar alţii, 
demonstrează c'ar suferi de paralizie generală. Fe- 
meile spun însă că e un bărbat ideal dar totuşi prea 
afemeiat. 


* 


Kolciak vede situaţiunea politică, pe care urma s'o 
domineze, întro formă puţin progresistă. El crede 
că refacerea societăţii Petrogradului în preajma sa 
se impune, ca un magnet politic pentru psihologia 
masselor ruseşti. Incet-încet camarila dela Curtea 
imperială se reface la Omsk și Regentul, în loc să-şi 
caute sfat şi sprijin între reprezentanţii intelectuali- 
tăţii şi nobilimii provinciale, adună în preajma sa o 
seamă de persoane din nobilimea Petrogradului, oa- 
meni cu vederi politice reacționare, adversari hotă- 
râţi a ideilor de primenire politică a vechiului im- 
periu. 

Boierii Petrogradului au reprezentat întotdeauna 

idei conservatoare reacționare, față de liberalismul 
progresist al boierimei din provincie. 


* 


Ruşii mau avut o nobilime de baştină. 

Când în veacul al XV-lea principii Moscovei au 
scuturat jugul mongol, pus de Cenghis Uan, unind 
sub sceptrul lor o seamă de provincii, cari au for- 
mat baza imperiului de mai târziu, n'au avut de lup- 
tat contra niciunui domn feudal. La ei n'a existat o 
nobilime în înțelesul de castă privilegiată. A existat 
însă o nobilime teritorială — dvorianstvo — compu- 
să din elemente eterogene : descendenţi ai camara- 
zilor de arme a Principilor Waregi, fondatorii mo- 
narhiei ruse din al IX-lea veac; begi tătari învinşi şi 
trecuţi apoi în serviciul Moscovei, şefi militari ve- 
niţi din Moldova, din Polonia, din Austria, sau chiar 
de mai departe din Europa în fruntea unor detaşa- 
mente de luptători chemaţi în ajutor de principii 
muscali 

Această nobilime de import, lipsită de orice pre- 
judecăţi de castă, s'a asimilat repede, rusificându-se. 

Oamenii aceştia n'au cunoscut titluri nobilitare, în 
afară de aceia de Principe, pe care ii purtau membrii 
familiei domnitoare şi din curtoazie era menţinut şi 
pentru urmaşii principilor Moscovei şi descendenti- 
lor lui Rurik (Rurikovitzi). O seamă de dvoriane 
forma totuși o oligarhie în preajma tronului şi se 
numea boieri ; boeria nu era însă ereditară, putân- 
du-se ridica la ea oricare dvoriane de rând. arii 
Rusiei vechi când se căsătoriau îşi alegeau arina 
dintre fiicele dvorianilor, indiferent de situaţiunea 
socială a socrului. 

Petru-cel-Mare însă, organizând Statul rus după 
modelul Statelor Europene, formând un sistem de 

guvernare centralist, a creiat o clasă de funcţionari 
aduşi tot dia afară, cărora le-a dat titluri de Baroni, 
Conţi sau Prinţi sau le-a recunoscut pe acelea ce le 
aveau în ţara lor de origine. Așa s'a format societa- 
tea nobilitară a Petrogradului, din oameni de im- 
port, alături de o seamă din descendenţii veritabili a 
lui Rurik şi de favoriţii impărăteşelor Elisabeta şi E- 
caterina. 

Un antagonism s'a zămislit însă între nobilimea 
din preajma Curţii, între aceşti Prinţi noui, Conti 
sau Baroni şi nobilimea provincială, mult mai libe- 
rală şi care în repetate rânduri a dat autori de con- 
juraţii politice. O găsim şi în Siberia în număr des- 
tul de însemnat. Dar aci în Siberia mai găsim o no- 
bilime provenită din ostracizaţii regimului țarist, din 
expulzaţii politici, din urmaşii decembriştilor dela 
1825 şi din ai Octombriştilor dela 1905. 

Kolciak se simte însă măzulit să aibă în preajma 
sa, ca sfătuitori direcţi, oameni din societatea Ţa- 
rului, reprezentanţii reacţiunei ce fusese cuibărită la 
Petrograd şi la Curtea Imperială. Drumul acestor 
oameni este bătătorit demult şi Kolciak nu va putea 
merge decât pe acest drum al reacţiunii şi răsbună- 
rilor politice. 

Nobilimea şi intelectualitatea provincială este a- 
dânc jicnită prin acest mod de-a vedea al Inaltului 
Regent. 


Opoziția lui Semenov, 


Generalul Boldârev, membru al Directoratului şi 
comandant al trupelor de pe front nu vrea să recu- 
noască autoritatea lui Kolciak. El depune comanda 
şi părăseşte Siberia, se zice, pentru Japonia. 

In Extremul Orient, la Vladivostok, autoritatea 
militară o deţine generalul Horvath. El trecu de par- 

tea Regentului. Horvath mai lucrase cu Kolciak, cu 
câteva luni mai înainte, în Peking, unde se formase 
sub preşidenţia sa un „guvern a toată Rusia“, având 
pe Kolciak ministru de răsboiu. Guvernul acesta nu 
s'a putut menţine, datorită opoziţiei îndârjite a Ata- 
manului Semenov, care dispune asupra armatei din 
Transbaicalia. Funcționarea unui guvern a toată Ru- 
sia în apropierea Transbaicaliei, unde Semenov se 
poartă ca un satrap, jefuind populaţia sau călătorii 
ce vin sau pleacă din Siberia, i-ar fi micşorat auto- 
vitatea. Pe de altă parte japonezii cari susţin pe Se- 
menov, nu văd cu ochi buni un guvern a toată Ru- 
sia, chiar în Extremul Orient, unde au atâtea inte- 
rese şi unde lucrează din răsputeri pentru consacra- 
rea influenţei lor politice. 

Semenov şi de data aceasta se opune lui Kolciak. 
La notificarea acestuia, declară, că se va considera 
independent, dacă Regența nu va îi trecută lui De- 
nekin, care luptă contra bolşevicilor în Rusia meri- 
dională. Denekin este prea departe şi nu poate știrbi 
deocamdată autoritatea lui Semenov în Transbai- 
calia. 

In fața acestei situaţii, în ziua de 4 Decembrie, 
Kolciak trimite următoarea telegramă circulară tu- 
turor generalilor din Siberia : „Atamanul Semenov 
refuză în mod categoric de-a se supune şi executa 
ordinele autorităţii superioare. El a întrerupt comu- 
nicaţia pe calea ferată, aducând astfel mari prejudi- 
cii armatelor depe front. Am ordonat să fie înlătu- 
rat. Comanda asupra regiunilor militare a corpuri- 
lor 4 şi 5 armată (Irkutzk şi Cita) am predat-o ge- 
neralului Wolkov, care va avea drepturile unui co- 
mandant de armată şi a unui guvernator general. 
El va avea sediul în lrkutzk şi va sta sub comanda 
mea directă. Ordon generalului Wolkov să supună 
pe atamanul Semenov și pe partizanii săi. In acest 

scop, ordon generalului Horvath să întrebuințeze 
contra acestuia întreaga forță armată de care dis- 
pune pentru a ajuta generalului Wolkov în misiunea 
sa. Colonelul Semenov şi partizanii săi trebuesc a- 
restaţi şi predaţi generalului Wolkov“. 


* 


In urma acestor fapte, răsboiul civil între trupele 
albe din Siberia poate isbucni dintr'o zi într'alta. 

Kolciak nu-şi poate permite însă luxul unui răsboi 
pe două îronturi. El nu poate ataca pe Semenov, de- 
oarece în Siberia nu există decât cadrele ofițerești, 
cu ordonanţele, a vechilor regimente imperiale. 

Se pare că nici Horvath la Vladivostok nu stă 
mai bine. Japonezii nu vor permite nici un fel de 
mişcare contra atamanului. Dacă totuşi ar isbucni, 
trupele japoneze ar lichida-o în numele principiului 
de ordine. 

Voluntarii nu au motiv de ceartă; ei păstrează 
neutralitatea. 

Semenov, bine înarmat şi bine hrănit, s'a închis 
în Transbaicalia ca întrun cerc de fier. Inchiderea 
circulaţiei ameninţă serios frontul din Urali dar Ja- 
ponezii, prin generalii Otani şi Oba, declară că vor 
garanta transporturile militare prin Transbaicalia. 
Generalul Oba comandă divizia 5-a japoneză, care 
staţionează la Cita, în garnizoana lui Semenov, iar 
Otani are comanda supremă a tuturor trupelor ja- 
poneze din Siberia. 

Chestiunea Semenov constitue prima înfrângere 
a lui Kolciak. 


* 


Abia înscăunat, Kolciak suferi o altă grea lovitură. 
In ziua de 22 Decembrie o mişcare militară, isbuc- 
nită în Omsk, încercă să răstoarne dictatura. 

Revolta a fost sângeros reprimată. Se afirmă, că 
aproape 400 de oameni ar îi fost împuşcaţi fără ju- 
decată. Unii dintre aceștia erau membri marcanţi ai 
congresului de Stat din Ufa. 

Dela această dată o sângeroasă reacțiune stăpâ- 
neşte în Siberia. Se pare că Regentul şi partizanii 
săi se transformă în satrapi albi. In nopţile urmă- 
toare, grupuri de ofiţeri au masacrat în închisori ne- 
numărați adversari politici, — oameni absolut ino- 
fensivi. 

Dar şi reacţiunea polulară se produce. În Irkutzk 
se svoneşte că partidele socialiste se vor uni pentru 
apărarea democraţiei siberiene. Se vorbeşte din nou 
şi stăruitor de autonomia Siberiei. 

CAPITOLUL II. 


POLITICA REGENTULUI. 


Administraţia. Armata. Raporturile cu 
aliaţii. Problema naționalităților. Chestiunea 
agrară. Chestiunea muncitorească. Problema 

Constituantei. Guvernele lui Kolciak. 


Deși Kolciak afirmă că politica lui este continua- 
rea politicei primului guvern burghez al Rusiei şi că 
nu se poate reveni la ceiace a fost înainte de revo- 
luţia din Februarie, dictatorul nu este omul care să 
poată creia uriaşului imperiu instituţii democratice. 
Prea legat prin toată pregătirea lui sufletească, prin 
creşterea şi educaţia lui de ceia ce-a fost Rusia de 
odinioară, în conştiinţa lui înțelege să refacă şi să 
consolideze Rusia veche, imperialistă, cu toate am- 
biţiunile ei panslaviunofile. Lipsit de energie, de ho- 
tărâre şi de directive sănătoase în problemele mari 
puse de răsboiu şi de revoluţie, fugind de răspunde- 
re, Kolciak înţelege să lase rezolvirea tuturor acestor 
probleme viitorului, întruchipat în Constituantă. 

Dictatorul atacă rezolvirea problemelor politice şi 
sociale în mod superficial şi strict provizoriu, neîn- 
țţelegând să angajeze nici întrun chip viitorul ţării 

sale aşa cum de altfel au procedat toţi eroii ruşi ai 
revoluţiei, adversari ai bolşevicilor. 

Una din cauzele căderii tuturora a fost şi este a- 
ceastă lipsă de directive precise și hotărâte, con- 
form situaţiei internaţionale creiată, de răsboiu şi si- 
tuaţiei interne din Rusia, creiată de revoluţie. 


Administraţia. 


Consecvent proclamaţiei sale către populație, că 
nu se va întemeia pe partidele politice ci pe armată, 
Kolciak crede că este bine ca puterea dictatorială să 
o exercite şi din punct de vedere administrativ prin 
militari. In posturile administrative de iniţiativă şi 
răspundere, cari de obicei necesită cunoştinţe şi pre- 
gătiri speciale, Regentul a numit diferiţi militari, cei 
mai mulţi necunoscători a situaţiei şi împrejurărilor 
din Siberia, iar în multe părţi comandanții de deta- 
şamente şi grupuri de armată deţin importante pos- 
turi administrative, administrând instituţiile după 
propria lor chibzuinţă şi bun plac. In această situaţie 
nu se poate creia o unitate de vederi în modul de 
administrare al imensei provincii. 

În repetate rânduri, partidele politice atrag aten- 
tia Regentului, că lărgirea extraordinară a îuncțiu- 
nilor autorităţilor militare, atrage, pe de o parte pe 
militari în chestiunile politice, iar pe de altă parte 
militarizează înstituţiunile administrative şi recoman- 
dă coordonarea minuțioasă a organelor regimului 
civil cu organele militare, observând precis limitele 
ambelor grupuri a puterii executive, iar pe terenul 
dispoziţiilor de caracter administrativ cer Regentu- 
lui să se recunoască superioritatea regimului civil. 

Dar regimul militar-administrativ, care enervează 
şi compromite puterea dictatorului, se lăţeşte peste 
întreaga Siberie. 


20 


www.dacoromanica.ro 


Partidul constituţional-democrat, care sprijină pe 
Kolciak, discutând problema administrativă crede că 
„principiul regimului dictatorial nu poate fi înlocuit, 
deşi în ochi: populaţiei este pus în legătură cu sama- 
“zolnicia și nelegiuirea. Mâna pedepsitoare a regimu- 
lui trebue să se ridice mai întâi asupra agenţilor pro- 
prii, cari vatămă prestigiul în ţară, ar guvernul să 
asigure adevăratele baze legale ale ordinei“. Aşa 
vorbesc cadeţii când şef al guvernului din Omsk este 
V. P. Pepeiiaev, preşedintele secţiei de est a parti- 
dului, partid care în Congresul din Ufa a cerut dic- 
tatura şi-a lucrat din răsputeri pentru înscăunarea 
dictatorului. 

Celelalte grupări politice şi naţionale, — mai pu- 
ţin cercurile industriale, mulţumite cu politica lui Kol- 
ciak, văd în sistemul militar-administrativ prăbuşi- 
rea dictaturei şi lucrează în direcţiunea aceasta. 


Armata. 


Armata siberiană este foarte pestriță ca origine şi 
idei morale. Formată în bună parte din soldaţi origi- 
nari din Rusia Europeană, fără nici o convingere şi 
neînţelegători câtuşi de puţin a ideilor în numele că- 
rora luptă, dornici să-şi revadă casele părăsite, de- 
zertează zilnic. Unităţile se refac fie cu recruți noui, 
fie cu dezertorii cari fug dela bolşevici, — aceştia 
devenind adesea cei mai buni soldați. 

Dar unei armate, care reprezintă idei revoluţio- 
nare, îi trebuie conştiinţă şi încredere desăvârşită în 
superioritatea ideii, îi trebuie suflet... Asemenea ca- 
lități nu găsim în armata siberiană. In repetate rân- 
duri Kolciak constată că : 

„S'au predat în prinsoare soldaţi tineri, dintre cei 
mobilizați şi au trecut la inamic înainte de luptă. 

„In cursul luptelor s'au observat cazuri când po- 

pulaţia a lucrat în mod dușmănos față de armată 
şi dispune ca : 

„Toată averea mişcătoare a acelor, cari s'au pre- 
dat voluntari în captivitate, sau cari au trecut la i- 
namic, asemenea şi acelor, cari servesc ca voluntari 
în rândurile roşiilor, să se cceniişce în folosul Sta- 
tului“. 

„Pământul, proprietatea acestor persoane, devine 
proprietate a Statului şi se va preda pentru satisfa- 
cerea nevoilor acelor soldaţi şi familiile lor, cari au 
suferit în timpul luptelor prezente“. 

„In cursul operaţiilor, trădătorii amintiţi mai sus 
nu se vor lua în captivitate, ci vor îi împuşcaţi fără 
judecată, iar în viitorul mai îndepărtat vor fi ares- 
taţi şi predaţi curţii marţiale“. 


* 


Aceasta este armata pe care se sprijină Regentul. 
O strălucită excepţie constituesc însă diviziile I- 
jevski şi Wotkinsk, formate din muncitorii dela: îa- 
bricile cu acelaş nume, organizați de bolşevici. De- 
zamăgiţi în idealul pentru care luptaseră cu bărbă- 
ție sub şefii comunişti, după ce au văzut îngrozitoa- 
rea realitate în care este împinsă Rusia, au părăsit 
ideile comuniste şi în 17 August, 1918, au trecut cu 
toții pe cealaltă parte a baricadei, la albi. Astăzi ei 
formează diviziile inimoase şi pline de suflet, pe cari 
se întemeiază Regentul în cele mai grele împreiju- 
rări. 


* 


Graba cu care a fost organizată armata şi stră- 
duința de a-i mări efectivele cu orice preţ, se resimte, 


Necesităţile urgente ce apăreau în măsura în care 
Siberia se elibera de bolşevici, au făcut să fie men- 

ținute vechile cadre ale armatei imperiale din gar- 
nizcanele Siberiei, Aşa se explică faptul că se găsesc 
în Siberia zeci de regimente al căror efectiv, de mul- 
te ori, abia atinge 20 de soldați. 

Pe de altă parte, lipsa de legătură între diferitele 
ținuturi ale Siberiei este o cauză a imposibilității or- 
ganizării temeinice a unei armate unitare, 

Aşa în regiunea Turkestanului au deţinut puterea 
detaşamentele cazacilor, sub comanda Atamanului 
Dutow. 

In Irkutzk este recunoscută organizarea vechiului 
Corp al 4-lea siberian de armată, iar în Transbaica- 
lia ființează corpul al V-lea siberian, a cărui coman- 
dă o deține Atamanul Semenov, care refuză însă să 
recunoască autoritatea lui Kolciak. 


Nevoia unei bune organizări a armatei ruseşti se 
simte însă numai pe front. Generalul Boldârev, pri- 
mul comandant suprem al tuturor forţelor ruseşti 
contra bolşevice, care îşi primise acest mandat dela 
congresul din Ufa în calitatea lui de membru al Di- 
rectoratului, a rămas prea puţin în fruntea aşa zi- 
selor „forţe ruseşti de pe uscat şi de pe apă“, pen- 
tru ca organizarea începută de el să poată da roade. 


Cel care trasează acum liniile generale de organi- 
zare a armatei siberiene este amiralul Kolciak. 

In organizarea trupelor lui Kolciak, se disting trei 
categorii de armate: 


1. Armate, cari luptă independent de comanda di- 
rectă a Inaltului Regent, cum este armata de sud a 
lui Denikin, care a recunoscut în Mai 1919, autori- 
tatea Regentului. 


2. Armate, care şi-au păstrat vechea organizare 
şi cadrele din timpul imperiului, cum sunt corpul 4 
la Irkutzk si corpul 5 în Transbaicalia. 


3. Armata depe front, căreia în ordinele lui Kol- 

ciak şi in ordinele antecesorului său, generalul Bol- 
dârev, i se zice „tânăra dar strălucita armată“. 
Intr'adevăr, această armată are cadre noi, fiind 
formată în majoritate din voluntari. După Boldârev 
comanda acestei armate a luat-o însuşi Kolceak iar 
la 4 Ianuarie 1919 o trece tânărului general ceh Gai- 
da, având șef de stat major pe generalul rus Bogos- 
lowski. Generalul Gaida intrase voluntar în armata 
cehoslovacă, ca simplu soldat. El învățase medicina. 
Purtându-se brav a fost avansat căpitan. Jn această 
calitate a ordonat trupelor cehoslovace să ocupe Si- 
beria; după câteva luni este general. Se svoneşte că 
el ar dori să se căsătorească cu fata lui Kelciak, dar 
în urma unor neînțelegeri cu Regeniul, Gaida demi- 
sionează în lunie 1919 şi comanda armatei este tre- 
cută generalului Diterix, unul dintre cei mai destoi- 
nici generali ruşi din Siberia. Diterix este tot ceh de 
origine. Moşul său se refugiase din Bohemia în Ru- 


sla. 
* 


Generalul Mihail Vasilievici Diterix a îndeplinit 
servicii importante în timpul răsboiului. Ultima cu- 
mandă efectivă ce-a avut, a fost aceia a detaşamen- 
tului rusesc.dela Salonik. Kerensky l-a invitat să in- 
tre în cabinetul său ca ministru de răsboi dar Dite- 
rix a refuzat. A fost unul dintre intimii şi auxiliarii 
generalilor Korniloii şi Duhonin. 


* 


Alegerea lui Diterix ca suprem comandant este 
una dintre cele mai bune măsuri ale lui Kolciak, dar 
vine prea târziu; — abia la 20 Iunie 1919 când si- 
tuația frontului de vest este sdruncinată i-se predă 
comanda supremă peste Armata Siberiană peste Ar- 
mata de est şi peste Flotila de Răsboiu. 

Datorită iniţiativei lui Diterix, Kolciak dispune îm- 
părţirea trupelor siberene în trei armate : 

Armata l-a sub comanda generalului Pepeliaev, 
fratele președintelui de consiliu. 

Armata Il-a sub comanda generalului Lohwitzki, 
ce] care comandase detașamentul rusesc pe frontul 
francez. 

Armata lil-a sub comanda generalului Saharov, 
care urmă lui Diterix la comanda supremă. 

Impărțirea aceasta nu mai poate ajuta însă opera- 
ţiilor militare, ci doar unei ordini oarecare în dra- 
matica retragere spre răsărit. 


Kolciak şi aliaţii. 


Cum ascensiunea lui Kolciak survenise imediat 
după armisiiţiul care a pus capăt marelui răsboiu, 
acesta saluta la 7 Decembrie 1918, printr'o declara- 
țiune victoria aliaţilor, exprimând recunoştinţa po- 
porului rus pentru constrângerea Germaniei de-a pă- 
răsi teritoriile cutropite ale Rusiei şi pentru abolirea 
păcii dela Brest-Litovsk. | 

Kolciak îşi exprimă nădejdea, că guvernul rus cu 
ocaziunea tratativelor de pace, va contribui şi el la 
organizarea popoarelor pe baza: principiilor noui şi 
de solidaritate politică. 

In declaraţiunea aceasta Kolciak arăta, că „Rusiei, 
frântă de excepţionale greutăţi, provocate de răs- 
boju şi de revoluţie, nu i-a fost dat să rămână în 
rândul aliaţilor până la fericita zi a biruinţei dar îm- 
preună cu aliații sărbătoreşte victoria, aşteptând re- 
zultatele ei binefăcătoare şi pentru poporul rus“. 

Regentul constată, că nu sunt uitate de către a- 
liaţi, marile sforţări şi nenumăratele jertfe sânge- 
roase aduse de ruşi pentru scopul comun al aliați- 
lor, — căci „aceștia au constrâns Germania să re 

nunţe la pacea dela Brest-Litowsk, obligând-o să-şi 
retragă armata din teritoriile ruseşti şi să curme 
jaful averii poporului rus.“ 

In acest gest al aliaţilor față de Germania, Kolciak 
vede garanţia renașterii imperiului. 

„Sprijinindu-se pe sentimente naţionale sănătoase, 
guvernul rus tinde spre reclădirea Statului, pe baza 
principiilor adevăratei democraţii, a libertăţii și e- 
galităţii“, — spune declaraţiunea Regentului, '— şi 
„cunoscând că puterile aliate sunt conduse de ma- 
rile idealuri ale umanităţii, dreptăţii şi solidarităţii 
internaţionale, guvernul rus va primi cu recunoştinţă 
ajutorul aliat în munca pentru restabilirea Rusiei, 
deoarece Rusia nu trebue să rămână în situaţia ei 
actuală, amenințând ţările civilizate cu mari şi noui 
zguduiri, lipsind popoarele obosite de binefacerile vi- 
eţii paşnice, iar pe învingători de roadele triumfu- 
lui lor“. 

Principial, Kolciak are dreptate, dar pentru aliaţi 
numai confirmarea victoriei şi cuvintele de slavă ale 
guvernului din Omsk nu 'constituesc suficientă ga- 
ranție pentru o politică democratică. 

In momentul luării îrânelor Statului, Kolciak fă- 
cuse unele declaraţiuni de principii, privind politica 
externă şi internă — dar cum acestor declarațiuni 
le lipsea claritatea şi cum politica Regeniului devia 
încet-încet dela linia de conduită ce-şi fixase, milita- 
rizând administraţia şi înăbuşind orice opoziţie, a- 
liaţii i-au pus o seamă de întrebări printr'o notă co- 
lectivă. Kolciak răspunde la 26 Mai, constatând că 
scopul puterilor fată de Rusia corespunde probleme- 
lor pe cari şi le-a pus guvernul rusesc, care se nă- 
zueşte să restabilească ordinea, distrugând bolşe- 
vismul. 

Odată ţara salvată din această nenorocire, prima 
grijă va fi convocarea Constituantei. El, Kolciak, îi 

va preda puterea, — Constituanta fiind singura au- 
toritate în drept să stabilească aşezămintele viitoare 
ale Statului şi să rezolve problemele mari, puse de 
răsboiu şi de revoluţie. 

Printr'un asemenea răspuns, Kclciak, care proslă- 
veşte triumful aliaţilor și exprimă recuncștinţa po- 
porului rus faţă de aliaţi pentru constrângerea Ger- 
maniei să părăsească pământul rusesc cutropit, nu-și 
ia nici o obligaţiune politică fată de aliaţi. 


* 


In altă ordine de idei, Kolciak se declară gata să 
cerceteze, împreună cu puterile aliate, toate proble- 
mele internaţicnale în legătură cu Rusia, în cadrul 
ideilor a căror înfăptuire o reprezintă Liga Națiuni- 
lor, ca bunăoară reducerea armamentului, prevenirea 
răsboaielor şi asigurarea păcii. 

In ceiace priveşte chestiunile interne, răspunsub 
Inaltului Regent urmează astfel : 


„Trecând la chestiunea organizării interne care 
poate interesa Puterile, numai întrucât ele dau di- 
rective politice guvernului rusesc, repet că nu poate 
să mai survină o reîntoarcere la regimul care a e- 
xistat în Rusia inainte de Februarie 1917, că rezol- 
virea vremelnică a chestiunei agrare, asupra căreia 
s'a oprit guvernul, are în vedere satisfacerea intere- 
selor cercurilor largi ale populaţiei şi derivă din con- 
vingerea, că Rusia numai atunci va fi unitară şi so- 
lidă când țărănimea, de mai multe milioane, va îi 
deplin asigurată cu pământ. Tot asemenea în admi- 
nistrarea ținuturilor eliberate ale Rusiei, guvernul nu 
numai că nu pune piedici acţiunei instituțiunilor ju- 
deţene şi orăşeneşti, dar vede în munca lor întări- 
rea bazelor de conducere independentă, cari consti- 
tuesc condiţii necesare renașterii Țării şi vom ajuta 

acestor organe prin toate mijloacele ce ne stáu la 
dispoziţie“. 

„Punând problema ordinei în ţară şi asigurării 
populaţiei, obosită de teroarea ce domneşte în Ru- 
sia, guvernul recunoaşte, că toate claseie sunt egale 
înaintea legii, fără deosebire de religie şi de naţio- 
nalitate“. 


EX 


Kolciak ţine să sublinieze că declaraţia o face în 
numele Rusiei naţionale; exprimându-și nădejdea că 
după distrugerea bolşevismului se vor putea aranja 
toate chestiunile ce interesează popoarele, a căror 
viaţă publică şi de Stat este în legătură cu Rusia. 


Problema naționalităților, 


Alături de alte probleme, s'a ridicat ameninţătoa- 
re în Rusia şi problema naționalităților. 

Ţinând seamă de mentalitatea politicianilor ruşi, 
de misiunea istoric-religioasă a Țarismului, rezolvi- 
rea problemei naționalităților în spiritul propagat de 
unele neamuri cu desăvârşită conştiinţă naţională ca 
polonezii, românii, finlandezii, lituanii, -ucrainienii era 
pentru bărbatii de Stat ai Rusiei'o imposibilitate 
morală. 


x 


Atât Țarul, cât şi nobilimea dela conducere sau 
aceia băştinaşă — provincială şi toată intelectuali- 
tatea rusă era îmbibată de principiile slavofilismului 
care, în cursul veacului trecut, à propagat cu stăru- 
ință mesianismul cultural şi politic al poporului rus. 

In domeniul spiritual, după principiile slavofilismu- 
lui, biserica ortodoxă rusă este singura biserică a- 
devărat creștină; în domeniul politic, slavonismul 

condamnă veformele lui Petru cel Mare şi propagă 
reîntoarcerea la vechile obiceiuri moscovite; în do- 
meniul social, mirul țărănesc e considerat ca o cre- 
iaţiune specifică a geniului rus, care va aduce pros- 
peritatea Rusiei. Plecând dela aceste principii fun- 
damentale, rușii condamnau civilizaţia occidentală 
şi căutau să opună acestei lumi germano-romană, o 
lume nouă : lumea civilizaţiei greco-slavă. 

Mişcările răsboinice din a doua jumătate a vea- 
cului trecut din Balcani au surescitat pe ruși şi en- 
tuziasmul pentru frații slavi, cari se trudeau să scu- 
ture jugul turcesc, a împins în întreaga Rusie sla- 
voiilismul pe primul plan, consacrându-l ca o doc 
trină de politică naționalistă. 

Scriitorul Danielevsky a scris un adevărat cate- 
hism al slavofilismului, cuprins în cartea Rusia şi 
Europa. 

Scrisă cu entuziasm şi cu talent remarcabil, car- 
tea stabileşte un antagonism ireductibil între Rusia 
şi lumea occidentală şi caută să demonstreze supe- 
rioritatea culturei ruse faţă de cea occidentală. 

In domeniul politicei externe, cartea lui Danielev- 
sky stabileşte ca scop suprem al Rusiei, unirea tu- 
turor slavilor, dacă nu sub acelaş sceptru, cel puţin 
sub: aceiaşi hegemonie. Constantinopolul trebue să 
devină Capitala Imperiului Rus şi-a viitoarei federa- 
ţii slave. Aceste ţinte nu pot fi atinse, după slavoiili, 
decât printr'o luptă desnădăiduită între Rusia şi Oc- 
cident. 

Slavoiilismul deveni, în special după răsboiul ru- 
so-turc din 1877, o doctrină naţională imperialistă și 
reatţionară, menţinând în societatea rusească un spi- 
rit răsboinic şi şovinist. 


Ed 


In această situație popoarele străine din cuprinsul 

Rusiei nu se puteau aştepia la o dreaptă rezolvire a 
problemei naționalităților. 

Cele peste 100 de naţionalităţi au fost sugrumate 
până la revoluţie de cnutul căzăcesc, iar după revo- 
luţie de teroarea roşilor. 

Faţă de problema naționalităților bolşevicii au pro- 
fesat o doctrină ultraliberală. După revoluţia din Oc- 
tombrie Comisarii Poporului hotărăsc şi stabilesc ca 
principii de rezolvire a problemei următoarele: 

1. Egalitate în suveranitatea popoarelor Rusiei. 

2. Dreptul popoarelor de-a dispune singurs de ele 
inşile până la separarea şi constituirea în state in- 
dependente. 

3. Supriniarea tuturor privilegiilor şi limitelor na- 
tionale şi religioase. 

4, Libera desvoltare a minorităţilor naţionale şi a 
grupurilor etnice, locuind pe teritoriul Rusiei. 


E 


Program frumos şi plin de nădejdh pentru popoa- 
rele Rusiei, dar executarea bolşevică a fost alta. Co- 
misarii poporului au înțeles sub egalitatea şi suvera- 
nitatea popvarelor Rusiei suveranitatea dictaturei 
proletare în tot cuprinsul colosului rusesc; dreptul de 
liberă hotărâre a popoarelor, bolşevicii l-au conside- 
rat ca un drept de guvernare a popoarelor prin pro- 
letari, iar libera desvoltare a minorităţilor naţionale 
şi-a grupurilor etnice a fost înăbușită în mod sânge- 
ros. Religia a fost pângărită şi murdărită în tot ce 
morala ei are mai sfânt şi mai dumnezeesc. 

Proclamarea autonomiilor naţionale a constituit 
pentru bolşevici o amenințare a proletariatului din 
provinciile autonome şi un pretext abuziv şi drăcesc 
de intervenţie armată, pentru nivelarea internaţională 
a conştinţelor şi pentru înscăunarea dictaturei roşii. 

In problema naționalităților, Kolciak reia firul po- 
liticei guvernelor Lwof și Kerensky. Răspunsul din 
26 Maiu la nota aliaţilor, privind această problemă, 
este un monument de falşitate. 

Inaltul Regent se simte dator să reconfirme „ca 
pe un eveniment natural şi just reînvierea şi inde- 
pendenţa Poioniei“, aşa după cum a declarat si gu- 
vernul interimar al Rusiei din 1917. Kolciak este de- 
cis să recunoască guvernul finlandez şi independenţa 
Finlandei, asigurându-i organizarea internă şi ţine 
să declare că guvernul încă depe acum asigură drep- 
turile autonome a naționalităților. „Suntem gata — 
spune Regentul — să pregătim cu plăcere (?) chiar 
acum deciziunile cari sunt în legătură cu grupările 
naţionale ale Estoniei, Litviei, Lituaniei şi a popoare- 
lor din Caucaz şi de dincolo de Caspica şi sperăm 
în rezolvirea urgentă a acestor chestiuni“. 

Toate aceste probleme au însă un corectiv : toate 
deciziunile luate de guvern în numele Rusiei vor tre- 
bui revăzute de Constituantă. Tot Constituanta va 
fixa şi graniţa ruso-poloneză, a cărei trasare defini- 
tivă „trebue să fie amânată până la Constituantă“. 

Toate celelalte probleme în legătură cu naționali- 
tăţile vor trebui de asemenea revăzute şi ratificate 
de către constituantă ca şi tratatele internaționale 
privitoare la Basarabia. 


Abia în noaptea căderei Omskului Regentul recu- 
noscu independenţa Poloniei, fără nici o condiţie. 


Chestiunea agrară, 


incă din veacul trecut s'a pus în mod acut şi pro- 
blema politicei agrare în Rusia. Până la 1861 n'a e- 
xistat nici un fel de proprietate ţărănească, — dar 
pe măsură ce ideile liberale pătrundeau la sate, ţă- 

rănimea începea să-şi afirme dreptul asupra pămân- 
tului ce-l muncea. 

Marile moşii erau lucrate de mujicii asociaţi în 
instituţia mirului. Pentru întâia dată în 1861 Alexan- 
dru al Il-lea, Țarul liberator, acorda ţăranilor pă- 
mânt şi ştergea iobăgia. Colectivităţii ţăranilor miru- 
lui, i s'a recunoscut în schimbul unui preţ de răs- 
cumpărare dreptul de proprietate asupra pământu- 
lui ce-l lucrase. 

Dar cum poporul rus este cel mai prolific depe su- 
prafața pământului, chestiunea agrară s'a pus în cu- 
rând cu aceiaşi permanenţă actualitate. Năzuinţele 
de emancipaie a păturei de jos s'au afirmat cu ener- 
gic în tot cursul veacului trecut — dar abia în 1906, 
când prin convocarea primei Dume s'a acordat po- 
porului o modestă participare la guvernarea Impe- 
riului, s'a încercat o nouă reglementare a chestiunei 
agrare. 

Atunci s'au adus legiuirile lui Stolypin, care pen- 
tru întâia dată introduceau proprietatea privată în lo- 
cul proprietăţii colective, dată la 1561 mirului. 

Legiuirile stolipiniene au constituit un mare pas 
spre consolidarea Rusiei dar legea a fost în majori- 
tatea cazurilor rău aplicată sau în mod abuziv înlă- 
turată. Chestiunea pământului a rămas şi pe mai de- 
parte o permanentă: ameninţare a însăşi existenței 
împărăției. 


* 


Modul cum bolşevicii au rezolvit prin tiecretut a- 
grar din 26 Octombrie 1917 problema agrară a sa- 
tisfăcut țărănimea. Mişcarea bolşevică a fost susţi- 
nută chiar în multe părţi ale Rusiei cu entuziasm de 
către țărănime, pentru care decretul bolşevic era, în 
aparenţă, o legitimă satisfacţie. Dispoziţiunile decre- 
tului şterg orice drept de proprietate asupra pămân- 

tului fără nici un fel de despăgubire iar comitetelor 
agrare locale, instituite de guvernul provizor al Prin- 
cipelui Lwof, li se acordă dreptul să dispună asupra 
felului de administrare a pământului expropriat, însă 
numai cu avizul organizațiunilor ţărăneşti. 

Prin aceste dispoziţiuni să creia în favorul orga- 
nizațiunilor ţărăneşti un larg drept de apreciere, a- 
supra administrării pământului rusesc. Hotărârea de- 
finitivă însă, în ceiace priveşte felul de exploatare a 
pământului, rămânea să fie adusă de către Consti- 
tuantă. 

O legitimă prudenţă politică îi obliga pe bolşevici 
să nu rezolve complect chestiunea agrară, — lăsând 
pe seama Constituantei punctul vulnerabil. 

Dizolvând însă Constituanta în lanuarie 1918, le- 
gea bolşevică a socializării pământului, din 6 Febru- 
arie 1918, tranşează cât mai complect întreaga ches- 
tiune. 

Oricât ar pare de favorabil ţărănimii, — decretul 
agrar din 26 Octombrie 1917 a provocat totuşi o sea- 
mă de nemulțumiri în sânul acesteia alimentate de 
neînțelegerile dintre comitetele agrare locale şi or- 
ganizațiunile țărănești, nemulțumiri ce-au avut darul 
să facă pe bolşevici să evolueze spre social-revolu- 
ționari. Legea socializării pământului din Februarie 
1918 poartă pecetea programului politic al partidului 
social-revoluţionar promovat în vremea ţarismului, 

Noua lege bolșevică desfiinţează orice drept de 
proprietate imobiliară şi trece pământul cu întreg 
inventarul economic asupra poporului muncitor fără 
nici un drept de despăgubire a celor expropriaţi. Pâ- 
nă aci principiile decretului din Octombrie 1917 suni 
respectate. Drept la folosința pământului are însă 
numai acel care îl munceşte, — fără vreo restricţi- 
une rezultând din deosebirea de naţionalitate, religie 
sau de sex, deci egalitate desăvârşită, dar cu anu- 

mite restricţiuni, specifice în lege şi fără prea mare 
importanță. 

Acest principiu al egalităţii desăvârșite, care mai 
era perfecţionat prin dispozițiunea că împărțirea pă- 
mântului între ţăranii muncitori, de către organele 
Statului, se va face după capacitatea de muncă a fie- 
căruia, — a adus cu sine exproprierea tuturor tăra- 
nilor împroprietăriți în baza reformelor lui Stolypin 
şi a tuturor acelora cari prin intermediul „Băncii Tã- 
răneşti“ organizată tot prin reformele stolypiniene, 
cumpăraseră, alături de solul primit prin împroprie- 
tărire, alte desiatine de pământ, pe care l-au plătit 
în bani de mare valoare. 

Toţi acești ţărani, prin faptul că exproprierea bol- 
şevică se făcea fără vreo despăgubire, au fost aduşi 
la sapă de lemn, nivelându-se situaţia economică a 
satelor rusești prin acest mod de aplicare a principii- 
lor de egalitate. 

Bolșevicii cari se răzimau la oraşe pe periferii, la 
sate au căutat tot în sărăcime, — în oamenii fără 
căpătâiu — sprijinul necesar. Prin legea socializării 
se dădea o unică satisfacție „Komiteta biednostilor“, 
comitetelor sărăcimei, dar se arunca în acelaș timp 
sămânţa primelor răscoale ţărăneşti dela începutul 
anului 1918. Ori cât de puternic ar îi fost sentimen- 
tul naţional al Ucrainienilor, popor cu limbă mult di- 
ferită de aceia a Ruşilor, cu literatură şi istorie na- 
tională proprie, cu tradiţie şi aspiraţiuni naţionale, 
veleităţile de independenţă ucrainiană, au găsit un 
imbold de energie şi de rezistenţă în aplicarea ab- 
surdă a principiului bolșevic de „egalitate agrară“ a 
țărănimei. Toate răscoalele țărănești, înăbușite în 
cursul anilor 1918—1919 şi 1920 au originea în ne- 
multumirea provocată prin distrugerea marei înfăp- 
tuiri agrare stolipiniană. 

Dar după principiile bolşevice, ţăranul trebuia să 

devină un salahor pe domeniile Statului şi va trebui 
să lucreze după directivele comitetelor. Pentru a 
realiza acest scop final, bolşevicii au organizat coo- 
perativele de producte, gospodării sovietice model 
şi au căutat să introducă cele mai moderne maşini 
în producțiunea agricolă. Atât cooperativele, cât şi 
gospodăriile model. precum şi instituţiile de furni- 
zare a maşinilor agricole era firesc să primească 
directive dela o instituţie centrală şi iată cum, pe 
nesimţite, bolşevicii au devenit dirigiuitorii țărăni- 
mei muncitoare. O singură uriaşe gospodărie era în 
curs de a se creia pe teritoriul Rusiei. Această situa- 
ție s'a încercat a fi legalizată printr'un decret agrar 
din 14 Februarie 1919, prin care întreg teritoriul Re- 
publicei este considerat ca un singur fond de pro- 
ducţie şi condiţiunile de producţie urmează a fi date 
de” către conducerea centrală sovietică. 


După ce țărănimea în urma legii socializării pă- 
mântului, în cea mai mare parte a Rusiei îşi impărţi- 
se singură terenurile şi împărțirea fusese acceptată 
de organizaţiunile bolşevice, realizându-se astfel i- 
dealul agrar al acestei ţărănimi — „ciornâi perediel“ 
— împărțirea neagră, împărţirea reală a pământu- 
lui, ideal pentru care a curs atâta sânge şi s'au adus 
atâtea jertfe, câte n'a cunoscut nici o altă ţară, deşi 
această țărănime nu avea încă decât dela reformele 
lui Stolypin încoace şi prea puţin noţiunea dreptu- 
lui de proprietate individuală, — decretul din 14 
Februarie 1919 este cea mai crudă palmă dată en- 
tuziasmului țărănesc. Supravegherea producţiei tă- 
ranilor începe să ia forme concrete prin comitetele 
de însămânţare care dispun unde şi cum să se lu- 
creze pământul, ce şi cât să se semene, pentru ca 

sa se asigure, în acest mod, aprovizionarea proleta- 
riatului urban şi a armatei bolşevice. 

Țăranul nu mai poate reţine din producţiunea mun- 
cii lui decâr strictul necesar familiei sale, — restul 
se varsa Statului, urmând să primească în schimb 
mărfuri industriale. Aci intervine rezistenţa țărani- 
lor cari ascund plusul producţiei datorit Statului; So- 
vietele iau aspre măsuri de rechiziţionare a produc- 
tiei şi de pedeapsă a „infractorilor“; — ţăranii răs- 
pund în foarte multe părţi a Rusiei cu sângeroase şi 
permanente revolte. 

Situaţiunea de astăzi a ţăranului rus îl face să 
dea pentru rezolvirea cinstită a problemei agrare 
încă multe şi sângeroase jertfe. 

Formidabila înmulţire a ruşilor face ca numai o 
revizuire atentă şi leală a problemei agrare din ge- 
neraţie în generaţie să stabilească o linişte durabilă 
sau revenirea la o cuminte politică de colonizări du- 
pă principiile lui Stolypin. 


* 


In Siberia, pentru populaţiunea locală chestiunea 
pământului nu s'a pus niciodată cu acuitatea din Ru- 
sia Europeană. Aci sunt încă uriaşe întinderi de pă- 
mânt necălcate de piciorul omenesc, Imensa provin- 
cie constitue o enormă rezervă pentru realizarea u- 
nei politici de colonizări. Dealtiel numai răsboiul a 
întrerupt marea activitate a direcţiunilor de coloni- 
zare, instituite prin legile agrare din 1906. Am văzut 
în incursiunile prin nesfârşita pădure Taiga, făcute 
de voluntarii noştri, urmărind bandele bolşevice, mul- 
te vetre de sate proectate să fie înfiinţate. Hărțile 
Statului major arătau sate cari în realtate nu există 
și călătorul adesea nu găseşte decât vatra satului, 
unde pădurea s'a tăiat şi s'au croit drumuri de eşire 

la larg sau la malurile râurilor pentru viitorii colo- 
niști. 


x 


Kolciak şi-a publicat în câteva rânduri programul 
său agrar care are însă permanentul corectiv pus în 
calea tuturci realizărilor : Chestiunea seculară a pă- 
mântului va fi rezolvită de Constituantă. 


Regentul îşi dă seama că Rusia numai atunci va 
îi unită şi consolidată când țărănimea va îi deplin a- 
sigurată cu pământ şi declară aliaţilor că „rezolvi- 
rea vremelnică a chestiunei agrare asupra căreia s'a 
oprit guvernul, are în vedere satisfacerea cercurilor 
largi ale populaţiei“. 


Dar Kolciak, în rezolvirea vremelnică a chestiunei 
agrare înțelege că datoria guvernului este de-a in- 
-sufla populaţiunei agricole încrederea că recolta va 
aparține aceluia care a arat şi-a semănat, totuşi prin 
declaraţiunea din 4 Aprilie 1919, care conţine progra- 
mul agricol al Dictatorului promite „că guvernul va 
lua măsuri pentru asigurarea şi în viitor a micilor a- 
gricultori şi celor lipsiţi cu totul de pământ, folosin- 
du-se în primul rând de pământul moşierilor şi al 
Statului trecut de fapt de acum în posesiunea ţă- 
ranilor, iar pământurile cari se lucrau exclusiv sau 
de obiceiu de către familia proprietarului, fermieri- 
lor, împroprietăriților, vor fi restituite posesorilor 
legali“. 


Prin această declaraţiune principială, Kolciak în- 
țelege să consfințească prin lege o situaţiune de fapt 
creiată de revoluţie, declarând buni proprietari pe 
anumite porţiuni de teren pe ţăranii cari au ocupat, 
pentru nevoile proprii, pământuri de ale Statului sau 
de ale marilor moşieri. Acei cari au ocupat însă pă- 
mânturi lucrate exclusiv sau de obiceiu de familia 

proprietarului vor îi deposedaţi de posesiunea ce o 
deţin azi. Corectivul este destul de larg. 


* 


Totodată guvernul anunţă, că de aci înainte nu va 
mai permite ocuparea arbitrară a pământurilor, îie 
ale Statului, comunelor sau particulare şi toate vio- 
lările drepturilor pământurilor străine vor fi diferite 
Justiţiei. 

Actele legislative despre regularea relaţiilor agri- 
cole, despre regularea folosinţei provizorii a pămân- 
tului ocupat, despre împărţirea dreaptă, ce urma să 
se facă, şi în sfârşit condiţunile recompensei foşti- 
lor proprietari, o să urmeze în curând. 

Scopul general al acestor legi va fi transmiterea 
pământului dela cei ce nu lucrează, populaţiei mun- 
citoreşti, şi creiarea de ajutoare pentru desvoltarea 
gospodăriilor agricultorilor mici, indiferent dacă vor 
îi puse pe baza proprietăţii personale sau comune. 

Pentru a ajuta formarea de gospodării a ţăranilor 
muncitori, guvernul va da un ajutor larg pentru tse- 
cerea acestor pământuri în plină proprietate. 


Guvernul mai declară că înţelege să facă acest pas 
plin de adâncă însemnătate istorică, plecând din con- 
vingerea că numai cu astfel de măsură poate renaş- 
te, întări şi asigura buna stare a ţăranilor ruşi iar 
binele ţărănimii este fundamentul sănătos şi tare, pe 
care o să fie pusă fortăreaţa nouă, liberă şi puter- 
nică. 

Ca urmare a declarațiunei din 4 Aprilie, minist- 
rul de agricultură Petrov, reglementează ordinea de 
executare a semănăturilor în cursul anului 1919 pe 
pământurile neaparţinând semănătorilor, dispunând 
ca toate semănăturile făcute pe pământurile neapar- 
tinând semănătorilor, adică semănăturile de toamna 

anului 1918 şi semănăturile de vara anului 1919, îor- 
mează proprietatea inalienabilă a acelor persoane, 
cu munca sau mijloacele cărora sunt făcute, respec- 
tând anumite dispoziţiuni ministeriale. 


Chestiunea muncitorească, 


Problema socială a muncitorimei nu l-a preocu- 
pat pe Kolciak în măsura în care se afirmase im- 
portanţa ei în decursul revoluţiei şi mai ales în ur- 
ma utopiilor bolşevice, cari au zăpăcit milioane de 
muncitori şi ţărani. 

Din populaţia Rusiei de 180 milioane suflete, nu- 
mai aproximativ 3 şi jumătate milioane erau munci- 
tori. Din acest număr peste 90% erau stabiliţi în Ru- 
sia Europeană şi numai restul se găsea la întreprin- 
derile din Siberia. Răsboiul a deplasat şi mai mult 
muncitorimea spre Rusia Europeană şi 'n această si- 
tuaţie, Kolciak, preocupat mai mult de problemele 
momentului, decât de viitor, a dat puţină importanţă 
chestiunei muncitoreşti, deşi cele mai bune divizii 
din armata sa sunt formate din muncitorii dela fa- 
bricile ljiewsky şi Wotkinsk. 

Aceste două divizii, organizate de bolşevici, lup- 
taseră sub steagul roşu în Urali trecând apoi la albi, 
înțelegând să lupte sub steagul naţional „pentru 
drepturile poporului rus şi pentru Constituantă“. 

Probabil că numai datorită faptului că în armata 
Inaltului Regent se aflau aceste două eroice divizii, 
Kolciak a declarat în ordinul-program din 26 Iulie, 
adresat armatei, că „refacerea ţării, rezolvirea ches- 
tiunei agrare şi muncitorească o poate face numai 
singur poporul rusesc distrugând boişevismul“ ceia 
ce constitue însăşi negația rezolvirei reale a acestor 
probleme. 


La atât se reduce programul lui Kolciak în ches- 

tiunea muncitorească. Acest fapt a determinat pe 
slujbaşii şi pe lucrătorii căii ferate să saboteze noua 
stăpânire, iar pe Kolciak să militarizeze calea ferată. 


Problema Constituantei. 


Toţi conducătorii Statelor au avut adesea nevoie 
de sfaturile celor mai apropiaţi dintre supuşii lor. 
arii autocraţi ai Rusiei consultau Consiliul de Stat 
al Imperiului, format din marii boeri şi dregători. 
Sub Petru cel Mare Consiliul de Stat a fost înlocuit 
cu un Senat, iar.sub Ana Ivanova cu Inaltul Consi- 
liu Secret. Elisabeta Petrovna a revenit la Senatul 
lui Petru cel Mare. 

Dar Țarii au convocat adesea şi Soborul ţări (Zem- 
sky Sobor) compus din reprezentanţii claselor li- 
bere. Ecaterina a 2-a stăpânită la începutul domniei 
de ideile generoase ale apusului, convocă o mare a- 
dunare generală compusă din reprezentanţii tuturor 
claselor, ai armatei, ai Neamurilor, provinciilor şi 
districtelor Rusiei, pentru alcătuirea unor noui le- 
giuiri pentru Imperiu. Dar vestea revoluţiei franceze a 
făcut să dizolve adunarea şi să guverneze în mod a- 
utocrat. 

Abia sub Alexandru I, ideile de emancipare poli- 
tică prinseră rădăcini, pentru ca să fie înăbușite de 
urmaşii săi. 

Dar intelectualitatea rusă, îmbibată de ideile libe- 
rale, şi constituită în numeroase societăţi secrete, 
luând pildă şi dela națiunea poloneză, începu să lup- 
te cu energie şi cu stăruință pentru dobândirea li- 
bertăților publice. Constituţia era visul acestor fana- 
tici. Abia sub domnia lui Nicolae al II-lea, ultimul 
Țar, după ce s'a vărsat atâta sânge, cât numai fa- 
natismul orb a-putut da, s'a ajuns la convocarea u- 
nei Dume a Imperiului, alcătuită din reprezentanții 


40 


www.dacoromanica.ro 


proprietarilor dela oraşe şi dela sate şi din delegaţii 
ţăranilor. Dar lucrările Dumei urmau să fie cenzu- 
rate de Consiliul Imperial, iar Ţarul putea lua hotă- 
râri peste rezoluţiunile celor două adunări. 


$ 


Intâia dumă se deschise în 1906, dar abia putu 
funcționa câteva luni, fiind dizovată la propunerea 
lui Stolypin. Dezideratele avansate, susținute în spe- 
cial de cadeți, cari au avut majoritatea în dumă şi 
cari cereau libertăți publice, vot universal, egalitate 
între cetățeni, guvern constituţional responsabil în 
faţa dumei, dizolvarea consiliului Imperial, erau pen- 
tru vremuriÍe acelea prea radicale. 


A doua Dumă se deschise în 1907 şi fu dizolvată 
după câteva luni, pentru motivul că partidele de 
stânga cereau o constituantă care să dea altă formă 
politică împărăției. 

A treia Dumă dăinui patru ani, din 1908 la 1912. 

In timpul când izbucni revoluţia funcționa a pa- 
tra Dumă, venită de atâtea ori în conflict cu guver- 
nui puternicului autocrat. 


x 


După evenimentele sângeroase din Februarie 1917 
toți ruşii, toate partidele politice, au văzut salvarea 
într'o Constituantă, care va pune Rusia pe baze po- 
litice noui. Convocată de Kerensky pe ziua de 28 
Noembrie 1917, un decret bolşevic a prorogat-o, 
convocând-a pe 5 Ianuarie 1918. 


Dar constituanta, visată de atâtea generaţiuni şi 
pentru care ruşii au dat numeroase jertfe de vieţi şi 
de sânge, n'a trăit decât o singură zi. Constituanta 
rusească s'a născut moartă; ea n'a putut realiza ni- 

mic din idealurile pentru care răsărise. Bolşevicii au 
dizolvat-o. 

In cursul revoluţiei, constituanta a fost şi este încă, 
pentru politicianii ruşi un paravan după care îşi as- 
cund neputinţa şi lipsa de iniţiativă şi de energie cre- 
iatoare. 

Cu excepţia lui Kolciak, toţi recunosc autoritatea 
legală a primei Constituante de-a hotărâ soarta Ru- 
siei. 

Kolciak este primul bărbat de Stat dintre adver- 
sarii hotărâți ai bolşevicilor cari contestă Constitu- 
antei dizolvată la 5 lanuarie 1918, dreptul de a de- 
cide asupra soartei Rusiei, pe motivul că alegerile 
s'ar îi efectuat sub teroarea roşie. FI are în Siberia 
o seamă de adversari hotărâți printre membrii pri- 
mei constituante şi se vede că adversitatea aceasta 
este una din cauzele tendinței de a micşora autori- 
tatea primei Constituante. 

„Toate sforţările mele, — spune Regentul, în răs- 
punsul său din 26 Maiu 1919, la nota aliaţilor — sunt 
indreptate ın direcţia răsboiului civil, pe care doresc 
să-l termin cât mai neîntârziat, prin distrugerea bol- 
sevismului, dând astfel poporului rus posibilitatea 
să-și exprime voinţa. Tărăgănarea luptei ar îndepărta 
această soluţie şi guvernul nu crede legală înlocui- 
rea alegerilor libere cu Constituanta din 1917, aleasă 
sub teroarea bolşevicilor, a cărei membri în mare 
parte se găsesc în mâinile bolşevicilor. Numai unei 
constituante aleasă în mod legal îi poate aparţine 
dreptul suprem de a rezolvi în mod definitiv toate 
problemele fundamentale de Stat, atât externe cât şi 
interne“. 

lar în altă parte Kolciak afirmă, că o comisiune 
specială lucrează deja la pregătirea alegerilor pe 
baza suiragiului universal. După eliberarea Rusiei de 
pacostea bolșevică, prima grijă a Regentului va îi. 

convocarea Constituantei, căreia el, Kolciak, îi va 
preda puterea. 

Deci şi pentru Kolciak, sugestionat de ideia Con- 
stituantei, aceasta constitue corectivul care nu-i în- 
găduie să ia vre'o hotărâre pentru a-şi consolida si- 
tuaţia, ducându-l la victorie. 

Chestiunea seculară a pământului, problema mun- 
citorească şi problemele naţionale, vor îi rezolvate 
de Constituanta a toată Rusia. 

Dar Constituanta a îost. Ce va aduce oare viitorul? 


Guvernele Dictatorului, 


Primul guvern al dictatorului, pus sub preşidenţia 
siberianului Petre Vologodsky, este format din ace- 
leaşi persoane, cari au compus şi guvernul Directo- 
ratului. 

Menţinut de Kolciak, mai mult ca recunoştinţă 
pentru ajutorul tacit dat cu ocazia loviturei de Stat 
din noaptea de 17/18 Noembrie, decât ca reprezen- 
tant autorizat a politicei de dictatură, guvernul Volo- 
godsky este compus din S. M. Ustrugov, Gattenber- 
ger, Krincinikov, Ghins, Serebrenicov, Starâkevici, 
Zefirov, Mihailov, Şciukin, Krasnov, Petrov, Surin şi 
Smirnov. De mai multă vreme Petre Vologodsky, 
care reprezintă ideia autonomistă siberiană, s'a re- 
tras dela conducerea efectivă a afacerilor de Stat şi 
preşidenţia Consiliului e trecută în mod interimar lui 
S. M. Ustrugov. 

Vologodsky, Serebrenikow, Ghins şi Mihailov sunt 
foşti membri ai guvernului autonomist siberian, iar 
dintre ceilalţi majoritatea sunt cadeți, iar parte din 
ei prieteni personali ai Dictatorului sau reprezen- 
tanţi ai cercurilor industriale. 

Guvernul s'a remaniat mai târziu cu generalul 
Stepanov, ca ministru de răsboiu, cu amiralul Kova- 

levsky, ca ministru al marinei şi cu cadetul Pepeli- 
aev, ca ministru de interne, care preia, în preajma 
căderii Inaltului Regent, preşidenţia de consiliu, îm- 
părtăşind soarta nefericită a acestuia, fără să poată 
organiza Siberia într'un puternic spate de rezistenţă 
a unui front de apărare contra invaziei bolşevice, — 
ideie în numele căreia preluă Pepeliaev conducerea 
guvernului, 

Preobrajensky, Morozov şi Stepanov  înlocuesc 
temporar pe câţiva miniştri titulari. 

CAPITOLUL III. 


PE FRONTUL INTERN. 


Pe calea îerată. Nijne-Udinsk. Lupta dela 
Ukar. Conflictul cehoslovac. Pe valea râului 
Uda. La Taişet. Spre Dolghi-Most. 
„Dikaia Divizia”. 


in primele zile din Iunie 1919, Legiunea Română 
preia paza unui sector de cale ferată în regiunea pä- 
durei Taiga. — Un ordin al comandantului Legiunei 
reproduce telegrama generalului Janin prin care a- 
nunţă, că guvernul român e de acord ca voluntarii 
de-aci să ia parte la operaţiunile militare al aliaţilor. 


= 


Frontul intern bolşevic s'a format dealungul căii 
ferate, după ocuparea Siberiei, în vara trecută, de 
către vlountari, căci nu toate organizaţiunile bolşe- 
vice, au putut fi lichidate. Multe s'au refugiat în pă- 
durile seculare, unde le-a crescut numărul cu noui 
partizani localnici cari, organizaţi în bande de jefui- 
tori, distrug calea ferată, atacă trenurile, jefuesc şi 
asasinează, împiedicând regularitatea transporturi- 

lor. Nemulţumirile provocate de guvernarea lui Kol- 
ciak, au înmulţit atacurile cetelor de partizani roşii. 


* 


În 4 Iunie, primele detaşamente româneşti pline de 
entuziasm părăsesc Irkutzkul cu destinația Nijne- 
Udinsk. In Irkutzk rămâne numai batalionul de re- 
zervă şi câțiva ofițeri şi subofițeri instructori, for- 
mând Centrul de Triaj al foştilor prizonieri de răs- 
boiu, cari doresc să se înroleze în mod voluntar în 
Legiune. 


* 


In lungul Siberiei, în zilele de vară, trenul te poar- 
tă printr'o imensă grădină sălbatică, bogată în pă- 
duri şi'n verdeață. 

Reţeaua căii ferate este axa vieţii economice a Si- 
beriei dar şi cel mai important drum strategic din 
imensa provincie. Toate căile ferate din vestul Ura- 
lilor şi până la Vladivostok au fost construite după 
nevoi strategice. 


In Siberia singura posibilitate de transport în tim- 
pul verii este numai pe calea ferată. Unica şosea na- 
țională, foarte primitivă, — numită Şoseaua Mosco- 
wei — care leagă Rusia Europeană cu Vladivosto- 
kul, mergând cam paralel cu calea ferată, — nu este 
destul de bătătorită şi m timpul verii căruțele se a- 
îundă în noroiul ce face imposibilă orice circulaţie. 
Toate drumurile siberiene sunt la fel. 

Băştinaşii şi coloniștii îşi lucrează vara pământul, 
cosesc şi adună fânul şi pregătesc grămezile de lem- 
ne şi după ce-a căzut zăpada şi a dat primul îngheţ, 
fac transporturile pe sănii înguste la cari înhamă 
câte 2—3 cai. Cei cari nu folosesc trenul, călătoresc 
în Siberia de obiceiu iarna. In timpul verii râurile 

consituesc întinse rețele de comunicație cu plutele 
şi iarna cu săniile pe ghiaţă. 


* 


Calea ferată a fost construită sub ultimul țar, pen- 
tru legarea bogatului ținut siberian cu Rusia Euro- 
peană şi în special pentru nevoile transportului de 
trupe în Orient, căci numai sub Nicolae al II-lea po- 
litica rusească a dat o covârşitoare importanţă ches- 
tiunilor extrem-orientale, față de cele europene. 


Vagon blindat. 


Dela Volga până la Vladivostok, punctul final al 
căii ferate sunt aproximativ 8500 km. Dela oraşul 
Samara de lângă Volga, linia urcă spre nord-est 
până la orăşelul Kinel unde se biiurcă, una ducând 
în direcţia 'Turkestanului, iar cealaltă spre Siberia, 
trece şerpuitoare Uralii, lăsând în urmă oraşele Ufa, 
Celiabinsk, Novo-Nikolaevsk, Tomsk, Krasnoiarsk, 
Kansk, Nijne-Udinsk şi Irkutzk, de unde înconjoară, 
pe la sud, lacul Baical şi trece prin 33 de tunele 
traversând Tiansbaicalia, până la staţia Karâms- 
kaia. De-aci se bifurcă iarăşi, una trecând în linie 
dreaptă prin Mandiuria, scurtează drumul Vladivos- 

tocului cu aproximativ GUU verste, iam alta urcă spre 
nord-est paralelă cu Amurul,până la orașul Haba- 
rovsk, de unde scoboară spre sud, la Vladivostok. 

Dela Omsk, capitala Siberiei de Vest mai pleacă 
o linie ferată la Semipalatinsk și Barnaul, iar alta 
spre Ecaterinburg, Perm. Viatka, Moskova. 


Un drum cu caracter pur economic este numai ca- 
lea ferată care pleacă dela Celiabinsk la Ecaterin- 
burg, de unde se ramifică. ca niște raze, în ţinutul 
industrial din Urali. 


* 


Distanțe de sute de kilometri despart gările mari 
una de alta şi numai în stații mici, organizate cu de- 
pouri de locomotive şi rezervoare de apă, loċomoti- 
vele opresc să ia cărbuni sau apă. 


* 


Aci în Siberia omul pierde noţiunea distanțelor, 
pierde noţiunea depărtării. Dela Niine-Udinsk, gar- 
nizoana românească până la Irkutzk sunt 470 km. şi 
totuşi ni-se pare că distanţa n'ar fi mai mare ca bună- 
oară dela Ploeşti la Bucureşti. Ruşii nu posedă câtuși 
de puţin această noţiune. Aşa, în Saratow mi se spu- 
nea, că până la Wladivostok nu e departe, deşi dis- 
tanță e de 8500 km., dar până în România e depăr- 
tare uriaşe deşi distanța din Saratow la Nistru e de 
numai 3200 km. Pentru ruşi distanțele mari încep 
dela granițele Rusiei. 


Imensitatea ţării face pe ruşi să piardă şi noţiu- 
nea timpului. căci omului de rând şi adesea intelec- 
tualului îi este greu să stabilească durata în ‘timp a 
unei călătorii prin Rusia şi Siberia. Timp deci, tre- 
bue să fie din belșug, — lung-lung, ca distanțele... şi 

rusul nu se grăbeşte niciodată, căci vreme încă tre- 
bue să fie destulă şi este destulă, — cvaciz vremea ? 


x 


Un mers regulat al trenurilor nu mai există acum. 
Circulă însă, în fiecare săptămână un expres care 
pleacă din Vladivostok spre centrul Siberiei şi mer- 
ge până unde poate. Mecanicii sunt bolşevizaţi, fapt 
ce constitue adesea un mare pericol pentru viaţa că- 
lătorilor. Atacurile partizanilor roşii şi distrugerea 
Căii ferate. în diferite puncte sunt însă principalele 
inconveniente a călătoriei prin Siberia şi-a tuturor 
transporturilor de trupe și de materiale spre fron- 
tul din Urali. 


* 


Trupele voluntarilor păzesc diferite sectoare a 
căii ferate. 

Cehoslovacii, pe măsură ce-au fost retraşi de pe 
frontul Uralilor, au fost eşalonaţi pe calea ferată, 
dela râul Ob spre răsărit. Polonezilor li s'a dat sec- 
tor în regiunea Krasnoiarskului, iar jugoslavilor la 
răsărit de Nijne-Udinsk. 

Batalioanele româneşti, Horia şi Mărăşeşti au pa- 
za sectorului cuprins între localităţile Nijne-Udinsk 
şi Kutulik. Compania de pioneri și trenurile blindate 
„Horia“ şi „Mărăşeşti“ cantonează în Niine-Udinsk. 


* 


Regiunea căii ferate, pe o rază de 10 km. la nord 
și 10 km. la sud este declarată zonă neutrală. 

Sectorul primit de români, situat în pădurea Taiga, 
este cel mai nesecat cuib de cete roşii, unde stâr- 
pirea lor e aproape imposibilă. Cehii, pe cari îi schim- 

băm în serviciu, ne spun că zilnic calea ferată e ruptă 
în diferite puncte şi sunt distruse în special rezer- 
voarele de apă ale gărilor. 


* 


Pădurea Taiga nu este încă pătrunsă în întregi- 
me de piciorul omenesc. Imensitatea ei, bogată în a- 
nimale sălbatice, a aţâţat curiozitatea multor explo- 
ratori şi vânători iscusiţi, dar Taiga posedă totuşi 
mari întinderi de bătrână şi sălbatică pădure nestră- 
bătută încă. La nord, pe-o lungime de peste trei mii 
de kilometri se întinde dealungul fundrei, — câm- 
pia mocirloasă cu ierburi înalte — iar la sud se o- 
preşte în stepă, apoi în munţii Altai. 

Lăţimea ei variază între o mie şi două mii de ki- 
lometri. 


* 


Mari detaşamente bolşevice numărând mii de ba- 
ionete, manevrează prin această uriaşă pădure, te- 
rorizând din când în când satele. 


In nordul sectorului este semnalată existenţa de- 
taşamentelor bolşevice a lui Moskvitin, Bici şi Jako- 
vlenko, iar în partea sudică staţionează puternicul 
otriad (grup) al georgianului Karandasvilly, grupu- 
rile lui Zestikov, Lizunov şi. Ciudonin. Mici bande 
de partizani fac legătura între grupurile mai mari. 

In partea de răsărit a sectorului românesc păzeşte 
divizia I cehoslovacă cu garnizoana principală în Ir- 
kutzk, la vest divizia II-a cehoslovacă, cu garnizoa- 
na principală în oraşul Krasnoiarsk, la 2600 km. de- 
părtare de Irkutzk. Sectorul diviziei Il-a cehoslovacă 
ține dela Novo-Nikolaevsk spre răsărit până în sec- 
torul diviziei I (gara lacinsk); regimentul 5 cehoslo- 
vac păzeşte calea ferată laterală dela Novo-Nikola- 

evsk spre sud la Barnaul şi Bisk. La răsărit de Novo- 
Nikolaevsk staționează trupele poloneze și jugoslave, 


* 


In afară de aceste armate naţionale, mai staţio- 
nează în câteva garnizoane şi trupe ruseşti. 


in localitatea Ceremhovo, vestită prin marile mine 
de cărbuni, comandă un detaşament rusesc, colone- 
lul Bogatuov, român basarabean. El asigură aprovi- 
zionarea căii ferate din regiunea Siberiei Centrale 
cu cărbuni. La Niine-Udinsk trupele ruseşti stau sub 
comanda colonelului Hofman, iar la Kansk căzăci- 
mea şi trupele ruseşti din regiunea Kansk-Enysei 
sunt supuse atamanului Krasilnikov, unul dintre mi- 
litarii cari au condus conjuraţia împotriva Directo- 
ratului. In marea lor majoritate aceste trupe sunt 
bolşevizate şi numai pilda ce le-o dau voluntarii le 
îndeamnă să mai stea supuse vechilor comandanți. 
Se pare că numai căzăcimea lui Krasilinicov este dis- 
ciplinată. Autoritatea acestuia se întemeiază pe li- 
bertatea jafului şi a violenţei. 


Nijne-Udinsk. 


Oraşul Niijne-Udinsk este situat pe malul stâng al 
râului Uda. E reşedinţa volostei cu acelaş nume. Aci 
funcţionează şi o pereselenskoe upravlenie, — direc- 
țiunea de colonizare. Oraş cu o situaţie economică 
înfloritoare şi cu câteva importante stabilimente in- 
dustriale, este centrul comercial cel mai de seamă 
pentru populaţia destul de numeroasă de pe valea 
marelui râu Uda. Ca’n toate centrele ruseşti, func- 
ționează şi aci o mare cooperativă, care uneşte pe 
mujic cu proletarul şi industriaşul dela oraş, crein- 
du-le tuturora o bună situaţie materială. Cooperația, 

care a avut în Rusia exemplul mirului, a prins rădă- 
cini adânci în conştiinţa poporului rus. Nu lipsește 
nici şcoala comercială. Dar Niine-Udinskul se mân- 
dreşte şi cu un liceu de fete. kusoaicele ţin mult să 
urmeze cursuri şcolare cât mai superioare şi pentru 
fiecare fetiță constitue o mândrie să se poată numi 
ghimnazistka. Cântecul: „la ghimnazistka, 

Şestovo clasa“, 
se fredonează des pe străzile oraşului... 


* 


In afară de Nijne Udinsk unde cantonează Coman- 
dameńtul Legiunei, sunt postate unități de pază în 
staţiile Uk, Kamâşet, Zamzor, Alzamai, Razgon şi 
Baironovka. 

Toate acestea sunt mici localități formate din ac- 
tualii şi foştii funcționari ai căilor ferate sau din acei 
ai autorităţilor publice. Intreprinderile forestiere din 
pădurea Taiga majorează numărul populaţiei cu mun- 
citorii întrebuințaţi la lucrări. 

Toate aşezările acestea s'au construit odată cu 
reţeaua căii ferate, Satele de baştină şi acelea înte- 
meiate de diferiţi colonişti sunt mult mai spre nord, 
prin pădure în apropierea râurilor. 


Gările, lângă cari staţionăm în vagoane sunt în- 
conjurate de pădure; abia avem un orizont de 500— 
1000 metri lărgime. 

Frontul intern bolşevic din Siberia, în regiunea 
Kansk — Taişet — Nijne Udinsk. 
Sectorul românesc. 

Lupta dela Ukar. 
7 Iunie 1919. 


Abia sosiți în Nijne-Udinsk primim veşti îngrijo- 
rătoare. Din spre nord, pe malul râului Uda, se con- 
centrează în diferite puncte detașamente bolşevice. 
Populaţia oraşului Nijne-Udinsk este neliniştită. Se 
teme că rezistenţa românească nu va fi destul de e- 
nergică. Suntem oameni noui și necunoscuţi. O com- 
panie din batalionul I „Horia“ este trimisă în dimi- 
neaţa zilei de 6 Iunie în recunoaştere spre nord, sub 
comanda locotenentului Moldovan Vespasian. 

Când a doua zi patrulele detaşamentului românesc 
se apropiau de liziera satului Ukar, — prima locali- 
tate întâlnită de români în marșul lor, — sunt pri- 
mite cu câteva salve... 

Bolşevicii, comandaţi de fanaticul Grişa Bezrukii 
nu se aşteptau la incursiunea românească. Zona neu- 
trală, în cuprinsul căreia acționau trupele naţionale, 
fusese depăşită. Lupta se încinse scurtă. Partizanii 
roşii se refugiară înnot pe malul stâng al râului Uda, 
lăsând în sat cinci morţi, doi răniţi, câteva arme de 
diferite sisteme — unele foarte primitive — şi câ- 
teva grenade. Românii plătesc prima izbândă cu doi 
răniți. Ei lăsă vorbă în sat comandantului bolşevic, 
că apropierea de Nijne-Udinsk sau chiar de satul 
Ukar îi va aduce în mod sigur ştreangul. 

Spânzurătoarea este cea mai obicinuită pedeapsă 
aci în Siberia. 

* 

Pentru toţi voluntarii lupta dela Ukar a fost o iz- 
bândă morală; ei au câştigat încredere în propriile 
forţe, mândrie, curaj şi simpatia populaţiei pe care 
o apără. 

Conilictul ceho-slovac. 
20 Iunie 1919. 


Cu cinci zile în urmă a trecut prin Nijne-Udinsk, 
venind din ()msk, generalul Janin, comandantul su- 
prem al trupelor aliate. O companie de onoare i-a 
dat onorurile. 

Generalul s'a dus în Irkutzk, să aplaneze un con- 
flict isbucnit în sânul armatei cehoslovace, care pre- 
tinde, împotriva hotărârei comandanților ei, să fie 
transportată în patrie, ne mai înțelegând să dea spri- 
jin luj Kolciak. Dar conflictul cehoslovac poate a- 
duce după sine evenimente politice dezastruoase pen- 
tru situaţia tuturor trupelor de voluntari din Siberia. 

Retragerea lor spre răsărit ar aduce o grea lovi- 
tură politicei aliaţilor. 

S'au luat întinse măsuri pentru împiedecarea eva- 
cuării trupelor cehoslovace spre răsărit. Acum Le- 
giunea Română este considerată aci singura trupă 
care poate face faţă situaţiei, împiedecând cu forţa 
desvoltarea unor evenimente dezastruoase pentru 
toti 1). 


1) In legătură cu aceste măsuri, reproduc următoarele două 
telegrame : 


]. Generalului Sirovi, Statul Major Cehesc, Irkutzk. 


„Chestiunea tăierii drumului transporturilor cehobolşevice o 
aflu aşa de importantă, că eu aş lua depe întreg sectorul gar- 
nizoanele mele pentru a concentra în Nijne-Udinsk un pumn 
destul de tare stop. Se poate susţine ca distrugerea căii ferate 
în acest moment ar fi spre folosul nostru (al aliaților N. A.), 
stop. Aştept răspunsul d-voastră referitor la bateria No. 4 din 
Zima stop. De acolo nu-mi pot deplasa armata pånă nu voi 
cunoaşte deciziunea d-voastră privitoare la baterie, fiind nece- 
sară colaborarea cu colonelul Jak stop. Rog răspundeți urgent 
stop. Am oprit deocamdată circulația de noapte a trenurilor prin 
Nijne-Udinsk. No. 21. Nijne-Udinsk, 14 Iunie, 1919. 

Comandantul Legiunei Române!: (ss) colonel Kadletz. 


II. Colorielului Siromiatnikov, Krasnoiarsk : 


55 


www.dacoromanica.ro 


Generalul incearcă să convingă pe cehoslovacii 
recalcitranţi din sânul comitetului lor executiv să re- 
nunţe deocamdată la orice acţiune de dezagregare 
şi nesupunere. 

Mişcarea cehoslovacă se pare a fi iniţiată de ge- 
neralul Gaida, îostul comandant suprem al trupelor 
depe front, care a părăsit comanda in urma neînţe- 
legerilor cu hRegentul. 


In locul lui Gaida, comanda trupeior de pe front 
a fost trecută lui Diterichs, general destoinic. Gaida 
este în drum spre Vladivostok. 


Pe valea râului Uda. 


Partizanii bolşevici, fugăriţi la Ukar, si-au reve- 
nit. 

La est de Niine-Udinsk au distrus calea ferată în 
sectorul cehilor. 

Spre nord. pe malul râului Uda, în satele Ukar. 
Şipkina, Kostina şi Baior se concentrează mari de- 
taşamente bolşevice din grupările lui Ciudonin, Zes- 
ticov şi Bici. 

Aceste concentrări nu pot avea alt scop decât un 
atac asupra Nijne-Udinskului. 

Pentru lichidarea detaşamentelor roşii pleacă în 
expediţie întreg batalionul I Horia. compania de Pio- 


„intre trupele ceheşti din Irkutzk au isbucait revolte. Coione- 
lui Kadietz, aflându-se cu Legiunea Română în Nijne-Udinsk. a 
primit ordinul generalului Sirovi de-a înpiedica mişcarea trans- 
porturilor cehoslovace spre est, chemate în Irtzkuk de comitetul 
lor executiv şi să împiedice legăturile Comitetului cu trupele 
Colonelului Jak. Având în vedere insemnătatea extraordinară a 
acestei probleme, îmi permit că să vă rog, a trimite de urgenţă la 
Nijne-Udinsk cel puţin un pluton de artilerie rusească la dispo- 
ziţia Colonelului Kadletz. Despre hotărârea D-voastră vă rog să 
ne incunoştinţaţi. 

Nijne-Udinsk, 15 Iunie 1919: f 
p. Şeful St. Major al Legiunei: (ss) Capitan Agapeev. 

neri şi compania Statului Maior, sub comanda colo- 
nelului Kadietz. Ni sa ataşat şi un detaşament de 
cazaci sub comanda horungiului Bulianovsky. 


ii 


Primul inamic întâlnit sunt ţânţarii. Atmosfera u- 
medă a Siberiei, râurile dese și mari, cu malurile 
sălbatice, constituesc un mediu favorabil înmulţirii 
acestor veninoase insecte. De multe ori omul nu poa- 
te umbla fără mănuşi şi fără mască. 

Măştile noastre sunt primitive, — confecţionate 
din sită de păr de cal în faţă, cusute pe gaura unui 
sac de pânză albă pe care-l tragem peste chipie. 

Când se pregăteşte de ploaie sau când apune soa- 
rele, atacul ţânţarilor e în toiu. Caii şi animalele do- 
mestice sunt apărate cu fum de gunoaie. 

Arşiţa soarelui, care aduce in Siberia luni de-arân- 
dul o căldură înăbuşitoare, îi fugărește la umbră și 
pe malurile răcoroase a râurilor. 

In 17 lunic fu prins, fugind din satul Ukar, fana- 
ticul Grișa Bezruki, căruia i se promisese ştreangul. 
El a refuzat să facă vre'o declaraţie asupra poziţiei 
şi numărului partizanilor bolşevici, păstrând un mu- 
tism desăvârşit. Horungiul Bulianovski cu cazacii 
lui a executat promisiunea românilor, după o sumară 


judecată. 
x 


Bolşevicii s'au retras spre nord, distrugând în 
calea noastră podul plutitor de peste Uda, din drep- 
tul satului Badaranovka. Trecem râul cu ajutorul a 
două plute, executate de compania de Pioneri. 


* 


Uda este unul din marile fluvii siberiene. Izvorăște 
în munţii Altai și se varsă la nord în Angara, cu care 

intră în Enisey. In dreptul satului Badaranovka are 
o lăţime de aproximativ 100 metri şi o adâncime de 
3—4 metri. Este bogat în peşti. In multe locuri ma- 
lurile sunt de o înfiorătoare sălbăticie. In sudul căii 
ferate e utilizat la transportul pe plute, până la Nij- 
ne-Udiunsk a cherestelei şi lemnelor de brad sau de 
stejar, 

In timpul iernii constitue cel mai bun şi mai sigur 
drum de sanie pentru populaţia din regiunea pe care 
o străbate. 


* 


Peste noapte cantonăm în satul Sipkina, o locali- 
tate întemeiată cu ocazia colonizărilor făcute după 
1906 în baza legilor agrare ale lui Stolypin. Are a- 
proximativ 120 de familii, toţi ruşi de origine. Ocu- 
pațiunile lo? principale sunt agricultura, apicultura, 
vânatul, pescuitul şi lemnăritul. Lunca râului Uda e 
fertilă iar pădurea bogată în vânat. Cartofii sunt 
principalul aliment; cresc mai ușor decât bucatele, 
pentru cari pădurea — prea apropiată — ţine umbră 
multă. Puţinul grâu este însă de-o bună calitate. Ina- 
inte de răsboiu luase o mare desvoltare creșterea vi- 
telor, dar revoluţia a distrus orice rentabilitate. Când 
roşii, când albii, jefuiesc populaţia de tot ce găsesc 
în hambare şi în preajma casei. Au rechizitionat şi 
armele de vânătoare; vânatul şi fiarele sălbatice s'au 
înmulţit, constituind adesea un pericol pentru viaţa 
oamenilor şi a animalelor domestice. 

Nici vânatul nu le aduce nimic. Marele număr de 
piei de veveriţă „petits-eri“ şi de vulpi le păstrează 
pentru timpuri mai bune. Cumpăr aci bucata de piele 
de veveriță „petits-gri“ cu 2 ruble, cam 10 bani româ- 
neşti, în timp ce Ia noi în ţară se vând cu 400 lei bu- 
cata. Urşi nu sunt în regiunea aceasta. Trăiesc mai 

spre sud, unde pădurile de stejar sunt dese și mun- 
tii prăpăstiosi. 


In 20 Iunie suntem în satul Tonia. Abia aci întâl- 
nim primii bolşevici, dintre cari rămân pe teren un 
mort, un rănit şi doi prizonieri. Aceştia ne informea- 
ză că două detaşamente bolşevice, unul venit din nor- 
dul Irkutzkului şi unul localnic, s'au refugiat în pă- 
dure. Urmărirea lor este imposibilă. 

Cantonăm la şase verste mai spre nord, în Boro- 
vinok. Horungiul Bulianovsky e trimis cu cazacii săi 
în recunoaştere. El identifică şi prinse pe bolşevicul 
Tihon Tiapkin pe care cazacii îl spânzură. Trei in- 
divizi, cari serviseră la roşii, sunt pedepsiţi de cona- 
ționalii lor cu câte 50 de bâte. l-ar fi spânzurat, dacă 
nu se jenau de români. 


* 


Stăm patru zile în Borovinok, cercetând întreaga 
regiune, dar inamicul nu mai îndrăzneşte să se a- 
rate. In 25 Iunie începem marşul spre nord. Trecem, 
pe un pod plutitor, râul Katarma, un mare afluent al 
Udei şi cantonăm în satul Baior, tot o localitate de 
colonişti aduşi aci cu câţiva ani înainte de răsboiu. 
Un detaşament trimis sub comanda locotenentului 
Dolga la satul Rubachinskoe se întoarce la Baior 
fără nici un rezultat. Satul nu există decât pe harta 
marelui stat major. Abia în preajma răsboiului se 
tăiase pădurea şi se croise vatra satului şi drumu- 
rile, pentru coloniştii ce urmau să se stabilească pe 
vatra de sat botezată Rubachinskoe. Răsboiul şi re- 
voluţia au împiedecat colonizările, întorcând pe co- 
lonişti la vetrele vechi. 

Alt detaşament, trimis spre comuna Mironova, ur- 
măreşte stăruitor un grup bolşevic. 

Cazacii horungiului mai spânzură un adversar, 
prins în fuga cailor pe malul râului Uda. 

Detaşamentele bolşevice, cuprinse de spaimă s'au 
răsleţit prim pădure. După indicaţiile prizonierilor, 
ele se vor concentra cu 200 verste mai la nord în lo- 
calităţile Dubkova şi Parsunskaia. 

In Baior cantonăm două zile. 


* 


In 21 lunie ne reîntoarcem spre Nijne-Udinsk. Am 
tăcut o expediţie de peste 200 verste. Bolşevicii con- 
centrează cu sila oamenii, până la vârsta de 45 ani. 
Podul plutitor de peste râul Katarma în dreptul sa- 
tului Borovinok, nu mai există... Improvizăm altul şi 
trecem. Aci în Siberia numai calea ferată are po- 
duri. Pentru şoseaua naţională şi pentru celelalte 
drumuri locale nu s'a făcut nici o cheltuială. Poduri 
plutitoare deservesc orice circulaţie. Foarte rar se 
găseşte câte o barcă primitivă. 

In 28 Iunie cantonăm în Borovinok. Prindem aci 
mai mulţi bandiți, dintre cari şase grav compromişi 
prin crime ordinare şi prin jafuri sângeroase. Fi plă- 
tesc toți cu viaţa faptele lor, iar nouă sunt pedepsiți 
unii cu 50, alţii cu 100 de bâte, aşa după cum au ju- 
decat cazacii horungului Bulianovsky. 


* 


Bătaia cu bâta la partea sedentară — pe pielea 
goală — e de-o sălbăticie şi barbarie fără pereche. 
Nenorociţii. urlă disperaţi la primele lovituri ale ca- 
zacilor şi pe măsură ce creşte numărul loviturilor, 
scade puterea de rezistență; omul abia mai geme în- 
fundat, căzut în letargia durerii. Cei condamnaţi la 

100 de bâte îşi pierd spre sfârşitul executării pedep- 
sei şi puterea geamătului, totuşi cazacii nu se îndu- 
ioşează şi dau înainte. , 

Spânzurații atârnă de crengile unor copaci de lân- 
gă sat. Unii şi-au pus singuri laţul în gât, potrivind 
nodul la ceafă şi când toate pregătirile erau termi- 
nate, au cerut să li se tragă scara... Un scurt tremu- 
rat în picioare şi'n mâini şi omul nu mai este. Ruşii 
se duc cu entuziasm la moarte. N'am văzut nici o 
lacrimă... 


* 


In zilele următoare trecem prin satele Zentzovo, 
Badaranovca, Udskaia şi Badaranovka-Kazannaia, 
toate nu mai vechi de 10—15 ani şi în 2 Iulie ajun- 
gem în Nijne-Udinsk. Armata rusească şi populația 
ne face o strălucită primire. 


*. 


Expediția depe valea râului Uda a avut darul să 
țină pe inamic pentru câtva timp, la peste două sute 
de kilometri în nordul sectorului românesc. 

Totuşi concomitent cu expediţia batalionului Ho- 
ria, un detaşament din batalionul Mărăşeşti, sub co- 
manda locotenentului Laza distruge trupele roşii din 
garnizoanele Katarbey şi Irgey, iar căpitanul Cer- 
kavski lichidează grupurile bolşevice din localităţile 
Ikei, Edogon, Evdokimovo şi Parfilovo. Bolşevicii 
din Ikei erau şi iscusiţi falşificatori de monede. 


* 


Comandantul Legiunei, mândru de felul cum se 
comportă voluntarii români, caută să mărească e- 
fectivul trupelor cu prizonieri de origină slaviană şi 
germană din teritoriile unite cu România dar ofițerii, 

doritori să păstreze Legiunei tradiţia de Corp naţio- 
nal românesc, sunt adversari hotărâți ai acestui plan, 
pentru care Comandantul Legiunei afirmă că a pri- 
mit aprobarea generalului Janin. Se reînscriu însă 
în Legiune câteva sute dintre foştii voluntari eşiţi 
din Corp cu ocazia evenimentelor din Martie, com- 
plectându-se astfel golurile provocate de ciocnirile 
cu bolşevicii şi mărindu-se simţitor efectivele unită- 


ților. 
* 


Peste câteva zile întreaga Legiune ia în primire 
delu cehoslovaci noul sector de pază cuprins între 
gările Reşoti şi Alzamai, cu garnizoana principală 
la 'Taişet. 


La Taişet. 


Taişetul e un mic orăşel situat la zece km. de- 
părtare de malul drept a râului Biriusa, în regiunea 
Kansk-Enysei din vechea gubernie Enysei. Numă- 
rul populaţiei se ridică la 3500 de suflete. 

Funcţionează şi aci o școală comercială şi o coo- 
perativă; e sediul a două secţiuni de întreţinere a 
căii ferate şi a câtorva întreprinderi forestiere. 


* 


Jn noile garnizoane luna Julie trece mai liniştită, 
totuşi locotenenţii Filaret Lugojan, Vespasian Moldo- 
vanu, Virgii Gârbacea şi sublocotenenţii Manilici şi 
Morcan, conduc operaţiuni în regiunile Avdakimskoe, 
Osanovskoe, Niijne-Zaimskoe-Şipkina, Şelehovo-Ta- 
laia și Katarma, din nordul noului sector românesc. 
împânzit de inamic. 

* 

Către sfârşitul lunei bolşevicii devin provocatori 

şi atacă pe voluntarii Batalionului Mărăşeşti, cari 

mărşăluesc spre Nijne-Uijet. Provocaţiunea inamicu- 
lui e plătită cu 15 morţi. Noi pierdem un voluntar 
mort şi evacuăm spre Taişet câţiva răniţi. 

In regiunea Ceremuhovo şi Elovka bolşevicii s'au 
apropiat mult de calea ferată. O puternică patrulă 
românească, dusă în recunoaştere, atacată prin sur- 
prindere de inamicul ascuns în pădure, pierdu în 31 
Julie doi voluntari morţi, iar unul e dus acasă de ca- 
marazii săi, greu rănit. 


* 


Un tribunal militar organizat în 2 August urma să 
judece faptele criminale săvârşite în sectorul Legiu- 
nei, dar după o funcţionare de abia zece zile fu or- 
ganizată Curtea marţială. Organizarea ei se face în 
temeiul dispoziţiunilor legii de procedură criminală 
din Rusia (art. 1281 şi 1309). Ea se va constitui după 
necesităţi și din ordinul Comandantului Legiunei. 

Ca bază de trimitere a unei afaceri în faţa Curţii 
marţiale, serveşte, fie memoriul unui comandant de 
unitate, fie plângerea făcută de o persoană oarecare. 
In plângere trebue arătată fapta criminală, locul și 
data săvârşirei, acuzatul, martorii şi toate dovezile. 
Înstrucţia se face din ordinul Comandantului Legiu- 
nei şi persoanele însărcinate cu instrucţia au dreptul 
de percheziţiune, dar pe cât se poate numai în faţa 
a doi martori localnici. 

Curtea are un preşedinte și doi membri, iar ca 
grefier va funcționa un secretar permanent. 

Cad în competința Curţii marţiale civilii şi mi- 
litarii din sectorul Legiunei Române învinuiți de 
săvârşirea uneia din următoarele fapte criminale : 
înaltă trădare, dezertare pe câmpul de luptă, aban- 
donarea samavolnică a luptei sau sustragerea dela 
participare la luptă, îndemnul la dezertare, predare 

fără rezistenţă, predarea trupei din partea coman- 
dantului, etc. 

Judecata în faţa Curţii marţiale urmează conforny 
reguwlelor- stabilite de legile ruseşti pentru judecăto- 
riile militare şi conform prevederilor regulamentului: 
despre procedură în faţa Tribunalului militar al Le- 
giunei Române. 

Hotărârea se pronunţă cu majoritate de voturi, fi- 
ind definitivă şi intră în vigoare după 24 ore dela 
pronunțare. 

Singura cale de atac împotriva hotărârei Curţii e 
recursul, care nu suspendă executarea. Comandantul 
Legiunei decide ca ultimă instanţă de recurs în ches- 
tiunile privitoare la persoanele aparținând Legiunei, 
iar în chestiunile referitoare la străini, recursul va 
fi trimis la Judecătoria Supremă din Siberia, sesi- 
zată de Comandantul Legiunei. 

Hotărârile cari au pronunțat pedeapsa cu moar- 
tea sunt supuse aprobării Comandantului Lezgiunei, 
care are dreptul să nu dea curs cererii pentru ca- 
sare. 

Dacă Curtea constată că speța nu cade în com- 


petinţa sa, dosarul va fi trimis Comandantului Le~ 
giunei, care va sesiza instanța competintă. 


Spre Dolghi-Most. 
(30 lulie-30 August 1919) 


Trupele bolşevice se concentrează în regiunea sa- 
tului Kucertzovo, la 50 km. spre nord-vest de halta 
Reşoti. Ele sunt încolţite dinspre vest de grupuri din 
armata rusească a lui Krasilinkov, iar cei de pe va- 
lea Beriusei sunt fugăriţi spre nord de Batalionut 
Mărăşeşti, plecat din Taiset în 30 Iulie. 

Alt detaşament românesc, îormat din compania de 
pionieri, din o companie a Batalionului Horia şi din 
două plutoane de cavalerie rusească, sub comanda 
locotenentului Elie Buînea, pleacă în 15 August din 
halta Reşoii pe două coloane spre nord-vest, în di- 
recția satului Kucertzovo. 

Satul Vannăi, unde urmau să se întâlnească cele 
două coloane, nu există decât pe hartă. Altăuri de 
vatra satului sunt nişte mocirle uriaşe, din cari a- 
bia a eșit oarba cavalerie a simpaticului podesaul 
lkazmakin, care o comandă. 


* 


N'am întâlnit totuşi până acum un rus atât de in- 
teligent ca podesaulul. O bună pregătire în şcoală 
i-a cizelat sclipitoarea inteligenţă naturală. Am con- 
vingerea că este descendentul unei familii de bo- 
gați cărturari. Deşi foarte tânăr, cunoaşte marile 
muzee din apus şi e în curent cu săpăturile arheo- 
logice din Italia. Se pare că omul s'a pregătit pentru 
o carieră ştiinţifică. 

Leg cu el prietenie. Este primul meu prieten rus. 
Cunoştinţa lui m'a entuziasmat. 


* 


Cantonăm în pădure şi a doua zi, 16 August, in- 
trăm pe două coloane în Kucertzovo. Trupele roşii 
au lăsat mici avantposturi în marginea de nord a sa- 
tului şi s'au retras. 

Am rămas şase zile în Kucertzovo, urmărind ban- 
dele de haiduci din regiunea satului. 

Kucertzovo este unul din marile sate ale primelor 
colonizări. Toate casele sunt din lemn. Posedă ca 
puţine alte sate biserică şi o şcoală primară. Locui- 
torii sunt înstăriți şi desfac rezultatul muncii prin 
cooperativa satului. 

Agricultura este principala ocupaţie. Pământul e 
de o fertilitate rară. De când trece calea ferată prin 
Siberia, — creşterea vitelor şi agricultura au luat 
o mare desvoltare. Azi însă numai agricultura le a- 
duce cultivatorilor un mic venit. Bucatele şi vitele 
când nu sunt îurate de roşii sau de albi sunt rechi- 
ziţionate pentru nevoile armatei. Le va mai plăti oare 
cineva, şi când ? 


Aproape în toate casele se fierbe samagoncă, ra- 
chiu de bucate, bun la gust, dar cu miros respingă- 
tor, ca aluatul înnăcrit .Voluntarii se strâmbă când 
îl beau, dar cavaleriştii podesaulului îl sorb ca pe 
cea mai plăcută apă de isvor. Suferii aci o decepţie: 
inteligentul podesaul s'a îmbătat ca un degenerat. 
Face spume la gură şi nu mai poate lega două cu- 
vinte. Faţa i s'a crispat şi ochii injectaţi de sânge, 
par'că vor să iasă din orbite. Simpatia mea pentru 
tânărul prieten s'a transformat în cea mai respingă- 
toare scârbă. 


A doua zi omul se scuză. E acelaş tânăr simpatic 
şi de o captivantă inteligenţă, dar pentru mine ră- 
mâne un bsţiv ca oricare brută de rând. Mi-am pier- 
dut prietenul... 


x 


Aşteptăm aci în Kucertzovo trupele ruseşti guver- 
namentale cari vor sosi dinspre vest, sub comanda 
polcovnicului Lavin. Trebuia să intrăm în Kucerizo- 
vo toţi, în acelaş timp, din trei direcţii, dar ruşii au 
întârziat două zile. 

In 18 August soseşte avangarda de cazaci a pol- 
covnicului. Un vuet surd se aude în partea de vest 
a satului şi încet-încet se disting împuşcături şi de- 
tunături de bombe. Pe măsură ce se apropie de sat 
caii nechiază, cazacii împuşcă în aer şi urlă ca ne- 

bunii. Vin ca o năvălire de barbari. Numai acum în- 
teleg de ce se refugiază oamenii din sate când so- 
sesc armatele... salvatoare. 

Pentru orice eventualitate pregătesc mitralierele. 
Podesaulul mă asigură însă că este armata lui La- 
vin. 


lată-i sosiți. Colonelul Lavin e un rus ursuz la în- 
făţişare, dar bun la inimă şi sincer. Ii pare bine că 
am sosit la timp în Kucertzovo şi i-am salvat situa- 
ţia şi-i pare şi mai bine că a putut sosi şi el, chiar cu 
întârziere. Regretă însă că n'am confiscat toată sa- 


magonca din sat. 
* 


Trei zile în şir întreprindem câteva incursiuni pe 
drumurile vicinale din Taiga. Nu găsim însă nimic. 

In 22 August Lavin pleacă spre sud, iar detaşa- 
mentul românesc, împreună cu cele două plutoane 
ale podesaulului, se aşează în marş spre nord, în 
direcţia satului Tavagaşet. 

Ne adâncim în pădure pe un drum vicinal, larg de 
doui metri, săpat de ploi ca o râpă sălbatică. Pe mar- 
gini mai şerpueşte câte o cărărue. Orizontul ni s'a 
redus la o lărgime de aproximativ 10 metri, numai 
înainte şi înapoi se vede înfiorător de pustie poteca 
drumului. Pe aici Taiga îşi păstrează sumbră secre- 
tele. Nu te lasă să pătrunzi în pădure. Când s'au tă- 
iat arborii şi s'a croit drumul, lemnele au căzut în 
dreapta şi în stânga potecii, au putrezit şi s'au scurt; 
a rămas însă până azi aproape pietrificată coaja ar- 
borilor căzuţi, ca nişte burlane uriaşe întinse într'o 
dezordine sălbatică. Printre ele bălăriile mai înalte 
decât omul, alimentate de lemnul putrezit, împiedică 
să vezi interiorul pădurii. Dacă încerci să le treci, te 
imobilizează ca nişte puternice cleşte de lemn. 


67 


www.dacoromanica.ro 


Vom cantona în satul Tavagaşet ! Avem de mers: 
până acolo 40 km. Suntem norocoşi, căci pe drum 
întâlnim o mulţime de căruţe cu cai, rechiziţionate de 
bolşevici pentru a se refugia mai repede din drumul 
nostru. Le luăm noi şi avansăm mai Cu spor... 

Când orizontul începe să se lărgească suntem în- 
tâmpinaţi cu focuri de armă. 

Bolşevicii ne aşteptau lângă satul Tavagaşet. 

Inaintăm încet sub protecţia focurilor de mitralie- 
re, instalate în copaci. Cavaleria podesaulului a pă- 
truns în pădure şi aduce rapoarte exacte asupra si- 
tuaţiei bolşevicilor. 

Până 'n sat mai sunt două verste. Focul bolşevic: 
se întețeşte, dar nu ne ţine ?n loc. Un mic detaşa- 
ment, înarmat cu grenade şi puşti mitraliere ajunge 
în flancul stâng al inamicului şi atacă. 

Izbânda este a noastră. Bolşevicii se retrag către 
nord, dar nu pot îi urmăriţi prin pădure. 


* 


Ajungem în vatra satului. Satul a avut numai trei 
case ; două mai există pustii, iar cenuşa celei de a 
treia mai îumegă încă. 

Fugarii au lăsat în vatră câteva căruțe cu porci 
graşi şi cu diverse alimente. 

Nu putem cantona în vatra satului. Noaptea este 
îriguroasă şi nu încăpem nici cu schimbul în cele 
două case părăsite. Plecăm spre nord, pe acelaşi 
drum sălbatic. Harta indică la 15 km. depărtare sa- 
tul Zavodowsk, iar mai spre nord, după alți 20 km., 
satul Kapkarinskoe. 

Cavaleria podesaulului este departe înainte, înar- 
mată de daia aceasta şi cu o puşcă mitralieră. Cu 
căruțele mergem destul de repede. Se înserează când 
ajungem la vatra presupusului sat Zavadovsk. Aci 

abia s'a tăiat pădurea, dar nu s'a ajuns încă, să se 
construiască vre'o casă. Suntem nevoiţi să mergem 
la Kapkarinskoe. De-acolo până la Dolghi-Most mai 
sunt numai 15 verste. A înnoptat şi se pregăteşte de 
ploaie. 

Caii gonesc repede. Din când în când, la lumina 
îulgerelor, vedem ca o săgeată poteca, 


* 


După trei ore de drum suntem primiţi cu un ropot 
de salve... 

E întuneric besnă. Numai îulgerile despică noap- 
tea aceasta sinistră şi ne dăm seama că pădurea 
stărueşte încă deasă în marginile potecii... 

Mergem înainte pe jos. Focurile din faţă sunt tra- 
se dela prea mare distanţă. Le răspundem din când 
în când cu salve de puști mitraliere şi înaintăm băr- 
băteşte. 

Fulgerile ne lămuresc, că suntem în marginea sa- 
tului. Tragem salve de mitralieră şi ocupăm câteva 
case pustii. 


K 


După indicațiunile hărților suntem în satul Kap- 
karinskoe. 

Este aproape de miezul nopții. 

Plouă încet... Intunericul stăpâneşte satul, ca un 
capac de sicriu mortuar. Nu găsim nici un om şi nu 
putem afla nici care este întinderea satului. 

Impușcăturile au încetat... 


Fixăm avantposturi puternice, iar restul trupei 
doarme cu schimbul în 5—6 case. 


Când se luminează de ziuă, constatăm cu surprin- 
dere că satul Kapkarinskoe are numai şapte case şi 
patru şuri. Construirea restului de sat şi aşezarea 

celorlalți colonişti a fost pe semne şi aci împiedecată 
de răsboiu. 

Populaţia satului : două femei bătrâne şi câţiva 
copii. Bărbaţii şi femeile mai tinere probabil s'au rer 
îugiat în pădure. 


* 


Peste zi, cercetăm în mod amănunţit sălbaticile 
împrejurimi. Bolşevicii s'au retras spre nord. 

Ne odihnim câteva ceasuri şi plecăm spre Dolghii 
Most. Facem un drum de şase verste până la mar- 
ginea cătunului Tibişet. Cavaleriştii ruşi ne infor- 
mează că din sat au fugit câţiva călăreţi. 


* 


Peste puţin timp intrăm în Dolghi Most. 

Majoritatea caselor sunt noui. Satul nu poate fi 
mai vechiu de 20—25 ani. Este cea mai mare loca- 
litate întâlnită în expediţia noastră. In afară de in- 
divizii cari ne-au salutat la marginea satului cu câ- 
teva focuri de armă, nu mai vedem nici un om. Am 
impresia că este o localitate pustie. Ferestrile case- 
lor sunt închise cu obloane. Un cârd de gâşte şi de 
găini merg tacticoase pe mijlocul străzii principale. 
Cazacii podesaulului Razmakin se reped cu caii asu- 
pra păsărilor, ca asupra unui temut inamic şi le prind 
din fugă. Ici colo se deschide câte un oblon şi apare 
câte un cap de femeie speriată. 

Intru în vorbă cu un moşneag. Imi spune omul că 
s'a svonit de ieri sosirea noastră la Dolghi-Most şi 
cei peste 500 de bolşevici s'au retras pe înserate prin 
pădure la Pocietskaia, pe malul râului Ona. Din di- 
recţia aceia trebuie să sosească detașamentul caza- 
cilor căpitanului Nikitin. 

Foarte sfios, moşneagul întreabă : Barin, este a- 

devărat că nu mai există ţar rusesc în Rusia şi că 
în locul lui ar îi un ţar cehesc? 


— Da, este adevărat, dar pe aci prin Siberia este 
acum ţar românesc ! 


Moşul şi-a făcut cruce plin de mirare... 


* 


Cazacii prind cu arcanele aproape toţi purceii şi 
gâştele satului. Vor să primească cu masa întinsă pe 
camarazii lor români, cari trebuie să sosească peste 
o zi două dinspre nord-est, sub comanda maiorului 
Nosek. De cazacii lui Nikitin, cari încă sunt aştep- 
taţi, nu le pasă: vin cu siguranţă sătui. 

Găsesc în Dolghi-Most un biurou părăsit a direc- 
țiunei de colonizare şi un mare spital distrus. Ca "n 
multe sate siberiene nu există încă biserică. Credin- 
cioşii se duc să se închine la mari depărtări. Lipsa 
caselor de rugăciune e un motiv a răspândirei dife- 
ritelor secte religioase printre colonişti. 


Dolghi-Most are până la 150 de case, toate din 
lemn rotund şi frumos încheiate la colţuri. Intre bâr- 
ue este presărată o subţire şuviță de muşchiu verde, 
cari dă un frumos aspect tuturor caselor. 

Pe strada principală cad vertical câteva ulite. Spi- 
talul este la marginea satului în pădure. 

Şi aci un pământ fertil produce grâu îrumos, se- 
cară, orz, ovăs şi cartofi. Porumbului nu-i prieşte 
clima Siberiei. Cultura vitelor a fost distrusă de albi 
şi roşii, iar agricultura nu se poate desvolta ca în 
regiunea Kucertzovo. Aici pădurea este mai deasă şi 
poienile lipsesc. Totuşi apicultura e într'o frumoasă 
şi chiar impunătoare desvoltare. 

Vânatul nu mai aduce venit; vânătorii nu mai au 
decât arme primitive; tot ce a fost bun, au rechizi- 

ționat albii sau roşii, — cei cari au ajuns mai re- 
pede. 


* 


Un detaşament din cavaleria lui Razmakin anunță 
că un grup de bolşevici se apropie de sat prin pă- 
durea dinspre răsărit. 

Luăm cuvenitele măsuri de apărare şi plecăm în 
întâmpinarea dușmanului. Inaintăm prin pădurea 
destul de rară în lanţ de trăgători şi constatăm exis- 
tența unor multe şi proaspete morminte, — unele 
mici, ca de copii, iar altele mai mari, cât pentru 5— 
6 persoane, unele cu cruci vechi, altele cu cruci mai 
noi, iar altele fără nici o cruce. 

Pe semne a bântuit o crudă molimă în Dolshi- 
Most, care a secerat atâtea vieţi... 

inamicul, după ce ne-a întâmpinat cu câteva salve, 
a dispărut... 


Preocupaţi de eventualul flagel, care ne-ar putea 
îi şi nouă fatal, — în sat mi-se spune că wa bântuit 
nici o molimă, dar au murit oamenii aşa... de bătrâ- 
neţe. 

Totuşi mulţimea aceasta de morminte proaspete 
dă de bănuit şi trimit un grup de voluntari din com- 
pania de pioneri să exhumeze pe Tihon Pilionkin, 
care după proporţiile mormântului trebue să îi fost 
un uriaș din vremuri legendare. Pun în vedere însă 
voluntarilor, că dacă vor simţi miros de mort, s'as- 
tupe mormântul la loc. 

Soldaţii executară ordinul şi bănuiala îu înteme- 
iată. In locul cadavrului erau îngropate câteva lăzi 
cu grâu şi cu vestminte de iarnă. Primarul comunei 
recunoscând că 'n toate mormintele sunt alimente 
și îmbrăcăminte, ne spuse, că acesta e singurul mij- 
loc pentru oamenii paşnici de-aşi salva alimentele, 

grâul, de sămânță şi hainele de iarnă. Că trucul a- 
cesta e vechiu în Siberia. Şi altădată cutreerau sa- 
tele de colonişti potere de haiduci bine înarmaţi şi 
duceau cu ei hainele bune şi alimentele, grâul şi mie- 
rea stupilor. Dar odată cu isbucnirea revoluţiei, po- 
terele s'au înmulţit şi oamenii nu-şi mai pot salva a- 
vutul decât în aceste morminte. Toţi rechiziţionează 
şi roşii localnici şi albii dela Omsk şi ce pot face 
bieții oameni, decât să ascundă tot ce au mai bun şi 
mai de preţ ? 

Am dat ordin soldaţilor să astupe la ioc, împreună 
cu proprietarii mormântului, groapa lui Tihon Pili- 
onkin şi să-i aşeze bine crucea, care indica data mor- 
ţii cu trei luni în urmă. 

Æ 

Suntem la o distanță de aproximativ 180 km. în 
nordul căii ierate. Odinioară regiunea era stăpânită 
de Ostiaci, a căror ţară de baştină se întindea în 
nordul Siberiei. Ei aparţin după înfăţişare şi limbă 
rasei fino-ugrice, înrudiţi de-aproape cu Wozulii, Sa- 
moezii şi cu Maghiarii. In partea nordică a Siberiei 
mai dăinuesc şi astăzi, păstrând vechea idolatrie. 
Hrana lor de căpetenie a fost şi este peştele. Din 
solzii peștilor mari sau din blanuri scumpe își făceau 
strălucitoare vestminte. Locuiau în corturi constru- 
ite în pământ. Vânatul îl prindeau cu arcuri şi să- 
geți. 

Şefii lor au fost mult timp tributarii Ţarilor, dar 
pe măsură ce-a pătruns infiltraţia rusească, prin că- 
zăcime, funcţionari fiscali, prin vânători iscusiţi şi 
mai apoi prin agricultori, unii s'au încuscrit cu nouii 
veniţi, dispărând în massa acestora, iar alţii s'au re- 
tras departe spre nord, pe malurile râului Ob, unde 
mai dăinuesc încă, alături de rudeniile lor, Wogulii 
şi Samoiezii. 

Mai la nord, pe mănoasele livezi din preajma ce- 
lor trei râuri Tunguza de Sus, de Mijloc şi Tunguza 
de Jos, ce străbat dinspre răsărit spre apus câmpia 
nord-siberiană şi se varsă în Enysei, în preajma 
cursului superior al Amurului şi spre nord până la 
ocianul Ingheţat, trăesc Tunghuzii, popor de rasă 
mandiuro-tunghuză. 

După poziția popoarelor băştinaşe a Siberiei, în 
vremuri imemoriale se pare că peste Tunghuzi au 
năvălit lakutzii, cari şi-au creiat aşezări şi gospodă- 
rii în regiunea râului Lena, despărţind pe Tunghuzi 
în două grupuri: un grup a rămas în peninsula si- 
beriană nord-estică, formată de oceanul Ingheţat şi 
de marea Ojotică şi alt grup în regiunea Tunghuze- 
lor, aşa cum noi românii, prin năvălirea Bulgarilor 
şi așezarea Jor în sudul Dunării am fost rupţi în două: 
Românii din nordul Dunării şi românii din Pind. 


* 


După două zile de aşteptare în Dolghi Most sosi 
şi batalionui Mărăşeşti, întorcându-ne apoi împreu- 
nă la calea ferată. 

Batalionul plecase din Taiset în 30 lulie spre nord 
urmând cursul marelui râu Ona şi trecând prin lo- 
calităţile Niine- Zaimskoe, Şipkina, Buzikanowo, Tre- 
mina, Poima şi Pokataeva, de unde scoborând spre 
sud-vest face legătura aci la Dolghi Most cu com- 
pania de pioneri. Batalionul a făcut un drum de a- 
proape 500 de kilometri, urmărind şi lichidând de- 
taşamentele de partizani roşii din regiunea mijlo- 
cie a râului Ona, ce isvorăşte departe la sud-vest în 
munţii Mongoliei. 

„Dikaia Divizia“. 


In regiunea de nord a căii ferate s'a concentrat 
între timp un puternic detaşament de partizani, su- 
pus unui oarecare Bici. Acest Bici se zice c'ar îi fost 
învăţător, dar odată cu isbucnirea revoluţiei a de- 
venit un temut şei de bandă teroristă, un fanatic co- 
munist. Detaşamentul lui a făcut mult sânge rău nu 
numai ruşilor, dar şi cehilor şi jugoslavilor. De cât- 
va timp se află în sectorul românesc. Compania a 
doua a batalionului Mărăşeşti, complectată cu un 
grup de mitraliere e trimisă să sondeze puterea bol- 
şevicilor. La liziera satului Cercet, în seara zilei de 
18 Septembrie, inamicul e surprins. Lupta se anga- 
jează prin pădure. Cad câţiva voluntari răniţi, cad 
şi partizani, dar cade rănit sublocotenentul Roşca, 
şeful grupului de mitraliere. Cade rănit şi Bici; a- 
mândoi însă, sângerând grav, se ridică ca doi fana- 
tici şi nu cedează; nu cedează nici voluntarii nici 
bolşevicii. 

Duşmanul trage de după copaci; lumina lunii ît 
descoperă voluntarilor când se retrage dela copac 
la copac. Bici fuge ultimul, — e rănit la picior. Când 
căzu în mâinile lui Roşca, Bici se apără cu revolve- 
rul, dar era prea târziu. Totuşi scăpă şi fu din nou 
prins de români. 

Detaşamentul urmărit de aproape mai lasă prin 
pădure câţiva morţi, iar fanaticul Bici fu spânzurat 
peste câteva zile în faţa gării Taişet, judecat de Ruși. 

Un temut şef şi o puternică bandă de haiduci si- 
berieni nu mai existau. 


Inamicul iotuş nu se astâmpără. Moartea lui Bici 
a fost o crudă lovitură pentru armata de partizani. 

În regiunea satului Kliuci, un detaşament românesc 
ce face, sub comanda locotenentului Moga, investi- 
gaţiuni asupra inamicului, este atacat în 20 Septem- 
brie pe neaşteptate, din Taiga. Fruntaşul Boeran, 
care întâmplător se afla cu un grup de voluntari în 
apropierea locului de atac, a răspuns cu sânge rece 
inamicului, angajându-l într'o ciocnire violentă de 
contra-atac. Roşii se retrag, lăsând lângă copacii pă- 
durii opt morţi. Noi scăpăm cu câţiva răniți. 


* 


Numărul redus al victimelor noastre în raport cu 
morţii şi răniții „partizanilor“ este datorit faptului 
că parte din armamentul inamicului e primitiv, iar 
pentru armamentul modern nu mai au muniţiuni, 


* 


Diferite detaşamente urmăresc stăruitor pe inamic 
în tot timpul lunilor Septembrie şi Octombrie. 


* 


Nesecitățile de apărare a sectorului fac ca în ul- 
timele zile din Septembrie să fie organizat un esca- 
dron de cavalerie, numit escadronul de läncieri, din 
detaşamentele de cercetaşi călare ai batalioanelor 
şi din voluntarii cari serviseră în armata austro-un- 
gară la cavaierie. Mai târziu se proectează organi- 
zarea unui al doilea escadron şi sublocotenentul A- 
xani e trimis la Omsk să aducă echipamentele ne- 
cesare. 


Odată cu iarna, inamicul devine mai îndrăsneţ şi 
atacurile lui sunt mai iscusite. El rezistă mai uşor 

frigului decât vânătorii noştri. Drumurile devin mai 
obositoare din cauza lunecuşurilor de ghiaţă. 

O companie din batalionul Horia, sub comanda lo- 
cotenentului Gâşteanu, întărită cu două plutoane de 
lăncieri îşi fixează garnizoana în nordul căii ferate, 
la Wijne-Zaimskoe. Această deplasare de trupe va 
împinge cu siguranță pe bolşevici mai spre nord. 

Dar pentru aceşti voluntari, stabilirea garnizoanei 
la Niine-Zaimskoe atrage o necontenită hărţuială cu 


Escadronul de Lancieri. 


bandele roşii, un adevărat răsboiu de uzură şi-o re- 
pede obosire a trupei. O companie din batalionul Mă- 
răşeşti, sub comanda locotenentului Gârbacea, în- 
locueşte la 30 Octombrie, detaşamentul locotenentu- 
lui Gâşteanu. 

Frigul face însă ravagii printre voluntari. Nasul 
şi urechile îngheţate nu 'mpiedică serviciul greu de 
permanentă mişcare şi de necontenită pândă, dar 
înghețul picioarelor reduce zilnic puterile româneşti. 
Pimele, vestitele cisme de pâslă a ruşilor, ne lipsesc. 

Abia dacă avem câte 10 perechi de companie, pen- 
tru nevoile santinelelor de noapte. 

Sau cerut stăruitor aliaţilor noştri, cehilor, cari 
poseda depozite întregi, dar nu ne trimit. Pe semne 
le păstrează şi ei pentru nevoile lor de-aici şi de 
acasa. 

Așa fiind situaţia, voluntarii din Niine-Zaimskoe 
nu pot rămâne mai mult de două săptămâni acolo şi 
la 12 Noembrie, garnizoana românească din Taiga, 
— din Nijne-Zaimskoe, — e desfiinţată pentru tot- 
deauna. 


* 


Efectivele  detașamentelor bolşevice au crescut 
simțitor în ultimul timp. In 9 Noembrie, la Serghe- 
eviski-Uciastok, bravii noştri lancieri au susţinut za- 
darnic un atac bolşevic. In faţa pulhoiului ce năvă- 
lea din pădure, românii s'au retras; ajutorul dat în 
grabă de un detaşament bine înarmat cu puşti mi- 
traliere a restabilit superioritatea voluntarilor noştri. 


x 


In jurul Taişetului compania de pioneri construi 
în primele zile din Noembrie şase turnuri de obser- 
vare, înnalte de 14 metri fiecare. Dela orele 17 până 
la orele 8 dimineața o gardă din patru vânători su- 
praveghează împrejurimile și străzile orăşelului. Ob- 
servatoarele sunt legate cu comandamentul şi între 
ele prin telefon. La fiecare observator este așezată 
o puşca mitralieră. 

larna nu ne îngăduie prea multe incursiuni şi sun- 
tem nevoiţi să luăm amănunțite măsuri de apărare 
a garnizoanei. 


Ei 


Totuşi inamicul concentrat în regiunea nordică a 
localităţii Sipkina trebuie respins şi împrăştiat. Là- 


78 


www.dacoromanica.ro 


sat în voie să-şi înmulțească efectivui şi să se orga- 
nizeze, ne-ar putea aduce dacă nu o înfrângere, cel 
puţin ruşinea de a ne distruge o gară sau de a ne 
asasina oamenii din posturile mai mici de pază de 
pe calea ferată. 

Un detașament sub comanda locotenentului Ion 
Drăghici înaintează în 9 Noembrie spre nord şi în- 
îrânge împoirivirea inamicului. 

In drumul de reîntoarcere, lângă satul Kavkaz, pe 
malul râului Biriusa, bolşevicii aşteptau să surprin- 
dă pe români, dar prezenţa de spirit a voluntarilor, 
cari vin spre casă cu arma m mână şi cu ochii în 
patru, a salvat detaşamentul de un adevărat dezas- 
tru. 

Insuşi şefiil bolşevicilor căzu mort, alături de un- 
sprezece partizani. Noi răscumpărăm însă biruinţa 
cu doi morți şi cu un însemnat număr de răniţi, dar 
pentru câtva timp roşii s'au îndepărtat simţitor de 
sectorul românesc. 


* 


Batalionul de asalt al cehilor, care staţionează în 
Zima ne vesteşte că are nevoie de ajutorul româ- 
nesc pe râul Uda, în direcţia localităţii Nevanskaia. 
Se pare că cehii urmăresc şi ei de mai multe zile pe 
inamic şi se străduesc să-l înconijure. Deşi frigul a- 
tinge în timpul nopţii 45° Celsius, un detaşament din 
batalionul iioria e trimis să ajute cehilor în acţiu- 
nea întreprinsă. 

Frigul reduce însă mult din entuziasmul volunta- 
rilor. In faţa forțelor superioare bolşevice, concen- 
trate în Şipkina, voluntarii se retrag spre sud la U- 
jet, lăsând in Taiga un-mort. Câţiva răniţi sunt e- 
vacuaţi în laişet aproape îngheţați. 

in ajutoru] detaşamentului ce staţionează în Uiet 
pleacă în 25 Noembrie escadronul de lăncieri, dar 

inamicul stă totuşi pe poziţia veche, crescându-i zil- 
nic efectivul cu partizanii sosiți dinspre nord şi cu 
cei ce vin din direcţiunea râului Uda, fugăriți de 
cehi. Cehii, mai friguroşi, au renunțat la acţiunea 
începută şi s'au retras la căldură, în gara Zima. 

Inamicul a devenit mai agresiv şi situaţia româ- 
nilor cantonaţi în Ujet e periclitată. In 27 Noembrie, 
întreg bataliouni Mărăşeşti întreprinde o puternică 
acțiune în regiunea Şipkina, care e din nou curățată 
de bolşevici, 


x 


Pe zi ce trece vremea rea ne demonstrează că 
cel mai neinduplecat duşman ni-e iarna. Patrulele 
noastre trimise în primele zile din Decembrie să cer- 
ceteze cărările pădurii sunt răpuse de ger, iar în- 
cercarea batalionului Horia de-a face o demonstra- 
ție în regiunea Verhne-Ujet şi Nijne-Ujet e oprită 
de frigul care pătrunde până 'n oase. 

Vremea iemutelor incursiuni a trecut. Strânşi în 
jurul sobelor de tinichea din miilocu! vagoanelor cu 
pereţii albiți de ghiaţă, aşteptăm ştirile aduse de pa- 
trulele ce supraveghează regiunea garnizoanelor de 
pe calea ferată. Inamicul nu îndrăsnește totuşi să se 
apropie. 


* 


Dinspre vest, cehii se retrag grăbiţi spre răsărit. 
Evacuarea Siberiei este în toiu. Ne revizuim şi noi 
din când în când roţile şi osiile vagoanelor să fim 
gata de plecare... 

Din turnurile de observaţie din jurul Taişetului ni 
se comunică din când în când apariţia vreunui călă- 
reţ bolşevic. Frica şi salvele de puşti mitraliere ţin 
însă grosul inamicului departe, în pădure. 

„Neamul Românesc, gazeta Secţiunei Culturale a Legiunci Române din Siberia. 

Trenurile blindate Horia şi Mărăşeşti fac zilnic 
legătura între posturile de pază de pe calea ferată 
şi cercetează amănunţit sectorul. 


* 


Cele treizeci şi şapte incursiuni româneşti, au în- 
tărit ideia de ordine, lichidând pentru multă vreme 
orice împotrivire bolşevică din regiunea Kansk-Tai- 
șet-Niine-Udinsk şi din preajma văilor marilor flu- 
vii Uda, Ona şi Biriusa. Stăruinţa românilor în apă- 
rarea sectorului primit a făcut, ca Legiunea Româ- 
nă să fie supranumită în mod curent aici în Siberia 
Dikaia Divizia, — divizia sălbatică. 

Marele Stat Major rus al armatei din guberniile 
Enisey şi !rkutzk, prin adresa No. 550 din 14 Sep- 
tembrie, 1919, semnată de Şeful Statului Major, ge- 
neralul Artemiev, de Şeful Marelui Cartier General, 
general Wasghin şi de generalul Surnin, mulţumeşte 
Legiunei „pentru strălucita colaborare cu trupele ru- 
sești în lupta contru bandelor bolşevice din distric- 
tul Kansk din Gubernia Enisey, — colaborare care 
s'a manifestat nu numai printr'o întreagă serie de 
expedițiuni alor mici grupuri şi detaşamente ci şi 
prin operațiunea ce-a durat mai multe zile, departe 
de cale ferată, afară din zona de apărare, a deta- 
şamentelor maiorului Nosek şi locotenentului Buf- 


t 

CAPITOLUL IV. 
VIAȚA CULTURALĂ. 


Neamul Românec. Cercul Soldaţilor. 
„Monitorul Oficios“. Biblioteca. 


in lungile şi friguroasele nopți siberiene, în jurul 
sobelor de tinichea din vagoane, voluntarii citesc 
noua gazetă Neamul Românesc. Vechiul ziar din 
Braşov, Gazeta Transilvaniei, care apăruse în Celia- 
binsk, sub conducerea d-lui Voicu Niţescu şi-a sus- 
pendat. aparițiunea -pe timpul când Corpul s'a de- 
plasat la Irkutzk. Abia la 30 Ianuarie, 1919 a reapă- 
rut la Irkutzk, litografiată sub conducerea d-lui Vic- 
tor Branisce vechiul ei redactor dela Braşov. In nu- 
mărul din 30 lanuarie, ne-a adus marea veste a u- 
nirei, 

Din această gazetă au apărut în Siberia 9 nu- 
mere : şase tipărite la Ecaterinburg şi trei litogra- 
fiate în Irkutzk: No. 7 la 30 Ianuarie, No. 8 la 11 
Februarie şi No. 9 la 18 Februarie. După plecarea 
d-lui Branisce din Irkutzk, Gazeta Transilvaniei şi 
Bucovinei a fost înlocuită cu Vestitorul, scris şi li- 
tografiat de învățătorul Augustin Şandru. 

Din Vestitorul apar câteva numere răsleţe, fără 
nici o însemnătate pentru voluntari. 

Noua gazetă n'a prins, şi la 18 Septembrie 1919 
a fost editat tot în Irkutzk ziarul Neamul Românesc, 
oaia Secţiei Culturale a Legiunei, tot sub conduce- 
rea lui Augustin Şandru, numit şei al Secţiei Cul- 
turale. Noua gazetă românească din Siberia apare 
în 1200 exemplare, scrisă cu mașina şi litografiată 
în tipografia militară cehoslovacă din Irkutzk. 

Gazeta se susţine din abonamente, costul fiind 20 
ruble lunar. Apare săptămânal, în patru pagini, for- 
mat de gazetă mare. 

Majoritatea materialului publicistic o formează re- 
produceri din gazetele româneşti din America, cari 
la rândul lo: reproduc din ziarele româneşti din Ar- 
deal şi din o seamă de scriitori. Găsim reproduceri 
din N. Iorga, loan Creangă, Barbu Delavrancea, P. 
Ispirescu, Anton Pan, N. Bălcescu şi alţii. Reprodu- 
cerile asupra evenimentelor se fac cu mari întâr- 
zieri, aşa bunăoară ştirile apărute în gazetele din 
ţară în Iulie, sosesc în Siberia abia în Noembrie. 

Articole originale semnate numai Aug. Şandru, 
Elie Buînea, Niţă Flor (?) şi T. Stoianovici. 

Scrierilor din gazetele străine, cari pot pătrunde 
în Siberia, li se face de asemenea loc. Situaţiunea 
politică locală este privită cu destul de puțin inte- 
res : ne frământă alte dureri şi alte idealuri, cari 
nu ne dau răgaz să cumpănim durerea vecinilor. 
Toate chestiunile de ordin general românesc şi tot 
ceia ce frământă însă sufletul voluntarilor îşi gă- 
sesc expresie în această tribună improvizată. 


* 


In sufletul ofiterilor şi soldaţilor Legiunei a pulsat 
conştiinţa desăvârşită a idealului românesc şi în mă- 

Lola 


casă s'au identificat cu necesităţile naţionale a mo- 
mentului, încadrându-se în conştiinţa publică a nea- 
mului nostru. In chestiunea Banatului, care a durut 
mai mult sufletul voluntarilor, ei au protestai contra 
impărţirei acestui pământ românesc. Protestul lor îl 
găsim înserat în No. 8 din 6 Noembrie 1919 al ga- 
zetei, în cuprinsul următor : 

„Legiunea vânătorilor români, luptători în Sibe- 
ria, protestează cu toată energia în contra tendinței 
de-a ştirbi integritatea teritorială a României garan- 
tulă de Puterile Antantei la intrarea ei în acțiune şi 
cere stăruitor încorporarea Banatului întreg la Ro- 
mânia Mare.“ 

„Adunarea se adresează d-lui Comandant al Legiu- 
nei cu rugămintea, să binevoiască a aduce rezoluțiu- 
nea aceasta la cunoştinţa Comandantului Suprem al 
Armatelor Aliate din Siberia, pentru a îi comunicată 
Conferinţei de Pace“. 


* 


In numărul 11 din 27 Noembrie 1919 găsim statis- 
tica voluntarilor de pe frontul intern bolşevic: 


Voluntari din Ardeal, Crişana şi Maramureş: 


Jud. Alba Inferioară + +. 190 Jud. Mureş-Turda > . . 58 
„ Arad... 180 » Sălaj. © .... 100 
» Bichig.. ... 2 » Sătmar. .... 85 
» Bihor +»... . 92 „Sibiu cc... .. 75 
„Bistriţa-Năsăud. . 64 »  Solnoc-Dobâca - . 130 
» Braşov. --. 29 „  Târnava-Mare - - 53 
» Cenad: »...- 13 »  Târnava-Mică. + . 66 
» Cic. se... .. 10 „ Treiscaune . . >». 20 
„ Cojocna»... 116 » Turda-Arieşe» + . . 128 
„ Făgăraş ©- =. 5t „ Ugocsa: ..... 6 
„ Hunedoara. - + . 178 » Zălaue sc... .. 9 
» Maramureş ==. 75 Total + = + 1733 

Voluntari din Banat: 


jud. Caraş-Severin 229 


» Timiş: o... 118 
» Torontal . . . 50 
Total. . 397 


Voluntari din: 


Bucovina ..... 160 
România-Veche . . 24 
Basarabia . ... . 7 


Totalul voluntarilor în serviciu pe calea ferată 


transiberiană : 


2321. 


După ocupaţiuni, aceşti voluntari se împărțesc în 
următoarele categorii : 


Piugari -... 1932 Pădurari e +. > 8 
Comercianți . +» . + 32 Zugravi + +...» 6 
Lemnari-rotari + » . + 32 Studenţi e - +». 32 
Cojocari. . . ...-.- 9 Funcţionari 26 
Fauri . - „o... .. 26 Invăţători © . 33 
Pantofari ...... 30 Notari. + e © ee. 3 
Croitori +» > ... 12 Preoți + esses’ 1 
Mäsari. » esses’ 16 Advocați >.» .».> 2 
Muncitori-zileri . . . >» 59 Ingineri » e.. 1 
Muzicanți » ....» 13 Medici +- -» >» >> 2 
Băieşi + . essre’ 15 Profesori +... 1 
Mecanici + + +. .> > 18 Total : 2321 


Din această statistică necomplectă, al cărei număr 
nu reprezintă deci decât aproximativ jumătate din 
efectivul voluntarilor din Siberia, se poate totuşi sta- 
bili proporţionalitatea efectivelor date de diferitele 
ţinuturi româneşti, cum şi procentul aproximativ al 
voluntarilor, dat de diferitele categorii de profesiuni. 

Astfel : 


Ardealul, Crişana şi Maramureş au dat 75 Ya €/, 


Banatul - » . s .  . ... . d cal 18 °% 

Bucovina - . » e s sse 3 y» 6 1/3 °h 
România-Veche - >.» »>> 3 » 6 t/s % 
Basarabia » - . . >.. boa aio ARA 


iar profesiunile au dat următoarele procente : 


Plugarii » «e s ...... ..... e 84h 
Meseriaşii « « + » eses î.. | 9 1/3 h 
Intelectualii + * » . > s>s ssec 5 %/9 
Comercianţii = = «o o... . ..... 1 2/3 % 


Rezultă de aci că în raport cu întinderea terito- 
riului şi în raport cu numărul populaţiunei din dife- 
ritele ţinuturi româneşti, Banatul a dat cel mai im- 
portant procent de voluntari în Legiunea din Sibe- 
ria, afirmând încă odată aceşti voluntari bănățeni, 
că pământul pe care îl reprezentau în organizația 
voluntarilor, este pământ românesc şi din acest punct 
de vedere nu putea îi rupt în două. Pe de altă parte, 
bănățenii legitimează încă odată zicala lor că „Bă- 
natu-i fruncea !* 


In câteva numere au. fost înserate o seamă de po- 
ezii, dintre cari aleg : 


UNEI RUSOAICE. 


In zadar m'alinţi îrumoas-o 
Şi-mi vorbeşti de fericire... 
— Intre noi nu simți aevea: 
Lanţul de deschilinire. 

Vom putea la fel să facem 
Inimile să ne bată, 

Vom fi.una şi la vorbă, 

Dar la suflet, — niciodată ! 


E. Buiînea. 


DE ACASĂ. 


De ai veni acum acasă 

Nu ne-ai recunoaşte satul, 
L-a schimbat sinistre vremuri 
Şi porunci dela împăratul... 


Doar copii în haine rupte 

De mai vezi pe strada moartă, 
Şi moşnegi albiţi de grije 

Fac sobor la câte-o poartă. 


Când şi când mai trece o mamă 
Cu inima ruptă în două, 
Şi să vezi — prin țintirimuri 
Toate crucile sunt nouă. 
E. Buiînea. 


DE-ALE VOLUNTARILOR. 


Voluntar şi eu maş face 
De-ar fi puşca din pogace, 
Bombele de castravete 

Şi plutoanele de fete. 


Cât eram în sat a Niurca 
Ştiam da fânul cu furca, 

Seara beam rachiu cu ceaşca, 
Noaptea dormeam ia Niureaşca. 

Dar de când sunt voluntar 
Nu mai merg ziua "n hotar, 
Seara rachiul nu-l văz, 

Cu Ninrocica nu "noptez. 


Mi-a scris Niurocica o carte 
Să n'am eu de bine parte, 
Că voluntar am plecat 

Şi pe Niurca o-am lăsat. 


Publicată de George Contrea. 


Din Neamul Românesc au apărut în total 23 nu- 
mere : 15 numere în primul an, 1919 şi opt numere 
în al doilea an, 1920. 


Cercul Soldaţilor. 


Situaţia morală din sânul diverselor trupe naţio- 
nale lasă de dorit. Un suflu de indisciplină se obser- 
vă la Cehi, la Polonezi şi la Jugoslavi. Noi suntem 
în strânsă legătură numai cu Cehii. Salutul soldați- 
lor cehi către ofiţerii lor: „nazdar brațe“, — „sa- 
lutare frate“, ar putea fi rău înţeles de voluntarii ro- 
mâni. 

Nevoia unei solidarităţi perfecte se impune cât 
mai strânsă între ofiţeri şi soldaţi. Un contact per- 
manent între ofițer: și trupă, o distragere a atenţiei 
voluntarilor dela evenimentele zilei va mări disci- 
plina în Corp. Propun formarea prin ordin pe Le- 
giune, a unui „Cerc a Soldaților“. 

Cercul a luat fiinţă în ziua de 23 Noembrie, 1919 
în Taişet în localul 'şcoalei comerciale. 

Deschid activitatea cercului cu o conferinţă şi sea- 
ra cu serbare populară. 

Voluntarii sunt entuziasmați şi ascultă cu plăcere 
conferințele şi veştile bune de-acasă. 

Comandantul Legiunei este mulţumit şi el de sta- 
rea de spirit ce se creiază prin cerc şi-mi destăinue- 
şte credinţa ce-o are că Legiunea Română va putea 
reprima fără nici o şovăire orice revoltă ce-ar is- 
bucni în sânul trupelor naţionale. 

Cercul soldaţilor face un bun serviciu disciplinei 
Corpului. Aproape 40 conferinţe sunt ascultate cu in- 
teres de voluntari şi câteva reuşite petreceri popu- 
lare, — la cari a participat şi intelectualitatea rusea- 
scă a Taişetului, — au adus „Fondului Legiunei“ 
mai multe mii de ruble. 

Fondul e creiat pentru ajutorarea văduvelor şi or- 
fanilor voluntarilor morţi în Siberia. 


„Monitorul Oficios“. 


Monitorul Oficios e ziarul umoristic redactat şi 
scris în întregime cu talent de către d-l Teodor Sto- 
ianovici, un priceput intelectual şi bun cunoscător a 
camarazilor săi. Stoianovici fusese înainte de răsboi 
învăţător şi se remarcase în publicistica ardeleană 
în special prin ziarul umoristic Cucu, apărut câtva 
timp în Budapesta. In Siberia, urmând şcoala mili- 
tară română a primit gradul de ajutor de sublocote- 
nent. Prin Monitorul Oficios, aduncă săgeți hazlii 
împotriva camarazilor săi. 

lată cum îşi caracterizează pe-o seamă de profe- 
sori ce i-a avut în școala militară. 


„Venea apoi Junsher, tot cu risovaty !) 
„Când cu priblizitelyno 2), când cu naplivaty °) 
„la vam poftoraiu pe ruski ş-o raz*) 


1) desenul; 2) aproximativ; 3) de scuipat; 4) vă repet 
rusește încă odată. 

„Si tot risovatv fără de răgaz: 

„Ba câte un velvache ?), ba câte un post, 

„Când în dize richtung °), sud, vest, nord sau ost, 
„Când ruseşte, când nemţeşte 

„Și noi ştiam româneşte 

„Toată tactica de rost 

„Ca țieanul „Tatăl nost“, 

„Tactica şi risovaty 1) 

„Până am rémas naplivaty 8)... 


și mai departe : 


„Intre alții mai era 

„D-l locotenent Bufnea 

„Cu fortificația... 

— D-lui aşa zicea : 

„Când mersi pe teren afară 
„Fă-ţi mască individuală, 
„Cu segmente, unghiuri moarte, — 
„Căci foarte uşor se poate 
„Să dea foc de amiiladă, 
„Când apoi te fă grămadă; 
„Fă-te mic cât un pitic, 
„Taci şi nu zice nimic, 

„Pâr ce viu eu să te scap 
„Din dublură, — fără cap, -— 
„Să te mai învăţ odată 


Li 


„Fortificația toată“. 
iar de încheiere elevii mulţumesc „propunătorilor“: 


„Că ne-ați dat cârlig pe umăr, 1) 
„S'avem cu ce ne mândri 

„La nepoți şi la copii, — 
„„De-om avea cumva scăpare 
„Pânăn România Mare“. 


5) post; 6) în direcţia aceasta ; 7) desenul; 8) de scuipat. 
1) semnul gradului de ajutor-sublocotenent. 

Din Monitorul Oficios au apărut 9 numere, unele 
litografiate, altele scrise cu mâna în 3—4 exemplare, 
— cari se citesc seara voluntarilor în vagoane. 


Biblioteca. 


Secţiunea Culturală a Legiunei a editat şi o biblio- 
tecă din 30—40 volume, aproape în întregime bă- 
tute la maşină şi frumos legate de un voluntar, di- 
baciu compactor. Unele din aceste volume conțin 
conferinţe făcute la Cercul Soldaţilor sau reprodu- 
ceri din scriitori români. Au fost reproduse în spe- 
cial scrieri şi conferinţe cu caracter istoric şi naţio- 
nal. Nici o altă trupă naţională n'a posedat o aseme- 
nea bibliotecă robinsoniană. Tip de bibliotecă româ- 
nească în Siberia ! 

CAPITOLUL V. 
POHOD NA VOSTOK. 


Anarhie, program și debandadă. 
Memorandul cehoslovac. Pohodul. 
Cad Jugoslavii, Polonezii şi Latișii. 


Anarhie, program 
și debandadă. 


Incă din Iulie s'au observat în Siberia mişcări pen- 
tru răsturnarea lui Kolciak. Partidele socialiste de 
stânga acționau cu stăruinţă pentru altă formă de 
guvernământ, pe baza principiului de autonomie si- 
beriană. 

Programul lor cuprinde şi următorul desiderat: 

„Se vor face demersurile necesare pentru înceta- 
rea răsboiului civil, începând tratative cu guvernul 
sovietelor, pe baza sarantării autonomiei provinci- 
ale“. 

Masa populaţiei şi în special marele număr de re- 
fugiaţi din Rusia Europeană sunt entuziasmați de e- 
ventualitatea unei păci cu Sovietele şi rezultatul a- 
cestui program quasi-bolşevic se resimte deja. 

Bandele de partizani roşii sunt mai îndrăzneţe şi 
atacă ici-colo unităţile voluntarilor cantonate în di- 
ferite gări. Pe front e un adevărat iureş în dezer- 
tări, iar în interior se întinde anarhia. 

„Kolciak constată că a început rejugierea laşă a 
unor oameni sănătoşi, destul de voinici pentru a-şi 
apăra cu arma în mână avutul şi pe sine înşişi; a în- 
ceput sustragerea, sub diferite pretexte, dela cea mai 
sfântă datorie față de patrie, dela serviciul militar“. 

„Se Llățesc veşti tendenţioase despre răscoale bolşe- 
vice ce se pregătesc în diferite oraşe. Numai laşii, 
nemernicii şi trădătorii pot vorbi despre catastrofă, 
numai într'o societate decăzută pot să se ivească 
simptome de asemenea laşitate“. 

„Eu voiu duce lupta cu bolşevicii până la complecta 
nimicire a acestei ruşini şi am convingerea că armata 
care luptă pe front, pe viață şi pe moarte, va face a- 
celaş lucru. Cred că 'n populația Siberiei sunt mulți 
oameni de inimă, cari cu încrederea lor vor ajuta ar- 
matei şi mie de-a lupta mai departe pentru triumful 
cauzei, nelăsându-ne abătuți de nesuccese vremelnice 
de cari vom mai avea multe pe drumul de Golgotă a 
eliberării şi refacerii Imperiului Rusesc“. 

Cehoslovacii, declară şi ei că nu vor mai lupta şi 
predau sectoarele frontului trupelor Siberiene. 


* 


Niciodată diferiții comandanți de detaşamente con- 
tra bolşevice din întinsul Rusiei mau avut o legătură 
organică şi de comandament între olaltă şi nici n'au 
căutat să se pună de acord asupra punctelor pro- 
gramatice de salvare a Ţării. Au lucrat fiecare pe 
cont propriu datorită multor cauze, dar în special, — 
lăsând la o parte invidia şi ura reciprocă — neîn- 
Srederii în propria victorie. 

Kolciak era convins că salvarea Rusiei va veni 
dela sud cu Denekin sau dela. nord-vest cu Judenici, 
— iar acestia au crezut întotdeauna contrariul. 


Fatalismul şi misticismul bolnăvicios care îl ca- 
racteriza pe Ţarul Nicolae al II-lea, îl aveau mulți 
dintre eroii ruși ai contrarevoluţiei. 

Denekin recunoaşte la 30 Maiu 1919 autoritatea 
supremă a lui Kolciak cu următorul ordin de zi pe 
„Armata de Sud“: 


„Prin vitejia fără seamăn a Armatei Voluntare, a 
cazacilor de Don, de Cuban şi de Tarsk şi a popoa- 
relor din Caucaz, — Sudul Rusiei este eliberat şi 
armatele ruseşti înaintează, — fără a putea fi reţi- 
nute, — spre inima Rusiei. Intreg poporul rusesc ur- 
măreşte succesele armatelor ruseşti cu încredere, cu 
speranţă şi cu dragoste. Dar în acelaş timp cu suc- 
cesele militare, în spatele armatelor creşte trăda- 
rea pe terenul ambițiilor personale, care nu se opre- 
şte nici chiar față de împărțirea Rusiei, Mare şi U- 
nită. Mântuirea Patriei noastre să rezumă la o pu- 
tere supremă, la un Comandament suprem, strâns 
legat de Patrie. Plecând dela această profundă con- 
vingere, dându-mi viaţa Patriei pe care o iubesc fier- 
binte, punând mai sus de toate fericirea Ei, — mă 
supun Amiralului Kolciak, ca Regent al Statului Rus 
şi Comandant Suprem al Armatelor Ruseşti'. 


Recunoaşterea lui Kolciak din partea lui Denekin 
a ridicat puţin moralul trupelor siberiene, dar fron- 
tul nu s'a resimţit. 


* 


Evenimentele dezastruoase de pe front îl fac pe 
Regent să publice armatei programul în numele că- 
tuia duce lupta împotriva bolşevicilor : 

„Noi ne luptăm pentru cauza națională rusească, 

pentru restabilirea țării noastre, ca fară liberă şi in- 
dependentă. 

„Noi ne luptăm pentru însuşi dreptul poporului, a- 
legeri libere şi vot pentru Constituanta Națională, 
pentru a ne fixa soarta şi aranjarea statului şi pen- 
tru a satisface trebuințele țăranilor cu pământ şi ale 
muncitorilor prin organizarea muncii. 

„Fiind străini de persecuția religioasă, noi ne lup- 
tăm pentru ca nimeni să nu îndrăznească să atace 
Jocurile noastre sfinte şi nimeni să nu ne-atace cre- 
dința. 

„Patria noastră stă în fața pierderei independen- 
fei naționale şi de Stat şi în fața descompunerii. Bol- 
şevicii, cari au promis poporului pace, pâine şi liber- 
tate, i-au dat răshoi civil, în care se omoară frații, 
i-au dat foametea şi jugul puterei nețărmurite a unei 
mâini de oameni, cari nau patrie, credinţă şi cinste. 

„Noi ne luptăm pentru ca să-i nimicim. 

„Numai victoria noastră poate da țărei pace şi li- 
nişte şi cu ele Canstituanta Națională, căci nu e er- 
tat, ca acei, cari si-au jertfit viața şi sângele pentru 
eliberarea patriei să nu fie admişi de-a lua parte la 
guvernarea ei, iar a lua parte la organizarea şi gu- 
vernarea Stalului, aceştia pot numai atunci, când bol- 
şevismul va fi şters depe fața pământului rusesc. 


„Dacă aceas:a nu ne va reuşi, atunci nu numai că 
dorințele poporului nu vor li respectate, dar va sosi 
momentul fatal, când soarta noastră o vor conduce 
alții. 

„A reface țara a rezolvi chestiunea agrară şi mun- 
citorească, poate numai poporul rusesc distrugând 
bolşevismul şi pentru ca el să poată primi dreptul 
de a-şi creia singur soarta, noi ducem şi vom duce 
Jupta până la victoria desăvâşrită”. 

Programul Inaliului Regent produce un reviriment 
pe front. Ofensiva armatei siberiene e bine susținută 
în August şi Septembrie. In direcţia lalutorovsk, s'a 
înaintat mult. In regiunea din vestul orăşelului Go- 
lismanovo a fos: distrus întreg Regimentul 458 bol- 
şevic. 

Lupte aprige s'au încins în regiunea Kurganului şi 
în apropierea orașului Tobolsk. Bolşevicii pierd la 
Tobolsk 9000 de prizonieri, 11 tunuri şi 100 mitra- 
liere. După comunicatele oficiale ar fi un adevărat 
dezastru. In interior partidele socialiste nu se astâm- 
pără însă. Prevăd că le vine rândul la guvernarea 
ţării pe ruinele dictaturei lui Kolciak. 


x 


In Octombrie, armata siberiană ocupă Tobolskul. 
Luptele se poartă în această regiune deocamdată cu 
noroc schimbăcios pentru taberile vrăşmaşe. 


* 


Bolşevicii se refac după dezastrul dela Golisma- 
novo şi reiau cu energie ofensiva. Partizanii din in- 
teriorul ţării devin mai agresivi şi trupele volunta- 
rilor români din regiunea Nijneudinsk-Kansk sunt 
nevoite să facă o seamă de incursiuni reuşite, nimi- 
cind puterile roşiilor din această regiune. 


* 


Tobolskul e din nou părăsit de siberieni. Refugiații 
aduc ştiri triste. Dezastrul armatelor Siberiene s'a 
produs deja şi retragerea s'a transformat în deban- 
dadă. 

In Noemvrie, Petropavlovskul vechea garnizoană 
românească cade, iar luptele din regiunea Kurgan 
sunt de-o violenţă rară; luptă acolo unităţi formate 

numai din ofiţerii vechii armate imperiale şi diviziile 
de muncitori dela fabricile ljewsky şi Wotkinsk. 

Se iau măsuri pentru evacuarea Omskului, în jurul 
căruia căzăcimea sapă tranşee ; aceştia sunt hotă- 
râți să apere oraşul părăsit de Regent şi de guvern 
la 11 Noembrie. Armata se concentrează şi se pre- 
găteşte de luptă la 25 verste est de Capitală. 


Memorandul cehoslovac, 


Gazeta cehoslovacă aduce din nou ştirea că cehii 
nu vor mai lupta în Siberia, sub nici o formă, res- 
pectând cu stricteţă neutralitatea, iar memorandu! 
ce aceştia °l trimit în ziua de 13 Noembrie puterilor 
aliate demoralizează pe oamenii lui Kolciak, distru- 
gând în armata siberiană încrederea în victorie. Me- 
morandul vine odată cu părăsirea complectă a Om- 
skului. 


Cehoslovacii spun în memorand : 

„Situaţiunea insuportabilă în care se află armata 
cehoslovacă, ne sileşte să ne adresăm Puterilor A- 
liate cu rugămintea de-a ne sfătui cum şi-ar putea 
garanta această armată siguranţa proprie şi reîn- 
toarterea liberă în Patrie, reîntoarcere hotărâtă cu 
aprobarea tuturor puterilor aliate. 


„Armata Cehoslovacă a fost gata să apere calea 
ferată şi comunicaţia în sectoarele încredințate ei, 
executând această datorie în mod conştiincios. 

„Acum însă rămânerea ei pe mai departe pe calea 
ferată şi apărarea acesteia devine imposibilă în ur- 
ma lipsei totale a scopului pentru care a rămas în 
Siberia precum şi a celor mai elementare cereri de 
dreptate şi de umanitate. 

„Păzind linia ferată şi asigurând ordinea în ţară, 
Armata Cehoslovacă e silită a coopera, contra con- 

vingerii sale, la susţinerea unei stări de abuz şi fără 
de lege, care şi-a impus aici domnia. 

„Şub scutul baionetelor armatei cehoslovace, au- 
torităţile militare ruseşti locale işi permit lucruri 
cari îngrozesc lumea civilizată. Aprinderea satelor, 
omorul cetăţenilor ruşi cu sutele, împuşcarea fără 
judecată a oamenilor cu sentimente democratice, 
numai pe baza prezumţiunilor de neloialitate poli- 
tică, sunt lucruri de toate zilele în timp ce responsa- 
hilitatea pentru toate acestea înaintea judecății po- 
poarelor cade pe noi, pentru că noi având aici pu- 
terea militară, n'am oprit asemenea samavolnicii. 

„Pasivitatea aceasta a noastră este urmarea di- 
rectă a principiului de neutralitate şi neamestec în 
treburile interne ruseşti, ce ne-am impus şi aste] ne 
facem, contra voinţei noastre, părtaşi fărădelegilor. 

„Aducând acestea la cunoştinţa puterilor aliate, 
cărora poporul şi armata cehoslovacă sunt recunos-, 
cători, socotim necesar să aducem la cunoştinţa tu- 
turor popoarelor lumii starea morală tragică în care 
se găseşte armata cehoslovacă de aici şi cari sunt 
cauzele acesteia. 

„Noi nu vedem altă scăpare din starea aceasta de- 
cât repatrierea noastră imediată din imensa provin- 
cie ce ne-a fosț încredințată spre pază, iar până a- 
tunci să ni-se dea libertatea de-a nu mai îngădui 
crima şi fărădelegea, din orice parte ar veni ele“. 


* 
Ţabloul situaţiei făcut de cehoslovaci în acest me- 


morand constitue cea mai grea lovitură dată dom- 
niei lui Kolciak. 


Pe de altă parte, Duma Irkutzķului aduce la 25 No- 
embrie hotărârea că, „în urma greşelilor guvernului 
din Omsk, este imperios necesar să se formeze un 

guvern socialist, întemeiat pe organele autonome ale 
orașelor şi pe organizaţiile muncitoreşti şi ţărăneşti“. 

In moţiunea Dumei se vede influenţa Centrului Po- 
litic. 

Liberalii localnici (din Irkutzk) demonstrează însă 
că socialiștii din Siberia sunt bolşevici cumuflați, iar 
cehii prin gazeta lor, ca răspuns la moţiunea dumei 
orăşeneşti, dau sfatul că singurul guvern de salvare 
a Siberiei ar fi un guvern democratic. 


* 


Din Vladivostok ne soseşte ştirea răscoalei din 
Noembrie a generalului Gaida împotriva lui Kolciak. 

Tânărul genera! ceh Gaida, se amestecase în po- 
litica rusească din Siberia în mai multe rânduri, fi- 
ind la un moment dat şei al armatei lui Kolciak. 

Ataşându-se strâns de persoana guvernatorului Si- 
beriei, Gaida a fost şters din controalele armatei ce- 
heşti şi trecut în rândul generalilor armatei Siberi- 
ene. Se svonise chiar că generalul ceh se va căsători 
cu fata Inaltului Regent. 


Partizan al principiilor politice a partidului social- 
revoluţionar, cu care simpatizează marea majorităte 
a cehilor, după multe neînţelegeri cu Kolciak, pără- 
seşte comanda armatei Siberiene, fiind înlocuit cu 
generalul Diterix. 

Dela înlăturarea lui Gaida, începe retragerea ar- 
matei depe îront şi declinul puterii lui Kolciak. Cehii 
se declară contra Regentului și numai dorul de casă 
i-a făcut probabil să nu întreprindă o energică miş- 
care de răsturnare a Dictatorului din Omsk. Totuşi 
Gaida care era un caracter neastâmpărat, ajuns în 
Noembrie 1919 în Vladivostoc, a ocupat cu câțiva 
partizani gara, şi încercând să ocupe oraşul, mişca- 
rea lui e sângeros înnăbuşită de generalul rus Ro- 

zanov, guvernatorul. militar a Vladivostokului, cu 
concursul japonezilor, cari pretind că sunt neutri. 
Japonezii nu pot admite o putere militară în Vladi- 
vostok care le-ar stânjeni activitatea. De aceia re- 
volta lui Gaida e localizată în raionul gării cu un pu- 
ternic cordon japonez. 

Cehii nu pot acţiona decât în cercul format de ar- 
mata japoneză, pe când Rozanov se mişcă liber în- 
cercuind pe răsculați. 

Gaida, rănit şi prins, e predat Comandamentului 
ceh cu promisiunea din partea lui de-a nu se mai a- 
mesteca în afacerile rusești. 

Lovitura lui Gaida, contra Înaltului Regent a e- 
şuat. 


Pohodul. 


Oraşul Kainsk la 303 verste est de Omsk, cade în 
Decembrie. Inaintarea bolşevicilor n'o mai opreşte 
nimeni. 

Trupe roşii localnice bine înarmate, au atacat lân- 
gă satul Şipkina, un detașament românesc. Româ- 
nii s'au purtat brav, respingând pe roşii cu pierderi 
destul de simţite. 


+ 

In 16 Decembrie cad oraşele Semipalatinsk şi Bar- 
naul, iar peste două zile cade şi Novonikolaevskul, 
unde rămân măcelăriți pe câmpul de luptă 30.000 de 
oameni din armata lui Kolciak; 'Tomskul este eva- 
cuat în grabă. 

Se apropie pohodul cu toate grozăviile lui. Sose- 
şte și la noi odată cu Moş Crăciun. 

In primele zile din Ianuarie (1920) cade şi oraşul 
Marinsk. 

Liberalii şi socialiştii moderați siberieni cer refor- 
me radicale, dar e prea târziu. 

Mişcarea împotriva lui Kolciak este condusă de 
aşa zisul „Centru Politic“ format din 8 persoane, — 
social revoluționari, — unii foşti membri ai consti- 
tuantei şi a democraţiei revoluţionare siberiene. 

Programul centrului politic ar fi următorul: 

Până la convocarea Adunării Naţionale Siberiene, 
compusă din preşedinţii organizațiilor autonome gu- 
berniale şi districtuale (zemstvo), din delegații dis- 
trictuali ai țăranilor, din trimişii cercurilor căzăceşti, 
oraşelor şi sccietăților profesionale, puterea va ti 
dală unui Consiliu Siberian Provizoriu. 

„Centrul Politic“ va face demersuri pentru înceta- 
rea răsboiului civil, începând tratative cu guvernul 
Sovietelor pe baza garantării autonomiei provinciale. 

„In ceia ce priveşte trupele aliate, Centrul doreşte 
să păstreze legături prieteneşti, să le asigure trece- 
rea peste teritoriul Siberiei, cu condiția de-a nu se a- 
mesteca în chestiunile interne ruseşti. 

„in ceiace priveşte Aliaţii, Centrul e pentru regu- 
larea pe cale pacinică a pretențiunilor acestora față 
de Rusia, ținând seamă de neamestecul lor în ches- 
tiunile interne a Rusiei. 

„Alimentarea armatei şi-a populației va îi dată în 
mâinile cooperativelor, iar industria şi comerțul vor 
fi puse sub controlul guvernului“. 


* 


Trupele armatei siberiene se retrag fără nici o or- 
dine spre răsărit. Voluntarii sunt nevoiți să formeze 
ariergarda pentru apărarea proprie. 

Pohodul na Vostok, pe drumul de ghiață a Sibe- 
riei a 'nceput. 

Cehoslovacii se retrag repede, părăsindu-şi adesea 
trenurile şi nu înţeleg să opună nici o rezistenţă ina- 
micului. De altfel vechile trupe încercate în lupte nu 
mai sunt aci. Divizia I cehoslovacă, care se purtase 
strălucit în ofensiva lui Brusilov, parte din ea s'a 
îmbarcat iar altă parte îşi aşteaptă la Vladivostok 
îmbarcarea pentru Patrie. Numai vestitul Batalion 
de asalt a fost reţinut în Irkutzk, pentru paza Statu- 
lui Major. Divizia a I-a se retrage dela Irkutzk în- 
colo, spre răsărit, în raionul trupelor Atamanului Se- 
menov şi a celor japoneze, scăpată de greutăţile răs- 
boiului. Divizia a IIl-a ar urma să susțină din partea 
cehilor, ariergarda, dar această divizie, organizată 
după proclamarea independenţei cehoslovace, e îor- 
mată din ultimii prizonieri cehi şi slovaci, pe cari în 
majoritate nu marea ideie de creere a Republicei na- 
tionale i-a adus în Corp, ci situația de fapt creiată 
în toamna anului 1918. Efectivul armatei cehoslova- 
ce a crescut cu soldaţii diviziei a III-a, dar valoarea 
ei militară şi morală a scăzut simţitor. Pe de altă 
parte eventuala cădere a unei divizii cehoslovace aci 
în Siberia, în luptele cu bolşevicii, ar constitui o grea 
lovitură dată prestigiului tinerei Republici şi chiar 
politicii aliate de intervenţiune. Pentru aceste consi- 
deraţiuni Statul Major Cehesc, care deţine, prin pla- 
nul de evacuare a Siberiei, — comanda directă a tru- 
pelor naţionale de voluntari, se pare că ia toate mă- 
'surile de salvare integrală a trupelor sale, chiar cu 
riscul abandonării celorlalte formațiuni naționale. 


* 


Comandantul Legiunei Române printr'o telegramă 
din 12 Ianuarie atrage atenţiunea generalului Janin 
că din convorbirile cu Şeful Marelui Cartier General 
Cehoslovac, e clar că relativ la Legiunea Română 

nu Sunt intențiuni sincere, şi-i pune în vedere că lasă 
pe români într'o poziție fără scăpare. De sigur că 
dacă un ofiţer superior ceh, care deţine întâmplător 
comanda Legiunei Române, constată că românii sunt 
puşi — pentru salvarea efectivelor cehoslovace — 
într'o poziţie fără scăpare, măsurile luate de Statul 
Major cehoslovac faţă de trupele voluntarilor aliaţi, 
nu sunt dintre cele mai cavalerești. 


* 


Jugoslavii, cari păzesc acum sectorul deţinut altă- 
dată de români, în regiunea Niine-Udinskului sunt 
rupți în două organizaţiuni ce-şi dispută legitimita- 
tea. Unii stau sub comanda unui oarecare Voevod 
Voskar, un tip de nebun, care joacă și bea la rând 
cu soldaţii bolşevizaţi, cari nu-l ascultă decât când 
vor. Voskar poartă pantaloni simpli, cazoni, a căror 
ate albe de legătură din partea de jos le lasă să a- 
târne peste bocanci în semn de... democraţie și o 
bluză murdară, desfăcută la gât. Când îl vezi, ai im- 
presia că e un soldat destrăbălat, care-şi bate joc 
de uniformă, 

Celălalt grup, formând un regiment, care luptase 
altădată, plin de vitejie, în regiunea oraşului Kazan, 
sub comanda eroului Maior Blagotici, este bine or- 
ganizat şi disciplinat. 

* 

Polonezii, formând o divizie cu un efectiv de a- 
prox. 10.000 de baionete, — a cincea divizie a Polo- 
niei, — păzesc calea ferată în regiunea oraşului Kras- 
noiarsk. Hărţuiţi de bolşevici se retrag spre răsărit 
în 50 de trenuri, în măsura posibilităţilor şi după in- 
dicaţiunile Marelui Stat Major Cehoslovac. 

Letonii şi latiştii, formând corpuri distincte, se re- 
trag înaintea polonezilor, împreună cu aceştia. 

Legiunea Română deţine spre pază sectorul de 
cale ferată dintre gările Reşoti-Taişet-Zamzor-Sue- 
tiha-Razgon, având pe linie două batalioane, Horia 
şi Mărăşeşti, o companie de pioneri, un escadron de 
lancieri (cavaleriști), o companie a Statului Major şi 
două trenuri blindate, cu un efectiv total de 3000 ba- 
ionete. In Irkutzk staţionează batalionul de rezervă 
şi centrul de triaj al viitorilor voluntari. Disciplina 
este perfectă, soldaţii fiind conştienţi de idealul în 
numele căruia s'au înrolat voluntari. 

Legiunea aceasta nu este în serviciul idealului im- 
perialist rus, cum nu sunt nici celelalte trupe alo- 
gene, ci formată în 1918 pentru un scop politic ro- 
mânesc înalt, — după un an Legiunea este în ser- 
viciul ideii integrităţii teritoriului românesc până la 
Nistru. Aceasta este ideia naţională pe care Legiu- 
nea o reprezintă aci. Dar în frământările din Sibe- 
ria, Legiunea Română a constituit până acum trupa 
pe care s'a putut conta cu încredere, în cazul unei 
necesităţi de-a menţine sau de-a restabili ordinea. 
Un raport al Comandantului Legiunei către Coman- 
damentul Trupelor cehoslovace constată că numai 
împrejurările complicate din viața internă a trupelor 
ceheşti au făcut să li-se dea românilor un sector in- 
tern, adică în mijlocul trupelor cehoslovace. 

Am convingerea desăvârşită că astăzi, aci în Si- 
beria, Legiunea Română este, cum a fost întotdeau- 
na dela formarea Corpului, cea mai disciplinată 
trupă. 

* 


Armata siberiană se retrage mai mult pe jos de- 
cât în trenuri; ofiţerii şi soldaţii şi-au îmbarcat însă 
soțiile şi copii în vagoane. Alte garnituri de trenuri 
transportă întregi depozite de muniții şi de echipa- 
mente şi rezervele alimentare ale armatei. Dar calea 

spre răsărit din cauza trenurilor armatelor naţionale 
se deschide greu şi întâmplător trenurile armatei ru- 
seşti s'au concentrat aproape toate în marea gară 
Atcinsk. 

Partizanii bolşevici urmăresc deaproape trenul 
Statului Major al bravului general Kapel, sufletul 
armatei siberiene. 

Când trenul generalului plecă din gara Atcinsk se 
produse, după câteva minute, atacul unei bande ro- 
şii asupra gării. Nenorocul făcu să fie lovit de câteva 
focuri de armă un vagon încărcat cu perecsilină. Se 
produse o explozie de-o grozăvenie neînchipuită, fă- 
când să răsune pădurea Taiga pe-o întindere de zeci 
de kilometri. Trenurile pline de muniţiuni se prefă- 
cură în bucăţi, sfâşiind 60.000 de oameni şi 32.000 
cai, ce aşteptau liniştiţi să plece mai departe. 

Focul, ca o flacără de trăsnet, veni să încoroneze 
grozăvenia. Mirosul de carne arsă şi de pucioasă e 
dus de vânturi din iadul dela Atcinsk la mari de- 
părtări, ca o crudă veste mută celor ce au avut no- 
rocul să nu fi ajuns încă la Atcinsk, sau să fi plecat 
deja de-acolo. 

Un popor întreg, ofiţeri, soldaţi, femei şi copii, fu 
prefăcut aci în cenușe. Armata siberiană pierdu mu- 
niţiunea, alimentele, sute de ofiţeri şi mii de soldaţi. 

Restul armatei ruseşti, încolţită din toate părţile 
de inamic, părăsi în frunte cu generalii celelalte tre- 
nuri şi se aşeză pe şoseaua Moskovei în drum spre 
răsăritul salvator... 


Cad Jusoslavii, Polonezii 
şi Latişii. 
Ne soseşte ştirea că lângă oraşul Niine-Udinsk 
trupele partizanilor bolşevici, concentrați în mare nu- 
măr au atacat pe cei 3000 de jugoslavi şi i-au în- 

frânt. Corpul jugoslav a fost nimicit. Cei 500 de vo- 
luntari jugoslavi rămaşi solidari în jurul steagului 
lor naţional nu mai sunt într'o situaţie morală, care 
să-i îndemne în îața inamicului la o rezistenţă no- 
rocoasă. Totuşi desnădejidea nu ne 'nfrânge; disci- 
plina voluntarilor români este perfectă în toate uni- 
tăţile şi așteptăm cu încredere apropierea trupelor 
regulate bolşevice. 


x 


Şi divizia poloneză, trecută efectiv în ariergardă 
se găseşte de câteva zile în lupte continue cu avant- 
garda bolşevică. Se retrage cu greutăţi enorme, în 
trenuri, dar lipsită de cărbuni, de apă şi de lemme, 
în urma unor violente ciocniri cu trupele roşii regu- 
late, înconjurată din toate părţile de puternice de- 
taşamente de partizani bine înarmaţi, divizia polo- 
neză cade, împreună cu trupele letone. 

Puţinii refugiaţi scăpaţi afirmă că ofiţerii şi mare 
parte a soldaţilor au fost împuşcaţi, iar altă parte 
spânzurați dealungul căii ferate şi a şoselei Mos- 
kovei 1). 


1) In legătură cu dramatica înfrângere a diviziei poloneze, 
ziarele ruseşti publică scrisoarea deschisă a Căpitanului polonez 
Iacinsky-Stachurek din 5 Februarie 1920, adresată Generalului 
Sirovi, din care reproduc: 

„In 9 Ianuarie a. c. (1920) eram în comisiunea detaşată la gara 
Kliukvenaia, pentru o convorbire, pe fir direct, personal cu Dv. 
Reprezentanţii Comandamentului Suprem Polonez, cu ştirea re- 
prezentanţilor ţărilor străine, cari s'au unit întru toate cu tele- 
grama noastră, v'am cerut următoarele: 

„Diviza a 5-a Poloneză, chinuită de lupte neîntrerupte cu bol- 
şevicii, dezorganizată prin mişcarea fără exemplu de grea depe 
calea ferată, lipsită de cărbuni, de apă şi de lemne, care se află 
la marginea pieirei, în numele umanităţii şi a omeniei vă roagă 
să lăsaţi spre est 5 eşeloane de ale noastre din 56, cu familiile 
soldaţilor noştrii, cu femei, copii, răniți şi bolnavi, obligându-se 
pe viitor a vă pune la dispoziţie tot restul de locomotive, şi obli- 
gându-se de-a se mişca şi pe mai departe pe jos, în marş, în 
ariegardă, asigurându-vă ca şi mai înainte spatele D-voastră“ 


106 


www.dacoromanica.ro 


„După o intrerupere deprimantă de 5 ore, noi, Generale, am 
primit răspunsul D-voastre, răspunsul viteazului nostru frate slav : 
mir de tonul telegramei D-voastră. Conform ultimului 
ordin al Generalului Janin, D-voastă sunteţi obligaţi de a vă mişca 
ultimii. Nici un eşalon polonez nu poate fi lăsat spre est. Numai 
după plecarea ultimului eşalon cehesc din Kliukvenaia, puteţi 
D-voastră să înaintați. Tratativele de mai departe în chestiunea 
aceasta şi rugăminţile le socotesc terminate, chestiunea fiind 
rezolvită“, 

„Aşa a fost răspunsul D-voastră Generale, care a dat în 
mâinile sălbatecilor crasnoarmeiţi femeile şi surorile noastre, 
copiii, răniții şi bolnavii, prin o trăsătură de condei, printro te- 
legramă, care le-a hotărât soarta şi care a nimicit Divizia a 5 
poloneză ! “ 

„Vă scriu despre toate aceste nu ca slavofil, care am lucrat 
timp de 10 ani pe acest teren, care mi-am pierdut toată averea, 
fraţi, surori şi mamă în răsboiul cumplit cu Nemţii. ci ca om, 
care am lăsat la Kliukvenaia soţia bolnavă şi o soră, ultimii 
oameni scumpi ai mei, pradă crasnoarmeiţilor beţi“. 

CAPITOLUL VI. 


REVOLUŢIA DIN IRKUTZK. 


23 Decembrie, 1919. 


Mişcarea social revoluționarilor împotriva lui Kol- 
ciak se întinde viguroasă. Se pare că ar dori să ca- 
nalizeze spre ei mişcarea partizanilor bolşevici. De- 
alungul căii ferate siberiene au triumfat, dar pute- 
rea lor a durat numai până la sosirea bolşevicilor 
cărora le-au închinat steagurile. 

Oraşul Irkutzk, capitala Siberiei Centrale, consti- 
tue încă un puternic punct de rezistenţă pentru par- 
tizanii lui Kolciak. Aci este garnizoana vechiului 
corp al 4-lea de armată, cu puţini soldaţi, dar cu 
foarte mulți ofițeri valizi; aci funcţionează o bună 
şcoală de ofiţeri şi-o şcoală de subofițeri, împărţită 
în două batalioane 

La 3 km. de Irkutzk, spre vest, în Voennâi-Gorodok 
— orăşelul cazărmilor, — pe malul opus al Anga- 
rei este cantonat, chiar în apropierea cazarmelor ba- 
talionului românesc de rezervă, grosul trupelor ru- 
seşti guvernamentale. 


In Voennâi-Gorodok stăpâneşte o nervozitate ge- 

nerală şi lumea se întreabă înfricoşată: Ce se va În- 
tâmpla oare ? 

In seara zilei de 23 Decembrie, a fost rupt podul 
de pontoane ce leagă oraşul cu gara, situat pe ma- 
lul stâng al Angarei şi cu Voennâi-Gorodok. Eveni- 
mentul acesta local se făcea într'alţi ani în preajma 
Bobotezei. Ghiaţa care se rupea din lacul Baical îm- 
pingea podul la aceiaşi dată fixă în toţi anii, îl frân- 
gea şi-a doua zi circulația dintre oraş şi gară era re- 
luată pe ghiață fără nici o piedică. De data aceasta 
probabil că alte evenimente au provocat înlăturarea 
pontoanelor. 


24 Decembrie, 


Lumea se pregăteşte să serbeze Sf. Sărbători. Veş- 
tile sosite depe calea ferată sunt pentru toţi îngrijo- 
rătoare. 


Singura posibilitate de salvare a Irkutzkului ar fi 
ocuparea oraşului de către trupele lui Semenov şi 
oprirea înaintării bolşevice cu mult mai la vest de 
Irkutzk. 


* 


O rază de speranță a răsărit: Semenov recu- 
noaşte autoritatea lui Kolciak şi anunță populaţia, 
că e numit Comandant şi peste districtul militar al 
Irkutzkului. 

Se crede că Sărbătorile Crăciunului vor fi deci li- 
niştite. Noul comandant dispune de suficiente forțe 
armate pentru asigurarea ordinei, împiedecând orice 
tulburări din partea social-revoluţionarilor. 

Către seară se constată că uzina electrică nu mai 
funcționează, — se zice din lipsă de cărbuni, iar mai 
apoi s'a aflat că garnizoana rusească din Voennâi- 
Gorodok, ruptă de oraş, s'a desolidarizat de guver- 

nul Kolciak şi-a trecut de partea social revoluţiona» 
rilor. Peste noapte au fost deschise depozitele mi» 
litare şi echipați o mare mulţime de partizani bol= 
şevici. 

Cum evenimentele acestea se petreceau alături de 
cazarmele românești, noul comandant al garnizoa»= 
nei ruse a comunicat ofițerului român de serviciu 
noua situaţie și a cerut un răspuns asupra poziţiei 
ce vor lua trupele românești. Prin doi ofiţeri li s'a 
comunicat ruşilor că noi românii vom păstra o striC= 
tă neutralitate şi cerem, spre a evita incidente sân» 
geroase, respectarea acestei neutralităţi. 


25 Decembrie. 


Peste noapte mişcarea social„revoluţionarilor s'a 
întins şi în garnizoanele învecinate, la Batereinaia, 
Inokentevskaia și Glaskov. Trupele rusești guverna» 
mentale au trecut toate de partea răsculaților. 

Bazele unei noui armate rm @rmgłg populară — 
au fost puse. Ofițerii şi subofiţerii îşi păstrează epo= 
leţii. Deși între ei sunt foarte mulţi partizani bolşe„ 
vici, protestează în contra acestei numiri și se con» 
sideră armată naţională rusească. 

Ne trimit diverşi emisari să afle numărul soldaţi. 
lor noştri, a mitralierelor, grenadelor şi baionetelor 
şi pretind că neutralitatea noastră ar putea fi garan= 
tată numai predândusle lor, cel puţin închizătorile 
mitralierelor. 

Au fost refuzaţi şi li s'a pus în vedere că trecerea 
chiar a persoanelor izolate prin sectorul românesc 
este interzisă, aşezându„se puternice posturi de su- 
praveghere şi de pază. 

In oraș mișcarea n'a prins încă rădăcini. Coman» 
dantul garnizoanei Irkutzk, General.Maior Sicev, a 
luat măsurile de apărare. Starea de asediu a fost de= 

clarată în întreaga regiune şi legăturile telefonice 
au fost întrerupte. Toţi ofiţerii garnizoanei, dela sub- 
locotenent până la generali, au fost concentrați. 

Pentru orăşeni prima zi de Crăciun a trecut lini- 
ştită. 


26 Decembrie. 


O nervozitate şi mai mare stăpâneşte strada. 

Veştile sosite dela îront sunt tot mai dureroase. 
Oraşele cad unul după altul. Refugiații demoralizea- 
ză lumea şi povestesc lucruri îngrozitoare: Toţi văd 
numai spânzurători şi cadavre îngheţate dealungul 
şoselei siberiene. 

Şi eri şi astăzi bisericile au fost arhipline. Ruşii 
se roagă cu adâncă evlavie... 


* 


Ziua trece liniştită dar apăsătoare. 

Către seară răsună în oraş primele Împuşcături... 

Un puternic grup de social-revoluționari ascuns în 
suburbiul sudic al oraşului — zis suburbiul Znamens- 
koe — înaintează spre centrul oraşului şi ocupă cen- 
trala telegrafică. O companie a şcoalei de subofi- 
teri a trecut de partea răsculaților şi atacă pe foștii 
camarazi, trăgând cu o mitralieră asupra şcoalei. 
Cei rămaşi credincioşi guvernului năvălesc afară şi 
lupta este în toi... Răsună peste întreg oraşul ţăcă- 
nitul mitralierelor şi bubuiturile de grenade. O mul- 
time de cască-gură, urmăresc dela colţuri de străzi 
şi. depe case, încăerarea. 

Guvernamentalii triumfă. Social-revoluţionarii se 
retrag dincolo de 'râuleţul Uşacovca ce desparte su- 
burbia Znamenslcoe de oraşul propriu zis. Guverna- 
mentalii nu îndrăznesc să intre în Znamenskoe. 

In cursul nopţii răsculații au ocupat gara în care 
staționează trenul generalului Janin şi o seamă de 
alte trenuri cu trupe aliate şi cu Inalţii Comisari a- 
liaţi. 

Guvernamentalii au pus în vedere aliaţilor că dacă 
gara nu va fi curăţită de social-revoluţionari, vor 
bombarda-o, dar aliaţii răspund că acest procedeu 
îl vor considera ca un atac îndreptat contra lor. 

Generalul Vaguin şeful statului major a trupelor 
guvernamentale, care discută chestiunea cu Inalţii 
Comisari aliaţi, afirmă că le trebue gara pentru e- 
vacuarea Irkutzicului. S'a ajuns după multe tratative 
la un acord în virtutea căruia gara şi sectorul căii 
ferate e declarat neutral. 


x 


Intervenția lui Semenov se produce. El expediază 

Comandamentului Districtului Militar Irkutzk urmă- 
toarea telegramă * 
« „Răsculaţii ascunzându-se sub numele sfânt a 
mult încercatulu: popor rus, au creiat un nou front 
de răsboiu civil în contra regimului. Ordon să de- 
puneţi toate sforțările şi să vă menţineţi până la so- 
sirea detaşamentului cu trupe din Divizia Sălbatică 
sub comanda generalului de brigadă Skipetrov, care 
este trimis pentru a vă scăpa şi care are instrucţii 
categorice de a lichida odată pentru totdeauna cu 
acei cari se folosesc de situaţia grea a ţării şi din 
nou repetă greşelile trecutului“. 

Generalul Skipetrov care este aşteptat să salveze 
partizanii guvernului din Irkutzk este unul dintre ti- 
ranii sanguinari a lui Semenov. Este cunoscut totuşi 
ca un militar destoinic şi om de inimă. Este fiul u- 
nui protoiereu din Petrograd. 

27 Decembrie. 


Trupele Atamanului Semenov sunt aşteptate să so- 
sească. Ele sunt semnalate între lacul Baical şi Ir- 
kutzk. In urma acestui fapt, reprezentanţii diploma- 
tici a ţărilor aliate cer armatei cehoslovace să apere 
gara şi calea feraiă contra oricăror agresiuni. 

Conflictul cu Semenov isbucnind, implicit trupele 
aliate ajung astfel în conflict cu oamenii lui Kolciak. 

Generalul Skipetrov înaintează pe calea ferată 
spre Irkutzk, în fruntea unui detaşament de aproxi- 
mativ 1000 oameni și două trenuri blindate. 

Partizanii social revoluţionarilor, informaţi de a- 
propierea lui Skipetrov demontează linia ferată pe 
o mare întindere, dar este refăcută din ordinul tru- 
pelor aliate, cari evacuează pe social-revoluţionari 
din raionul gării şi-al căii ferate. 


* 


In oraş lupta este iarăşi în toiu. Trupele guverna- 
mentale bombardează cu tunuri grele suburbia Zna- 
menskoe. 

Aceste trupe, rămase credincioase guvernului se 
compun din elevii şcoalei militare, (junkerii) un ba- 
talion de vânători şi două batalioane ale şcoalei de 
subofiţeri, mai puţin compania răsculată. Ici-colo, se 
văd ofițeri bătrâni şi chiar generali mergând cu ar- 
ma pe umăr spre linia de bătaie. 

Skipetrov informează pe Sicev că aliaţii nu-i dau 
voe să părăsească stația Mihalevo, de lângă Baical. 


29 Decembrie. 


Situaţiunea se schimbă complect prin prezenţa Ja- 
ponezilor. Astăzi sosește la Irkutzk următoarea te- 
legramă din partea lui Semenov : 

„Acum am primit ştirea oficială, că guvernul Im- 
perial japonez este decis să trimită trupe în distric- 
tul militar de lrkutzk. Comandamentul local japonez 
a dat ordin de plecare trupelor japoneze spre lrkutzk. 
Vă comunic aceasta spre ştire. Ordon tuturor per- 
SOanelor supuse mie să dea atenția cuvenită şi spri- 
jin desăvârşit trupelor Japoniei, aliata şi prietena 
noastră, credincioasă cuvântului ei pănă la sfârşit“, 

Nici aliaţii nu se mai înțeleg între ei. Cehoslovacii 
cer acum să fie scutiţi de conflictul cu Semenov, pro- 
tejatul japonezilor. 


30 Decembrie. 


Cu toate protestele aliaţilor armata lui Skiepetrov 
înaintează în trenuri spre Irkutzk. Ciocnirea este i- 
nevitabilă. Reprezentanţii aliaţilor trimit noui emi- 
sari la Skipetrov pentru evitarea luptei în raionul 
gării. 

In întâmpinarea trenurilor lui Skipetrov s'a arun- 
cat o locomotivă de manevră. S'a intâmplat că şi 
din partea semenovţilor s'a lansat o locomotivă spre 
Irkutzk şi astfel circulaţia a fost împiedicată de cioc- 
nirea celor două maşini. 


* 


Armata lui Skipetrov înaintează pe la sudul căii 
ferate spre gara Irkutzk. Lupta se angajează între 
aceasta şi răsculați pe versantul din sudul gării. A- 
mericanii cinematografiază încăerarea. Când unii în- 
drăznesc să înainteze, fug ceilalţi înapoi, când îşi 
revin şi reiau înaintarea se sperie ceilalţi şi-o rup la 
îugă... 

Dar după trei ore de hărţueli, îlancul stâng a lui 
Skipetrov e înconjurat şi cedează. Armata acestuia 
se retrage spre Baical. Social-revoluţionarii sunt de- 
ocamdată stăpâni pe situaţie. 

Sosesc în gară şi Japonezii. Sunt foarte rezervaţi. 
La cererea guvernamentalilor din Irkutzk, japonezii 
refuză orice ajutor armat. In fața acestei situații, în- 
tre cele două tabere din oraş intervine un armistițiu 
care durează până în 4 lanuarie 1920. 


5 Ianuarie, 


Discuţiunile în jurul armistiţiului urmau să fie 
continuate, dar în cele 4—5 zile de armistițiu, oame- 
nii guvernului s'au refugiat spre Baical. Însuşi gene- 
ralul Sicev şi-a părăsit armata, fugind la Semenov. 
Junkerii, rămaşi singuri solidari crezului pe care-l 
apăraseră cu sângele lor tânăr, văzându-se trădați 
şi părăsiţi s'au risipit. 

Social-revoluţionarii au ocupat oraşul fără nici o 
împotrivire. 

In Irkutzk s'a instalat „Centrul Politic“ a Siberiei. 

CAPITOLUL VII. 


ARESTAREA LUI KOLCIAK. 


Din Niine-Udinsk ne vine ştirea arestării lui Kol- 
ciak. Inaltul Regent a fost deţinut în propriui tren. 
Ni se spune că este păzit de cehi şi de bolşevici. 
Steaua lui a apus. In 18 Ianuarie aflu că a fost pre- 
dat Centrului Politic din Irkutzk. 


Intr'o convorbire prin aparatul Hugges cu Nijne- 
Udinskul, de unde vorbeşte în numele Directorului 
Judeţului un domn Ogorodow, membru la Zemskaia 
Uprava se precizează : 


„Azi dimineață (15 Ianuarie 1920, n. A.) în Niine 
Udinsk a fost arestat de către Cehi, din ordinul ge- 
neralului Janin, amiralul Kolciak. In Niine-Udinsk 
autoritățile vechiului regim au fost înlocuite. Regimul 
politic aparține temporal — până la primirea instruc- 
fiunilor dela centru, — unui colegiu de trei persoune 
Preşedintele Zemstvei (Zemskaia Uprava), Preşe- 
dintele Direcţiunei Orăşeneşti şi Directorul Judeţu- 
lui. In evenimentele petrecute rolul activ l-a avut mi- 
liția. Răsturnarea vechiului regim s'a făcut conform 
instrucțiunilor Zemstvei, urmând a fi convocată Con- 
stituanta şi lărsită instituția Zemstvei. Pe bolşevici 

noi, ca şi mai înainte, îi considerăm duşmanii noştri 
şi vom continua lupta împotriva lor“. 


* 


Arestarea lui Kolciak s'a produs deci după de in 
Niine-Udinsk social-revoluţionarii, cu ajutorul mili- 
ției au pus mâna pe putere. 

Transportat la Irkutzk, Kolciak e predat Centru- 
lui Politic. 

Extrădarea fostului Regent a stârnit indignarea 
trupelor ruse şi.protestul acestora. Ruşii acuză pe 
aliaţi de această „crimă“ şi susțin că aliaţii în loc să 
apere pe Kolciak de-o moarte sigură l-au predat 
bolşevicilor. ca pe un bandit ordinar care mar fi 
meritat nici un sentiment de umanitate din partea 
nimănui. 

Colonelul Siroboiarsky, ataşatul Atamanului Se- 
menov pe lângă Kolciak, într'o lungă telegramă a- 
dresată Generalului Janin îl acuză pe acesta de „la- 
şitate şi de trădare“ a fostului Regent 1). 


1), Dreptatea va trăi şi va creşte — spune Siroboiarsky în tele- 
gramă — ea va zbura peste toată lumea şi va zbura şin Franţa 
D-voastră nobilă şi va descoperi toată grozăvia adevărului pe 
care-l trăim şi va spune, că poporul rusesc nu crede, că sub uni- 
forma D-voastră bate inimă de francez. 

„Conducătorul naţional rusesc, Amiralul Kolciak, cu ocazia 
arestului său de 3 săptămâni în Nijne-Udinsk a fost lipsit de ori 
ce posibilitate de-a întreprinde ceva, cel puţin pentru scăparea 
proprie şi a câtorva sute de oameni, Cari îi rămăseseră credin- 
-cioşi. Când în numele D-voastră Cehii i-au pus la dispoziţie un 
vagon, pentru a urma drumul spre est, s'a văzut în siguranţă 
prin garanţia internaţională, prin ridicarea alor 5 drapele aliate“. 

„Amiralul Kolciak a crezut liniştit cuvântul D-voastră, ca re- 
reprezentant al onoarei naţionale franceze şi s'a folosit de pro- 
punerea D-voastră. Eu personal mă găseam lângă Regent până 
în ultimile momente a petrecerei lui în Nijne-Udinsk şi-am auzit 
însumi îndoielile pe cari le-a exprimat Amiralul celor cari 
il încurajau asupra speranţei în D-voastră, în urma cărui 
fapt i-s'a propus să nu se razime pe bunăvoința D-voastră, în 
care nu se mai incredea, după toate cele ce aţi săvârşit, însă 
Amiralul Kolciak, ca un cavaler care nu admite ticăloşia şi tra- 

Ruşii nu pun chestiunea extrădării lui Kolciak pe 
terenul politic, ci numai pe acela pur omenesc. 


* 


Ziarul Cehoslovak No. 13 din 17 Ianuarie 1920, 
organ oficial al trupelor cehoslovace din Siberia, po- 
vesteşte evenimentul extrădării fostului Regent în 
feliul următor: 


„Joi, 15 Ianuarie a. c., după amiază a sosit din 
Nijne-Udinsk la Inokentevscaia trenul cu deținutul 
Kolciak, cu fostul preşedinte al Consiliului de Mi- 
niştri, Pepeliaev şi cu garda acestora. Având în ve- 
dere că generalul Janin, Comandantul Suprem at 
Trupelor Aliate deja mai înainte ordonase extrăda- 
rea lui Kolciak Centrului Politic, reprezentantul Pu- 
terii actuale ruseşti, A. B. Kozminski a fost invitat 
în biuroul Plenipotenţiatului Guvernului Cehoslovac, 
D-rul Blagoi, pentru a trata asupra formei predării 
lui Kolciak. Cam pe la ora 6 după amiază, ambii re- 
prezentanţi politici au plecat în gară la trenul No. 
52 unde se găseau deţinuţii, sub pază cehoslovacă şi 
rusească. Şeful trenului amiralului Kolciak, Maiorul 
Kravak, a întrebat pe Kosminski în ce formă se va 
face predarea. I s'a răspuns că pe Kolciak îl va primi 
o comisiune, formată din reprezentanții Centrului 
Politic şi ai Statului Major revoluţionar, care se va 


darea reprezentantului unui popor prieten, a răspuns: Nu, Dom- 
nilor, eu canosc pe Generalul Janin, care totdeauna a fost 
față de mine prietenos, încredințându-mă de sinceritatea senti- 
mentelor sale. El e fiul adevărat nobil al Franței. Cuvintelor şi 
promisiunilor lui trebue să ne încredem. Şi iată D-le General, 
fiu nobil al Franţei, eu vă comunic aceste ultime cuvinte ce le-am 
auzit dela Inaltul Regent, ca un uitim salut al lui către D-voa- 
Stră, din inchisoarea din Irkutzk. care a fost pregătită de D-voa- 
strå atât de ospitalier. dar să vă aduceţi aminte D-le General, 
că patriotul rus, cavalerul, poate să fie pus pe eşatod, nepătat, 
dar nici o uniformă nu va putea acoperi nulitatea, trădarea şi 
laşitatea.* 

îngriji, ca Amiralul să fie predat de urgență Comisi- 
unei Extraordinare pentru cercetare. 

„Această comisiune, de fapt s'a prezentat cam pe 
la ora 7 seara la gară, unde a primit pe Kolciak şi 
încă în aceiaşi noapte l-a trimis sub pază în 1 tiurma 
locală (puşcăria din Irkutzk). 

„E adevărat că arestarea lui Kolciak şi predarea 
lui a provocat în câteva pături a populației mare 
fierbere. Se înțelege, că la mitingurile improvizate 
cu această ocazie în gară, s'au auzit ofense urâte la 
adresa Cehoslovacilor'. 


% 


Gestul acesta, desbrăcat de orice interes politic, 
este într'adevăr inexplicabil. Pentru toată lumea de- 
aci este sigur că amiralul Kolciak va avea în scurt 
timp îngrozitoarea durere neputincioasă de tată şi 
de soţ, de-a se vedea pus la zid şi împuşcat sau de-a 
simți ştreangul rece la gât alături de soţia și de fata 
lui. 

Nu merita oare omul acesta vrednic sau ticălos,— 
care încercase să-şi curețe ţara de pecinginea bol- 
şevică, pe care nimeni n'o doreşte — nici un senti- 
ment de milă? Kolciak era doar o creaţie a alia- 
tilor. 

Pe semne inima, căreia îi este dat să vadă în ju- 
ru-i numai spânzurători, — oricât de dumnezeesc ar 
îi sentimentul ce sălăşlueşte într'însa, se împietre- 
şte ! 

Presupunând că fostul Regent ar îi trecut în Trans- 
baicalia unde îl aştepta supus, în fruntea armatei, A- 
tamanul Semenov, — ce ar îi putut întreprinde pen- 
tru înlăturarea bolşevicilor sau în contra aliaţilor ? 

In Extremul Orient el nu putea deveni decât ma- 
nechin în mâinile marilor puteri ce-şi dispută inte- 
resele politice. 

Suprimarea lui Kolciak nu va simplifica politica 
interaliată din Siberia Orientală. 


Kolciak a fost aruncat în închisoarea din lrkutzk 
împreună cu soţia, cu fata sa, cu ultimul său preşe- 
dinte de Consiiiu, cadetul Pepeiiaev şi cu garda lor, 
isprăvindu-se astfel domnia nenorocitului Regent, 
lipsit de hotărâre şi de energie în ceasurile grele, 
blând cu cei mari, aspru şi brutal cu cei mici. 

CAPITOLUL VIli. 


KAPELEVŢII. 


Rămășițele armatei lui Kolciak supuse generali- 
lor Kapel, Saharow, Wolkow şi Woitzehowsky, nu- 
mărând aproximativ 35 — 40.000 de baionete şi câ- 
teva tunuri de câmp, se retrag pe trei coloane. 

Coloana de sud sub comanda generalului Kapel, 
formată în majoritate din cavalerie şi. din diviziile I- 
jewsky şi Wotkinsk, urmează spre est, paralel cu 
calea ferată, pe la sudul acesteia. Femeile şi copiii 
ofițerilor şi soldaţilor se refugiază în sănii pe şo- 
seaua siberiană. 


Coloana mijlocie, — infanteria şi artileriştii, — se 
retrag pe şosea sub comanda generalului Woitzehow- 
sky. 


Pe la nord de calea ferată urmează diferite deta- 
şamente răzlețe de călăreţi, resturi din unităţi dis- 
truse şi cari înţeleg să se supună generalului Woitze- 
howsky, al cărui îlanc stâng îl apără din când în 
când de atacurile partizanilor bolşevici. 


* 


Nu există aci în Siberia decât două drumuri de 
retragere: calea ferată şi şobeaua Moscovei. 

Calea ferată este ocupată de trenurile voluntarilor 
cehi, polonezi, români, jugoslavi şi latişi. Nu mai e- 
xistă nici o locomotivă disponibilă, pentru formarea 
vreunui tren pe seama ruşilor. Se pare că ei ar îi a- 
devăraţii străini în ţara aceasta. Numai Kolciak s'a 
retras în tren până la Nijne-Udinsk, — unde a fost 
arestat. 

Şoseaua Moskovei, pe care se retrag resturile ar- 
matei Inaltului Regent, este practicabilă iarna pentru 
sănii şi pentru călăreţi dar frigul de peste 40 de gra- 
de, pe drumul acesta de mii de kilometri, pătrunde 
până în oase. 

In laturile şoselei uriaşe troiene de zăpadă fac im- 
posibilă orice mişcare, — totuşi unele detaşamente 
din armata lui Kolciak se luptă cu aceste piedici a- 
proape supraomenești, apărând flancurile unor sănii 
în care li se refugiază familiile, — femei și copii. 


* 


Eroicii soldaţi ai armatei siberiene, cari în lupta 
îratricidă împotriva dușmanului roşu, părăsiți de po- 
pulaţia pe care au apărat-o, umiliţi de proprii lor a- 
liaţi, nu s'au predat inamicului, — ci disciplinați de-o 
suferință supraomenească, în gerul greu de iarnă si- 
beriană, hărţuiţi de partizanii roşii, fac acum cel mai 
îngrozitor pohod de retragere, cunoscut în istoria 
răsboaielor. 

Când bolşevicii i-au scos din Urali şi i-au împins 
spre răsărit, siberienii lui Kolciak numărau aproxi- 
mativ un milion de baionete dar pohodul de mii de 
kilometri a redus zilnic efectivele armatei. 


Treizeci de mii de oameni au căzut vitejeşte, în 
încăerarea sângeroasă cu partizanii bolşevici la No- 
vo-Nicolaevsk, iar la Atcinsk, în groaznica explozie 
au fost sfâşiaţi în bucăți şi prefăcuţi apoi în scrum 

peste şaizeci de mii de persoane, ofiţeri, soldaţi, 
funcționari, femei și copii, alături de 32000 de cai. 


* 


Generalul Saharov, succesorul lui Diterichs la co- 
manda supremă a armatei ruse, căzut în mâinile par- 
tizanilor bolşevici, e scăpat printr'o dumnezeiască 
siorțare de cavaleria generalului Kapel şi ajunse cu 
bine în faţa Krasnoiarskului, ocupat de roşii. Kapel. 
care preluase comanda, fu invitat să depună armele. 

Aci în faţa Krasnoiarskului erau concentrate res- 
turilor celor trei armate siberiene, cei mai bravi vo- 
luntari ruşi, apoi epavele corpului 2 de Ufa, — fosta 
armată a Guvernului Samarei — o brigadă de vână- 
tori şi o divizie de cavalerie. 

Puterea politică o deţine un oarecare general Si- 
nevici, fost comandant al unui corp de armată, tre- 
cut de partea bolşevicilor. 

Lupta s'a angajat cu o furie nebunească. Genera- 
lui Woitzehowski conduce personal atacul dinspre 
gară spre centrul oraşului... 

Parte din oraş căzu dar dinspre sud, partizanii 
roşii sunt întăriți cu miile de rebeli, sosiți din regiu- 
nea Minusinskului. Kapel şi Woitzehovski trebuie 
să cedeze şi să continue retragerea spre răsărit.... 
Toate drumurile sunt însă barate de inamic... 

Un măcel drăcesc se angajă în estul oraşului. Sot- 
niile de husari din diviziile lui Kapel deschid drum 
cu ochii închişi, prin ploaia de foc şi prin zidurile de 
baionete. Peste o sută mii de oameni trec de partea 
inamicului, trădându-şi camarazii, iar dintre cei can 
au luptat cu o bărbăţie supraomenească, au căzut 
sau au fost prinşi şi măcelăriți peste optzeci de mii 
de voluntari. 

Aşa a trăit armata lui Kapel noaptea naşterii Mân- 
tuitorului în anul 1919! 

In lungul Siberiei, spitalele gem arhipline de ră- 
niţi şi degeraţi, câte 2—3 întrun pat şi mai mulţi 
printre paturi şi pe sub paturi. 

Câteva zeci de mii de vrednici luptători au rămas 
pe marginea drumului siberian, înţepeniţi de frig... 

Aşa se macină zi de zi eroica armată siberiană, 
armată de cruciați pentru marea ideie a libertăţii o- 


meneşti... 
E 3 


Ei au ajuns acum în sectorul românesc şi se retrag 
tăcuţi, ca nişte umbre, spre Irkutzk. 

Ce păcate ispăşesc oare aceste schelete vii, dintre 
cari unele călăresc pe cai istoviţi de frig şi de foame 
şi cad îlămânde în troienele de zăpadă, murind ca 
nişte ciumaţi de cari se feresc îngroziţi proprii lor 
camarazi, refugiindu-se mai departe spre răsărit, 
să-şi găsească şi ei aiurea aceiaş moarte ? 

In săniile primitive se refugiază copiii şi soțiile o- 
fiţerilor, — mame înebunite de groază, — unele 
strângând la sâni, cu mâinile îngheţate, cadavrele co- 
piilor degeraţi, — altele gata să-şi vândă demnitatea 
şi onoarea pentru o bucăţică de pâine pe care s'o 
ude cu lacrimi şi s'o pună în gura copilului mort de 
foame... Şi când tragicul convoi se opreşte, topoa- 
rele răstoarnă câte un arbore, voluntarii fac foc şi 
caii mai slabi sunt jertfiți pentru hrana oamenilor. 
Cei înghețaţi, bărbaţi, femei şi copii sunt desbrăcaţi 
de haine şi aruncaţi în marginea şoselei, unde lupii 
le vor spinteca şi ciunti cadavrele, 

Şi convoiul se mişcă apoi mai departe, sleit de 
viaţă, ducând cu el tifosul şi colonii întregi de pă- 
duchi. 

Şi ca solidaritatea să se menţină, ziarele de dreap- 
ta aduc statistica oficială a jertielor făcute de teroa- 
rea roşie în Rusia Europeană: 25 episcopi, 1200 pre- 

oţi, 4000 călugări, 40.000 ofiţeri, 45.000 ofiţeri de po- 
liţie, 320.000 intelectuali şi 400.000 ţărani..., iar ge- 
neralul Kapel, aleargă călare, când în fruntea con- 
voiului să caute soldaţilor cel mai bun şi mai sigui 
drum de retragere, când în coada coloanei să 'mbăr- 
băteze pe muribunzii înghețaţi sau la mijlocul dra- 
maticului lanţ de sănii, să asigure femeile şi copii. 
cu lacrimile îngheţate pe obraji, că sunt în deplină 
siguranță, căci inamicul, care atacă ici-colo, e res- 
pins pretutindeni. 

Dar dumnezeescul inamic, — iarna — nu poate îi 
respinsă. Generalul, sosit lângă un tren al Batalio- 
nului „Mărăşeşti“ convins de-o caldă primire, — el 
eroul care a trasat o strălucită linie de vitejie în 
luptele depe Volga şi din Urali, încearcă să desca- 
lece, — dar nu mai poate! 

Medicinistul Cornel Daneţiu îi dă ajutor şi con- 
stată că Generalul Kapel are picioarele şi partea in- 
ferioară a stomacului îngheţate. Transportat în va- 
gonul inîirmeriei, atacat şi de-o dublă pneumonie, ge- 
neralul muri după câteva minute, în miilocul româ- 
nilor, departe deja de armata lui, care-şi zice plină 
de mândrie: armata lui Kapel, — kapelevții. 


* 


Soseşte generalul Wolkow, împreună cu soția şi 
cu câțiva prieteni, într'o sanie. Copleșiţi de frig și de 
foame, primesc plini de mulțumire, căldura unui va- 
gon românesc. 

După dispoziţiunile Comandamentului Suprem a- 
liat, este interzisă primirea refugiaților ruşi, a solda- 
ților şi ofiţerilor în trenurile trupelor de voluntari. 
Dar mai trebue şi puţină inimă de om în faţa aces- 
tor desnădăiduiţi, azi cerșetori în casa lor plină de 
bogății şi pândiți de moarte la fiecare pas. 


125 


www.dacoromanica.ro 


Generalul Wlokow, Generalul Kalişevski, câţiva o- 
fiteri superiori. și inferiori, soţii şi copii şi câţiva ca- 
zaci, sunt încartiruiți deocamdată într'un vagon al 
Companiei de Pioneri, de sub comanda scriitorului a- 
cestor rânduri. 


* 


Generalul Voitzehovsky, comandând armata în- 
tâi şi a doua, adresându-se telegrafic generalului Ja- 
nin, constată plin de reținută şi demnă revoltă, că 
regimul născut în oraşele de pe calea ferată s'a trans- 
format în sovdepe în spatele armatei şi că e exclusă 
orice posibilitate de-a face front împotriva bolşevi- 
cilor ; ciocnirile între trupele mele şi bandele roşii 
cari se nizuesc să împiedice trecerea armatei se ţin 
lanț, dar soldații îşi fac drum cu puterea spre răsărit. 
Neutralitatea trupelor aliate, unite sub comanda D- 
voastră, sa arătat în Krasnoiarsk prin împiedecarea 
trecerii eşaloanelor ruseşti spre est, fapt ce-a atras 
după sine căderea în mâna bolşevicilor a tuturor 
mijloacelor noastre de viață, rezervele armatei şi ar- 
zileria. In efectivul armatei sunt câteva mii de mun- 
citori dela fabricele ljewski, Wotkinsk şi Mihailovsk, 
democruți desăvărşiți, cari se străduesc şi se bat să 
iasă din sfera bolşevică, dar trădarea din spate şi 
neutralitatea străinilor, i-a lipsit de mijloacele de 
luptă“. 

Aceştia sunt Kapelevții ce se retrag desnădăjduiţi, 
aproape fugind, să întâlnească sau moartea ?n drum 
sau la capătul drumului de ghiaţă, armata prietenea- 
scă a lui Semenov. 

CAPITOLUL IX. 
ROMÂNII IN ARIERGARDĂ. 


Măsuri de apărare. Luptele dela Șeragul 
și Kuitun, Flămânzii; moare genera- 
lul Volkov. Colonelul Kadletz, 
Prâhala şi Legiunea Română. 
Armistițiul. 


Măsuri de apărare. 


Despre situaţia Legiunei Române în ceeace pri- 
veşte serviciul de ariergardă, încă mai înainte urma- 
seră unele consfătuiri între Statul Major a Legiunei 
şi între Divizia a III-a cehoslovacă. S'au făcut atunci 
chiar precizări în sensul, ca Legiunea Română să 
constitue o rezervă a trupelor cehoslovace de arier- 
gardă, cari necondiţionat, trebuiau să susţină ele 
retragerea. 

Dar în timpul verii, 1919, când s'a hotărât în mod 
irevocabil evacuarea trupelor aliate din Siberia, Le- 
giunea Română a fost fixată ultima pe lista de or- 
dine la evacuare şi implicit, urma să susţină ea re- 
tragerea celorlalte trupe naţionale. 

Acest vechi aranjament, în urma scoaterii din lup- 
tă a trupelor poloneze, letone şi jugoslave şi în urma 
slabei rezistenţe a diviziei a treia cehoslovacă, a ră- 
mas, prin fatalitatea întâmplărilor, cel din urmă şi 
definitiv. 

Dezastrul armatelor ruseşti din Siberia deoparte, 
căderea unora dintre trupele naţionale, precum şi de- 
moralizarea armatei cehoslovace de altă parte, au 
făcut ca Marele Stat Major Aliat din Siberia să nu 
fie stăpân pe situaţie în mod neîntrerupt. Trupele 
naţionale pe ici, pe colo, iau singure hotărâri pentru 
a-şi salva situaţia. 

In Ianuarie, Comandamentul Legiunei Române de- 
cide ca Legiunea să facă retragerea prin Siberia dela 
Taişet până la Irkutzk, — aproape 700 km. pe jos, 
pe un frig de 45° şi prin ţinuturi dușmănoase, îngro- 
pate în uriaşe troiene de zăpadă. 

Trenurile Legiunei Române nu aveau locomotive. 
Numai o energică intervenţie pe lângă Comanda- 
mentul francez şi cehoslovac a adus 3 locomotive, 
salvând astfel Legiunea de a executa nebunescul or- 
din de retragere pedestră, — dealtfel în situaţia de 
atunci, singura evacuare posibilă. 

Dar calea ferată era blocată de trenurile cehoslo- 
vate, cari evacuau mai multe materiale decât trupe, 
— pradă de răsboi din Siberia. 

Bolşevicii înaintează repede spre răsărit. 

O dispoziţiune precisă a Comandamentului Suprem, 
referitor la ordinea de retragere a Legiunei nu e- 
xistă încă, ea trebuia să vină după telegrama adre- 
sată în lrkutzk, Generalului Janin : 

Rog felegrafiați urgent după care regiment a Di- 
viziei a 3-a Cehoslovacă va urma Legiunea, pentru 
a şti ce măsuri să iau, ca să evit soarta trupelor po- 
loneze. Din convorbirile cu Seful Marelui Cartier Ge- 

nerul Cehoslovac e clar că relativ la Legiune nu 
Sunt intențiuni sincere... 


Acuzaţie gravă !... Va fi oare întemeiată? Ea vine 
dela un ceh împotriva conaţionalilor săi. 


* 


La vest de sectorul românesc bolşevicii siberieni 
au constituit soviete, cu aprobarea comandantului 
Regimentului 12 cehoslovac. Chiar în garnizoana ro- 
mâncască 'Țaişct partizanii localnici, ascunși în par- 
tidul social-revoluționar, au organizat un Comitet 
rusesc de siguranță publică, — sovdep deghizat — 
şi caută să intre în tratative cu şefii roşilor din nor- 
dul căii ferate, duşmanii Legiunei. Comandamentul 
garnizoanei româneşti a interzis ruşilor orice legă- 
turi cu partizanii bolşevici. Orice acte cu caracter ar- 
bitrar pe calea ferată vor fi împiedecate de Români, 
iar telegraful şi telefonul sunt supuse cenzurei noas- 
tre. 

Comitetului rusesc de siguranţă publică, Statul Ma- 
jor lomân îi comunică: Legiunea Română de vână- 
tori transilvăneni-bucovineni, se găseşte în stare de 
răsboiu cu trupele bolşevice; pentru aceasta pe vii- 
tor nu se vor permite nici un fel de lesături cu re- 
prezentanţii statelor majore ale roşilor. Cei vinovați 
de legături cu inamicul vor fi arestaţi şi predați 
Curţii Marţiale a Legiunei, aplicând măsurile cele 
mai severe, inclusiv pedeapsa cu moartea, conform 
Codului Justiției Militare“. 


* 


Avangarda trupelor regulate bolşevice a ajuns în 
sectorul regimentului 12 cehoslovac, care se retrage 

fără nici o rezistență. Noi românii primim ordin să 
predăm o parte din sectorul nostru cehoslovacilor şi 
să luăm şi paza sectorului cuprins între gările Zam- 
zor-Suetica-Razgon, părăsit de jugoslavi. In primele 
zile din Ianuarie batalionul „Mărăşeşti“ este deja în 
noul sector, unde se atrage atențiunea „tuturor co- 
mandanţilor de unităţi, eşaloane şi trenuri blindate“ 
să apere onoarea drapelului românesc şi cinstea Ar- 
matei Regale Române, împotriva tuturor atentato- 
rilor, neadmițând în sectorul de pază a Lesiunei Ro- 
mâne nici un fel de arestări sau perchezițiuni din par- 
tea Sovdepurilor“. 


¥ 


Situaţia generală impune luarea tuturor măsuri- 
lor de pază pentru apărarea noastră. Cum există 
deja posibilitatea unor încăerări cu trupele bolşevice ` 
locale sau chiar cu avangarda armatei regulate, — 
teritoriile Siberiei cuprinse între râul Biruisa şi ora- 
şul Irkutzk fiind împădurite, formând în unele lo- 
curi mici poiene şi luminișuri se recomandă coman- 
danţilor de unităţi pentru cazuri de luptă următoa- 
rele principii de apărare : 

1, „Toate distanţele şi intervalele trebuesc reduse 
spre a putea vedea vecinul sau unitatea din faţă. 

2. „In mişcare să se înainteze nu în coloană ci des- 
făşurat în "linie de trăgători, după compănii, la dis- 
tanță de 50 de paşi, direcţiunea după flancul drept 
al companiei din față. 

3. „Măsurile: de apărare : la flancuri, detaşamente 
puternice, nu numai pândari. 

4. „Focul cu arma, numai la comandă şi mai cu 
seamă salve. La distanţe mici disciplina focului tre- 
bue dusă la extrem, pentru a nu risipi muniţia fără 
nici un rost. 

5. „In mişcare, — popasuri dese de câte 15 mi- 

nute, pentru ca unităţile în desordine să se poată a- 
linia în front. 

6. „Legătura pe front şi în dosul frontului să se 
susţină printr'un lanţ de trăgători la aşa depărtare 
unul de altul, incât oamenii să-şi poată auzi vocea. 

7. „Recunoaşterea locurilor şi-a inamicului să se 
îacă cât se poate de amănunţit. 

5. „La utilizarea mitralierelor să nu se uite avan- 
tajul tactic a răspântiilor, tăieturilor şi unghiurilor 
de eşire a poienelor. 

S. „Lupta de pădure ca şi lupta de noapte recere 
păstrarea celei mai desăvârşite disciplini în forma- 
țiuni, sânge rece şi liniștea comandanților. 

10 „Se recomandă atacarea inamicului din flanc, 
ceia ce în Siberia se poate face uşor, dacă trupa se 
mişcă repede.“ 


* 


Măsurile ce se iau şi instrucțiunile date, sunt bine 
venite, căci avangarda trupelor sovietice a trecut 
câțiva zeci de kilometri la est de oraşul Kansk, unde 
staţiona Regimentul 12 cehoslovac. 

Dealungu: căii ferate înaintează diviziile 27 şi 30 
din armata a V-a bolşevică, având fiecare câte 9 
batalioane de infanterie, trei escadroane de cavalerie 
şi puţină artilerie. 

La aceste unitâţi sunt atașate un batalion de cale 
ferată și două trenuri blindate. 

Avangarda e formată din două regimente de câte 
trei batalioane fiecare, trei escadroane de cavalerie 
şi din cele două trenuri blindate, cu un efectiv de a- 
proximativ 3009 de baionete. 


* 


Trupele cehoslovace s'au retras pe malul drept a 
râului Biriusa. 

La 24 Ianuarie capul coloanei Kapelvţilor trece 
peste Nijne-Udinsk. 


In această situaţiune generală Legiunea Română 
intră efectiv în ariergardă. Comandantul Legiunei 
Române, delegat cu comanda trupelor cere Genera- 
lului Sirovi, să-i subordoneze trenurile blindate cu 
artilerie cari serveau până acum ariergarda cehilor 
„şi să dați ordin Comandantului Diviziei a III-a ce- 
hoslovacă ca, în caz de nevoie, să mă ajute cu mda- 
terial explozibil, cu mijloace technice şi cu artilerie. 
Din cel mai apropiat eşalon de intendență, rog să mi 
se trimită 1000 perechi pime pentru Legiune, deoa- 
rece pe frigurilc de ucum, oamenii nu pot lupta des- 
culti. Afară de aceasta, ştiind că Regimentul Jugo- 
slav este o unitate nesigură, atât în situația de răs- 
boiu cât şi în general“, cere să se pună la dispoziţiu- 
nea Legiunei Române cel puţin un batalion cu mitra- 
liere dintre trupele cehoslovace. 

In altă ordine de idei, românii cer comandamentu- 
lui cehoslovac: 

1. Să nu se facă ceremonii cu autoritățile aşa nu- 
mite „social revoluționare“ şi anume să nu se per- 
mită, cu dânşii să circule pe calea ferată. 

2. Să se tragă folos din mişcarea paralelă a Ar- 
matei Generalului Woitehowski, să ne referim la a- 
ceasta binevoitor şi să nu se facă erori capitale, con- 
statatoare din încercări de dezarmare. 

3. In general, rog să luaţi măsuri pentru asigura- 
rea spatelui meu, prin aceia ca să se sisteze încercă- 
rile politicianilor diletanți de a da mâna cu social 
revoluționarii şi cu partizanii bolşevici. 

4. Pentru toate eşaloanele ariergărzii să fie desti- 
nate locomotive permanente. 

Batalionului Jugoslav, supus Comandantului arier- 
gărzii i se ordonă să se concentreze în halta A- 
zei şi să intre imediat în legătură. cu batalionul Mă- 
răşeşti, care staţionează în gara Şeragul. Funcţiu- 
nile necombatante vor fi suprimate, iar ofițerii fără 
comandă vor trece cu arma în front. Ordinul către 
iugoslavi prevede că orice nesupunere va îi pedep- 
sită cu împuşcarea pe loc. 


* 


Când ultimele patrule ale diviziei a IIl-a cehoslo- 
vacă trec repede printre trupele româneşti, spre ră- 
sărit şi comunică Statului nostru Major, că dela o- 
raşul Niine-Udinsk unde au căzut jugoslavii, s'a pier- 
dut contactul cu inamicul sau cu alte cuvinte, ceho- 
slovacii s'au retras mai repede decât au putut îna- 
inta bolşevicii, — parte din trupele Legiunei Româ- 
ne, batalionul „Mărăşti“, Escadronul de Lăncieri, 
un detaşament de distrugere din Compania de Pio- 
neri şi trenul blindat „Mărăşeşti“, precum şi trenul 
blindat cehoslovac „Kurganetz“, se află concentrate 
în gara Seragul, iar restul mai la răsărit în gara Kui- 
tun. 

Avangarda bolşevică în dimineața zilei de 3 Fe- 
bruarie ajunge cu capul coloanei la halta Azei, la 
câțiva kilometri de Şeragul. 


* 


Se iau măsuri de pază. 

La sudul căii ferate sunt detaşate numai mici a- 
vantposturi, pădurea şi troienele de zăpadă constitu- 
ind în acea parte o formidabilă baricadă de apărare. 
Înspre vest, pe calea ferată, păzesc două companii, 
o alta în direcţia nord-vestică a gării, pe-o cărare 
ce leagă gara Şeragul cu „Şoseaua Moscovei“. La 

nord de gară, în satul Traktovaia, un batalion din 
Regt. 12 cehoslovac, preluase paza „Soselei Mosco- 
vei“. Această unitate aliată mai are sub strictă pază 
şi drumul ce duce dela gara Şerasgul, prin satul Tro- 
ițkaia, către nord la Traktovaia. 

In toate părţile uriaşe troiene de zăpadă constitu- 
esc piedici, adesea imposibile de trecut. 


* 


Plutonierul Rus Crăciun, un brav subofițer din Es- 
cadronul de Lăncieri e trimis totuşi prin pădure în 
îruntea unei patrule de călăreţi, să cerceteze regiu- 
nea satului Azei şi dacă va îi nevoie să aşeze lângă 
sat un post de observaţiune. Dar îndrăzneţul român 
nu se mulţumi să execute numai ordinul de tainică 
supraveghere, ci împreună cu unsprezece camarazi, 
căutând să stabilească precis situaţiunea inamicului, 
se adânci departe în Taiga. Impotmoliţi în troienele: 
pădurii sunt surprinşi de inamic... 

Patru voluntari cad în încăerarea cu bolşevicii, 
iar plutonierul Rus Crăciun fu prins împreună cu 
ceilalţi camarazi. 

Refuzând orice răspuns la întrebările cu tâlc puse 
de inamic, sunt spintecaţi cu baionetele şi tăiaţi cu 
iataganele. 

Asasinarea lui Rus Crăciun şi-a camarazilor săi 
e prima jertfă dată de Legiunea Română în ciocni- 
rile cu armata roşie regulată. Ei vor îi răzbunațţi. 


Luptele dela Șeragul 
și Kuitun. 


3 Februarie 1920, la gara Şeragul. 


A înnoptat. 
O linişte de mormânt stăpâneşte în noaptea acea- 

sta de ger îngrozitor, doar din când în când şueră 
câte o locomotivă manevrând vagoanele din gară. 
Frigul răpune somnul şi soldaţii, unul câte unul, se 
scoală şi se îmbulzesc pe lângă sobele de tinichea 
din mijlocul vagoanelor. Altădată se înfiripau glu- 
me, dar în noaptea de 3/4 Februarie 1920, o apăsare 
neînţeleasă le-a amuţit. Numai un fluer, — îluerul 
sergentului Hodiş, — tărăgăna un cântec din Bi- 
hor, iar într'alt vagon încet, încet de tot, un soldat 
de pe Târnave, fredonează un cântec: 


„Maică pe unde merg eu, 
„Nu e deal, nu e pârâu, 
„Numai maică dorul tău, 
„Nu e deal, nu e vălcea, 
„Numai maică jalea ta! 
„Numai shiață, numai nea ! 


Dar deodată, afară, scârţâiră nervoşi pe zăpadă 
paşii santinelii, — începu apoi un sunet brusc de 
goarnă şi se termină răguşit în pocnetul unei arme... 

Santinela, Alexandru Hopşitar, căzu şi o ploaie 
de plumb începu să țâşnească din nişte săgeți de foc 
ce apăreau şi dispăreau nu departe spre nord. La 
lumina lor strălucesc pe suprafaţa troienelor stele 
de zăpadă. 

Vagoanele vuesc ca nişte sicrie peste cari se a- 
runcă primii bulgări de pământ. Soldaţii sdrobesc u- 
şile şi năvălesc afară, căutându-şi loc de adăpost 
după troienele din cari îşi fac adevărate tranșee. 

Ordinea de luptă se stabileşte repede şi comanda 
merge neîntreruptă pe lanţul trăgătorilor. Plumbii 
dușmanului dau încăerării un sgomot sinistru, poc- 
nind de câte trei-patru ori, când trec prin pereţii de 
scândură a vagoanelor părăsite. 

Ne simţim mai bine în tranşeele de zăpadă decât 

în casele improvizate pe roţi. Gerul s'a speriat şi 
căldura ne-a cuprins pe toți: numai degetele nu mai 
poi apăsa destul de tare pe trăgaciul armelor fran- 
țuzeşti de cari ne servim. 

Nervozitatea din primele momente a dispărut şi 
o bucurie neînteleasă a început să ne stăpânească 
când dela flancurile româneşti auzim ţăcăneala a 
două cuiburi de mitralieră. În răstimpul bubuitului de 
tunuri depe trenul blindat „Mărăşeşti“, ce bombar- 
dează satul 'Tioiţkaia, se aude ropotul închizătoare- 
lor dela arme, ca ciocănitul unor sute de gheunoi. 

Dinspre vest companiile din avanposturi şi deta- 
şamentul de lăncieri s'au apropiat de inamic şi-a a- 
tacă flancul drept 


Lanţul trăgătorilor noştri formează deja un se- 
micerc. de fier în fața duşmanului... 


x 


Când dela grupul din avanposturi se auzi repe- 
tat : „Pe ei feciori !“... linia voluntarilor se ridică în 
strigăte nebune şi năvăli înainte. Mâinile s'au fere- 
cat pe arme şi omul cu baioneta sunt dintr'o bucată. 
Ochii s'au înţepenit fixaţi la capetele duşmane ce se 
văd, ca nişte muşuroaie negre, pe oglinda zăpezii. 

Depe linia duşmanului se desprind siluete negre şi 
dispar în întunericul nopţii, printre casele satului 
Troiţzkaia. Troienele ne rețin însă picioarele cu din- 
ţii lor de zăpadă, parcă ar îi prietene cu detaşamen- 
tele bolşevice, — dar voluntarii trec totuşi nestăvi- 
liti înainte peste linia de unde îi împroşcase focul şi 
plumbul. 


x 


Pete mari de sânge murdăresc albul zăpezii ală- 
turi de cadavre aproape înghețate, iar drumul de re- 

tragere al inamicului e semănat cu arme şi cu lup- 
tători bolşevici muribunzi... 


* 


Din când în când mai răsună pocnetul unei arme, 
ca lătratul unui câine gonit. 


* 


Lupta dela Şeragul s'a terminat cu biruința noas- 
tră deşi inamicul ne-a surprins în vagoane, şi faptul 
acesta putea să ne fie fatal. Bolşevicii au înaintat în 
cursul nopţii pe şoseaua Moscovei până la satul Trak- 
tovaia, dela nordul gării Şeragul, unde păzea un ba- 
talion din regimentul 12 cehoslovac, cu îndatorirea 
să apere flancul drept al românilor şi drumul vicinal 
ce leagă gara cu satul Traktovaia. Incolţiţi de ina- 
mic, batalionul aliat şi-a retras paza de pe drumul 
de legătură cu românii, fără să comunice nimic Le- 
giunei, lăsând inamicului calea deschisă în spatele 
nostru. 


* 


Un ordin de zi pe Legiune, elogiază pe voluntarii 
batalionului „Mărăşeşti“, Escadronului de Lăncieri şi 
ai trenului blindat „Mărăşeşti“, cari au susținut cu 
bărbăţie lupta dela Şeragui şi constată, că românii 
s'au bătut aci cu o brigadă bolşevică, complectată 
cu un detașament de cavalerie, cu două tunuri şi cu 
cetele partizanilor localnici. 

„Neluând în considerare situația foarte complicată 
— spune ordinul pe Legiune — care s'a creiat prin 
faptul că o unitate aliată fără prevenire a părăsit po- 
ziția dela flancul drept al ordinei de luptă (Reg. 12 
cehoslovac, N. A.) în acțiuni de noapte, unitățile de 
mai sus şi-au împlinit tema de luptă dată lor, ire- 

proşabil şi cauzând bolşevicilor pierderi foarte seri- 
oase, în deplină ordine Sau întors în eşaloane, la 
gara Kuitun, unde din nou au luat parte la luptă”. 


i 


Românii se retrag deci spre răsărit şi iau poziţie 
de luptă, la vest de gara Kuitun. 

Intre timp şi bolşevicii înaintează până la înălți- 
mea flancului stâng a românilor, 

Un escadron bolşevic înaintează până în faţa uzi- 
nei de apă a gării, situată la un kilometru şi jumă- 
tate de gară şi păzită de cinci voluntari, comandaţi 
de sergentul Păulescu din Compania de Pionieri. 
Prezenţa de spirit a românilor, opri pe bolşevici şi-i 
îndepărtă, pânâ sosi ajutorul câtorva compănii. Lupta 
se angajă cu grosul avangardei bolşevice la sudut 
căii ferate, pe poienele pădurii Taiga. Focul artileriei 
trenurilor blindate „Mărăşeşti“, „Horia“ şi „Kurga- 
netz“, ne ajută inteligent, barând cărările şi potecile. 

Inamicul este țintuit în troienele de zăpadă şi de- 
Cimat de focul câtorva zeci de mitraliere. 

La nord. de calea ferată, detaşamente din armata 
generalului Volkov, păzesc şoseaua Moskvei. 


kod 


Când în gara Kuitun totul este aranjat de plecare 
şi calea ferată spre răsărit deschisă, câteva puter- 
nice bubuituri de perecsilină aruncară în aer uzina 
de apă, cantoanele, semaforurile şi linia pe-o dis- 
tanță apreciabilă. 

Voluntarii se retrag după o complectă biruinţă. 


* 


A "nnoptat. Sute de vagoane părăsite. ard stropite 
cu benzină şi scândura de brad trosneşte şi îlacările 

se 'malță amenințătoare. Un uriaş foc, lung de mai 
mulţi kilometri, împiedică orice comunicaţie. To- 
tuşi către dimineaţă un mare grup bolşevic se apro- 
pie de ultimul nostru tren blindat „Mărăşeşti“, flu- 
turând steaguri albe, dar sunt primiţi cu câteva lo- 
vituri de tun, urmate de focul mitralierelor. Bolşe- 
vicii stăruesc însă şi ne-ajung doi delegaţi pentru 
armistițiu, pe cari îi expediem în gara Zima, la Sta- 
tul Major al Diviziei a I-a cehoslovacă. 


Flămânzii; moare generalul Volkov. 


Când în gara Kuitun, după lupta din pădurea Tai- 
ga, am schimbat vechile vagoane a Companiei de 
Pionieri şi-am luat altele mai bune, am dat ordin 
Comandanţilor de vagoane să-mi aducă lista 'vo- 
luntarilor din fiecare vagon. Sergentul de zi, între 
listele româneşti, aşa cum ştiu voluntarii să scrie, 
îmi prezintă şi următoarea listă, scrisă frumos în 
limba rusească : 


L? 
u F25 
2 Grad şi Pronume mE a Observaţiun 
EI BES 
Z Z ag 
1| Colonel Samsonov . . 1 
2| Colonel Pankratov, cu familia. 5 soţia cu 3 copii 
3| Esaulul Eulenbergher .... 3 soția şi soacra 
A Căpitan Meuse ... ... 1 
5| Colonel Volkov ..... 1 
6| Stabskapitan Blochin 1 | 
7| Praporscik Tumolski, cu familia 3 soţia cu un baiat 
8| Praporscik Wulfius i 1 
9| Sold. cu termen redus Manejov| 1 
10; Cazaci şi ordonanțe. . .. 9 
26 l 


Comandantul vagonului : 
(ss) Colonel Samsonov 

Aceştia sunt prietenii generalului Volkov, plecat 
din Kuitun cu soţia şi câţiva credincioşi să-şi ajungă 
armata. Generalul Kalişevski a trecut într'alt vagon, 
iar băiatul său, fost căpitan în armata rusească şi 
pai al 'Ţarinei, e deocamdată soldat în Compania de 
Pionieri. 

Nenorociţii, cuibăriţi întrun mic vagon, destiant 
transportului de cai, flămânzi cum sunt, cred că or- 


a pt aturdia 
DE ni 


d fa ? 

Plus pre Anier / 
EA PE pi TA 
. et, a 4 pla 2 


Flămânzii. 


dinul comandantului de companie este dat spre a 
vedea câte porţiuni de mâncare trebuesc pentru fie- 
care vagon. Şi li-se dă numărul de porţiuni dorite. 


* 


Mai departe spre răsărit caii Generalului Wolkow 
gonesc repede. De mai multe ori generalul scapă 
din mânile partizanilor roşii. La o cotitură a dru- 
mului câteva salve trase dintr'un tufiş răpun însă 

pe general şi rănesc grav pe nenorocita soție. Ba- 
ronul Delinghausen, şeful de Stat Major, fost Că- 
pitan' în garda imperială, e prins şi scapă, ca prin 
minune, cu ajutorul unei grenade, cu care omori pe 
asasinii comandantului său. El acuză grav pe cehi 
şi declară în scris, că oamenii regimentului 12 ceho- 
slovac au dat o direcţiune mincinoasă grupei gene- 
alului Volkov, când ştiau că 'n tufişul de unde s'a 
tras asupra generalului eră un post bolşevic de ob- 
servaţie şi că maiorul Palatzki, comandantul regi- 
mentului, a dat acestora un ajutor de 20 de oameni, 
cari au dezarmat pe ofiţerii Statului Major rus și 
i-au predat bolşevicilor, ceiace după cuvintele scrise 
de Delinghausen, constituie o trădare premeditată. 

„Moartea scumpului meu şef, — spune acesta, — 
a omului mândru şi cinstit, a patriotului înfocat, a 
comandantului excelent şi-a unuia din factorii cei 
mai de frunte a vieţii de Stat a Rusiei, moartea prie- 
ienilor şi ofiţerilor Statului Major a generalului, se 
datoreşte acestor manopere inadmisibile“. 


Colonelul Kadletz, Prâhala 
şi Legiunea Română. 


Un incident care explică într'o măsură oarecare. 
situaţia morală a trupelor străine din Siberia, — în- 
tâmplat între doi ofiţeri superiori ai armatei Ceho- 
slovace, — unul comandând Legiunea Română, ce- 
lălalt Divizia a treia Cehoslovacă, — merită să fie 
relevat. 


După victoria românească dela Şeragul, Coman- 
dantul Diviziei a 3-a cehoslovacă caută să-şi subor- 
doneze trupele Legiunei Române, printr'un ordin a- 
dresat Colonelului Kadletz, Comandantul Legiunci, 
care refuză insă executarea dispoziţiunilor Diviziei, 

Refuzul este cuprins în adresa Nr. 91 din 5 Fe- 
bruarie 1920 a Comandantului Legiunei : 

„Nam primit ordin dela nimeni să mă supun d- 
voastră, cu atât mai vârtos, că eu sunt mai vechiu 
în grad şi ca şi d-voastră am dreptul unui Coman- 
dant de Divizie. Eu aşi îi de acord să mă supun ne 
luând în considerație cele de mai sus, dacă din ordi- 
nul operativ al d-voastră Nr. 0668 nu s'ar vedea, ce 
a fost şi la Şeragul cu ocazia conlucrărei Legiunei 
komâne cu trupele diviziei 3-a Cehoslovacă. D-voa- 
stră dați ordin cavaleriei să se țină la jumătate de 
haltă la spatele sectorului meu şi nu cutezați să or- 
donati trupelor d-voastră de infanterie nedisciplinate 
să ocupe o poziție de luptă. Aceasta îmi arată clar 
lipsa de interes pentru această. ariergardă şi eu ordi- 
nele d-voastră nu le voi executa, fiindcă văd că se 
dispune fără conştiinţă de trupele naționale încredin- 
fate mie. Când voi vedea că Divizia 3-a Cehoșlovacă 
vrea să se lupte cinstit, împreună cu românii, voi lăsă 
la o parte toate considerațiile. Până atunci însă voi 
lua toate măsurile pentru salvarea independentă a 
Legiunei, cu atât mai vârtos, că regimentele 10 şi 9 
ceheşti de fapt încă nu au fost în ariergardă”. 


Armistițiul. 


După discuţiuni de două zile, între reprezentanţii 
bolşevicilor şi ai voluntarilor, urmate în gara Zima, 
situată pe malul stâng al râului Oka, se încheie în 
7 Februarie armistițiul şi ostilitățile încetează. Con- 
venţiunea, semnată de tovarăşul Smirnov; pentru 
bolşevici şi de Locotenentul ceh Gub pentru volun- 
tari, stabileşte o zonă neutră între avangarda tru- 
pelor sovietice şi ariergarda voluntarilor,. pe dis- 
tanţă dela depou la depou, aprox. 50 km., în care nu 
va îi întreprinsă nici o operaţiune de luptă. 

Voluntarii îşi vor urmă drumul spre răsărit nu- 
mai cu efectivul unităţilor lor militare compuse din 
armata cehoslovacă, din români, latişti şi jugoslavi, 
cari se găsesc sub comandamentul general aliat, păs- 
trând o desăvârşită neutralitate fată de detaşamen- 
tele ce operează contra regimului sovietic şi refugia- 
ţii ruşi, ofiţeri şi soldaţi, nu vor mai putea beneficia 
în viitor de protecţiunea voluntarilor. 

Retragerea se va execută în măsura posibilităţilor 
tehnice, dar voluntarii se obligă să ia toate măsurile 
pentru o mişcare cât mai rapidă. Bolşevicii vor îna- 
intà numai în măsura posibilităţii de retragere a vo- 
luntarilor, iar comunicaţia spre vest este permisă 
numai în cazul când nu va împiedecă evacuarea, 
după plan, a eşaloanelor naţionale. Convenţiunea sta- 
bileşte mai departe că : 


4. „Pentru ridicarea producţiunii de cărbuni dela 
minele din Ceremhovo şi a înzestrării regulate a căil 
ferate cu cărbune, consiliul revoluţionar militar al 
armatei a 5-a îşi detaşează imediat un împuternicit 
la minele din Ceremhovo, care împreună cu comisa- 
rul căii îerate şi cu împuternicitul cehoslovac va îm- 
părți cărbunele. 

5. „Trupele ceheşti lasă pe Adrmiralul Kolciak şi 
pe aderenţii săi, arestaţi de comitetul revoluţionar 
din Irkutsk la dispoziţia regimului sovietic, sub paza 
trupelor sovietice şi nu se amestecă în dispoziţiile 
regimului sovietic referitoare la aceşti arestaţi. 

6. „Fondul de aur, aparținător Rep. Soc. Fed. Sov. 
Ruseşii nu va fi evavuat spre est, ci rămâne în Ír- 
kutsk, unde se va păzi de gărzi mixte ceheşti-ruseşti 
şi se va predă Comitetului executiv din Irkutsk cu 
ocazia plecărei ultimului eşalon cehesc din Irkutsk. 

9. „Toate podurile, apeductele şi edificiile căii fe- 
rate cari au însemnătate mai mare, în zona neutrală 
se păzesc de detașamente sovietice locale şi după 
plecarea cehilor spre est, se predau în deplină ordine 
şi întregime. Regimul sovietic îşi detaşează repre- 

zentanţii săi la gărzile cari păzesc tunelele. Trupele 
ceheşti se obligă a predă tunelele intacte regimului 
sovietic. 

10. „Trupele ceheşti se obligă de-a nu evacua cu 
sine averea militară a lui Kolciak, afară de averea 
militară care aparţine trupelor ceheşti, 

11. „Trupele ceheşti se obligă a nu evacua averea 
căii ferate a armatei lui Kolciak, afară de vagoane, 
material, combustibil şi uleiuri de uns cari sunt ne- 
cesare pentru mişcare. Trupele ceheşti asigură regi- 
mului sovietic retrimiterea locomotivelor şi vagoa- 
nelor, după. ce vor ajunge punctul final. Pentru ob- 
servarea executărei acestui punct, trupele sovietice 
a armatei a 5-a îşi numesc reprezentantul lor. 

12. „Pentru restabilirea căii ferate, trupele ceheşti 
vor restitui regimului sovietic tot materialul aparti- 
nător căilor ferate. 

13. „Pentru lichidarea eventualelor incidente de 
caracter principial, se numeşte o comisiune din patru 
persoane: 2 reprezentanţi ai trupelor sovietice şi 2 
ai trupelor ceheşti. 

14. „Pentru observarea executărei precise a con- 
diţiunilor din armistițiu, trupele sovietice au 2 re- 
prezentanţi la ariergarda trupelor ceheşti, iar tru- 
pele ceheşti au 2 reprezentanţi la avangarda trupe- 
Jor sovietice. 


15. „Reprezentanţii ambelor părţi se bucură de 
imunitate şi de dreptul de-a intra nestânjeniţi în le- 
gătură pe telegraf, pe fir direct, cu statele lor ma- 
jore. . 
19. „Neobservarea de către vre-o parte a vre-unui 
punct al acordului de față, aduce cu sine rezilierea 
convenției de armistițiu. Despre reluarea ostilităților 
se vor preveni reprezentanții aflători la armate, cu 
24 ore înainte“, 


* 


In aceiaşi seară de 7 Februarie voluntarii părăsesc 
gara Zima, Legiunea Română rămânând însă în a- 
riergardă. 

Scriitorul acestor rânduri îu delegat în calitate de 

comandant al detaşamentelor de distrugere, să pre- 
dea inamicului, potrivit convenţiunei de armistițiu, 
podul subminat de peste râul Oka de lângă gară. 
Predarea fu efectuată noaptea, între orele 11—12. 


* 


Aşteptăm pe pod pe delegaţii bolşevici. 

Fiecare delegat se prezintă corect milităreşte, spu- 
nându-şi gradul din armata imperială. Şeful delega- 
ției e un „ştabskăpitan“ din vechea armată. El se 
bucură că poate sta de vorbă cu românii pe cari a- 
firmă, că personal îi stimează, iar Comandamentul 
bolşevic admiră Legiunea pentru vitejia şi curajul cu 
care â luptat la Şeragul şi la Kuitun. 

După ce sergentul Păulescu arătă: unui specialist 
bolşevic mănunchiurile de perecsilină dela picioarele 
podului şi desfăcură împreună îfitilurile, semnăm pro- 
cesul-verbal de predare, ne strângem veseli mâna şi 
ne despărţim, ridicând santinela românească depe 
pod. Na 

In trenurile blindate „Horia“ şi „Mărăşeşti“ ne în- 
dreptăm spre Irkutzk.... 

* 


Totuşi pentru a curmă orice neînţelegeri între a- 
riergarda aliaţilor formată din Legiunea Română şi 
avangarda trupelor sovietice, s'a comunicat acestora 
din partea românilor, conduita ce vor avea în arier- 
gardă, modificând astfel parţial convenţiunea de ar- 
mistiţiu : 

1. „Nimeni dintre factorii locali ai regimului nu 
poate pune nici un fel de oameni înarmați prin gări 
până nu va trece spre Est ultimul tren blindat al Le- 
giunei Române, — ceiace constitue o modificare a 
punctului 9 din Convenţiune. 

2. „Dreptul de-a. dispune asupra averii lăsată de 
aliaţi aparţine ariergărzii trupelor aliate şi numai 

Vol. Ii. — E. Bufnea. 

după plecarea acesteia aparţine reprezentanţilor Ru- 
siei Sovietice, — ceiace modifică punctele 10 și 11 
din Convenţiune“. 

Totuşi bolșevicii localnici, în chiar primele zile de 
armistițiu au îndrăznit să aşeze santinele în gara 
K.utulic, înainte de plecarea Românilor, ceiace a pro- 
vocat reacţiunea voluntarilor și dezarmarea roşilor. 

Pentru asemenea incidente Comandamentul Aliat 
sau Cehoslovac avertizează adesea Legiunea *) că 
va îi scoasă dintre obligaţionarii convenţiunei de ar- 
mistiţiu. 


1) Un avertisment al Comandamentului Cehoslovac : 
Comandantului Legiunei Române. ' 


Mi-se prezintă plângeri referitoare la soldaţii Legiunei Ro- 
mâne. Având în vedere dispoziţiunile convențiunei de armisti- 
țiu semnat cu trupele sovietice, care obligă şi Legiunea Ro- 
mână, ordon să luaţi cele mai severe măsuri de împiedecare a 
neînțelegerilor provocate de soldaţii D-voastră. Vă fac atent 
că în cazul când vor fi nesocotite punctele convențiunei de ar- 
mistiţiu, voiu fi silit să scot Legiunea din punctul 7 al conven- 
țiunei şi nu voiu lua răspunderea situației ce va urmă. 

Nr. 394, Irkutzk, 9 Februarie 1920. 

p. Comandantul Armatei Cehoslovace, 
(ss) Colonel Kreici. 
Răspunsul românesc : 


Colonelului Kreici, copie Generalului Sirovi, Verhneudinsk. 


La Nr. 394. Rog să-mi comunicaţi de urgență ce anume 
plângeri ați primit referitoare la Legiunea Română şi de că- 
tre cine au fost făcute, pentru ca să vă pot dă cuvenitele des- 
luşiri. Pe viitor, înainte de-a face împotriva Legiunei Ro- 
mâne asemenea ameninţări, rog să-mi comunicaţi obiectul pre- 
cis al plângerilor şi vă cer să vă adresaţi unor aliaţi cel puţin 
cu aceiaşi deferenţă, pe care o arătaţi cu multă mărinimozitate 
inamicului. | 

Comandantul Legiunei Române, 
(ss) Colonel Kadletz. 

CAPITOLUL X. 


ASASINAREA LUI KOLCIAK. 


Kapelevţii, armata de schelete vii, văduvită de co- 
mandanţii destoinici şi sugrumată de frig, de foame 
şi de inamic, apropiindu-se de Irkutzk, află că Re- 
gentul, pentru care mii de camarazi au căzut în Urali 
şi alte zeci de mii au îngheţat cu dinţii scrâşniţi dea- 
lungul Siberiei, — zace 'n puşcărie, ca un ocnaş de 
rând. 

Generalul Saharov, care deţine iarăşi comanda 
armatei, se decide să atace, cu ultimele puteri, Capi- 
tala Siberiei Centrale, să salveze pe Regent, dar 
colonelul Kreici, comandantul diviziei a treia ceho- 
slovacă, împiedecă executarea planului de atac. Kol- 
ciak este deci pierdut..... 


In ziua când la Zima cehoslovacii semnau armis- 
tițiul cu bolşevicii, la Irkutzk Kolciak cădea fără ju- 
decată, drept ca o statuie, în faţa unui pluton de exe- 
cuţie, căruia el însuşi i-a ordonat să tragă, disperat 
de prelungirea agoniei... Inaltul Regent a murit ca 
oricare fanatic 'rus, privind sfidător cu mânile ridi- 

cate spre cer, ţevile armelor ce-i luau viaţa, fără ju- 
decată. 

Cu el s'a închis capitolul de violentă rezistenţă 
armată împotriva bolşevicilor şi s'a lichidat în parte 
sângerosul război civil din Siberia, războiul dintre 
două lumi, fundamental opuse. 


+ 


Se pare că noi aliații am provocat această trage- 
die rusească, fără precedent în istoria omenirei. Cei 
inițiați în politica noastră din Siberia afirmă, că Re- 
gentul ar fi acceptat înalta demnitate, decât după 
asigurări formale din partea generalului englez Knox. 
că va fi susţinut de aliaţi împotriva bolşevicilor. 

Azi strigă toţi că Janin a trădat pe Kolciak, pre- 
dându-l inamicului. Este exclus ca generalul Janin 
să fi ordonat extrădarea Înaltului Regent. Generalul 
francez, dacă a făcut totuşi acest gest, n'a putut fi 
decât indus în eroare.... 

Va plăti cineva vre-odată această eroare şi cine? 
De obiceiu greșelile se răsbună întotdeauna. 


+ 


Bolșevicii au triumfat. Irkutzkul este în stăpânirea 
lor. Peste râul Angara noua administraţie orăşenea- 
scă construeşte un arc de triumf, pe stâlpi de ghia- 
tă, înroşiţi cu sânge, pentru armata regulată care va 
sosi după plecarea noastră. Marile case comerciale 
au dispărut, doar rafturile goale își plâng vechea 
bogăţie. Zidurile caselor sunt împodobite cu: hârtia 
monetă a fostului Regent, iar la colţurile străzilor 
pete de sânge murdăresc încă albul zăpezii.... 


Aci în Irkutzk trec cehoslovacii în ariergardă pen- 
tru ca, potrivit convenţiunei de armistițiu, să predea 

bolşevicilor tezaurul lui Kolciak, cei 28.000 puzi de 
aur curat, adică 448.000 kilograme. In preajma Bai- 
calului vom rămâne iarăşi noi românii ultimii... 


* 


In halta Woennâi-Gorodok două femei disperate, 
o mamă cu fata ei, mă roagă stăruitor să le salvez, 
primindu-le într'un vagon al Companiei de Pionieri. 
Cedez stăruinţelor şi accept să călătorească cu noi 
spre Vladivostok. Transportate de fericire şi sigure 
de refugiul spre răsărit îmi spun, că se duc imediat 
în Irkutzk să-şi desgroape lada cu cele un milion 
două sute mii ruble aur şi cu bijuteriile familiei şi vor 
veni pe înserate, când nimeni nu le va vedea.... 

CAPITOLUL XI. 


SIBERIA SUB BOLŞEVICI. 


Odată cu părăsirea Irkutzkului de către voluntari, 
bolşevicii devin stăpânii Siberiei Centrale. 

Teatrul luptelor civile se mută în Siberia Orien- 
tală, a cărui teritor se întinde dela lacul Baical spre 
răsărit până la Mare. 

Pe măsură ce trupele sovietice înaintează prin Si- 
beria, se aduce la cunoştinţa „rmuncitorimei, țărăni- 
mei, populației băştinaşe, căzăcimei muncitoare şi 
tuturor lucrătorilor siberieni“, proclamația sovietelor 
semnată de Preşedintele Comitetului executiv Kali- 
nin şi de Preşedintele Consiliului Comisarilor Popo- 
rului: Wladimir Ulianov-Lenin, prin care sunt scoşi 
de sub scutul legilor, Kolciak şi guvernul său, dispu- 
nându-se arestarea funcţionarilor regimului Kolciak 
şi-a Comandamentului Aliat. Se declară restabilită 
în Siberia puterea sovietelor, şi se proclamă, după 
principiile bolşevice, dreptul de autodeterminare a 
popoarelor băştinaşe din Siberia, ceiace însemnează 
dictatura proletariatului siberian sau teroarea unei 
mâini de oameni. Legile, ordonanţele, contractele, de- 
ciziunile şi dispoziţiunile lui Kolciak, a consiliului său 
de miniştrii, asemenea şi a plenipotenţiarilor aces- 

tora, precum şi toate concesiunile, actele de danie şi 
de alt soiu asupra pământului sau a bogățiilor subso- 
lului încheiate de guvernul Kolciak cu cetăţenii stră- 
ini, se anulează, „toate acestea constituind acte de 
acaparare a averii popoarelor republicei sovietice 
ruse“, 

Se restabilesc toate drepturile muncitorilor şi tä- 
ranilor date de către puterea sovietică, anulându-se 
datoriile şi obligaţiunile față de capitalişti. 

„Se restabileşte circulaţia bancnotelor de stat şi a 
bonurilor sovietice. Faţă de populaţia băştinaşe se 
repetă declaraţia drepturilor popoarelor Rusiei; tu- 
turor popoarelor li se recunoaşte dreptul de a decide 
singure de soarta lor, „ceeace s'a făcut deja cu po- 
poarele Ucrainei, Litviei, Lituaniei și Belorusiei, cu 
Tătaro-Baskirii, Calmucii şi cu alte popoare“. 

In aceiaşi proclamaţiune Sovietele reglementează 
provizor problema pământului în Siberia, problema 
muncii agrare şi chestiunea muncitorească, decre- 
tând : 

„Toate afacerile de pământ, încheiate pe timpul 
lui Kolciak şi cari sunt în contra poporului muncitor, 
vor îi revăzute şi anulate. 

„Vărănimea mai săracă, care nu are pământ des- 
tul, atât băştinaşii cât şi coloniştii, precum şi popu- 
laţia ţărănească a districtului Altai, care are puţin 
pământ, trebue să fie împărtăşită cu pământ. 

„Asemenea nu poate fi micşorată sau mărginită 
economia de pământ a căzăcimei muncitoare. Căză- 
cimea mai săracă trebue să fie împărtăşită cu pă- 
mânt ulterior, din pământurile rezervei cazacilor şi 
din pământurile particulare a ofiţerilor şi funcționa- 
rilor căzăceşti. 

„Pământurile pe cari în fapt le foloseşte populaţia 
băştinaşe nu pot fi ştirbite şi vor rămâne pe deplin 

la dispoziţia lor“, — dispoziţie pe care şi Kolciak în- 
ţelegea s'o iee. 

In acelaş timp se iau măsuri pentru ridicarea pro- 
ductivităţii economiei dela sate, proclamația dispu- 
nând să se aranjeze de urgenţă şi 'n mare măsură 
înzestrarea populaţiei cu maşini agricole şi cu se- 
minţe bune, apoi remontate fabricele şi atelierele cari 
fabrică maşini agricole. Toate aceste măsuri urmea- 
ză să fie introduse prin punerea în aplicare a expe- 
rienţei cooperatiste a populaţiei. 

In vederea organizărei şi ajutorărei muncitorilor 
şi ţăranilor şi întregei populaţiuni lucrătoare, bolşe- 
vicii promit că plata lucrătorilor se va urcă până la 
normele stabilite pentru raioanele corespunzătoare 
în Rusia Europeană, şi pun în vigoare toate legile 
Republicei Sovietice referitoare la asigurarea so- 
cială a muncitorilor la caz de boală, de invaliditate, 
etc., — declarând că vor restabili şi plăti ajutoarele 
tuturor familiilor celor morţi în timpul războiului 
mondial, asemenea şi a muncitorilor şi ţăranilor 
morţi în războiul civil contra albilor. 


Proclamaţia nu uită să facă apel către tovarăşii 
muucitori şi ţărani şi către toţi lucrătorii pentru tri- 
umiul bolşevismului în întreaga Siberie. 


Siberia trebue să ajute muncitorii şi ţăranii, dân- 
du-le pâine şi numai atunci, când Siberia îşi va îm- 
plini această îndatorire faţă de muncitorii din Pe- 
tersburg, Moscova şi alte oraşe, aceşti muncitori pot 
să dea economiei țărănești din Siberia tot ce este 
necesar, ca manufactură, fer şi altele. Muncitorii și 
țăranii Siberieni — spune proclamaţiunea — trebue 
să înţeleagă, că burghezimea orbită de mânie, şi 
samsarii ei, cari acum în urma ofensivei s'au retras, 
nu se va lăsă de gândul de a reînoi lupta pentru a 
înrăutăţi regimul muncitoresc-ţărănesc. Datoria mun- 

citorilor Siberieni, a țăranilor şi a tuturor lucrători- 
lor este de-a se înrola sub steagurile roşii, întărind 
rândurile muncitorilor pentru cauza muncitorească- 
țărănească şi printr'o lovitură puternică să distrugă 
definitiv pe inamic. 

Proclamaţia Sovietelor care trebuia să aducă fe- 
ricita egalitate bolşevică în cuprinsul Siberiei, arată 
ce-i durea pe conducătorii dela Moskova în preajma 
lansării ei: problema alimentării armatei roşii şi a 
proletariatului urban din Rusia Europeană. 


Aşa fiind, se organizează şi în Siberia comisiuni de 
Aprovizionare, cari au în grija lor şi împărţirea ali- 
mentelor la cetăţeni. 


S'au înfiinţat „biletele de alimentație“, bonuri în 
schimbul cărora cetăţeanul îşi primeşte raţia de hra- 
ună. Pentru o mai dreaptă satisfacţie alimentară a ce- 
tățenilor, aceştia au fost împărţiţi în cinci categorii, 
dându-i-se fiecărei categorii un anumit „paiok“ == 
portie lunară de alimente. 


1. Categoria primă: paiok de război, pentru soldaţi 
şi civili: 50 funţi de făină, 13 funţi de carne, 212—4 
funţi zahăr, 200 bucăţi țigarete, un funt de tutun, 
chibrite, săpun şi alte articole, toate în măsură su- 
ficientă. 

2. Categoria a doua: muncitorii cu braţele; 30 
îunţi de făină, 6 funţi de carne, 12 funți mahorcă (ră- 
dăcină de tutun), 2 cutii de chibrite; “|, funt ceaiu 
pentru patru luni; '/, funt săpun şi 2 funți de sare. 

3. Categoria a treia: muncitorii intelectuali (învă- 
țători, etc.) ; 25 funţi de făină, 2 funţi resturi de car- 
ne, “, funt zahăr, un funt sare, */s funt săpun, !/ funti 
ceaiu pentru patru luni. 

4. Categoria a patra: oamenii fără ocupaţie: 10 
funţi făină, j- funţi sare. Altceva nimic. 

5. Categoria a cincea: copiii. Afară de competinţa 
părinților, mai primesc un jumătate de funt zahăr, 
un ou pe zi până la al 5-lea an, apoi zilnic o sticluță 
de lapte; până la al 10-lea an o 12 sticluță de lapte. 

Mamele copiilor sub un an mai primesc câte un 
funt de carne zilnic. 

In majoritatea cazurilor, pentru cei din categoriile 
3, 4 şi 5 porţiunea este mult mai redusă decât s'a 
fixat prin ordonanţe. 


x 


Comisiunile de aprovizionare îşi creiază stocurile 
de alimente prin contribuția țăranilor, cari la înce- 
put au dat-o pe bani, apoi pe diverse mărfuri indus- 
triale, iar oamenilor singuratici pe lucruri de manu- 
factură, haine, etc., pe bani de aur sau pe bijuterii. 

Contribuţia ţăranilor forțați să verse plusul muncii 
lor Statului, ajunge în curând, în Siberia, până la 
70% din posibilităţile de muncă a acestora. 


* 


Dar ţăranii nu mai vor să muncească. Le este 
frică de regimul rechiziţiilor care s'a inaugurat în 
unele părţi ale ţării. Sovietul Central este nevoit să 
ia drastice măsuri pentru asigurarea aprovizionării 
Armatei Roşii. 

Mai târziu Lenin dă următorul ordin : 

1. „Tăranii Siberieni sunt îndatoraţi să înceapă 
imediat treeratul şi extrădarea plusului din roada 
anilor trecuţi, spre a fi transportate la gări sau la 
porturile râurilor, 

2. „Sovietele şi comitetele revoluţionare sunt înda- 

torate a obligă toată populaţiunea să treere şi să li- 
bereze bucatele, silind în caz de nevoie populaţia să 
lucreze. 

3. „Pentru adunarea bucatelor sunt răspunzătoare 
toate autorităţile, începând dela sovietele satelor până 
la Sovietul Siberian revoluţionar. 


4, „Toţi cei ce nu vor treeră şi nu vor liberă buca- 
tele, vor îi pedepsiţi cu confiscarea averii şi depor- 
tarea în taberele de concentrare; aceiași pedeapsă se 
aplică şi autorităţilor cari admit sustragerea popula- 
tiei dela obligaţiunile impuse prin acest ordin. 

5. „Pentru a uşură lucrul familiilor cari au puţine 
braţe de muncă, Biuroul militar de alimentare va tri- 
mite în Siberia detașamente de lucrători de câte 
6000 oameni, iar Comisariatul Muncii va mobiliză și 
va trimite la dispoziţia organelor de aprovizionare 
din Siberia 20.000 oameni din organizaţiile ţăranilor 
ce îlămânzesc în Rusia Europeană. 

6. „Ultimul termen pentru treeratul şi liberarea 
plusului de bucate din recolta anilor trecuţi, este 1 
Ianuarie 1921. 

7. „Comisariatul aprovizionării şi alimentării este 
obligat să ia măsuri urgente pentru transportarea de- 
taşamentelor de alimentare şi detașamentelor de lu- 
crători, pentru transportarea maşinilor de treerat şi 
altor maşini economice şi pentru transportarea buca- 
telor pregătite de organele de aprovizionare sibe- 
riene. 

8. „Toţi sunt obligați să separe din rezervele de 
maşini-auto, 400 de camioane pentru transportarea 
alimentelor la gările şi porturile Siberiei. Comisaria- 
tul Siberiei este obligat să pună, din maşinile ce so- 
sesc din străinătate, cel puțin 200 de bucăți la dis- 
poziția organelor de aprovizionare din Siberia“. 

Ordinul este semnat de Ulianow-Lenin, Pregediu- 
tele Sovietului Central, de Bonci-Bruevici, conducă- 
torul de afaceri al sovietului şi de Fontieva, ca se- 
cretar. 


Dispoziţiunile acestea sunt punctul :de plecare a 
revoltelor ţărăneşti din Siberia. : 

Supravegherea ţăranilor, luând forme concrete prin 
diferite comitete, ce dispun unde şi cum sä se lu- 
creze pământul, ce şi cât să se samene, pentru ca să 
se asigure, în acest mod aprovizionarea armatei ro- 
şii şi a proletariatului urban, — ţăranul nu mai poate 
reţine, ca şin Rusia Europeană, din producţiunea 
muncii lui decât strictul necesar, apreciat de Comi- 
siuni şi Comitete. Restul se va vărsă Statului. Aci 
intervine rezistenţa ţărănească. Aceştia ascund plu- 
sul producţiei. Sovietele iau aspre măsuri de rechi- 
ziţionare, iar ţăranii îşi apără cu arma în mână ro- 
dul muncii, isbucnind în acest fel şi pentru aceste 
cauze, sângeroase revolte, cari de obiceiu sunt în- 
frânte de detaşamentele militare, organizate în mod 
special pentru asemenea acţiuni şi bine plătite. 

Dar pe măsură ce stăpânirea bolşevică se întinde 
spre răsărit, marea majoritate a ţărănimei strigă 
totuşi, inconştientă: „Trăiască revoluţia bolşevică!“ 


156 


www.dacoromanica.ro 


IN EXTREMUL ORIENT. 


(Februarie—Maiu, 1920). 

CAPITOLUL XII. 
IN REGIUNEA BAICALULUI. 
La Sliudeanka. Bureaţii. 


Cele două femei nu mai vin cu aurul lor şi trenul 
pleacă spre Baical. In gara Irkutzkului patrulele ar- 
matei guvernului local pretind să inspecteze vagoa- 
nele noastre, pentru a reţine pe ofițerii ruşi ce even- 
tual se refugiază cu noi. Fireşte, nimeni nu admite 
cererea partizanilor bolşevici. 


* 


Generalul Kalişevski mă caută să-mi ceară infor- 
maţiuni asupra situaţiunei din Irkutzk. Nu-l mai re- 
cunosc. Generalul s'a îmbrăcat într'o uniformă de 
soldat român şi şi-a ras mustăţile. Işi face cruce că 
a scăpat de Irkutzk. Doamna Kalişevsky, de origină 
româncă basarabeană din familia Sturza, este foarte 
mulțumită de „românizarea“ soţului, dar îi atrage a- 
tenţia că toţi românii poartă mustăţi, numai unii din- 
tre cei din Siberia s'au... englezit şi-i impune ca din- 
colo de Baical să lase mustăţile să crească. Tânărul 
Kalişevski, fostul paj al Ţarinei, soldat în Compa- 

nia de Pionieri, locueşte întrun vagon de marfă îm- 
preună cu 22—24 voluntari. 


* 


Către soare-răsare se ridică amenințătoare cres- 
tele munților Baicali, cari incadrează într'o uriaşă 
văgăună lacul Baical, lung de 800 km. şi larg dela 
40—100 km. — şi situat la 1200 m. deasupra nivelu- 
lui mării. Malurile lacului, ce spală poalele unor 
munţi înalţi, acoperiţi cu pădure de brad, brăzdat 
ici-colo de stânci pleşuve, au un aspect de desăvâr- 
şită sălbăticie şi singurătatea lor n'o tulbură decât 
urşii şi mistreţii ce coboară să se adape din apa rece 
a lacului. 

In timpul iernii o ghiață groasă acoperă Baicalul. 
Ghiaţa în diferite puncte, după ce vuete surde clo- 
cotesc în adâncime, se crapă cu sgomote asurzitoare 
şi apa ţâşneşte, ca dintro fântână arteziană, for- 
mând uriaşe monumente de ghiaţă în diferite forme 
şi dimensiuni. 

Până la răsboiul ruso-japonez din 1904, garnitu- 
rile de trenuri în timpul verii erau trecute peste lac 
pe vapoare speciale, iar iarna se arunca pe ghiaţă o 
cale ferată de legătură, lungă de 40 km. dela un ma! 
la altul, legând gara Baical cu gara Misovaia. O ne- 
norocire provocată de ruperea gheței a făcut pe 
ruşi să construiască o cale ferată care înconjoară 
lacul pe la sud, trecând prin 33 tunele, construite în 
stâncile dela mal, pe cari noi românii le păzim acum, 
până la scurgerea trupelor cehoslovace în Transbai- 
calia. 

Politica imperialistă rusească a ţinut să stampi- 
leze tunelele pe intrările dinspre vest cu inscripţia : 
Spre Oceanul Pacific, iar pe intrările dela răsărit: 
Spre Oceanul Atlantic. 

La Sliudeanka. 


Ne stabilim garnizoana principală în gara Sliu- 
deanka, unde sosim la 25 Februarie şi trimitem de- 
taşamente pentru paza tunelelor, schimbând pe cehi. 

Gara Sliudeanka este situată la mică depărtare 
de malul răsăritean al Baicalului. Până aci n'am în- 


Pe ghiaţa Baicalului. 


tâlnit încă, după încheierea armistiliului un numar 
atât de mare de bolşevici. Alături de batalionul ce- 
hoslovac de asalt staţionează în gară câteva trenuri 
cu Armata Populară a Guvernului din Irkutzk, un 

tren de propagandă bolşevică şi un tren blindat bol- 
şevic. Gara de asemenea este în mâna bolşevicilor 
cari au numit un comandant al gării. 

Românii sunt nevoiţi să aplice cu stricteță dispo- 
ziţiunile convenţiunei de aramistiţiu 1). Unităţile bol- 
şevice sunt evacuate din raionul gării, mai pulin tre- 
nul de propagandă a cărui comisar, Lewensohn, a- 
rată că nu are nici un fel de arme în vagoane şi în- 
țelege să plece numai în baza ordinului tovarăşului 
Jeleznow, comisarul militar al Brigăzii a Il-a sovie- 
tică. 

După câteva zile observăm că oamenii de serviciu 
a trenului de propagandă au început pe ascuns să 
distribue voluntarilor diverse scrieri şi imprimate 
cu caracter de agitaţie. S'a pus în vedere coman- 
dantului trenului să părăsească gara, retrăgându-se 
în staţia Baical, unde staţionează avangarda bol- 
şevică. Tovarăşul Jeleznow, comisarul militar a bri- 
găzii a doua sovietică, încearcă să tărăgăneze exe- 
cutarea somaţiunei românilor, arătând că nu-i com- 
petent să dispună asupra trenului. 


Legiunea trimite o nouă somaţiune de retragere 
în termeni mai energici. De astădată, după o oră de 
aşteptare, Jeleznow răspunde scurt : Comandantului 
Legiunei Române, Sliudeanka : Vă comunic că am 
dat ordin ca trenul bibliotecă să fie trimis la gara 


1) Telegramă : lrkutzk. — Comandantului Diviziei III cehoslo- 
vacă. Copie Şefului Statului Major Cehoslovac. 


„Situaţia ce am găsit-o în Sliudeanca (gara plină de bolşevici, 
comandant de gară bolşevic, admiterea în gară din partea cehilor 
a unui tren blindat bolşevic) aduce cu sine întrebarea, dacă Le- 
giunea Română păzeşte tunelele pentru cehoslovaci sau pentru 
bolşevici. Luăm următoarele măsuri: 1. Nu vom admite în raionul 
căii ferate nici un bolşevic înarmat. 2. Pe comandantul bolşevic 
al gării l-am înlăturat. 3. Vom încerca pe cale paşnică să creiem 
o linie de conduită severă pentru trupele sovietice. No. 181 
operativ. 25 Februarie, 1920. ora 13“. 


Comandantul Legiunei Române. (ss) Colonel Kadletz. 

Baical. No. 11, 4 Martie, 1920. Comisar militar : (Ss) 
Jeleznow. Punctul de vedere românesc a triumfat 
în întregime. 


* 


Noi avem aci în Sliudeanka, imediat după sosire, 
o grea misiune de îndeplinit. Anume un nenorocit vo- 
luntar, Traian Chipu, originar din Ploești, a crezut 
că e bine să se bolşevizeze şi încă în lrkutzk să trea- 
că alături în cazarma bolşevicilor, pentru a-i agita 
pe aceştia împotriva fraților săi români. După ce 
timp de două zile eşind în fața cazarmei bolşevice, 
înconiurat și apărat de nouii săi tovarăși, propovă- 
duia cu voce tare noua sa credinţă şi invita să trea- 
că alături de el pe foştii lui camarazi voluntari, — 
Comandantul Batalionului Românesc, căpitanul Bă- 
leanu, s'a hotărât să sugrume această propagandă. 
S'a dus singur în cazarma bolşevicilor, a luat de 
guler pe bolşevicul român, fostul lui subofițer şi în 
mijlocul înmărmuririi generale, după ce i-i aplicat 
două palme, l-a dus între ai săi, unde a fost arestat. 

Tradus în fața tribunalului militar, omul a fost 
condamnat la moarte, ca un exemplu pentru foştii 
lui camarazi de arme. 

In gara Sluideanka hotărârea de condamnare ur- 
ma să îie executată. Un pluton de voluntari a îost 
delegat să execute... 

Trupele bolşevice, prin nu se ştie ce împrejurare, 
cunosc hotărârea ccmandainentuluji românesc şi a- 
genţii lor dau târcoale în preajma vagonului puşcă- 
rie, amenințând că vor interveni să apere pe con- 
damnat. Alături de noi, în gară mai staţionează ba- 
talionul de asalt cehoslovac. După ce sau luat cu- 
venitele măsuri de pază, condamnatul a fost trans- 
portat în dosul gării. Voluntarii l-au legat la ochi 
şi apoi s'a comandat plutonului foc... Un ropot de 

salve a culcat la pământ pe nefericitul român şi în 
spasmul ultim al morţii, picioarele şi mâinile, din 
cari se evaporau ultimile licăriri de viaţă, tremurau 
din cauza mortii violente şi aceste tremurături le-a 
dat să creadă voluntarilor, cari executaseră hotărâ- 
rea Tribunalului, că fostul lor camarad n'a murit şi 
atunci am văzut ura, îngrozitoarea ură a acestor 


Santinele bolşevice la Sliudeanka 


voluntari impotriva nefericitului muribund, care în- 
drăznise să-i părăsească în momente grele şi să-i 
trădeze, trecând în tabăra vrăjmaşe. Sau repe- 
zit asupra cadavrului şi în înjurături amestecate cu 
strigăte neînţelese, l-au călcat în picioare şi l-au 
spintecat cu baionetele, sfărâmându-l în zeci de bu- 
caţele. Acum voluntarii erau convinşi că fostul lor 

camarad, care păcatuise, este într'adevar mort. 
Trupele roșii nau îndrăznit să intervina... 


x 


Cehoslovacii au trecut toți în cele 10 zile cât am 
staționat în Sliudeanka, în Transbaicalia. Parăsim 


Români între Bureaţi. 


şi noi tunelele Baicalului îndreptându-ne spre ora- 
şul Verhne-Udinsk. 


Bureaţii. 


Aci în Transbaicalia şi 'n special în regiunea de 
sud-est a lacului Baical observi prin fereastra va- 
gonului nişte oameni de statură mijlocie, cu fața 
spână, hâdă şi galbenă, cu deschizătura ochilor în- 
gustă, cu păr negru, aspru şi despre cari la prima 

vedere nu poţi afirma cu siguranță, dacă sunt băr- 
baţi sau femei. Acest popor respingător, rămas cre- 
dincios tipului mongolic, al cărui ramură este, e po~- 
porul Bureaţilor. 

O colibă de lemn, fără îereşti, cu uşa din piei de 
animale le serveşte de locuinţă. Târgoveţi de vite, 
au învăţat în timpul din urmă cum să poarte plugul, 
dar această nouă ocupaţie n'a făcut pe bărbaţi să-şi 
lapede murdarele halaturi de mătase şi nici pe femei 
conciul cu două aripi, împodobit cu figuri de argint. 

Hambo-Lama, primul preot bureat i-a învăţat, că 
reprezentantul lui Budha pe pământ este Dalai-La- 
ma din Lasa Tibetului, unde lamii bureaţi se duc 
să-şi însuşească ştiinţa învățăturilor sfinte. In tim- 
pul din urmă unii s'au abătut dela drumul cel vechiu 
şi au apucat pe calea Patriarhiei din Moscova. La 
ei când eşti flămând poţi să mănânci pâine cu lapte 
şi să bei ciaiu. amestecat cu făină, zahăr şi unt. 

Bureaţii, împreună cu Mongolii şi Calmucii fac 
parte din grupul mongol al rasei altaice, compusă şi 
dintr'un grup turcesc şi unul mandjuro-tunguz. 


* 


Trecând în ţinutul situat în partea de răsărit a 
Baicalului, am intrat în Siberia Orientală, unde di- 
ferite puteri si neamuri îşi dispută preponderanta 
politică. 

CAPITOLUL XIII. 
IN SIBERIA ORIENTALĂ. 


Țara și oamenii. Situaţia politică. 
Voluntarii in Transbaicalia. Republica de 
Verhne-Udinsk. 


Siberia Orientală, ca unitate geografică, cuprinde 
guberniile lakutzk şi Enisey şi provinciile lakutzk, 
Transbaicalia, Amur, Ucraina de Răsărit (Primoria), 
peninsula Kamciatca şi insula Sahalinul, de peste 8 
milioane km. pătraţi, putând cuprinde în această u- 
riaşă suprafată întreaga Europă şi ţările balcanice, 
inclusiv Polonia, Anglia şi ţările scandinave. 

Din extremitatea nord estică a Siberiei se pre- 
lungesc, de-alungul coastei Mării Ohotice, munții 
Aiadărski, schimbându-şi numele mai spre sud în 
aşa zişii munţi Kolâmsky, cari în ţinutul Amurului 
se numesc lablonowi. Pe malul drept al râului Lena, 
la nord de regiunea oraşului lakutzk se întind mun- 
ţii Verhoiansk. În preajma lacului Baical se ridică 
sălbaticii munţi Baicali, iar în provincie Primoria 
(provincia maritimă), stăpâneşte sălbăticia munţilor 
Sihota Alin. 

Din Baicali isvorăşte Lena care curge spre nord 
până la Oceanul Ingheţat, pe-o lungime de 4600 km. 

Pe malurile râului Lena şi-a trăit exilul în timpul 
regimului țarist Vladimir Ulianov şi îndrăgostit de 
regiunea marelui fluviu, şi-a adăugat numele de fa- 
milie pe acela de Lenin. 


Din munţii Verhoiansk isvorăşte lana, ale cărei 
ape scaldă orăşelul Verhoiansk situat la al 67-lea 
grad de latitudine nordică. Aci este cea mai îrigu- 
rcasă regiune a Siberiei. In luna Ianuarie tempera- 
tura în Verhciansk scade sub 60° Celsius şi numai 
datorită faptului că nu bântuie vânturi, oamenii pot 
suporta asemenea îngheţ. 

Râul Amur, apă mongolă, trecând pe pământ ru- 
sesc în Transbaicalia, urmează aproape în semicerc 
graniţa ruso-mandijuriană până la oraşul Habarovsk, 
de unde se îndreaptă către nord spre marea Oho- 
tică, — făcând un drum, lung de 4380 km. 

Pe acest vast teritoriu ființează azi o mulţime de 
provincii semi-autonome a căror rivalitate dă un 
aspect de anarhie Extremului Orient rusesc, — a- 
ceste organizaţii nefiind în stare să asigure popula- 
ţiei o viață normală, pierzându-se astfel un mare 
colț de lume, ca factor de progres. 

Ținutul Lena este de o fabuloasă bogăţie în mine- 
rale şi 'n special în aur. Cu agricultura se ocupă nu- 
mai coloniştii din regiunea oraşului lakutzk, 

In partea de nord, această Siberie este stepă mo- 
cirloasă — fundră — iar în partea de sud este mun- 
toasă şi acoperită de păduri seculare, 

Intreg acest teritoriu gravitează geograficeşte şi 
economiceşte spre Oceanul Pacific, având ca centru 
Vladivostokul, oraş unde se termină — sosind la 
mare — cele două căi ferate: linia chineză de est, 
şi linia rusească de Amur. 

Siberia Orientala face parte din teritoriul pe care, 
încă înainte de epocile civilizaţiilor egiptene, grece 
şi romane, a înflorit civilizaţia rasei popoarelor gal- 
bene, sustinuta de o seamă de mari și puternice îm- 
părăţii. 


* 


Această parte a Siberiei aparţinea odinicară Chi- 
nei. Abia în cursul veacului al XIX-lea între cele 
două împărăţii, chineză şi rusească s'au stabilit din 
punct de vedere geografic granițe naturale : China 
a rămas cu stepele sudice, iar Rusia a ocupat — pe 
îndelete — întreg teritoriul muntos şi păduros al 
Siberici extrem orientală, până la râul Amur şi până 
la Mare. 

Ocupaţia a fost consfințită politiceşte printr'o se- 
rie de tratate şi convenţiuni intervenite între cele 
două ţări. 


Rușii apar în răsăritul siberian în secolul al XV- 
lea în calitate de comercianţi, vorbind diferite limbi 
locale. 

După ce în veacul al XVi-lea Siberia a fost su- 
pusă în mare parte ţarului din Moscova de către ca- 
zacul Ermak Timofeevici, care a distrus rezistența 
hanului tătăresc Kucium, — stăpânirea rusească s'a 
întins repede spre răsărit. 

Conducătorii expedițiilor rusești au dat dovadă 
de vitejie şi de sănătos spirit de întreprindere. Por- 
nind din Tomsk, din lakutzk sau din lrkutzk în de- 
taşamente de câte 200—300 oameni bine înarmați, 
rușii respingeau trupele mandiure şi chineze din ex- 
trenul orient. 

La prima chemare a cuceritorilor, răspundeau tă- 
ranii ruşi, cari se colonizau în cele mai bune regiuni 

ocupate, întemeind frumoase localităţi, pe cari ade- 
sea trupele de incursiune mandiuro-chineză a ve- 
chilor stăpânitori le distrugeau. 

La sfârşitul veacului al XVII-lea, ruşii ocupă şi 
ținutul din preajma Mării Ohotice. Acest secol a fost 
secolul tuturor expedițiilor ruseşti pentru ocuparea 
Siberiei Orientale. 

China a fost nevoită să se împace cu nouii vecini 
şi Ţarul Alexis Mihailovici Romanov, tatăl lui Pe- 
tru cel Mare a făcut cu Împăratul Chinez prin ro- 
mânul Nicolae Milescu Spătarul prima legătură di- 
plomatică de importanţă. 

In secolul al XIX-lea, ruşii au devenit stăpâni şi 
pe regiunea Vladivostokului, anexată Rusiei la 1860. 


* 


Pentru a apropia Siberia de Rusia Europeană, sub 
domnia Țarului Nicolae al Il-lea, a fost construită 
calea ferată transiberiană, iar în 1901 s'a expropriat 
la cererea Rusiei ca recompensă pentru intervenţia 
în China cu ocazia revoltei boxerilor din teritoriul 
mandjurian o făşie de 800 mile lungime şi 20 km. 
lăţime pe care s'a clădit calea ferată chineză de est, 
astăzi posesiune rusească. 

Acesta a fost ultimul act de expansiune a Rusiei 
în Extremul Orient. 


* 


Populaţia se poate împărţi în două categorii: Ru- 
şii şi Băştinaşii, 

Populaţia rusească în număr de aproximativ 
5.000.000 suflete este compusă din familiile numero- 
şilor functionari administrativi şi militari şi din că- 
zăcime, organizată pe ţinuturi —“cu organizaţii dis- 
tincte, ca de exemplu — căzăcimea din 'Lransbaica- 
lia, căzăcimea de Amur şi căzăcimea de Ussurisk. 

Statisticile ruseşti consideră tot ruşi şi pe nume- 
roşii colonişti aduşi în Orient din Rusia Europeană, 
cari în majoritatea lor sunt străini. Coloniștii s'au a- 
şezat de obiceiu în ţinuturi bogate şi unde comuni- 
caţia este uşurată de râuri navigabile. In adâncuri de 
păduri n'au pătruns, rămânând mari întinderi de 
teren necălcate încă de picior omenesc. 

Mulţi însă dintre aceşti colonişti, trăind în socie- 
tatea băştinaşilor, au luat dela aceştia obiceiuri şi 
cuvinte şi 'n multe părți s'au încuscrit cu iakuții, cu 
shileacii, cu tunguzii sau cu mongolii şi bureaţii, cre- 
ind o limbă rusească dialectală, specifică orientului 
extrem-asiatic. Mediul acesta a redus statura ruşi- 
lor, cari de obiceiu sunt înalţi şi vânioşi, făcându-i 
mai scunzi şi graşi, dându-le o faţă ovală ca aceia 
a iakuţilor sau a rasei tunghezo-mongolă. 


* 


In afară de Bureații întâlniți în regiunea sud-es- 
tică a lacului Baical şi de Tunguzii de pe malurile 
celor trei Tunguze din gubernia Enysei şi din pe- 
ninsula formată de Oceanul Ingheţat şi de Marea 
Ohotică, mai trăesc în partea nord-estică a Siberiei 
Orientale /ukughirii, rupti în două grupuri de Tung- 
huzi şi de Ciukci. Un grup e aşezat pe malul Ocea- 
nului Ingheţat iar celălalt pe malul Mării de Bering. 
Sunt pescari iscusiți şi dibaci vânători de urşi, cu 
a căror piei îşi plăteau altădată tributul către ţar. 
Traiul lor e asemănător cu acela al Eskimoşilor şi 
concepția lor despre lume și viață este împrumutată 
dela mahomedanism. 


Ciukcii trăesc în extremitatea peninsulei nord- 
est siberiană ce-şi întinde brațul spre Alaska, — mai 
spre nord-est de regiunea populaţiei Tunguze. Sunt 
oameni graşi, asemănători populației din Alaska şi 

Eskimoşilor din Groenlanda. Sunt răsboinici, răi şi 
vicleni. 

In preajma râului Amur mai găsim neamuri de 
Ghileaci, Orocioni şi Mandijuri, în afară bine înţeles 


Copii de Ghileaci. 


de infiltraţia chineză, coreiană şi japoneză şi în a- 
fară de coloniştii europeni, între cari şi românii ori- 
ginari din Basarabia, formează un număr destul de 


însemnat. 

Ghileacii sunt pescari vestiți. Din solzii peştilor 
sau din piei de animale sălbatice şi rare îşi fac haine. 
Ca animale domestice cunosc câinii, cari le trag să- 
niile. Trăesc în colibe (iurte) fără ferestre, având o 
uşe şi o spărtură pe unde iese fumul. In insula Sa- 
halin sunt în massă compactă şi mai puţini pe ma- 
lul Mării Ohotice. 

În nordul peninsulei Kamciatka. alături de Kam- 
ciadaii, cari ocupă partea de sud a peninsulei, trăesc 
koriakii. 

O mulţime de alte popoare ca daurii, solonii, es- 
kimoşii, aleuții şi ciuvaşii, neamuri mai puţin însem- 
nate, ocupă întinse teritorii. Ele nu au nici o impor- 
tanţă politică. Numărul lor este mic şi sunt popoare 
fără vlagă. Dispar încet, copleşite de coloniştii bine 
înzestrați. 


Principala arteră de comunicaţie este calea ferată 
care pleacă dela orașul Cita (Transbaicalia) spre 
nord-est şi urmează în semicerc cursul râului Amur 
până la Blasovescensk şi Habarovsk, de unde co- 
boară la Vladivostok, — având o lungime totală de 
2754 km. 

Această cale ferată a fost făcută de ruşi în urma 
păcii dela Porthsmuth. 

Conform acestui tratat, Rusia nu mai putea trans- 
porta trupe la Vladivostok pe calea ferată Chineză 
de Est care traversează Mandiuria într'o linie a- 
proape dreaptă dela Baical la Nikolsk-Ussurisk, 

Paralel cu calea ferată Cita-Habarovsk este dru- 
mul maritim al râului Amur. De multe ori negurile 
dese fac însă transporturile pe Amur aproape impo- 
sibile. Amurul este graniţa ruso-chineză în Mandiu- 
ria. Vaselor de răsboiu chineze nu le-a fost permisă 
niciodată navigația pe Amur. 

Din punct de vedere militar calea ferată chineză 
de est, care traversează Mandiuria dela Cita prin 
Harbin la Nicolsk-Ussurisk după răsboiul ruso-ja- 
ponez nu putea fi utilizată, numai partea care tra- 
versează teritoriul rusesc dela Nikolsk-Usurisk la 
Vladivostok. După răsboiul din 1904 Ruşii mau mai 
păstrat asupra liniei din Mandiuria decât dreptul de 
concesiune. 

Din punct de vedere comercial calea ferată chi- 
neză de est, pentru ruşi, constitue un mare avantai, 
scurtând drumul Vladivostokului cu 800 verste față 
de linia Amurului. 

In tot acest vast ţinut nu este decât o singură şo- 
sea practicabilă în orice timp: şoseaua Nikolsk-Vla- 
divostol. 


Situaţia politică 


In extremul Orient rusesc, mai mult decât în in- 
teriorul Siberiei, se simte influenţa ţărilor străine în 
desfăşurarea evenimentelor. Din punct de vedere 
doctrinar, principiile conservatoare sunt reprezen- 
tate de resturile armatei lui Kolciak prin diferiţii ei 
şefi, de Atamanul Semenov, de Japonia, Franţa şi 
Anglia; principiile democratice sunt profesate de 
socialiştii revoluționari, (eserii) de Cehi şi de Statele 
Unite, iar comunismul de bolşevici, cu cari simpa- 
tizează deocamdată în mod inconștient marea ma- 
ioritate a populaţiei ruseşti. 

Cei mai importanţi concurenţi pentru acapararea 
hegemonii politice în Extremul Orient rusesc rămân 
însă Japonezii şi Statele Unite. 

Japonia doreşte acăpararea pieţii ținuturilor ru- 
seşti maritime, a Amurului şi a 'Lransbaicaliei şi chiar 
o emigrare a surplusului populaţiei sale în aceste ți- 
nuturi. Lucrează stăruitor să-şi păstreze influenţa 

politică în China şi 'n Mandijuria şi să strădueşte să 
pătrundă în Mongolia, înlăturând de acolo protecto- 
ratul chinezesc. 

Marea desvoltare a industriei japoneze în timpul 
răsboiului a adus după sine o criză de plasament şi 
acapararea pieţelor acestei părţi de lume ar aduce 
uşurarea dorită. 

Statele Unite sunt doritoare să-și găsească plasa- 
mente sigure capitalurilor, pentru care fapt arhimi- 
lionarul Vanderlip a îndrăznit, în toiul revoltelor 
contrabolşevice, să se prezinte lui Lenin şi să son- 
deze situaţia, făcând propuneri concrete referitoare 
la plasamente în Extremul Orient. Americanii ar 
dori să pună stăpânire pe ţinuturile aurifere din re- 
giunea râului Lena. 

Acapararea situaţiei economice în Asia de Nord 
va aduce după sine şi stăpânirea situaţiei politice în 
Orientul rusesc. 


* 


Interesele concurenţilor străini se manifestă în sus- 
ținerea diferitelor curente politice ruseşti şi-a dife- 
ritelor grupări ruseşti locale, creiate de valurile şi 
sbuciumul revoluţionar. Fiecare năzueşte să pătrun- 
dă pe cale paşnică, să acapareze simpatia populaţiei 
şi a claselor sociale. 

Japonia îşi trimite trupele la Vladivostok unde pri- 
mele detaşamente debarcă în ziua de 5 Aprilie 1918 
pentru asigurarea liniştei în ţinutul rusesc de răsă- 
rit, pe care îl prezintă ca fiind căzut în complectă a- 
narhie, legitimându-şi astfel ocupaţia militară şi izo- 
larea propriei "Ţări contra influenței teoriilor bol- 
şevice. Un sângeros incident a făcut pe japonezi să 
ocupe întregul ţinut rusesc de răsărit: Primoria, ți- 
nutul de Amur şi Transbaicalia pâhă la râul Selen- 
ga. Anume în nordul Vladivostociului, în oraşul Ni- 

kolaevsk, (ţinutul Amurului) partizanii roşii în nu- 
măr de câteva mii au înconjurat oraşul şi au masa- 
crat întreaga garnizoană japoneză, circa 600 soldați, 
şi populaţia civilă (femei, copii) în număr de apro- 
ximativ 5.500 persoane. 


Organizaţiunile politice ruseşti, despărțite pe ches- 
tiuni de principii politice şi sociale, caută sprijin la 
ambele popoare: la americani şi la japonezi. 

Aceste organizaţiuni sunt grupate în patru centre 
conduse de patru guverne diferite: 

1. Cita, capitala Transbaicaliei, este principala gar- 
nizoană a Atamanului Semenov, şeful armatei din 
Transbaicalia, care din 1918 luptă în contra parti- 
zanilor bolşevici, făcând mult sânge rău şi Regen- 
tului Kolciak. 

Trupele sale s'au întărit cu mulţi ofiţeri proveniţi 
din armata siberiană şi cu eroicile divizii Wotkinsk 
şi ljewsky. Guvernul de sub preşedenţia lui Seme- 
nov are caracter monarhic şi-şi datorează existenţa 
japonezilor. 

2. Guvernul din Verhne-Udinsk este o sucursală 
a Moscovei şi stă sub preşidenţia evreului Tzobel- 
sohn care îşi zice Krasnoscekow. 

3. Republica de Blasovescensk este înfiinţată de 
partizanii roşii din ţinutul de nord al Amurului, cu 
capitala Blagovescensk. Este o republică comunistă 
şi simpatizează deschis cu cei din Verhne-Udinsk, 
cu cari ar dori să se unească, dar de cari o desparte 
armata lui Semenov din Cita — Citinskaia Probca — 
(Dopul dela Cita). 

Americanii nu sunt străini de existența acestei or- 
ganizaţii sovietice, pe teritoriul căreia se găsesc re- 
numite şi bogate mine de aur. 

Existenţa republicei este adesea ameninţată de ca- 

zacii atamanului Kalmâkow, şeful căzăcimei de U- 
surisc, care protestează contra manoperilor ameri- 
cane. Kâlmâkov recunoaşte pe Semenov ca Suprem 
Comandant şi legitim succesor a lui Kolciak. 


4. În ţinutul maritim de răsărit cu capitala Vladi- 
vostok, după ce'a fost lichidată rezistenţa cu carac- 
ter conservator-monarhic a generalului Rozanow, fi- 
inţează Guvernul temporar al reprezentanților or- 
ganizațiunilor agricole (Zemstwo) cu caracter de 
extremă stângă, dar reţinându-şi veleităţile bolşe- 
vice de frica baionetelor japoneze a căror Coman- 
dament Suprem se află instalat aci. 


Pe când japonezii protejează aproape pe față or- 
ganizaţiile monarhiste şi procedează adesea milită- 
reşte pentru atingerea scopului lor, americanii lu- 
crează în taină şi prin organizaţia Y. M. C. A (So- 
cietatea Tinetilor Creştini) îşi creiază legături as- 
cunse, economice şi comerciale şi din când în când 
ajutorul lor se simte în rândurile partizanilor bol- 
şevici. 

Chinezii sunt spectatori pasivi ai dramei ruseşti. 
Țara lor se sbate în complectă anarhie şi diferiţii 
lor generali lucrează după inspiraţiile, fie japoneze, 
fie americane sau Chiar bolşevice, iar alţii fac o po- 
litică de căpătuială personală. Guvernul central din 
Peking nu are nici o autoritate asupra armatelor chi- 
neze şi adesea dispoziţiunile acestui guvern nu sunt 
ținute în seamă. 

Chinezii nu mai pot influența decât în Mongolia, 
pe care o tutelează printr'o proastă administraţie şi 
a cărei piață au acanarat-o. 

Voluntarii în Transbaicalia,. 


Odată cu căderea lui Kolciak, nici puterea lui Se- 
menov nu mai era sigură. Trupele lui trimise la Ir- 
kutzk sub comanda generalului Skipetrow, s'au re- 
tras înfrânte şi dezarmate la est de regiunea ora- 
şului Verhne-Udinsk. În Verne-Udinsk, centru înspre 
care gravitează aproape jumătate din ţinutul Trans- 
baicaliei s'a format un guvern al reprezentanţilor a- 
sociaţiunilor agricole „Zemstwo'“, cu caracter socia- 
list-comunist. Noul guvern îşi datorează existența 
numai împrejurării că nu sunt încă scurse dincolo 
de Verhne-Udinsk — spre est — toate trupele naţio- 
nale de voluntari şi faptului că la Cita domneşte Se- 
menov, a cărui detaşamente staționează în Trans- 
baicalia. Odată această situaţie militară schimbată, 
guvernul din Verhne-Udinsk în mod fatal se va trans- 
forma în „Soviet“, mai ales că singurul sprijin mi- 
litar îi are în partizanii roşii şi în special în marele 
detaşament al anarhistului georgian Karandaşwilii 
care a ajuns aci din Siberia Centrală, pe la nord de 
lacul Baical, hărţuind multă vreme flancul stâng al 
armatei siberiene. 


* 


Dinspre vest înaintează printre trupele de volun- 
tari, armata regulată sovietică pentru ca să ajute 
partizanilor localnici în hărțuelile lor cu trupele ru- 
seşti albe. Nenorociţii ofiţeri ruşi ai armatei Sibe- 
riene, scăpaţi de ştreang şi de îngheț numai Dum- 
nezeu ştie prin ce concurs de împrejurări, umiliți şi 
descurajaţi — străini în țara lor — cer iarăşi azil şi 
milă în vagoanele trupelor de voluntari. Cei cari 
şi-au putut păstra o unitate de luptă sunt bucuroşi 
să poată primi din când în când o mână de ajutor 

dela noi pentru a înlătura din calea nenorocitei re- 
trageri, puhoiul vre-unui atac roşu. 


* 


Pentru asigurarea unei retrageri liniştite a volun- 
tarilor prin regiunea Verhne-Udinskului, Comanda- 
mentul Aliat a dat delegaţie Cehoslovacilor să în- 
cheie o înţelegere cu guvernul „Zemstvo“ în numele 
tuturor formațiunilor naţionale, în care să se preci- 
zeze modalităţile retragerii, stabilindu-se o seamă de 
obligaţiuni reciproce. Convenţiunea, semnată la 13 
Martie 1920, cuprinde cu mici schimbări aproape sti- 
pulaţiunile din convenţiunea de armistițiu dela Zima. 

Guvernul temporal Zemstwo, se obligă ca trupele 
lui să nu atace pe voluntari şi nici să distrugă calea 
ferată în timpul cât se retrag voluntarii, cari vor 
preda, după trecerea ultimului lor tren, podurile căii 
îerată şi clădirile, intacte. 


Inaintarea armatei poporale dinspre Irkutzk spre 
Verhne-Udinsk se va face numai în condițiuni sanitare 
bune şi numai dacă prin aceasta nu se va îngreuna 
mişcarea voluntarilor, guvernul Zemstwo obligându- 
se să ia toate măsurile pentru localizarea tifosului, 
ce bântuie cu îurie. Numărul trenurilor armatei so- 
vietice, aşteaptă să sosească din Irkutzk, trebue mai 
înainte comunicat reprezentantului voluntarilor, ata- 
şat pe lângă avangarda trupelor sovietice. 

Voluntarii se vor retrage numai în măsura posibi- 
lităţilor tehnice, dar vor lua toate măsurile pentru a 
se mişca cât mai repede spre est. Fi se vor retrage 
numai cu efectivul unităţilor lor militare, formate 
din cehi, români, latişi şi jugoslavi, cari se găsesc 
sub comandamentul general aliat. Primirea ofițeri- 
lor ruşi în rândul voluntarilor este interzisă dela data 
semnării convenției. 

Voluntarii vor păstra neutralitatea faţă de orice 
detaşamente ruse fără să le acorde acestora vre-un 
ajutor și nu vor evacua din Transbaicalia materialul 
de răsboiu al armatei lui Kolciak şi nici materialul 
de cale ferată, combustibil, ulei de uns, etc., ce nar 
îi necesar pentru mişcarea pe calea ferată. 

Neînţelegerile ce se vor ivi, cu ocazia exploatării 
minelor de cărbuni necesari locomoţiunei, precum şi 
acele ce se vor ivi cu ocazia retragerii, vor fi lichi- 
date de-o comisiune formată din patru persoane: 
doi reprezentanţi a guvernului local şi doi reprezen- 
tanţi ai trupelor de voluntari. 

Convenţiunea e semnată, din partea voluntarilor 
de d-l Dr. Blagoij, iar din partea guvernului Zemstwo 
de d-l Piatideseatnicov. 


Republica de Verhne-Udinsk. 


Convenţiunea din 13 Martie, precizează că armata 
regulată bolşevică va putea înainta spre răsărit nu- 
mai în măsura posibilităților de retragere a volunta- 
rilor. Bolşevicii nu mai pot întâlni o serioasă rezis- 
tență în Transbaicalia, decât numai în fața armatei 
japoneze a cărei avanposturi staţionează acum pe 
malurile râului Selenga, râu pe care odinioară navi- 
gase Nicolae Milescu în drum spre China. 

Cum consideraţiuni politice de viitor şi necesită- 
tile momentului nu permit Sovietului Comisarilor Po- 
porului din Moscova să intre în coniîlict cu japonezii, 
mai ales că bolşevismul nu s'a consolidat în Siberia 
şi puternice centre de rezistenţă antibolşevică mai 
acţionează stăruitor în Extremul Orient, agenţii Mos- 
covei lucrează la Verhne-Udinsk pentru formarea u- 
nui stat tampon între Siberia bolşevică şi între ar- 
mata japoneză. Partizanii bolşevici locali au format 
la Verhne-Udinsk un sâmbure de armată numită Ar- 

mata Poporală cu programul celei formată în Irkutzk 
cu ocazia revoluţiei din Decembrie. Armata aceasta 
ocupă teritoriul Transbaicaliei până la 50—60 km. 
vest de Cita, unde staţionează Semenov. 

Sâmburele armatei poporale din Verhne-Udinsk a 
fost detașamentul partizanilor roşii de sub comanda 
lui Carandaşvilli, care număra în Siberia Centrală 
până la 6000 baionete. Detaşamentul e vestit prin 
necontenitele lui banditisme ce făcea în drumurile 
iui de jaf şi de pâriol. Sângerosul anarhist este ori- 
ginar din Georgia şi se afirmă că pe vremuri fusese 
condamnat la muncă silnică pe viaţă de tribunalul 
din Tiflis pentru o seamă de crime ordinare. Acum 
a devenit unul din îruntaşii armatei din Transbai- 
calia. 

Această armată poporală a guvernului Zemstwo e 
îormată din două divizii, împărţite în câte două bri- 
găzi de câte trei regimente fiecare, o divizie de ca- 
valerie și patru tunuri. Intreg efectivul armatei se ri- 
dică la numai 8000 de oameni. Şi la bolşevici şi la 
albi există boala cadrelor mari şi numeroase, a că- 
ror efectiv presupus necesar aşteaptă să fie complec- 
tat cu dezertorii ce trec dela unii la alţii. 

Sovietul Central din Moscova a pus la dispoziţia 
organizaţiei din Verhne-Udinsk un efectiv de 18.000 
soldaţi din armata regulată bolşevică, aşteptată să 
sosească după scurgerea voluntarilor din Transbai- 
calia. 

Li 


Conducătorii armatei din Verhne-Udinsk afişează 
deocamdată un socialism moderat, deşi stau sub tu- 
tela Moscovei. 

Având alături gravitatea feţelor japoneze, pe cari 
nimeni nu le înţelege, şi strălucirea baionetelor a- 
cestora, bolşevicii de-aici manifestează, pentru a a~ 

trage buna voinţă japoneză veleități de independenţă 
față de restul Siberiei bolşevice şi căută să înscău- 
neze pe teritoriul regiunei Verhne-Udinsk în aparenţă, 
instituţii democratice, 

La începutul lunii Aprilie 1920 se proclamă inde- 
pendenţa „„Republicei de Verhne-Udinsk“ şi indepen- 
denţa este notificată guvernelor din Tokio, Peking, 
Londra, Whasington şi Moskova. Cicerin răspunde 
printr'o telegramă de felicitări la 14 Mai, iar în Au- 
gust 1920 se semnează la Moscova, între Karachan 
şi Tzobelsohn — zis Krasnoscekow, Ministrul de Ex- 
terne a Republicei, convenţiunea de delimitare a gra- 
niţiei între Siberia bolşevică şi Republica de Verhne- 
Udinsk. 

Spre vest noua republică îşi are deci o graniță pre- 
cisă; spre sud teritoriul ei atinge graniţa Mongoliei 
din regiunea Khianta; spre nord şi spre est, însă e 
hărţuită de „Semenovţi“ susținuți de Japonezi. In a- 
ceastă direcţie se va îndrepta acţiunea conducători- 
lor noului Stat. 


* 


Armata de bandiți demoralizaţi, de generali tică- 
loşi şi cinici, — a lui Semenov, odată înlăturată o- 
cupația japoneză din Transbaicalia, nu va mai putea 
rezista puhoiului roşu. 


* 


Pe de altă parte şi japonezii sunt bucuroşi, ca în- 
tre trupele lor de ocupatie şi Rusia bolşevică să e- 
xiste un Stat tampon cu instituții democratice. Ina- 
inte de consolidarea bolşevismului în Siberia, nici 
Sovietul din Moscova nu are nici un interes să se 
pună rău cu Japonezii, iar în toamna anului 1919 
când în lungul Siberiei a isbucnit mişcarea social- 

revoluţionarilor, planul Moscovei admitea un Stat 
tampon, condus de Partidul Social-Revoluţionar în 
Transbaicalia, care să cuprindă şi ţinutul Irkutzku- 
lui, inclusiv oraşul Irkutzk. 

Numai precipitarea evenimentelor locale din Ir- 
kutzk, revoluţia locală şi asasinarea lui Kolciak, — 
intervenţia lui Semenov, prin generalul Skipetrow, 
au făcut să nu se realizeze acest plan. Trotzky o- 
prise printr'o telegramă înaintarea trupelor bolşevice 
la râul Oka şi admitea ca puterea politică în Irkutzk 
s'o deţină partidul social-revoluţionar, — dar eserii 
cad, nefiind susținuți de massele populare. 

Pentru moment aci în Transbaicalia contează ho- 
tărârile japonezilor. Fi nu înţeleg să angajeze un 
răsboiu, mai ales când flancul lor drept şi nici spa- 
tele nu li-e asigurat. Pe de altă parte o înţelegere cu 
bolşevicii, — cu cari şi Statele Unite caută prietenie 
şi organizarea unui stat democratic, după vederile 
lor le creiază o situaţie mai acceptabilă decât un 
răsboiu, chiar victorios, apoi ei debarcaseră în Si- 
beria Orientală pentru a asigura liniştea imensei pro- 
vincii, în care mulţi, foarte mulţi cetăţeni străini, a- 
veau interese economice şi comerciale. 


* 


In aceste condițiuni, Japonezii fac să se ştie la 
Verhne-Udinsk, că admit formarea unui Stat demo- 
cratic, cu totală separaţiune militară şi administra- 
tivă de Rusia Sovietică, cu Parlament propriu şi ?n 
care dreptul de proprietate individuală, libertatea co- 
merţului şi toate achiziţiile democratice să fie recu- 
noscute şi garantate. 

Totuşi aceste condițiuni japoneze acceptate de co- 
muniştii din Verhne-Udinsk nu însemnează recunoaş- 
tere legală a noului Stat. Ele vor aduce însă libera- 

rea de către Japonezi a unui teritoriu în care institu- 
tiile noului Stat să poată lua fiinţă, fără să fie împie- 
decate în organizarea lor, de către proteiaţii japone- 
zilor, — semenovții. 


x 


Regimul din Transbaicalia şi detaşamentele de 
partizani, constituiți în armată poporală luptaseră 
împreună cu toate partidele de stânga împotriva lui 
Semenov fără să facă deosebiri doctrinale şi teore- 
tice în această luptă de uzură, pentru înlăturarea ti- 
ranicei domnii albe. Ele conveniseră însă că viitoa- 
rea formă de guvernământ a ținutului de dincoace 
de Baical vor fi sovietele, dar soviete bine organi- 
zate şi eşite din alegeri generale şi libere. 

Partidele acestea conduceau odinioară lupta în 
contra lui Semenov, care întâmplător era adversarul 
fostului Regent, din Irkutzk. Acolo în Irkutzk au e- 
mis partidele socialiste, inclusiv comuniştii, ideia de-a 
torma pe teritoriul ocupat de Semenov un Stat de- 
mocratic, tampon între Siberia Centrală şi Armata 
japoneză. 

Acum când aceste partide sunt stăpâne pe regiu- 
nea Verhne-Udinskului au convocat congresul re- 
prezentanţilor municipiilor, a plaselor, a detașamen- 
telor militare, a diferitelor asociaţiuni profesionale, 
etc. pentru a pune bazele Statului democratic dorit. 

Când țărănimea băştinaşe, cazacii şi coloniştii, au 
pretins ca locurile de conducere şi de răspundere să 
îie ocupate de localnici, s'a ivit primul conflict cu 
partidul comunist, despărțind lumea de aci în două 
tabere vrăimaşe: de-o parte comuniştii puţini la nu- 
măr şi aproape toţi venetici, — iar de cealaltă parte 
toate partidele socialiste. Partidele de dreapta nu 
mai contează; ele sunt trecute, cu oameni şi bagaj, 
dincolo la Semenov, unde voinţa acestuia este totul. 

Şi acum, pe măsură ce noi voluntarii ne retragem 
spre răsărit, dorinţa localnicilor e şi mai mult în- 
frântă de comunişti, susținuți de armata regulată 
bolşevică, Conducătorii aleşi sunt înlocuiţi rând pe 
rând cu venetici, recomandaţi şi trimişi de Comite- 
tul Revoluționar Siberian şi pe zi ce trece Republica 
de Verhne-Udinsk îşi pierde şi aparenţa de Stat de- 
mocratic, întemeiat pe organizaţiunile Zemstwo şi 
oamenii Moscovei acaparează puterea, când prin sil- 
nicie, când prin vicleşug. 

CAPITOLUL XIV. 


PRIN MANDJURIA. 


După zile întregi de alergare, trenul trece prin 
gări mici, ascunse în întinderi nesfârşite de nisip şi 
sute de km. se ia la întrecere cu vântul în lungul ste- 
pei dauriene. 

Pusta Dauriei ! 

Galbenă, fără o frunză de arbore, se întinde uni- 
formă în laturile căii ferate şi vântul se joacă în vâr- 
tciuri fățarnice în largul stăpânirei lui. Nouri mâ- 
nioşi trec dela miază-zi către miază-noapte şi um- 
brele lor fug în curmezişul pustei, mai grăbite decât 
iuţeala trenului. Ici, colo, răsar în cale daurii, rămă- 
şiţele unui puternic popor de altădată, mai curaţi dar 
mai fără viaţă decât Bureaţii, 

In cadența de ritm monoton a roatelor, ce-au pur- 
tat atâta jale românească dela un capăt la altul al 
Rusiei, după o şerpuire de două zile peste întinsul 
stepei, intrăm în hotarul Mandijuriei, prin gara cu a- 
celaş nume. Dun-Şan-Şen-ul chinez, adică trei pro- 
vincii estice, patria împăraților Daitzini ai Chinei, 
iubitori de daruri şi de plecăciuni, la curtea cărora 
cel dintâi sol venit din Rusia pentru o înţelegere di- 

plomatică, a fost românul Nicolae Milescu Spătarul, 
— este grânarul bogat al uriaşei republici chineză. 

Sosim în gara Mandjuria. Soldaţii chinezi, îmbră- 
caţi sărăcăcios în vestminte de vată şi totuşi fiecare 
posesor a câte un evantaiu, intră familiari în vagoa- 
nele noastre, sunând dolarii de argint şi purtând cu 
ei câte o scândurice cu semne chineze, — biletul de 
voie. Ar dori să cumpere câte ceva: un ceasornic, 
un revorver sau chiar o sabie. Sunt gheşeftari iscu- 


Români între chinezii lui Ciang-So-Lin. 


siţi şi poartă cu ei o întreagă prăvălie de mărunți- 
şuri. 

Comanda lor supremă o deține acì guvernatorul 
chinez al Mandjuriei, generalul Ciang-So-Lin, fost pe 
vremuri vestit comandant de bandă de hunhuzi, te- 
muţii bandiți chinezi, cari operează în puternice de- 
taşamente de pradă. 


* 


Bandele acestea de hunhuzi constituesc o adevă- 
rată forţă armată, nesupusă administrației de Stat. 

Originea lor are un caracter naţional-răsboinic. 
Anume, în vremurile vechi, când triburi japoneze a- 
tacau ţinuturile chinezeşti mărginaşe, jefuindu-le, 
chinezii au declarat războiul sfânt împotriva năvăli- 
torilor şi s'au constituit în detaşamente de apărare. 
Numirea hunhuz se compune din două cuvinte hun 
— mustață şi huza — roşie, deoarece haiducii aceş- 
tia îşi vopseau mustăţile cu roşu. Cu timpul hunhuzii 
au decăzut, devenind simpli tâlhari, terorizând po- 
pulaţia şi impunând-o la biruri grele. Ei îşi menţin 
vechea organizare militară, manevrând peste întreg 
teritoriul chinez în mari şi numeroase bande. 


Hunhuzii motivează populaţiei impunerile ce le 
fac, Ei comunică de obiceiu satelor şi orașelor im- 
puse, ce cheltueli au avut cu cumpărarea muniției şi 
armamentului sau cu nevoile de întreţinere. 

Populaţia dela sate admiră pe hunhuzi; le citeşte 
publicaţiile, le execută poruncile şi se împacă uşor 
cu impozitele hunhuzilor, recunoscând că atâta ar- 
mament şi muniţie costă bani mulţi. Când totuşi im- 
pozitele puse de hunhuzi sunt prea mari, se încep 
tratative între populaţie şi şefii hunhuzilor în vede- 
rea scăderii impozitului, proporţional cu nevoile ban- 
diţilor şi cu posibilităţile de plată a populaţiei. Ase- 
menea tratative se sfârşesc de obiceiu cu tratate de 
alianţă între hunhuzi şi sate sau chiar între hunhuzi 
și oraşe. Dacă nu se ajunge la înţelegerea dorită de 
hunhuzi, aceştia încep represaliile: răpesc de obi- 
ceiu copiii şi soțiile oamenilor bogaţi şi-i eliberează 
numai în schimbul a mari sume de bani. Când nici 
în felul acesta nu-şi impun voinţa, hunhuzii incen- 
diază satele şi oraşele, asasinează şi jeiuesc... 

Lupta armatei Guvernului împotriva hunhuzilor e 
foarte grea, deoarece populaţia nu trădează pe hun- 
huzi de teama răsbunărilor şi adesea hunhuzii trăiesc 

liniştiţi în casele oamenilor paşnici. De multe ori în- 
tre şefii hunhuzilor şi armata regulată a Guvernului 
încep tratative de împăciuire şi se întâmplă, că şe- 
îul hunhuz trece cu întreaga bandă în serviciul Gu- 
vernului, dela care primeşte un grad militar. Guver- 
natorul actual al Mandiuriei, Ciang-So-Lin, aşa a 
ajuns general. 

Iarna hunhuzii trăiesc de obiceşu în casele oame- 

nilor paşnici dela sate şi dela oraşe. Mănâncă şi beau 
fără să achite ceva. De altfel o lege morală chineză, 
rămasă probabil din vremea comunismului chinezesc, 
obligă pe fiecare chinez de-a nu pretinde plată dela 
străinul care se ospătează trei zile în casa lui şi n'are 
cu ce plăti. Fireşte, chinezul dela oraş s'a debarasat 
de asemenea precepte şi e foarte interesat, spre 
deosebire de cel dela sate, care respectă încă tra- 
diţia. 
- Aceste temute bande de haiduci alimentează anar- 
hia din China şi până la definitiva lor stârpire nu se 
va putea consolidă originea de stat în imensa repu- 
blică din Asia. 

Anarhia aceasta nu foloseşte chinezilor ci din con- 
tră fărămiţează republica, distruge viaţa economică, 
împiedecă desvoltarea relaţiunilor comerciale şi in- 
dustriale cu străinii şi slăbeşte autoritatea Statului, 
făcându-l neputincios faţă de străinii cari caută să 
ocupe provinciile mărginaşe pentru asigurarea ne- 
voilor şi pentru apărarea intereselor proprii. 


* 


Altădată imperiul chinezesc se întindea şi 'n nor- 
dul râului Amur, în actuala Siberie Orientală rusea- 
scă, atras de bogăţia blănurilor scumpe şi de aurul 
pe care băştinaşii îl dădeau în schimbul mătasei chi- 
neză. In fața infiltraţiei ruşilor, China a fost nevoită 
în secolul al XVII-lea să părăsească malul stâng al 

Amurului, stabilindu-și definitiv hotarele pe actuala 
graniță a Mandijuriei. 


* 


Dar contactul Chinei, în. special în cursul secolului 
trecut, cu o seamă de puteri europene și deci, cu ci- 
vilizaţia europeană, a zdruncinat tradiționalismul mi- 
lenar al civilizaţiei chineze, iar ambiţiunile puterilor 
străine de-a deschide porţile Chinei comerţului cu 
restul lumei, s'au transformat cu timpul în desiderate 
politice, pe urma cărora o serie întreagă de conflicte 
şi războaie au frământat imperiul chinez. 

Războiul boxerilor este dovada renaşterii mân- 
driei chineze şi aurora revoluţiei care, după oamenii 
de stat ai Chinei, trebuie să însemneze renaşterea ci- 
vilizaţiei chineze şi redresarea forţei creatoare a Na- 
țiunei. 

Revoluţia isbucni în 1911. Impăratul chinez — Ma- 
vele Han din Peking — fu detronat, zăvorât în pa- 
latul lui milenar şi înlocuit cu un preşedinte de re- 
publică. 

Mai târziu, în 1924, generalul Feng, isgoni din pa- 
latul imperial pe fostul Mare Han, care 'şi găsi re- 
fugiu în Mandjuria sudică, în patria dinastiei Dai- 
Tzinilor. 

Dar frământările revoluţionare au împărțit China 
în două regiuni dușmănoase: nordul şi sudul. China 
de nord şi-a păstrat vechea capitală Peking, insti- 
tuind acolo un Guvern republican şi ridicând un dra- 
pel naţional chinezesc cincicolor: roşu, galben, albas- 
tru, alb, negru. Dar Guvernul acesta nu dispune de-o 
forță reală. Provinciile vechiului imperiu sunt semi- 
independente şi supuse câte unui general, adesea fost 
şef hunhuz. Generalii dispun de numeroase armate, 
cari le sunt supuse numai lor, nu şi Guvernului. Fie- 
care General râvneşte să aibă întâietatea, dar de 

obiceiu nici unul nu întreprinde acţiuni energice de 
teama celorlalţi şin acest mod Guvernul, printr'o 
adevărată echilibristică diplomatică, se menţine.... 

Armatele Generalilor se compun din voluntari 
mercenari. Trupele sunt foarte mobile și rezistente 
în marş. Aceasta este o mare calitate pentru soldaţii 
chinezi, căci războaiele între generali nu se duc prin 
lupte grele, ci printr'o continuă dislocare de trupe, 
până când inamicul, aflat într'o poziţiune strategică 
inferioară, se retrage. O aforismă chineză spune că 
„nu acela este erou care se aruncă în baioneta ina- 
micului, ci acela care se retrage din timp și adună 
puteri pentru o nouă ciocnire“. 

Datorită acestui principiu, soldaţii chinezi trec să- 
nătoşi prin răsboaie până la adânci bătrâneţe. 

Nici China de Sud — sudiţii — nu stau mai bine. 
Îi frământă şi pe ei aceiaşi anarhie ca şi pe „nor- 
dişti“, 


La Hailar. 


Pe străzile Hailarului, primul orăşel mai de scamă 
în care ajungem, se agită o lume împestriţată. Chi- 
nezii cu cozile lungi, cu semi-pălării de satin negru, 
scunzi, cu nasul la obârşie turtit, pe jumătatea ante- 
rioară a capului raşi, în halaturi ce-i fac asemănă- 
tori călugărilor franciscani, — giambași iscusiţi, se 
târguesc cu voluntarii pela colţurile străzilor, înţe- 
legându-se prin semne, ca muţii. 

Chinezoaice cu copii de mână se plimbă, grupuri- 
grupuri, pe trotuarele de scândură putredă, călcând 
pe picioarele stârpite întocmai ca nişte copii făţar- 
nici pe cătărigi. 

Mongolii, cu faţa roşie ca sângele, brăzdată de 
vine groase, osoşi, spâni şi laţi în spate, colosuri de 
schelete îmbrăcate, se plimbă greoi prin piaţa ora- 
şului, târguind câte-o doză de praf de tabac. 


* 


Multă lume înţelege, din învăţătura istoriei, că 
tătarii şi mongolii sunt unul şi acelaş neam de oa- 
meni. Istoria afirmă că "n Europa au năvălit tătarii 
adică mongolii sub marele lor Cenghis-Han. 

Dar aspectul tătarilor este foarte mult diferit de 
cel al mongolilor, înfăţişând două popoare osebite. 

Tătarii, cunoscuţi în Siberia sub această denumire, 
sunt oameni înalţi şi vânioşi, cu părul negru, cu ochii 
tăciunii, sclipitori şi ageri, cu fruntea înaltă, cu nasul 
aquilin, cu o nuanţă galbenă în față, cu obrajii roş- 
cai de sănătate şi adesea de-o frumusețe clasică,— 
prietenoși, sfătoşi şi iscusiţi. 

I-am văzut în stepa dintre Volga şi Uralsk, buni, 
primitori şi veseli, alături de pocitaniile kirghize şi 
i-am văzut la Petropavlovsk, în garnizoana volunta- 
rilor români, inteligenţi şi iscusiţi, proprietari a nenu- 
mărate şi uriaşe depozite de blănuri. Ei formează aci 
acel pericol galben din punct de vedere economic, 
fiind comercianţi destoinici şi versaţi în afaceri, a- 
caparând în special comerţul de blănuri din Siberia. 

Sunt asemănători la înfăţişare turcilor, cu cari se 
înrudesc prin sânge. Atât mongolii cât şi tătarii fac 
parte din rasa altaică, dar tătarii împreună cu la- 
kuţii, Altaii, Cirghizii, Tarancinţii, Turcmenii, Tur- 
cii, Azerbedjainii, Nogaii, Cumiţii, Başkirii, Mesce- 
reacii, Teptearii şi Ciuvaşii formează grupul turcesc 
al rasei altaice; iar mongolii împreună cu Bureaţii 
şi Calmucii formează grupul mongol. Tunghuzii, O- 

rocionii şi Goldii fac parte din aceiaşi rasă, formând 
grupul popoarelor mandiuro-tunghuze. 


Mongolii sunt ursuzi şi au aceiaşi înfăţişare, des- 
crisă de Arhidiaconus Thomas, care i-a văzut pe 
vremea Regelui Bela al IV-lea, năvălind în Ungaria: 
„Infăţişarea 'Tătarilor (Mongolilor) e îngrozitoare ; 
cu mădularele scurte şi trunchiurile mari, cu faţa 
lipsită de peri şi cu nările adânci, cu ochii mici şi 
îndepărtați unul de altul....“. 

Ei au rămas la acelaşi grad de civilizaţie pe care 
îl aveau acum o mie de ani. Işi transportă produsele 
în piața Hailarului cu câte un cal mic, prins la un 
car de-o primitivitate care întrece orice închipuire, 
Butucul roatelor îl formează un scurt trunchiu de 
copac, aşa cum l-au tăiat cu toporul în pădure, iar 
spiţele sunt din crăngi necioplite ca şi obezile, aran- 
jate din rădăcini, lăsate în forma lor naturală. Când 
plouă, carăle mongolilor nu mai pot circulă, 

* 


Străzile Hailarului, în lungul lor, îţi dau impresia 
trecerii printre două lungi case paralele, împărţite în 
diferite prăvălii. Fiecare sortă de comerț îşi are fir- 
ma, lucrată din felurite figuri de scândură, spânzu- 
rate simetric în fața prăvăliei, — un fel de hieroglife 
tăiate 'n lemn. La extremităţi străzile se închid cu 
uriaşe porţi îerecate "n fier, ca şi extremităţile ora- 
sului chinezesc. 

Ajung la teatru. Murdar şi cu scena sărăcăcioasă, 
c plin de coji de seminţe. O mulţime de tipuri dife- 
rite aşteaptă să vadă jocul actorilor. Lumea are aci 
un aspect mai împestriţat decât pe stradă. De altfel 
istoriografia chineză aminteşte în Madiuria un în- 

treg şir de neamuri din ramura mandiuro-tunguză, 
cari par a îi totuşi un Singur popor, având în diferite 
epoci istorice numiri deosebite, după dinastiile dom- 
nitoare. 

Incă din primele veacuri ale erei creştine, sunt ur- 
me asupra neamurilor din Mandiuria. Unul se numea 
Şuseu şi trăia în partea de est a provinciei. La vest 
trăiau Bochaii, sub a căror stăpânire au căzut multe 
dinastii. Ştiinţa de carte juca mare rol. Analfabeţii 
nu aveau voie să se căsătorească şi tinerii erau tri- 
mişi în China la studii. Ţara avea oraşe bogate şi 
înfloritoare, legate cu şosele bune, a căror urme se 
mai văd şi astăzi în unele părţi a provinciei. In acea- 
stă epocă de aur, care a tinut două veacuri și jumă- 
tate, China a socotit pe Bochai vecin puternic şi te- 
mut şi i-a trimis reprezentanţi politici. 

Mai târziu mongolii jefuesc ţara şi restabilesc di- 
nastia lui Leao, răsturnată mai târziu de neamul 
Miucijen. Dinastiile următoare au fost spulberate de 
mişcarea mongolilor sub Cenghis Han. Abia târziu 
de tot s'au ridicat mandjurii băştinaşi, au supus se- 
minţiile mandiuro-tunguze şi după un război norocos 
cu Chinezii au ocupat Mukdenul, făcându-l Capitală. 
Aşa au pus mandiurienii baza imperiului chinez, care 
a dăinuit sub dinastia fondatoare a daiţinilor, până 
în 1912. 


Multă vreme împărații aceştia şi-au ferit patria de 
colonizări, aşa că Mandjuria a rămas vreme îndelun- 
gată aproape pustie de populaţia distrusă în necou- 
tenite războaie. Ea eră moşia favorită a împăraţilor 
chinezi, căreia i-au dat o organizaţie proprie, diferită 
de cea! dată Chinei şi tot ţinutul cel mai favorit a ră- 
mas şi azi, căci Mandiuria e hambarul de grâne a 
Chinezilor. 

Pătrund în templu. E o clădire în stil exotic în- 
conjurată de ziduri înalte şi cenuşii. Coperişurile de 
țiglă sunt scunde şi cu colţurile streşinilor puţin în- 
covoiate în sus. In prima curte sunt aşezaţi doi cai- 
statui şi chinezul îmi spune că sunt caii pe cari au 
călărit Budha şi Uanghu (?!) In a doua curte e le- 
gată de-un ţăruş o oaie, — semnul blândeţei lui Bu- 
dha. In a treia curte e sanctuarul, format din o sală 
pătrată. In fundul sălii stă Budha, mare şi impună- 
tor, pe uriaşa frunză de lotus. In fața lui se întinde 
masa de jertfă, pe care arde în permanenţă o bucată 
de iască aprinsă, — focul veşnic al credinţei în Bu- 
dha. La o parte a mesei stă pios Ciulutz Han (2), 
ținând în mână cuțitul de jertfă, iar la dreapta lui 
puternicul şi a toate văzătorul Uanghu. Acesta ţine 
în mâna dreaptă o suliță şi cele câteva perechi de 
ochi stau înţepeniţi întrun gest de cruzime. 

Pe cealaltă parte a mesei stă, vis-a-vis de Uanghu, 
liniştita Toaldie, împodobită şi ea cu mai multe pe- 
rechi de ochi, iar alături Sampişen (?) cu un cuţit 
în mână. 

Pe pereţii sanctuarului picturi simple arată scene 
cu naşterea lui Budha, iar în altă parte, într'o sală 
mică e pictat iadul cu patimile şi deasupra lui ochiul 
lui Dumnezeu în triunghiu, aşa cum îl găsim adesea 
deasupra intrării bisericilor noastre. 

In fața sanctuarului, în curte, stă umilit poporul, 
când vine la închinare. In sanctuar intră lamii. Cre- 
dinţa în Budha a scăzut şi ea, căci templul e cerce- 
tat de puţini credincioşi, în majoritate oameni să- 
raci şi bătrâni. 

Intrerupem vizitarea interesantului orăşel chino- 
mongol şi plecăm spre Harbin, capitala provinciei. 


* 


Mandjuria este o regiune unde marile puteri, în- 

cepând din veacul trecut, îşi dispută legitimitatea 
consolidării preponderanţei politice. O serie întreagă 
de tratate şi de convenţii comerciale semnate de chi- 
nezi cu diferite ţări străine, asigurau până la războ- 
iul mondial pacea Mandjuriei. 

Cum Rusia intenţiona să lege Vladivostokul cu 
Siberia Centrală printr'o linie dreaptă, trasă dela o- 
raşul Cita, peste Mandjuria la Vladivostok, după 


Templul chinez (budist) din Hailar, 


consfătuiri ce-au durat mai mulţi ani a determinat 
pe chinezi să exproprieze şi să-i arendeze o fâşie de 
pământ dealungul provinciei, largă de 20 km. şi lungă 
de 1400 km., pe care a construit calea ferata chineză 
de est. Această reţea trecea conform convenţiunei 
iniţială în exploatarea Băncii Ruso-Chineză, iar după 
36 de ani China avea dreptul să cumpere iinia, — 

altfel numai după 99 de ani calea aceasta ferată tre- 
cea în plină proprietate chineză. 

In 1398 China mai arendă Rusiei pe 25 ani şi Port- 
Arturul şi anumite părţi din peninsula Liadun, ceia 
ce făcu să se modifice parţial planul prim al liniei şi 
ruşii începură şi construcţia căii ferată chineză de 
sul, care duce dela Harbin prin Mukden la Port- 
Artur. Intreaga reţea fu terminată în 1903. 


Calea ferată chineză de est începu funcţionarea 
sub auspiciile Ministerului de Finanţe rus, care ți- 
nea sub ordinele sale, în formă de gardă de apărare, 
o armată întreagă, flotă fluvială şi maritimă și un 
nesfârşit număr de funcţionari. Aceste teritorii a- 
rendate, constituiau pentru ruşi, în realitate o ade- 
vărată posesiune colonială. 


Deschiderea circulaţiei avu urmări însemnate. 
Extremul Orient aziatic se deschise larg ruşilor. 


Deşi după planurile şi motivele cari au dus la 
construirea rețelei, întreprinderea avea un caracter 
economic, n'a adus acestora nici un folos real și nici 
un venit material simţitor. A atras însă după sine 
războiul ruso-japonez din 1904 şi înfrângerea Rusiei. 

Japonezii şi-au dat seama, că Rusia urmărește în 
Extremul Orient tendinţe imperialiste, căci împinsă, 
se pare, de Wilhelm al II-lea, ea părăsea cercul in- 
tereselor politice tradiţionale europene, deplasând 
axa intereselor sale spre Asia. 

In mai puţin de un an dela deschiderea circulaţiei 
isbucni războiul, terminat prin tratatul dela Port- 
smuth. Rusia înfrântă, pierdu Portarturul, calea fe- 
rată sudică până la gara Kuancenzai şi partea su- 
dică a Sahalinului, iar China recunoscu printr'un 
tratat special, trecerea unei părți a peninsulei Liadun 
sub guvernarea Japoniei. Printr'o serie de convenţii 
cu China, Japonia îşi întinse influenţa în 'Mandijuria 

sudică, rămânând partea de nord a provinciei sub 
influenţa rusească, de unde mau lipsit însă agenţii 
comerciali japonezi şi liniştita infiltraţie niponiană 
a prins rădăcini şi aici. 

Deşi Rusia n’a pierdut din teritoriul propriu de- 
cât partea sudică a Sahalinului, — ocupat de ruşi a- 
bia înaintea războiului, — conflictul ruso-japonez a 
subminat însă sistemul politic european dela începu- 
tul secolului al XX-lea. Infrângerea ruşilor a micşo- 
rat autoritatea şi forța dublei alianţe franco-rusă în 
fața triplei alianţe germano-austro-italiană. Urma- 
rea a fost constituirea antantei cordiale dintre An- 
glia şi Franţa, care a dus la înţelegerea franco-en- 
gleză asupra Egiptului şi Marocului, salvându-se 
astfel, până la războiul mondial, vechiul sistem po- 
litic al Europei, sdruncinat de evenimentele din Ex- 
tremul Orient. 


* 


Celelalte puteri interesate în Mandjuria, au lucrat, 
după războiul ruso-japonez, să mențină situația, nu- 
mită în limbajul diplomatic al „porților deschise“, dar 
ruşii şi japonezii simțiră în 1916 nevoia unui nou tra- 
tat de delimitare a granițelor de influență politică şi 
economică. 

Astăzi americanii caută să pună toate piedecele 
progresului japonez în mănoasa Mandjurie. Ruşii nu 
mai contează deocamdată. Când însă situaţia poli- 
tică internațională va permite japonezilor să-şi dis- 
pute întâietatea în Mandiuria numai cu Chinezii, a- 
ceştia din urmă vor fi nevoiţi să părăsească provin- 
cia în faţa influenţei nipone şi mai sigur în faţa ba- 
ionetelor japoneze. 


* 


In afară de cele două căi ferate, China de nord mai 

posedă în Mandjuria două mari şi vechi drumuri co- 
merciale: Râul navigabil Sungari, duce pe plute mari 
grâu, ceaiu şi mătasă chineză spre nord în Siberia 
rusească, apoi un mare drum de caravane, venind 
din Mongolia, taie calea ferată chineză de est la 
Hailar şi trece mai departe spre nord în Siberia de 
răsărit. 


* 


Spre Harbin călătorim în societatea a doi chinezi, 
— bogaţi comercianţi din Mukden, — şi intelectuali 


Hamali chinezi în gara Harbin. 


de seamă în ţara lor. Ei ne destăinuesc că unele carți 
chineze vechi vorbesc despre ţara românilor, despre 
Valahia de lângă Dunăre, unde există o biserică bo- 
gată, ce valorează cât jumătate China. 
Afirmaţiunea Chinezilor poate să aibă o umbră de 
adevăr şi datele vechi chineze pot fi dela sfârşitul 
veacului al XVII-lea, scrise în urma călătoriei lui Ni- 
colae Milescu în China, care a spus chinezilor că e 

originar din Valahia. Milescu, în interminabilele dıs- 
cuţiuni cu Chinezii, a aruncat probabil o glumă care 
a prins.... 

Bine înţeles n'am negat c'ar exista în ţara noastră 
o asemenea faimoasă biserică şi chiar am precizat 
că probabil e vorba de Mănăstirea Curtea de Argeș, 
a meşterului Manole, a cărui sacrificiu l-am povestit 
chinezilor şi le-am mai spus, că noi românii avem 
foarte multe bisericuțe cari valorează mai mult, pen- 
tru noi, decât întreaga Chină,... şi cei doi comercianţi: 
au rămas foarte surprinşi de atâta bogăţie.... 

Chinezii sunt comercianţi iscusiţi şi problemele e- 
conomice în Extremul Orient asiatic îi preocupă mult 
din cauza infiltraţiei străine. 


* 


Harbinul, capitala Mandjuriei, are aspectul gene- 
ral al Hailarului. Deoparte vechiul oraş chinezesc, 
cu casele scunde şi murdare, cu porţi ferecate în 
fier la capetele străzilor principale, cu ulițele strâmte 
şi murdare, — iar alături oraşul nou, pe care îl poţi 
numi oraşul rusesc, ridicat odată cu construirea căii 
ferate. 

Aci e sediul central al administraţiei rusă a Căii 
ferată chineză de est şi a Guvernatorului concesiunei 
ruseşti. Acum deţine această importantă demnitate 
Generalul Horvat, care şi-a tipărit hârtie monedă 
proprie, după exemplul altor generali şi atamani ruși. 


* 


Avem aci bucuria întâlnirei cu Şeful Misiunei Ro- 
mâne, Maiorul Victor G. Cădere, abia sosit din Ţară, 
pentru evacuarea Legiunei şi a prizonierilor de răz- 
boiu, originari din Transilvania şi Bucovina. Intr'o 
frumoasă cuvântare ne-aduse salutul Patriei şi asi- 
gurarea că în curând o s'o revedem. 

Hârtia monetă a generalului Horvath. 

La stăruința Misiunei, voluntarii români trec îna- 
intea altor trupe, contrar planului de evacuare, la 
Vladivostok. 

In gara Pogranicinaia părăsim teritoriul Mandiu- 
riei şi poposim câteva zile la Nikolsk-Ussurisk, cel 
mai ipportant oraş rusesc de pe calea ferată dintre 
Mandijuria şi Vladivostok. Aci ființează un mare la- 
găr de prizonieri austro-germani, arhiplin încă. Ro- 
mâni nu mai Sunt, Puţinii cari au fost, s'au înrolat 
cu doi ani înainte în detaşamcntul din Vladivostok. 

CAPITOLUL XV. 


LA VLADIVOSTOK. 


Vladivostokul. Pleacă Voluntarii. 


Vladivostokul. 


In Aprilie 1920 voluntarii români ajung, după 
multe peripeții şi după ani de sbucium şi de nădejdi, 
să-şi vadă calea spre Patrie deschisă. Vladivostokul 
este gara unde trenurile ruseşti, cari au purtat atâta 
dor românesc dela un capăt la altul al Rusiei, se o- 
presc pentru totdeauna. Le părăsim. 

Locomotivele celor două trenuri blindate „Horia“ 
şi „Mărăşeşti“ urmează a îi predate administraţiei 
Căilor Ferate Ruse, iar vagoanele din cari, în repe- 
tate rânduri, a împroșcat în inamic focul şi plum- 
bul de apărare, — le părăsim, demontând depe ele 
ucigătoarele mașinării. 

lată-ne în Vladivostok ! 


* 


Vladivostokul a constituit pentru ruşii cari ocupau 
cu cazacii lor ţinutul maritim, — postul militar de 
pază cel mai îndepărtat din Extremul Orient şi cą- 

pătul drumului de legătură pe apă dintre Rusia şi 
Japonia. 

Ținutul Vladivostokului a fost anexat Rusiei abia 
în 1860, în urma înţelegerii diplomatice din Peking 
dintre Rusia şi China. Dela această dată începe des- 
voltarea oraşului, îumulțindu-i-se populaţia cu func- 
ționarii administraţiei civilă: şi militară şi cu cei ai 
marilor firme comerciale, cari şi-au deschis acì nu- 
meroase sucursale. 

Vladivostokul a devenit pe nesimţite unicul şi cel 
mai mare port rusesc al Extremului Orient, prin care 
Rusia străbate în drumurile mării japoneze şin a- 
celea ale Oceanului Pacific. 

Aşezare neasemuit de pitorească, Vladivostokul 
este clădit la poalele munţilor Sihota-Alin, pe ma- 
lurile sânului de mare Zolotoi-Rog-Cornul de Aur 
şi se întinde pe câteva insule până departe spre ma- 
rea japoneză. Ruşii au dotat oraşul cu îrumoass şi 
mari clădiri publice, cu un bogat muzeu istoric etno- 
grafic, care constitue o oglindă fidelă a desvoltării 
prin veacuri a vieţii popoarelor din Siberia. O şcoală 
superioară, zisă Academia Orientală, desvoltă un 
program de învățământ cu caracter istoric-diploma- 
tic şi linguistic; în care. lecţiuni speciale sunt consa- 
crate vicţii şi călătoriei la Peking a moldoveanului 
Nicolae Milescu Spătarul. 

O populaţie de aproximativ 250.000 suflete, for- 
mată în majoritate din ruşi, japonezi, chinezi şi alte 
neamuri orientale, îşi căștigă existenţa aci. 


* 


Din marele Imperiu moszovit, în revoluţie singur 
Vladivostokul, — datorită poziţiei sale geografice şi 
împrejurării, că o seamă de detaşamente străine 
şi-au avut aci garnizoana, — a fost colțişorul scutit 
de agitaţiuni şi de teroarea bolşevică. 

Aci s'au salvat femei, copii şi bărbaţi în floarea 
vârstei, — scăpaţi de urgia uraganului roşu, — bă- 


O parte din panorama Vladivostokului, 


trâni aristocrați ai banului sau ai culturei rusești, 
îoşti generali sau guvernatori, — curteni ai Țarului 

sau Mareşali ai Nobilimei provinciale, — precum şi 
eroicii soldaţi ai armatei Siberiene. 


* 


Viaţa liniştită a Japoniei şi indiferența somnoroasă 
a Chinei au permis Rusiei să se inărginească, vreme 
îndelungată numai la organizarea unor detaşamente 
de supraveghere a țărmului estic şi a graniţei de 
sud a Siberici Orientale. 

Comerţul rusesc de blănuri şi pescarii ruși din 
Extremul Orient erau protejaţi numai de-o mică 
flotă. 


* 


Dar revoluția japoneză din 1864, frângând cercul 
de izolare milenară — necesitățile vitale-economice 
şi sociale de expansiune, ce-au clocotit tumultuos 
peste granițtle imperiului, — i-a făcut pe ruşi să 
fortifice litoralul Oceanului Pacific. 

In a doua jumătate a veacului trecut, ruşii întă- 
resc oraşul Nikolaewsk pe Amur şi organizează o 
bază pentru flota de război în sânul „Zolotoi Rog“ 
(Cornul de Aur) din fața Vladivostokului, iar mai 
târziu fortifică câteva puncte a țărmului de răsărit, 
formând solide baze de rezistenţă la Petropawlovsk, 
în peninsula Kamciatka şi la Vladivostok. 

Mai târziu au fortificat Portarturul, iar după răz- 
boiul din 1904 cu Japonezii, s'a dat o deosebită a- 
tenţiune fortificării Vladivostokului. 

Obligaţiunile impuse Rusiei prin tratatul dela Port- 
Ssmuth, de-a nu întreţine flotă de război în Pacific, 
— Cu excepţia vaselor de mine şi-a crucișătoarelor 
Askold şi Jemciug, — i-a determinat pe ruşi să tran- 
sporte pe calea ferată o seamă de submarine în Ex- 

tremul Orient cari, — montate în Vladivostok, — 
le-au lansat în apele ruso-japoneze. 


Portul Vladivostok, 


După căderea Portarturului, Vladivostokul a ră- 
mas principala fortăreață rusească în Orient. 

Până la isbucnirea războiului mondial, cetatea Vla- 
divostokului a fost necontenit fortificată, organizată 
şi amenajată cu cel mai modern armament, excep- 
tând tunurile anti-aeriene. 

Inainte de război, în Vladivostok se susținea un 
batalion de mine, singurul în Rusia. Kronstadtul a- 
vea numai o şcoală de mine şi o companie de mine, 
iar celelalte forturi maritime, ca Sveaborg, Viborg, 
Ocianov la Marea Baltică, Sevastopol, Cherci şi Ba- 
tum pe Marea Neagră, aveau fiecare numai câte o 
companie de mine. 

Intăriturile Vladivostokului erau legate între ele 
cu un bun sistem de şosele cari atingeau toate for- 
turile şi posturile de artilerie, permiţând executarea 
transporturilor rapide cu automobile şi camioane, -— 
iar calea ferată tăia cetatea în câteva direcţiuni. De 
asemenea funcţionă un tren-funicular bine organizat, 
servind aprovizionarea forturilor cu muniţiuni și cu 
alimente. 

Calea ferată Nikolsk-Vladivostok pe măsură ce se 
apropie de forturi se ramifică, atingând malul mării 
cu o mulţime de linii secundare cari, deşi servesc în 
timp de pace trebuinţelor comerciale, sunt construite 
după planuri strategice. 

Legătura între forturi eră asigurată printr'o reţea 
telefonică, iar pentru legătura cu lumea externă ser- 
veau două puternice staţiuni radio-telegrafice: una 
în sânul Zolotoi Rog," alta pe insula Ruski Ostrov. 
Aceasta din urmă, — de o forţă considerabilă, — pu- 
tea comunică şi cu staţiunile din Rusia Europeană. 

In 1914 — deşi contihuau încă lucrările de forti- 
ficaţie, — Vladivostakul devenise cea mai puternică 
fortăreață rusească, cu opt linii de forturi, — a că- 
ror centură periferică formă un semicerc de 110 km., 
posedând mari şi inexpugnabile fortificaţii interne. 

Adăposturile sunt amenajate în spaţii moarte, as: 

cunse privirii şi tunurilor inamice, iar cazărmile sunt 
construite în formă de peşteri cu acoperiş gros, ca 
să reziste celui mai violent bombardament. 


Romani în forturile Vladivostokuluie 


Necesităţile războiului din 1915 şi în special sta- 
bilirea frontului de tranşee în Polonia, i-a făcut pe 
Ruşi — după ce s'au asigurat pe cale “diplomatică 

din partea Japonezilor, — să dezarmeze în parte ce- 
tatea, transportând artileria grea pe îrontul german. 

Războiul civil a adus cu sine desarmarea com- 
plectă a cetăţii, lăsând-o pradă ocupaţiei japoneze, 
curiozităţii propriilor cetăţeni şi tuturor străinilor 
cari au trecut prin Vladivostok. 

In special Japonezii, — şi, se zice, şi Cehii şi Ame- 
ricanii, — au dus din forturi tot ce omenește eră po- 
sibil. 

Astăzi, vestita cetate a Vladivostokului pentru care 
Rusia n'a cruțat nici bani nici muncă stăruitoare de 
câteva decenii, nu mai are nici-o însemnătate. Toate 
secretele ei sunt cunoscute şi de cei interesaţi să le 
cunoască şi de cei neinteresaţi. 


* 


Pentru menţinerea influenţei în Mandjuria de Nord 
nu erau suficiente, pentru ruşi, numai forturile Vla- 
divostokului. După 1904 a fost întărit şi sânul Posiet, 
situat la aproximativ 100 km. în sudul Vladivostoku- 
lui, pe ţărmul Corean, formând aci o puternică bază 
de rezistenţă navală, căreia Ruşii i-au zis „Cetatea 
Posiet“. 

Aceste întărituri au însă inconvenientul, că armata 
care le-ar părăsì forțat ar violà teritoriul Republicei 
Chineze, deoarece Rusia nare decât 20 km. lungime 
de graniță comună cu Japonia, în Corea. 


* 


Față de aceste întărituri, Japonia opunea Rusiei, 
pe ţărmul de vest al Imperiului, patru cetăți: For- 
turile dela Maidsura, Noii, Sasebo şi Nagasaky, cari 
după dezarmarea Vladivostokului vor păstrà pentru 
multă vreme. superioritatea strategică asupra tinutu- 
rilor ruseşti din Orient şi vor constitui puncte de 

sprijin pentru activitatea de expansiune japoneză în 
Siberia Orientală şi în China de Nord. 


Pleacă Voluntarii. 


Voluntarii: se pregătesc de plecare, dar şi de săr- 
bătoare. Luptele din Siberia şi sbuciumul celor doi 


Coreian gata de drum. 


ani de război, fără nici o legătură cu cei de-acasă, 
trăind doar cu mângăierea că-şi îndeplinesc datoria 
de ostaşi români, merită astăzi o răsplată morală, 
răsplata triumfului. 

Legiunea voluntarilor români preamăreşte izbânda 
naţională de întregire a Neamului în ziua istorică : 
10 Maiu. 

Voluntarii însăşi sunt sărbătoriţi şi vitejia lor 
răsplătită. 

Ţara le-a predat un drapel sub îlamura căruia au 
jurat, din nou, credinţă Regelui Ferdinand, iar alia- 
ţii recunosc excelentele servicii aduse cauzei comune 
de către Voluntarii Români din Siberia şi-i disting 
cu 30 de medalii franceze, 40 cruci de război ceho- 
slovace, 31 decoraţiuni ruseşti, 7 decoraţiuni engleze 
şi italiene, la cari se adaugă recunoştinţa românea- 
scă, prin conferirea „Crucei Comemorative a răz- 
boiului“ fiecărui voluntar, cu bareta specială „Si- 
beria“ şi un însemnat număr din ordinele „Steaua 
României“, „Coroana României“, „Virtutea Militară“ 
şi „Bărbăţie şi Credinţă“. 

Cu această ocaziune s'a semnat următorul act is- 
toric, păstrat acum în arhiva Casei M. S. Regelui: 

„In anul una mie nouă sute douăzeci, dela Christos, 
luna Maiu, ziua douăzeci şi trei, stil nou, la Vladi- 
vostok, pe locul numit Vtoraia Recika !) ; 

„Departe de căminurile dragi, de codrii străbuni, 
de apele curate, de glia roditoare şi scumpă a Pa- 
triei ; | 

„Români din patru unghiuri, alcătuiți într'un Corp 
de luptători voluntari, încă din vara anului 1918 ; 

„Păstrând cu sfințenie fala strămoşească şi cin- 
stind prin fapta lor numele românesc ; 

„După multe suferințe, ajungând a vedea calea 
spre Patrie deschisă ; 

„Urmaşi ai Moților, ai Grănicerilor, ai Sucevenilor, 
ai Bănățenilor şi ai Orheienilor, ca oaste românească 


1) Serbarea şi jurământul au avut loc în faţa catedralei din 
Vladivostok şi nu la Vtoraia Recika. 

au jurat cu suflet curat, cu dreapta pe drapelul Nea- 
nului, credință ostăşească şi cetățenească Prea Inal- 
tului Rege, Măriei Sale Ferdinand | ul tuturor Ro- 
anânilor“ 


Serbarea voluntarilor români. In primul plan garda de onoare cehoslovacă. 


Peste câteva zile voluntarii s au îmbarcat pe două 
vapoare ale amiralităţii britanice: „Tras-os-Montes“ 
şi „Huntsgreen“, şi după şase săptămâni de călătorie 
au debarcat la Constanţa, cu credinţa nestrămutată, 
că şi-au făcut cu prisosință datoria, au căzut şi au 
sângerat pentru integritatea hotarelor Ţării, dela 

care nu cer decât drepturile consfinţite prin legi, pen- 
tru cei mai buni cetăţeni. 


* 


Activitatea lor militară va rămâne cea mai lumi- 
noasă pagină din istoria acțiunei aliaților în Siberia. 
In vremea când pohodul erà în cea mai dramatică 
desfăşurare, când polonezii, jugoslavii şi latiştii au 
căzut, când divizia a treia cehoslovacă, cu restul 
trupelor aliate de-aci nu îndrăsnea să se opună ina- 
micului de teama unui dezastru, când ruşii, batjoco- 
riţi, se măcinau zilnic cu miile, singuri voluntarii ro- 
mâni au fost pumnul de fier care a salvat onoarea 
şi demnitatea intervenţiunei aliate. Fără ei entuzias- 
mul din 1918 sar fi sfârşit cu cea mai tragică în- 
frângere. 

Huliţi adesea de oameni cari nu i-au cunoscut, ei 
merită nu numai recunoştinţa românească, ci a tu- 
turor aliaţilor cari au iniţiat intervenţiunea de-aci. 
Ei găsesc însă în conştiinţa lor desăvârşita mulţu- 
mire sufletească, pentru leala şi cinstita îndeplinire 
a datoriei până la capăt. 

REVOLUȚIA IN ASIA. 
1920—1921 

CAPITOLUL XVI. 


EVENIMENTELE DIN VLADIVOSTOK 


In Misiune. 


După lichidarea primei ocupaţiuni bolşevice din 
regiunea Vladivostocului, puterea militară o deţinea 
aci generalul Horvath, trimisul guvernului siberian. 
Mai târziu Kolciak, confirmă ca Guvernator al Vla- 
divostocului pe generalul Rozanov, iar Horvath trecu 
guvernator al căii ferate chineze de est. Susţinut de 
japonezi, Rozanov a păstrat ordinea în regiune, a 
lichidat lovitura generalului Gaida şi-a ţinut la dis- 
tanţă detaşamentele partizanilor bolşevici. 

Dar după căderea lui Kolciak, detaşamentele de 
partizani, întărite cu dezertori din armata fostului 
regent şi cu diferiţi prizonieri străini, au devenit mai 
îndrăsneţe şi mai amenințătoare. Odată cu anul nou 
1920, cele din regiunea de nord a Amurului străbat 
până în apropiere de Vladivostok, unde un „Comi- 
tet de salvare a Extremului Orient“ lucrează la în- 
ighebarea unui front al tuturora împotriva partiza- 
nilor „bolşevici, cerând ca „toţi prietenii adevăraţi ai 
libertăţii adevărate şi a renaşterii. Rusiei încercate, 

trebue să-şi adune rândurile mai strâns ca ori când“. 
Dar, chiar în armata Extremului Orient pe care se 
întemeiază „Comitetul Salvării“, apar simptome de 
bolşevizare. 


In 25 Ianuarie un batalion de vânători s'a răsculat 
în Vladivostok, dar Rozanov a înăbuşit răscoala şi 
liniştea s'a restabilit. După două zile detaşamentul 
bolşevic a lui Stepanenko taie legătura Vladivosto- 
kului cu Nikolsk-Ussuriskul, iar dinspre nord se apro- 
pie detaşamentul bolşevic al lui Şefcenko. Armata 
lui Rozanov se dezorganizează prin numărul mare 
de dezertori cari părăsesc zilnic garnizoana, înmul- 
tind efectivele partizanilor roşii. În 29 Ianuarie se 
răscoală şi şcoala militară din Ruskii-Orstrov (in- 
sula rusească) din faţa Vladivostocului, iar la 31 Ia- 
nuarie bolşevicii intră cu muzica în îrunte în oraş. 

Rozanov n'a mai putut cpune nici o rezistenţă ; 
armata lui dispăruse; numai în faţa locuinţei gene- 
ralului mai rămăseseră câţiva cazaci. 


* 


Noul guvern format în Vladivostok sub preşiden- 
ţia cetăţeanului Medvediev e o coaliţie a partidelor 
de stânga: social-revoluţionari, menşevici şi bolşe- 
vici, reprezentând Zemstwo-ul Provinciei. 

Şeful Guvernului, Medvediev, se afirmă că e ori- 
ginar din ţinutul Donului, absolvent al seminarului 
de Don şi fost învăţător. Unii susţin că este înrudit 
cu generalul Medviedev, îost profesor al Academiei 
de Răsboiu din Petrograd şi monarhist încarnat. 

Ocuparea bolşevică avu deci ca rezultat lichida- 
rea armatei lui Rozanov şi formarea guvernului 
Zemstwo. Armata japoneză nu putea admite forma- 
rea unui soviet, aşa că victoria partizanilor bolşevici 
nu era desăvârșită. 

Alături de puterea civilă rusească, reprezentată de 
guvernul Medvediev, era puterea militară japoneză 
care veghează asupra intereselor niponiene în Ori- 
entul Rusesc. 

Dar bolşevicii lucrează şi duc continue tratative 
cu guvernul în vederea instalării unui soviet la Vla- 
divostok. Schimbarea urmă să se producă în ziua 
de 6 Aprilie 1920, dar în noaptea de 4—5 Aprilie, 
Japonezii au suprimat armata bolşevică. 

Peste câteva zile însă guvernul Medvediev a re- 
intrat în funcţiune, mai adăogând pe Generalul Bol- 
dârev, fostul membru al Directoratului din Omsk, în 
calitate de comandant al trupelor, cari în realitate 
nu existau. 

Prin acţiunea japoneză toate cuiburile bolşevice 
din raionul Vladivostocului au fost lichidate, deşi po- 
pulaţia care se interesa de mersul evenimentelor, 
nutrea în majoritate sentimente bolşevice. La prima 
alegere pentru Duma Provincială (Zemstwo) efec- 
tuată înainte de lovitura japoneză, lista bolşevică a 
întrunit 85% din voturile exprimate. Apoi anulându- 
se această alegere, — la cea de a doua, care a avut 
loc după lovitura japoneză, lista bolşevică a obţinut 
80% din voturi. 

In lipsa trupelor cari ar trebui să reprezinte baza 
de existență a guvernului Medvediev, s'a deschis a- 
cum câmpul liber manevrărilor de dreapta. In Ex- 
tremul Orient insă nu există nici o personalitate, 
care să ia conducerea unei mişcări monarhiste şi 
care fireşte, nu poate înainta fără asentimentul Ja- 
ponezilor. 


In Misiune. 


Aci în Vladivostok funcționează şi Misiunea Ro- 
mână. 

In cursul anului 1919, în urma stăruinţei d-lui Voi- 
cu Niţescu, s'a pus în Ţară chestiunea trimiterii u- 
nei misiuni în Siberia, cu indatorirea de-a evacua 
Legiunea şi prizonierii de răsboiu, originari din ti- 
nuturile unite cu România. 

Guvernul, prezidat de d-l Dr. Alexandru Vaida 
Voevod, a satisfăcut această dorință a ardelenilor 
şi-a trimis în Siberia o misiune, condusă de maiorul 
Victor Cădere. 


Cazarma românilor din regiunea forturilor Vladivostokului. 


Activitatea misiunei începu la Harbin, în Mand- 
juria, unde sosise şi Legiunea voluntarilor — scă- 
paţi deja de urgia Siberiei, — apoi la Vladivostok, 
unde îşi organiză serviciile cu asistenţa câtorva ofi- 
teri legionari, cunoscători a situaţiei şi împrejurări- 
lor din Extremul Orient. 

Consiliul Suprem Aliat hotărâse mai demult re- 
patrierea prin Vladivostok a trupelor naţionale, des- 
tinând vapoare americane pentru cehoslovaci şi va- 
poare engleze pentru polonezi, români, etc., iar pri- 
zonierii urmau a fi evacuaţi pe contul şi din iniţiati- 
va ţărilor cărora aparţin azi. 

Legiunea Română de voluntari fu repatriată deci, 
conform planului general aliat, pe două vapoare ale 
amiralităţii britanice: Tras-os-Montes şi Huntsgreen, 
iar prizonierii pe vapoare câştigate de Misiune. 

Astfel vapoarele Prezident Grant, Kaikyu-Maru, 
Dr. Pierre Benoit şi Peiho, transportară acasă pe 
foştii prizonieri concentrați de Misiune la aşa zisul 
Punct de Concentrare, — o mare cazarmă, situată 
în. regiunea forturilor Vladivostokului, unde pentru 
menţinerea spiritului de disciplină ostăşească, efec- 
tivul concentrat era împărțit în compănii, iar mai 
apoi în batalioane, 


În apropiere de Punctul de Concentrare funcţio- 
nează un spital românesc, condus de doctorul Ion 
Gheţia, organizat cu trei secțiuni: internă, venerică 
şi chirurgicală precum şi cu o secţiune farmaceutică. 

In ambulatorul spitalului sunt trataţi și străini: 
ruşi, japonezi, chinezi, coreeni, etc. 


* 


Secțiunea Culturală a Misiunei condusă de loco- 
tenentul Elie Bufnea, ofiterul de legătură a Misiunei 
cu autorităţile străine, funcţionează la Vladivostok, 
continuând activitatea Sectiunei Culturale din Le- 
giunea voluntarilor. 

Ziarul Țara Noastră apare regulat ca organ de 
propagandă naţională şi de informaţiuni, inițiind pe 

foştii prizonieri cu împrejurările de-acasă şi propa- 
gând ideia de pace şi spiritul frăţesc. 

Secţia culturală supraveghează şi şcoala de anal- 
fabeţi ce funcţionează la Punctul de Concentrare şi 
gridina de copii a basarabenilor, căci în Extremul 
Orient şi în Siberia sunt mulţi colonişti basarabeni. 

Harta militară a Siberiei conţine multe numiri ro- 
mâneşii de sate, imprăştiate peste întreg teritoriul 
iniensei provincii. In uriaşele păduri siberiene sunt 
ce muit pregătite vetre şi tăiate poteci pentru dru- 
muri în vederea colonizărilor, hărţile indicând cu 
anticipație numirile iocalităților inexistente încă. Răs- 
boiul şi revoluția au împiedecat executarea hotărâ- 
rei guvernelor ruseşti de a răpi pământului basara- 
bean pe fii lu, imprăştiindu-i prin Siberia după un 
plan de desnaţionalizare bine studiat. 

Arhivele direcţiunilor de colonizare din oraşele Si- 
beriei conțin importante şi dureroase date şi infor- 
maţiuni asup:a planurilor executate şi-a celor de vi- 
itor ale stăpânirei ruseşti, referitoare la elementul 
românesc din Basarabia. 

Sunt colonişti basarabeni în jurul Omskului, a 
Troitzkosavskului şi a Irkutzkului, iar în Siberia O- 
rientală găsim români basarabeni în regiunea de 
nord a fluviului Amur şi în Primoria. (Provincia Ma- 
ritimă). Aceştia din urmă, colonizați pe malul mării 
Ohotice, în nordul Vladivostokului, sunt în număr 
de aproximativ 35.000 suflete, înfruntând cu bărbă- 
ție brutalitatea măsurilor luate de stăpânire de-a 
şterge din sufletul lor îndurerat sentimentul româ- 
nesc. 

După instalarea Misiunei la Vladivostol s'au pre- 
zentat în repetate rânduri delegaţiuni de colonişti 
basarabeni, cerând sprijinul Guvernului Ţării Ro- 
mâneşti şi readucerea lor în Patria părăsită de silă. 
Din lipsă de mijloace materiale, lipsind o hotărâre 

a Guvernului, cerută adesea, — Misiunea abia a pu- 
tut repatria 100 de familii. 


Trei categorii de colonişti avem în Extremul O- 
rient siberian : 

1. Colonişti duşi din Dobrogea, zicându-şi români 
şi cunoscuţi sub această numire. Aceştia sunt colo- 
nizaţi pe valea Amurului, în regiunea oraşului Haba- 
rovsk, la o depărtare de 900 kilometri spre nord- 
vest de Vladivostok. Români de sânge ar îi aproxi- 
mativ 300 de familii. Harta ținutului dă numiri de 
sate româneşti, ca Inul, Dunărea, Aur, etc. 


2. Colonişti din Basarabia, români de baştină, cari 
îşi zic moldoveni. Ei sunt împrăştiaţi de-alungul lito- 
ralului Mării Ohotice, în nordul Vladivostokului, în 
sate curat româneşti, ca : Timofeevca, Bogatârca, 
Alexeevna, Tritiacova, Kişinovca, Bălcineşti, Zăm- 
breni, lohăreşti, Dunai (Dunărea), Teiul, Novaia- 
Basarabia, (Basarabia Nouă) şi altele. 

3. A treia categorie de colonişti sunt bărbaţi mai 
tineri, mulți încuscriţi cu familii ruseşti, păstrându-şi 
însă neştirbit sentimentul românesc de moldoveni şi 
vorbind cu mândrie moldoveneşte. Ei sunt flăcăi ba- 
sarabeni, concentrați ca soldaţi în forturile Vladi- 
vostokului. După terminarea serviciului militar li s'a 
dat fiecăruia câteva desiatine de pământ, cu obliga- 
țiunea impusă, de-a renunța la plaiurile satelor na- 
tale din Basarabia. 

Părtaşi ai unei soarte vitrege, noi ardelenii le-am 
înțeles durerile, cari odinioară erau şi durerile noas- 
tre. Adversari hotărâți şi energici ai bolşevismului, 
refractari tuturor teoriilor de nivelare internațională 
a conştiințelor, — coloniştii basarabeni din Extre- 
mul Orient păstrează cu sfințenie un suflet curat ro- 
mânesc şi grăiesc în satele lor cea mai duioasă lim- 

bă moldovenească, plină de durerea cu care îi în- 
neacă străinătatea. 

O pioasă îndatorire frăţească ne obligă să nu ui- 
tăm pe coloniştii basarabeni, dându-le — pe orice 
cale — un ajutor moral cel puţin, oţelindu-i astfel în 
credinţa vredniciei şi trăiniciei neamului din care 
fac parte. Când nădejdea din sufletul lor se va stân- 
ge, nu vom mai avea români în Extremul Orient ru- 
sesc ! 

CAPITOLUL XVII. 


REPUBLICA EXTREMULUI ORIENT. 


La Verhne-Udinsk bolşevicii trimişi de Comitetul 
Revoluționar Siberian lucrează pentru consolidarea 
republicei şi întinderea stăpânirei lor peste întreaga 
Transbaicalie. Fi promit să dea noului Stat instituţii 
democratice aşa cum cer japonezii, dar pun aces- 
tora condiţia de a părăsi Transbaicalia. O recunoaş- 
tere formală a republicei totuşi nu vine din partea 
Japonezilor. 

Sub forma unui armistițiu, Japonezii convin însă 
în Iulie 1920, să părăsească Transbaicalia observând, 
dela graniţa Mandijuriei, organizarea noului Stat. 
Armistițiul e semnat de generalul Takaianaghi pen- 
tru japonezi şi de Vladimir Sergheevici Schatow, 
ministrul de Comunicaţii al Republicei. 

Schatow, după numele lui adevărat Moise Schul- 
mann, este un anarhist, discipol al lui Kropotkin. 
Trăise mult timp exilat în America, de unde s'a re- 
întors după înscăunarea bolşevicilor. A fost coman- 
dant al Petrogradului în cele mai grele momente 
pentru bolşevism. Pe lângă talităţile de revoluţionar, 
are şi pe-aceia de iscusit diplomat. 

Armistițiul semnat de Schatow este o înfrângere 

pentru japonezi. Ei afirmă că au ocupat Orientul ru- 
sesc în numele principiului păstrării ordinei şi apă- 
rării conaţionalilor. Motivul acesta însă este numai 
paravanul adevăratelor intenţiuni. Dacă japonezii au 
trecut în Siberia Orientală cu armata cu care au 
trecut, — ei au înţeles să rămână aci. Armistițiul 
din Iulie le restrânge însă simţitor dominaţiunea. 

Intăriţi prin armistițiu, conducătorii republicei, ex- 
clud şi mai mult dela guvernare partidele socialiste 
— şi comuniştii acaparează încet-încet instituţiunile 
principale ale Statului. 

Organizaţiunea din Verhne-Udinsk a partidului so- 
cial-revoluționar arată prin ziarul Volia, organul 
partidului, sistemul de guvernare în tânăra republi- 
că comunisto-democratică : 


„Inţelegerea la care s'a ajuns în Irkutzk între toate 
partidele socialiste, referitoare la alcătuirea unui Stat 
în Extremul Orient, a fost călcată de partidul co- 
munist. Cu toate că atunci s'au dat asigurări formale 
privind: imunitatea acelor persoane cari au luptat 
împotriva Guvernului Kolciak, acele asigurări s'au 
uitat şi grupurile opoziţioniste sunt persecutate; suni 
arestale şi împuşcate persoane particulare, cari au 
luat parte activă în lupta contra Guvernului Kolciak 

„Năzuinţa permanentă a guvernului din Verhneu- 
dinsk de a ocupă locul central, de a-și supune gu- 
vernul din Vladivostok şi în parte pe cel de Amur, 
subordonarea sa permanentă Rusiei sovietice, îm- 
prumutarea desăvârşită a sistemului de conducere 
sovietic, ne-a făcut să ne opunem politicei guvernu- 
lui din Verhneudinsk. Faptul, care a întărit şi mai 
mult opoziţia noastră fată de formațiunea de stat 
din Verhneudinsk, este ignorarea intereselor popula- 
țiunii, călcarea drepturilor ei, lipsa de garanție pen- 
tru imunitatea personală, perchiziţiile serviciilor se- 
crete, dictatura de partid şi altele. 

„Noi trăim în imperiul samavolniciei administra- 
tive, a expulzărilor, a arestărilor fără motiv, pe lân- 

gă lipsa, deplină a garanţiei libertăţei personale şi-a 
drepturilor civile; peste tot domneşte perchiziţia şi 
cercetările diferitelor comisiuni extraordinare. Oa- 
menii cari nu sunt binevoitori faţă de comunişti, sunt 


Banii Republicei Extremului Orient, 


expulzați în Rusia Sovietelor şi arestările pe, baza 
insinuaţiunilor şi clevetirilor sunt nenumărate“. 


Deşi se afirmă de către reprezentanţii Republicei 
că instituţiile nouii Republici au la bază o democra- 

ție leală şi chiar pedeapsa cu moartea a fost abolită, 
afirmaţiunea este în realitate o şarlatanie, confir- 
mându-se susţinerile adversarilor. 

Pedeapsa cu moartea continuă să fie aplicată ca 
armă a guvernului. împotriva tuturor adversarilor 
politici, dar pentru ca guvernul să nu fie învinuit de 
antidemocratism, autoritățile trimit condamnaţii în 
Irkutzk, unde sunt executaţi. In felul acesta se afir- 
mă că au fost asasinați peste 400 de oameni, jertfe 
a teroarei roşii din Verhne-Udinsk. Cei mai mulţi 
dintre ei au fost ţărani, cari s'au opus rechizițiilor 
ordonate de guvern. 

Armistițiul din Iulie a pus capăt numai ostilităţi- 
lor dintre japonezi şi armata regulată a Republicei. 
Japonezii părăsesc Cita, capitala Transbaicaliei, de 
unde se retrag după ei şi trupele lui Semenov. 

Armata regulată, conformându-se clauzelor ar- 
mistiţiului, nu-i mai atacă nici pe „Semenovtzi“ dar 
partizanii, nelegaţi prin convenţiune, fugăresc pe Se- 
menov spre hotarul mandiurian şi ocupă Cita, unde 
la 1 Noembrie 1920 sosesc şi trupele regulate dela . 
Verhne-lJdinsk. 

Acestea au trecut la 8 Octombrie linia de demar- 
caţie fixată prin armistițiu şi împing spre răsărit şi 
pe kapelevtzi, comandaţi aci de generalul Molcia- 
nov, fostul comandant al diviziei ljewski. 

In Cita se formează un directorat provizoriu al 
Pepublicei, care va deţine puterea până la Constitu- 
antă. Membrii directoratului sunt : Krasnoscekow, 
Dr. Ivanow, Matveiev, Brensov, Nikiforov, Anisimov 
şi Kuznetzov. 

Krasnoscekov este principalul fondator a Republi- 
cei de Verhne-Udinsk. Ceilalţi sunt personalităţi 
şterse. 

Alexandru Mihailovici Krasnoscekow, după nu- 
mele său adevărat Tzobelsohn, fusese mult timp e- 

xilat şi-a trăit în Statele Unite. In 1918, în prima pe- 
rioadă bolşevică, era comisar la Habarovsk. E un 
comunist încarnat. E preşedintele Guvernului Repu- 
blicei și Ministru de Externe. Il ajută mult Inocent 
Serafimovici Kojevnicow, vice-ministrul afacerilor 
străine, care se distinsese pe vremuri în calitate de 
comandant al unei armate împotriva lui Denekin. 

Directoratul în chiar ziua ocupării Citei răspândi 
următoarea proclamaţie : 

„Se aduce la cunoştinţa tuturor Guvernelor Pro- 
vinciilor, organizațiunilor civile şi militare, detaşa- 
mentelor de partizani şi tuturor cetățenilor din Ex- 
tremul Orient : 

1. „Prin voința întregului popor, exprimată la 
conferința dela Cita a reprezentanților provinciilor 
reunite din Extremul Orient, prin declarațiunea din 
29 Octombrie, întregul teritor dela Baical la Ocea- 
nul Pacitic este declarat Republică independentă a 
Extremului Orient. 

2. „Conform declarațiunei din 29 Octombrie şi 
conform deciziei unanime a Conferinţei din 30 Oc- 
tombrie, toată puterea civilă şi militară este încre- 
dințată Directoratului Provizoriu a Guvernului Re- 
publicei Extrem-Orientală, pănă la o hotărâre defi- 
nitivă. 

3. „Cu începere dela 1 Noembrie 1920, Directora- 
tul Provizoriu ia asupra sa întreaga putere guverna- 
mentală, în virtutea cărui fapt guvernele de pe teri- 
toriul Republicei Extremului Orient pierd puterea 
lor guvernamentală şi rămân organe de direcțiune 
provincială. 

4. „Toate forțele armate regulate sunt supuse or- 
dinelor Comandamentului Suprem al Guvernului Re- 
publicei Extrem-Orientală. 

5. „Toate detaşamentele de partizani, precum şi 

rămăşiţele armatelor lui Koiciak, Semenov şi Kapel, 
cari se gisesc pe teritoriul Republicei Extremului O- 
rient sunt invitate să se supună imediat şi fără îm- 
potrivire ordinelor Comandamentului Suprem sau să 
depună armele“. 


* 


In aceiaşi zi letonul Eiche, a fost numit Coman- 
dant Suprem al Armatei Republicei, având pe Peli- 
onkin, fost ofițer al armatei Imperiale, — Şef de 
Stat Major. 


* 


Adunarea Naţională, Duma princială din Vladivos- 
tok a adus în 6 Decembrie, hotărârea de recunoaş- 
tere a Guvernului din Cita, ca organ cu deplină au- 
toritate de Stat pe întreg teritoriul Extremului Ori- 
ent rusesc şi păstrarea Adunării Naţionale locale ca 
organ legislativ local, până la deschiderea Consti- 
tuantei, declarând următoarele : 

„Guvernul central ales în Cita în ziua de 9 De- 
cembrie 1920, se recunoaşte ca organ cu deplină au- 
toritate de stat, legislativă şi executivă, pe întreaga 
întindere a teritoriului Extremului Orient, până la 
deschiderea Constituantei. 

„Până la deschiderea . Constituantei se va păs- 
tra Adunarea Naţională ca organ al provinciei cu 
putere legislativă locală, formându-şi un organ e- 
xecutiv pentru administrarea provinciei, responsabil 
înaintea adunării“, 


* 


Proclamarea Republicei Extremului Orient, atră- 
gea după sine deci şi convocarea Constituantei, com- 

pusă din reprezentanţii populaţiei întregii Siberii O- 
rientale, dela Baical la Oceanul Pacific. 


x 


Alegerile s'au efectuat în toate provinciile, cu vot 
egal şi universal (ambe sexe). Partidele politice re- 
prezentate în adunarea constituantă sunt : 

Partidul Comunist, cu 120 deputaţi. 

Partidul țărănesc, cu 150 deputați. 

Aceste două partide, cu 270 deputaţi, au consti- 
tuit majoritatea guvernamentală a Constituantei din 
Cita. 

Opoziția e reprezentată prin : 

Partidul Uniunei Siberiene a Socialiştilor Revolu- 
ționari, cu 26 deputaţi; Partidul Social Democrat, cu 
17 deputaţi; Partidul Social Revoluționar (de dreap- 
ta) cu 27 deputaţi; Partidul Socialiştilor Populari, 
cu 3 deputaţi; Independenti, 19 deputaţi; Partidul 
Intelectualilor, cu 8 deputaţi şi Partidul unit al Bu- 
reaţilor şi Moneolilor, cu 20 deputaţi. 

Partea necomuniştilor au dat-o oraşele, deoarece 
în oraşe presiunea roşiilor n'a putut fi exercitată cu 
succes de teama japonezilor şi astfel partidele de- 
mocratice au putut face propagandă. 

Satele au fost în tot timpul alegerilor sub feroa- 
rea bolşevică, candidaţii partidelor democratice în 
multe părţi fiind arestaţi şi adesea suprimaţi. 

Numai Vladivostokul a dat şase deputaţi, aparţi- 
nători partidelor de dreapta, dar aceştia au refuzat 
să colaboreze la lucrările Constituantei, rămânând 
reprezentate în adunare numai partidele socialiste. 


x 


In ziua de 12 Februarie s'a deschis la Cita Adu- 
narea Constituantă a Republicei Extremului Orient. 

Krasnoscekow, şeful guvernului, a deschis aduna- 
rea, apoi s'a intonat Internaționala. Chilow, fost şei 
al partizanilor bolşevici din ţinutul Amurului este 
ales preşedinte al adunării. 

Dintre discursuri cel mai important a fost a lui 
Krasnoscekow, care pe lângă o stăruință deosebită 
asupra independenţei nouii Republici, a vorbit de 
necesitatea unor relaţii cât mai strânse cu „Rusia- 
Mamă“. 


* 


Adunarea din Cita era rezultatul politic al ocupa- 
țiunei japoneze în Siberia Orientală şi nu o necesi- 
tate organică a Republicei. Bolşevicii manevrau aci 
între necesităţile politice ale Moscovei şi între pre- 
tenţiunile diplomaţiei dela Tokyo. 

Dreptul de proprietate şi libertatea comerţului, 
răsturnau caracterul de Stat bolşevic, iar existenţa 
Constituantei, aleasă prin vot direct, nega principi- 
ile sovietice. 


Retragerea armatelor japoneze din Extremul O- 
rient rusesc era garanţia principală a independenţei 
noului Stat, dar incontestabil şi condiţia de totală 
unire cu Rusia Sovietică. 

CAPITOLUL XVIII. 


REPUBLICA BLAGOVESCENSK, 


Oraşul Blagovescensk este situat pe râul Amur, 
în punctul unde apa râului Zeia se varsă în marele 
fluviu, In preajma văiei Zeia se întinde un şes mă- 
nos şi coloniştii se ocupă în special cu agricultura. 
In nordul regiunei Blagovesceskului se ridică munţii 
Iablonowi; nu departe spre sud regiunea se mărgi- 
neşte cu granița ruso-chineză, formată de Amur, iar 
în partea de răsărit, graniţă a regiunei poate îi con- 
siderat râul Bureia. 


* 


Cuceritorul rus al acestui ţinut şi a celui a Haba- 
rovskului, fu contele Muraviev-Amursky. Om de 
concepţiuni liberale, — în calitate de guvernator al 
Extremului Orient, grupase în jurul lui, în Irkutzk, 
0. seamă de tineri distinşi, cari mențineau legături 
cu urmaşii decembriştilor, exilați în Siberia. Intre 
cei exilați erau vestitele familii princiare Wolkonsky 
şi Trubetzkoy. Aşa s'a format în Siberia o nobilime 
cu principii democratice, mai înaintate decât le avea 
nobilimea din Rusia Europeană iar în Siberia în ge- 
neral, s'a format o societate impregnată de idei li- 

berale. Insuşi Contele Muraviev-Amursky era căsă- 
torit cu o franceză, — domnişoară de Richemont. 


* 


Intreg ţinutul Amurului, care gravitează în spre 
oraşul Blagoveşcensk a fost în vremea lui Kolciak 
jefuit de mari bande de partizani bolşevici. 

Guvernatorii acestui ţinut au încercat să lichideze 
poterele roşii, puse unele sub comanda comunistului 
Șevcenko, altele ascultând de haiducul Stepanen- 
ko iar mai târziu de Carandaşvilli şi Chilow. 

Kolciak a trimis în raionul Blagovescensk un „de- 
taşament de pedeapsă“ care a trecut prin foc şi sa- 
bie întreaga regiune, lăsând în urma lui jale şi ruine. 
Totuşi organizaţiunile de partizani roşii s'au menţi- 
nut Şi ca răspuns la ororiile sângeroase a detaşa- 
mentului alb, au masacrat în oraşul Nikolaewsk, pe 
Amur 600 de japonezi şi alte 5.500 de persoane, în 
majoritate femei şi copii de burghezi pacinici. 

Aceasta a fost cea mai îngrozitoare răsbunare con- 
tra operii de represiune a detaşamentelor lui Kol- 
ciak, cunoscută în Siberia Orientală. 

Intr'adevăr purtarea armatei lui Kolciak a fost a- 
tât de samavolnică încât după retragerea ei, frun- 
taşii ruși ai ținutului au înlăturat dela conducere pe 
reprezentanții guvernului din Omsk şi au trecut pu- 
terea reprezentanţilor organizaţiunilor agricole — 
Zemstwo — cari în lipsă de putere armată mau pu- 
tut menţine ordinea decât două zile. 

Conducerea a fost luată de fovarăşul Chilov, şe- 
îul partizanilor roşii din ţinutul Amurului, pe care 
l-am văzut la Cita în calitate de președinte al Adu- 
nării Constituantei a Republicei Extremului Orient. 

Conducătorii de două zile a ținutului Blagoves- 
censk au predat de bună voie puterea partizanilor 

cari, în această situațiune de reciprocă înţelegere, 
mau avut motive să continue răsbunările. 

Aşa s'a născut republica sovietică de Blagoves- 
censk. 

Dar în curând arestările au reînceput şi primii de- 
ținuți au fost membrii guvernului Zemstvo. Au fost 
apoi confiscate toate mărfurile din oraşe şi toate re- 
zervele de haine şi de alimente în vederea aplicării 
teoriilor bolşevice. Şi ca să mărească în populaţie 
ura împotriva regimului Kolciak, care era deja răs- 
turnat, au silit pe foştii membrii ai Zemstvou-lui să 
desgroape cadavrele mutilate de bestiile detaşamen- 
tului alb, aţâţând populaţia, înverşunată de ură, să 
linşeze pe nenorociţii gropari. 

Prin asemenea acte de cruzime, administrația so- 
vietică a Republicei a nimicit toată intelectualitatea 
ținutului, iar pe numeroşii proprietari de mine şi de 
spălătorii de aur i-a împărțit în patru categorii: cei 
căzuţi în prima categorie au fost executaţi; cei din 
categoria a doua stau aruncați muritori de foame în 
puşcării; cei din categoria a treia sunt daţi în jude- 
cata Tribunalelor roşii, iar cei din categoria a patra 
sunt puşi sub o severă supraveghere. In Februarie 
1920, în Blagowescensk, în fața populaţiei îngrozită, 
au fost împuşcaţi, fără judecată, 24 persoane despre 
care se afirmă că ar fi fost cândva ofiţeri. 

În modul acesta sovietul republicei Blagovesensk 
a inaugurat cea mai crudă teroare roşie cunoscută 
în Rusia şi Siberia. 

Intreprinderile industriale au fost nimicite, iar so- 
vietul a luat asupra sa organizarea şi distribuirea 
producţiunei. 


4 


După ce s'a epuizat stocul obiectelor şi alimente- 
lor rechiziţionate, Sovietul a organizat zile de lucru 

în fiecare săptămână, — la început câte una, apoi 
câte patru, pentru ca în Septembrie 1920, toate zi- 
lele săptămânei să fie declarate zile de lucru. Po- 
pulaţia, sub conducerea comisarilor, împărțită în e- 
chipe, curăţă localitatea sau face stocuri de lemne în 
depozitul comunităţii pentru iarnă, sapă gropile ne- 
cesare oamenilor cari mor iarna când pământul e 
prea îngheţat. Alte echipe sunt ocupate pe Amur cu 
încărcatul şi descărcatul bărcilor cu diferite trans- 
porturi 


* 


Sovietul a procedat şi la executarea unei reforme 
financiare prin schimbarea banilor regimului Kolciak 
cu bani ai nouii republici. — Pentru 1000 ruble si- 
beriene se dă cetăţeanului o rublă nouă. Dar valoa- 
rea banilor scade repede şi soldele tovarășilor trebu- 
iesc majorate la peste 100.000 ruble, sumă cu care 
omul nu-şi poate cumpăra o pereche de cisme. 

La ţară populaţia vindea produsele numai pe biju- 
terii sau pe manufactură, dar manufactura şi biju- 
teriile s'au terminat. Sovietul a importat atunci ali- 
mente, prin intermediul cooperativelor, — cari mai 
vgetează încă, — din insula Sahalin. Când şi a- 
ceastă resursă s'a terminat, Sovietul a adoptat dis- 
poziţiunile Comisariatului Alimentării din Moscova 
şi a procedat la rechiziţionarea produselor agricole 
dela ţărani şi la organizarea muncii forţate. 

Aceste măsuri au revoltat țărănimea şi căzăcimea 
ținutului care şi-a întors privirile spre Kalmâkov, a- 
tamanul căzăcimei de Ussurisk. 

In această grea situaţiune pentru sovietul din Bla- 
govescensk, numai unirea cu Verhne-Udinskul, cu 
Cita şi cu Vladivostokul poate îi salvatoare. 

Rezistenţa Atamanului 
Kalmâkovw. 


Mândria militară a căzăcimei imensului Imperiu 
i-a făcut pe aceştia să-şi urmeze pe vechii atamani 
şi să lupte dârz şi eroic împotriva bolşevicilor. 


Generalul Kalmâkov, atamanul căzăcimei de Us- 
surisk şi-a organizat trupele în nordul Mandijuriei, 
pe Amur şi m repetate rânduri a spulberat sângeros 
organizaţiunile bolşevice, pripăşite în ţinuturile ve- 
cine. Pentru republica bolşevică de Blagoveşcensk, 
sotniile lui Kalmâcov au fost şi sunt un permanent 
pericol. 


Cu ocaziunea incursiunilor executate de căzăcime 
prin păduri, urmărind detaşamentele roşilor, Kalmâ- 
kov constată existenţa în cadrele trupelor bolşevice 
a unor soldaţi americani. Protestul atamanului îm- 
potriva acestui amestec străin în afacerile ruseşti l-a 
făcut celebru şi, fireşte, i-a atras asistența japoneză. 
Telegrama de protestare şi în acelaş timp de ame- 
nințare, trimisă tuturor şefilor militari ruşi şi străini 
din Orient este un exemplu de impresionantă dem- 
nitate şi de intransigent naționalism. Fa a avut da- 
rul să oprească pentru câtva timp pe americani de-a 
se amesteca în afacerile Extremului Orient rusesc. 


„Ca patriot rus şi ales al căzăcimei, — spune 
Kalmâkov — protestez împotriva samavolniciei şi 
batiocurei americanilor, în contra activităţii lor, care 
sapă groapa ţării mele şi previn, că ruperea legătu- 
rilor din partea trupelor căzăceşti de Ussurisk cu a- 
liaţii, în forma unei răscoale sângeroase în contra 
americanilor, poate deveni foarte probabilă. 

„Cer, în numele cinstei şi demnităţii Rusiei, ca a- 
mericanii să-şi respecte declaraţiunile şi să cruțe ți- 
nutul Ussuriskului de prezenţa lor“... 


* 


Aşa a vorbit Kalmâkov. Declaraţiunea lui a dus 
multă apă la moara japonezilor, dar ea a constituit 
un avertisment pentru toţi aliaţii din Siberia. 

CAPITOLUL XIX. 


DELA MONGOLIA ALBĂ LA MON- 
GOLIA ROŞIE 


Țara și oamenii, Mongolia lui Cenghis-Han. 
Mongolia lui Timur, Mongolia Albă a lui 
Unshern. Mongolia Roşie. 


Țara și oamenii, 


Regiunea din Asia, cunoscută sub numele Mon- 
golia, este situată între China propriu zisă, Tibet şi 
Siberia, formând un podiş înalt, mărginit de munţi 
prăpăstioşi, cari se pierd spre sud în deșertul Gobi, 
cel mai întins pustiu depe suprafaţa pământului pe 
care marele explorator Sven Hedin, în zadar a în- 
cercat să-l pătrundă. 

Stepa mongolă, străbătută de râurile Tola şi Se- 
lenga, este bogată în păşuni dar lipsită de apă şi de 
pădure. 

Mongolii sunt de rasă galbenă, înrudiţi cu chi- 
nezii cu îino-ugrii şi cu turcii. Deşi n'au o istorie 
proprie, au determinat totuşi mari evenimente în is- 
toria altor popoare, prin înfiorătoarele lor năvăliri. 

Natura ţării i-a împins la c viaţă nomadă pe care 
o trăesc din vremurile cele mai vechi şi până azi. 

Bogăția de căpetenie sunt animalele. Nenumărate 
cirezi de vite, turme de oi şi herghelii de cai stră- 
bat în lung şi'n lat stepa mongolă. Ele asigură po- 
pulaţiei traiul material, şi-i creiază un însemnat is- 
vor de venit prin exportul ce se face în special în 
Rusia. Alături de vitele destinate pentru conserve și 
de pieile de animale, este vestită lâna oilor mongole 
şi produsele de lapte. 

Păstorii mongoli îşi pasc turmele urmându-le că- 
lări prin marea de iarbă peste întreg întinsul stepei. 

De obiceiu, pe unde au trecut hergheliile de cai 
sau cirezile de vite, vin să pască turmele de oi. 

Mongolii nu fac adăposturi de iarnă vitelor. Ani- 
malele trăiesc în aer liber; gerul şi viscolele grele 
le slăbesc în aşa măsură, că primăvara abia se mai 
țin pe picioare. 

Caii mongolilor sunt mici dar rezistenți, iuți la fugă 
şi sălbatici: ei nu se lasă încălecaţi decât de stăpâ- 
nul lor. 


* 


Monegolul este totdeauna înarmat. lubeşte mult su- 
lita şi arcul; întreţinerea unei arme de foc este prea 
costisitoare. 

Lungi caravane de cămile transportă spre graniță 
bogăţiile mongole şi aduc in schimb zahăr şi ciaiu. 

Nevoile materiale ale mongolului sunt puţine; el 
a rămas la acelaş grad de civilizaţie pe care il avea 
acum o mie de ani. 


* 


Vecinii n'au simţit nevoia să pătrundă în stepa 
mongolă; — dinspre sud îi împiedică pustiul Gobi, 
iar la nord Ruşii au fost preocupaţi să-şi consoli- 
deze stăpânirea peste teritoriul a zeci de popoare 
străine dintre regiunea muntoasă a lacului Baical, 

râul Amur, Oceanul Pacific şi Oceanul Ingheţat dela 
nord. 

Vechea civilizaţie chineză, căzută în letargia bă- 
trâneţii şi necontenita anarhie politică din imensul 
Imperiu n'a fost de natură să ridice nivelul cultural 
a Monsolilor iar Japonia, până la revoluţia din 1856, 
a trăit într'o neîntreruptă izolare de restul lumii, 
răsboindu-se cu chinezii numai prin veacul al XH- 
lea. 

Statele Unite au respectat doctrina preşedintelui 
Monroe şi nu s'au amestecat mult timp în chestiunile 
Extremului Orient. Ţările europene au îost stăpâ- 
nite multă vreme de reminiscenţele groazei ce le-a 
cauzat Imperiul Mongol din veacul al XIII-lea, când 
Marele Han din Capitala Karakorum de lângă râul 
Orka îşi trimitea călăreţii mongoli — câtă frunză şi 
iarbă printre Munţii Urali şi Marea Caspică —poar- 
ta năvălirilor barbare, — să ducă pâriol şi jale în 
Europa. 

Abia la începutul veacului al XX-lea explorări 
franceze, engleze, japoneze şi ruseşti în Munţii Mon- 
goli, au constatat că subsolul mongol conţine imense 
şi valoroase bogății şi lupta pentru influenţa politică 
în Mongolia a început. 


* 


Din punct de vedere al religiei mongolii respectă 
autoritatea lui Dalai Lama, din Lassa. Acest Papă 
ai popoarelor galbene din Asia Orientală a ştiut să 
câştige pe Mongoli ca şi Papa dela Roma popoarele 
Europei de vest în evul mediu. 

Dalai Lama se bucură de o mare şi neştirbită au- 
toritate, iar oraşul Lassa este adevărată Mecă a 
Mongolilor. 

Autoritatea lui Dalai Lama asupra credincioşilor 
mongoli o ilustrează cazul unui lama (preot) mon- 

gol, căruia Dalai Lama i-a interzis de-a mai vedea 
Lassa. Dar Lama, pentru a obţine iertare, s'a dus în 
pelerinaj la Lassa, în coate şi 'n genunchi, cu fața la 
pământ, făcând un drum de 6000 km. în trei ani; 
iertarea lui Dalai Lama n'a venit şi pelerinul a fă- 
cut drumul înapoi în Mongolia, în aceiaşi poziţie, 
fără să-şi ridice fața spre cer. 


Mongolia lui Cenghis-Han. 


Pe la începutul veacului al XIII-lea, şef a Mon- 
golilor era Cenghis Han, care a organizat din popu- 
lația mongolă nomadă şi din seminţii de tătari, pu- 
ternice detașamente de pradă. După ce-a jefuit Chi- 
na şi Asia de vest a întemeiat imperiul mongol, Ok- 
tai, așezându-și capitala în orașul Karakorum, în 
centrul Mongoliei. De-aci şi-a trimis armatele asu- 
pra Europei. Sub comanda îiului său Batu-Han, după 
ce-a fost pustiită Rusia, unde fîondă imperiul Orda 
de Aur, care cuprindea teritoriul dintre Urali, Lacul 
Caspic şi Dunăre cu capitala Sarai, mongolii au nä- 
vălit în Polonia, de unde, în două grupuri, au trecut 
în Europa: un grup zdrobi pe germani, iar al doilea 
grup, sub comanda personală a lui Batu Han, nimici 
puterea lui Bela al IV-lea, Regele Ungariei, şi pustii 
ţara; grupuri mai mici au je:uit Transilvania şi Ol- 
tenia, unde le-a rezistat banul Basarab. 


* 


Năvălirea mongolă a dislocat popoare întregi din 
vechile lor așezări, dând altă întorsătură istoriei, 
îmmprăştiindu-i şi pe mongol: din ţara de baştină pes- 
te tot întinsul Asiei, până la granița polonă şi moldo- 
veană. 

Nevoile i-a făcut în multe părți să se asimileze cu 
locuitorii pe cari îi jefuiseră. 

Mongolia lui Timur. 


In Europa, în veacul al XIII-lea, dispărea spiritul 
de solidaritate cruciată împotriva ameninţătoarei 
lumi musulmane. 

Imperiul Mongol angajase în orient trupele sulta- 
milor şi devenise un aliat indirect al creştinătăţii. 
Roma papală, mai ales după ce un episcop mongol 
luase parte în 1274 la sinodul din Lyon, credea că 
Mongolia va fi câştigată bisericii occidentale şi a- 
ceastă iluzie a fost una dintre cauzele princpale cari 
au contribuit la distrugerea spiritului cruciat. 

Dar Mongolii nu erau un popor cu tradiţie. Între- 
prinderea lui Censhis Han și a fiului său Batu Han a 
dispărut odată cu ei. Marele Han Timur ma înţeles 
să continue firul vechiu. Din contră, în Rusia a dis- 
trus unitatea imperiului, zis „tătăresc“ alui Batu Han, 
— Orda de Aur, în vremea când la Nicopole, în 1396, 
ultima mare rezistență eurcpeană în contra puterii 
musulmane era spulberată, ienicerii irecând prin ia- 
taganele lor toată floarea luptătorilor europeni pen- 
tru crucea lui Hristos. 

Dar în spatele turcilor se ridicase amenințătoare 
Mongolia lui Timur — zis și Timurlenk şi Timurlan. 
Baiazid nu-şi mai putea expioata victoria. 

Desigur, că dacă întâmplarea ar îi făcut să nu a- 
pară în Asia acest mare răsboinic şi creator al celui 
de al doilea imperiu mongol, alta ar fi fost soarta 
Europei după dezastrul suferit la Nicopole. 

Pentru Europa creştină, Mongolia păgână a lui 
Timur a fost multă vreme un noroc, deşi Mongolia 
lui Batu Han fusese un dezastru. Lupta dela Angora, 
din 1402, dintre Paiazid |, învingătorul dela Nico- 
pole şi dintre Timur, a constituit cel mai mare de- 
zastru musulman, echivalent cu cel creştin dela Ni- 
copole. Insuşi Baiazid a căzut prizonier şi marii lui 

comandanţi de armate au îost trecuţi prin iataganele 
mongolilor. 


* 


Timur a înfiinţat în vremea lui cel mai puternic 
imperiu mongol dar la moartea lui l-a împărţit în 
părţi egale între fiii săi, lăsând unuia — lui Chohruk 
— supremaţia. Această împărţire a dus la decăderea 
imperiului. Totuşi Choruk i-a asigurat aproape pa- 
truzeci de ani unitatea, dar după moartea lui (1447) 
decadența a făcut progrese rapide. 

In vechile capitale Samarkand, Hervat şi Bukkaru 
înfloreau literile, ştiinţele și-o civilizaţie strălucită 
dar protectorii oamenilor de ştiinţă şi artă ajungând 
la lupte fratricide, au distrus şi această renaştere 
mongolă. Imperiul desmembrat este cuprins de-o ge- 
nerală desordine şi corupţie, schimbându-se Hanii de 
multe ori tot la câteva luni. La începutul veacului al 
XVI-lea trăiau ultimii Hani din familia lui Timur. 


* 


Sute de ani marea împărătie chineză a rezistat pu- 
hoiului mongol, înconjurându-se spre vest cu puter- 
nice ziduri de apărare, — zidurile chinezeşti. Dar 
după ce şi-au realizat unitatea politică au supus Mon- 
golia, organizând-o şi guvernând-o ca provincie 
chineză. In fruntea autorităţilor chineze din Mongo- 
lia a funcționat un Mandarin în calitate de trimis 
extraordinar al guvernului din Peking. 

Ţara a fost împărţită în principate, puse sub dom- 
nia principilor mongoli, descendenți ai temuţilor Hani 
de odinioară. 


* 


Dupä proclaniarea republicei chineze, mongolii din 
podişul din nordul pustiului Gobi, au acceptat pro- 

tectoratul rusesc, iar în 1913, printr'un tratat dintre 
China şi Rusia s'a recunoscut independenţa Mongo- 
liei de nord, zisă şi Mongolia Exterioară, a cărei po- 
pulaţie numără aproximativ 30 milioane de suflete. 

Influența rusească în Mongolia începu după pacea 
dela Portsmuth. Rusia pierzând Portarturul, care 
constituia pentru ruşi baza de răspândire a influenței 
politice în sudul Chinei, aceştia şi-au îndreptat privi- 
rile spre Mongolia Exterioară, de unde drumuri de 
caravane duc spre nord-est şi spre Mandjuria sudi- 
că, trecută sub protectorat japonez. Simpatia ruso- 
mongolă s'a desvoltat repede, încât şefii mongoli au 
admis în 1918 Atamanului Semenov să-și organizeze 
armata în Mongolia, de unde a purces împotriva 
bolşevicilor, ocupând Transbaicalia. 

Revoluţia rusă a adus din nou în Mongolia ad- 
ministraţia şi armata Chineză, iar în urma evenimen- 
telor revoluţionare din Transbaicalia, Mongolia a 
servit adesea ca refugiu pentru unii sau ca bază de 
operaţii pentru alţii dintre revoluționarii ruşi. 


Mongolia Albă alui Unghern. 


Unghern-Sternberg, finlandez de origine, a fost pe 
vremuri un brav ofiţer al armatei ţariste, — iar du- 
pă revoluţia bolşevică a devenit cel mai îndrăsneţ 
locotenent al Atamanului Semenov. Detaşamentul 
său era organizat aparte de restul trupelor Atama- 
nului, pentru ca să poată acţiona independent. Raio- 
nul staţiunilor Dauria şi Boryza a stat mult timp sub 
călcâiul brutal al neastâmpăratului baron Unghern. 

Când Semenov, după armistițiul din Iulie 1920, 
care a adus după sine părăsirea Transbaicaliei de 
către Japonezi, hărțuit de partizanii roșii a fost ne- 
voit să se retragă spre Mandiuria, Unghern-Stern- 
berg şi-a părăsit şeful şi forțând împotrivirea trupe- 

lor republicei de Verhne-Udinsk, şi-a tăiat drum spre 
granița Mongoliei, în direcţia oraşului Akcia, unde 
se întâlnesc şoselele ce pleacă spre Mongolia, dela 
Cita şi dela Boryza. Pentru toată lumea, retragerea 
lui Unghern spre sud-est era o nebunească aventură. 

Detaşamentul număra 5000 de oameni, în majori- 
tate cavalerie. Când Unghern a părăsit vechile lui 
garnizoane, fiecare soldat a luat o armă în plus, în 
vederea complectării detaşamentului. In curând de- 
taşamentul s'a mărit cu trupele generalului Glasni- 
cow care, — tot sub comanda lui Semenov, luptase 
contra bolşevicilor în Transtaicalia. 

In cursul lunei Octombrie 1920, Unghem bate ar- 
mata kRepublicei Extremului Orient, comandată de 
Lebedew, care în urma dezastrului suferit este în- 
locuit cu letonul Eiche. Se întăreşte apoi în raioa- 
nele ocupate şi succesele lui se înmulţesc. 

In curând, detaşamentele lui operează dincolo de 
linia Maimacen-Seleghinsk-Verhne-Udinsk, iar Ver- 
hne-Udinskul este serios ameninţat. 

Ca răspuns la înaintarea lui Ungern, care-şi taie 
drum spre graniţa mongolă, sovietul din Verhne-U- 
dinsk, a inaugurat o crudă teroare. 

Către sfârşitul aceleiaşi luni Unghern ocupă ora- 
şul Troitzko-Sawsk, de unde confiscă o mare can- 
titate de aur. 

Purtarea detaşamentului a fost de aşa natură, că 
cetățenii au fost nevoiţi să ceară ajutor chinez din 
Mongolia, pentru apărarea avutului şi siguranței oa- 
menilor paşnici. 


m; 


* 


Luând cunoştinţă de înaintarea bolşevicilor spre 
Cita, Unghern face o mişcare spre nord şi taie legă- 
tura Citei cu Verhne-Udinskul între Petrowskyzavod. 

şi Verhne-Udinsk, dar nu-şi poate exploata această 
dibăcie răsboinică. 

Mai târziu încheie alianță cu o seamă de principi 
mongoli cari îi promit sprijin şi bazat pe această a- 
lianță, Unghern se retrage către sud spre isvoarele 
râului Urga, — pe granița ruso-mongolă, trecând 
prin satele de graniță, cu populație bureată şi cu co- 
lonişti din Rusia Europeană, pe cari le-a pârjolit. 

Părăsind repede frontiera a înaintat în galopul cai- 
lor spre Urga, capitala Mongoliei, pe care a ocupat-o 
după ce a înfrânt sângeros rezistența garnizoanei 
chineze, 

Prin ocuparea Capitalei, Unghern a tăiat unicul 
drum de legătură dintre Rusia şi Mongolia, drum ce 
duce dela Urga la Verhne-Udinsk. 

Forţele chineze din Urga s'au retras în direcția o- 
raşului Taclin. 


* 


Dibaci politiceşte, Unghern ştie să se facă agreat 
de şeful religios al Monegolilor şi de principii Mon- 
goliei, a căror tradiţie răsboinică se întrerupsese o- 
dată cu lichidarea eforturilor lui Timur. 

Atacat în Februarie 1921 cu 15.000 de călăreţi de 
generalul chinez Ceu-], detaşamentul lui Unghern 
respinge atacul şi ocupă oraşul şi ţinutul Chianta. 

Înspre granița de răsărit a Mongoliei, lupta con- 
tra lui Unghern o conduce fără succes generalul chi- 
nez Ciu-Cis-lan, — comandantul suprem al armate- 
lor chineze, iar generalul Ciang-So-Lin, comandantul 
trupelor chineze din nordul Mandiuriei, fost în tine- 
rete şeful unei temute bande de hunhuzi, întârzie in- 
tenţionat trimiterea de ajutoare contra noului stă- 
pân al Mongoliei. 

Adversarii bolşevicilor sărbătoresc victoria lui Un- 
ghern şi cred că acesta intenţionează să organizeze o 

bază de rezistență în Mongolia pentru a purcede a- 
poi, împreună cu Semenov, la recucerirea Transbai- 
caliei. Prezenţa acestuia în Mongolia constituia în- 
tradevăr cel mai mare pericol pentru flancul drept 
al armatei bolşevice din Republica Extremului O- 
rient şi lăsat în voie să se organizeze şi să se întă- 
rească la sud, poate deveni o gravă ameninţare pen- 
tru noul Stat. 


x 


Unghern sprijinise adesea mişcările revoluţionare 
ale principilor Mongoli, cari se nizuiau să înlăture,— 
cu ajutor rusesc, — protectoratul chinez din Mon- 
golia şi să proclame independenţa ţării. 

Aceştia sunt bucuroşi să scuture jugul multi secu- 
lar a tutelei chineze şi să se apropie, mai repede de 
Japonia, aşa cum şi Chinezii sunt mulţumiţi să scape 
de influența japoneză, apropiindu-se de ruși. 

In aceste condițiuni, aventura lui Unghern era ac- 
ceptată de populaţia mongolă. Creşterea efectivelor 
armatei lui Unghern cu voluntari mongoli nu poate 
îi altfel explicată, decât prin licărirea conştiinţei na- 
tionale mongolă. In diverse regiuni ale Ţării, mon- 
golii s'au răsculat şi-au alungat autoritățile chineze. 
Principii mongoli sunt în frunte şi conduc mişcarea. 
Toate drumurile principale din Mongolia sunt în stă- 
pânirea răsculaților, cari au declarat răsboiul sfânt 
contra chinezilor, îugărind şi masacrând populaţia 
chineză. 

Permanentele neînţelegeri dintre generalii chinezi, 
înlesnesc întinderea răscoalei mongole. 


* 


În 18 Februarie 1921 o ştire anunţă proclamarea 
independenţa Mongoliei, la Urga. Principii mongoli 

au adus această hotărâre, alături de şefii lor religi- 
oşi, sub tutela lui Unghern. 

Prin căsătorie Unghern este înrudit cu unii principi 
mongoli. El îi convinse astfel uşor să declare inde- 
pendența Mongoliei Extericare sub domnia Lamei 
din Urga, care în ierarhia mongolă are gradul de 
hutuhta, — cel mai înalt. 

Guvernul din Peking ale cărui trupe au fost alun- 
gate de mongoli şi de Unghern e neputincios; nimeni 
nu-l ascultă. Generalul Ciang-So-Lin, care dispune 
de numeroase forțe armate, refuză să atace pe mon- 
goli şi pe Unghern. 

Drept contravaloare a asistenţei militare dată 
Mongoliei pentru proclamarea independenţei, Un- 
ghen s'a crezut îndreptăţit să lase ca oraşul Urga 
să fie complect jefuit. Pagubele rezultate din acest 
jaf se ridică la cifra aproximativă de 15 milioane 


dolari. 
k 


Nu se ştie cum se va organiza noul stat indepen- 
dent mongol, dar veleitățile principilor autohtoni şi 
afirmarea dreptului unora sau altora de-a lua con- 
ducerea noului Stat au început şi ele vor zădărnici 
independenţa "Ţării, care se razimă deocamdată nu- 
mai pe baionetele lui Unghern. In limbaiui obicinuit, 
azi nu se poate vorbi decât despre existenţa unei 
Mongolii Albe, care într'o zi poate deveni Mongolie 
roșie. 


* 


Comandamentul chinez și guvernul din Peking au 
iost profund afectaţi de evenimentele din Mongolia 
şi concomitent cu proclamarea independenţei mon- 
gole, urmează consfătuiri între membrii guvernului 
chinez, — Comandamentul suprem şi Marele Stat 
Major Chinez, asupra măsurilor ce trebuesc luate 

pentru restabilirea situaţiei politice anterioare. Ge- 
neralul Ciang-Sun este delegat să reocupe Mongolia, 
iar Ciang-So-Lin este determinat să trimită două bri- 
găzi în Mongolia estică. Alături de aceştia conduc 
operaţii militare şi generalii U-Bei-Fu şi Ci-San- 
Zin-hui. 

Detaşamentul de sub comanda directă alui Un- 
ghern, care numără acum 5500 ruşi, 4000 bureaţi şi 
15000 mongoli, menţinându-se pe poziţiile anterioa- 
re, respinge victorios atacurile chineze. 


Mongolia roșie, 


Acţiunea militară chineză s'a dovedit a fi prea 
slabă şi neputincioasă pentru a restabili vechea si- 
tuație. Neînţelegerile dintre generalii chinezi întă- 
resc poziţia lui Unghern şi determină pe delegatul po- 
litic al Republicei chineze în Mongolia, Cen să ceară 
ajutorul Republicei Extremului Orient. 

Cen trimise următoarea adresă guvernului din 
Verhne-Udinsk : 

„In Chianta, în ţinutul ce atinge granița noastră, 
în care s'a făcut din vremuri vechi comerţ în mod 
reciproc, ordinea şi liniştea s'au susținut prin auto- 
rităţi comune. In caz de cornplicațiuni serioase cari 
atingeau interesele noastre, de comun acord s'au 
luat şi s'au pus în executare măsuri de pază. 

„In arhiva noastră găsim o adresă din 24 lanua- 
rie 1920 prin care Republica Chineză este rugată să 
trimită armată peste gramtă pentru a restabili or- 
dinea în oraşul Troitzkosawsk, iar după liniştire să 
fie retrasă 1). | 

„Autorităţile chineze, — având în vedere priete- 
nia şi folosul ambelor State, precum şi interesul de-a 


1) Se cerea ajutor împotriva lui Unghern-Sternberg. 

îi menţinută liniştea şi ordinea în localitate — au sa- 
tisfăcut cererea. 

„In conformitate cu deciziunea guvernului Chinez, 
in urma răscoalei ce-a izbucnit pe teritoriul nostru 
care, tulburând liniștea publică, ameninţă graniţele 
Chiantei şi având în vedere că interesele comerciale 
sunt în strânsă legătură şi că astfel de tulburări dă- 
unează ambelor popoare ; — în vederea intereselor 
comerciale reciproce şi în vederea importanţei eve- 
nimentelor, — vă rog să ordonaţi detaşamentului de 
pe granița rusească să înainteze 50 li chineze (adică 
25 verste rusești) în adâncimea teritoriului mongol 
Tusetuhansk-Aimak, în ajutorul nostru şi pentru pa- 
za comună în contra revoltei, iar după lichidarea re- 
voltei să fie rechemat pe ieritoriul naţional rusesc, 
ceiace ar aduce folos prieteniei noastre şi mar atin- 
ge nici o dispoziţiune a tratatelor în vigoare. 

„Despre aceasta am încuunoştiinţat şi pe reprezen- 
tantu! Rusiei Sovietice din Troitzko-Savsk şi aştept: 
să văd asistența d-voastră la păstrarea liniştei şi-a 
ordinei pe teritoriul şi pe graniţa celor două state, 
strâns legate printr'o veche prietenie“. 


(ss) Cen. 


Sovietele trimit deocamdată în Mongolia detaşa- 
mentul bolşevic de străini sub comanda lui Margo- 
lin, asasinul lui Kolciak, fapt care constitue pentru 
acesta singurul titlu de glorie şi care i-a adus co- 
manda Cetaşameniului. 

Margolin înaintează spre sud-vest în direcţia is- 
voarelor râului Onon şi după ce ocupă, cu destulă 
uşurinţă oraşul Maimacen, în jurul căruia îşi face 
bază de operaţii, ca răspuns la activitatea lui Un- 
ghern, proclamă în Martie 1921 aci la Maimacen 
„Mongolia Roşie“. 

Dar bolşevicii, folosindu-se de pretextul de-a ră- 
pune pe rebelul Unghern şi de-a ajuta trupele Re- 
publicei Extremului Orient, trimit în Mongolia şi 
vestita cavalerie a lui Budeni. Aceasta cutropi în- 
treaga Mongolie Exterioară, ocupă Urga şi institui 
acolo un Guvern revoluționar mongol pe principii 
sovietice şi format din simpli figuranţi. 

Unghern fu prins, iar unii dintre şefii mongoli se 
refugiază în China şi cer din nou guvernului din Pe- 
king asistenţă armată şi scut împotriva bolşevicilor. 


* 


Baronul Unghern fu tradus în fața Tribunalului ro- 
şu din Novo-Nikolaevsk şi condamnat la moarte. In- 
trebat ce are de spus în apărarea sa, Unghern-Stern- 
berg răspunse: 

„Am pierdut partida şi regret. Dacă vă prindeam 
cu pe voi — vă spânzuram eu, aşa mă spânzurați voi 
pe mine. Nimic mai firesc. Foarte logic şi foarte 
simplu... 

* 


Aşa s'a înfipt bolşevismul în Mongolia ! 

CAPITOLUL XX. 


SEMENOV, KAPELEVȚII ȘI BOL- 
ŞEVICII. 


Lichidarea semenovţilor. Japonezii și ame- 
ricanii. Reorganizarea kapelevţilor, 
Semenov la Vladivostok. Bolșevicii 

atacă... Spre casă, 


Lichidarea semenovților. 


Semenov îşi organizase în timpul primei ocupa- 
țiuni bolşevice trupele în Mongolia şi de-aci a pur- 
ces spre Cita, capitala Transbaicaliei, pe care a o- 
cupat-o, lichidând cu timpul orice împotrivire în în- 
treaga Transbaicalie, adică dela Baical spre răsărit 
până în graniţa mandiuriană. El s'a considerat loco- 
tenent autorizat al Ţarului, acaparând comanda cor- 
pului de armată din Transbaicalia, al cincilea sibe- 
rian şi demnitatea de ataman al căzăcimei. 

Autoritatea lui s'a susţinut prin cea mai crudă te- 
roare şi prin sângeroase jafuri. Kolciak zadarnic a 

` încercat să-l supună. Semenov a refuzat să recunoas- 
că autoritatea Inaltului Regent până la căderea a- 

Banii Atamanului Semenov 

cestuia. In preajma tragediei lui Kolciak, Semenov 
îi recunoscu autoritatea, dându-și probabil seama, 
că va putea fi uşor răpus de bravii ostaşi siberieni, 
oțeliţi în luptele depe Volga, din Urali şi din Sibe- 
ria. 

Armata lui, formată din cei mai ticăloşi şi mai 
brutali soldaţi, condusă de generali cinici şi incapa- 
bili, prin sosirea armatei siberiene în Transbaicalia, 
care-şi zice încă armata lui Kapel, — kapelevții, — 
se reorganizează şi-i crescu mult, nu numai efectivul 
ci şi valoarea morală şi ostăşească. 

Totuşi neînțelegerile între diferiţii generali împie- 
dică buna organizare a armatei. Cei sosiți din Sibe- 
mia refuză adesea să accepte superioritatea de co- 
mandă a generalilor lui Semenov pe chestiuni de 
morală. Generalul Tumbair-Malinowski, reprezen- 
tantul diplomatic şi militar al atamanului în Harbin 
(Mandjuria) se spune că e un excroc. El a fost co- 
misar bolşevic în Moscova, unde în această calitate 
a jefuit casa bogatului prinţ Wezeamsky, fiind ne- 
voit să fugă în Turkestan, de unde s'a refugiat în 
Mongolia, trecând apoi la Semenov. Mulţi alţii au 
trecuturi cam idențice cu a lui Tumbair-Malinovski. 
Unii susţin că şi baronul Unghern-Sternberg, fost că- 
pitan în vechea armată imperială, are un trecut du- 
bios şi prea puţin onorabil. Generalul Woitzehovski, 
fostul comandant al armatei siberiene a părăsit pe 
Semenov tocmai pentru motivul că acesta a refuzat 
la cererea lui Woitzehovsky să ia comanda detaşa- 
mentului alb din Dauria, pe care o deţinea Unghern 
şi s'o treacă altui general. 

La fel generalul Anatolie Nicolaevici Pepeliaev, 
îratele ultimului preşedinte de consiliu a lui Kolciak, 
şei distins al trupelor siberiene, părăsi pe Semenov 
împreună cu generalul Wijnewski. 

După armistițiul japonez din lulie, cu republica 
de Verhne-Udinsk, Semenov căută o înţelegere cu 
guvernul socialist: din Vladivostok şi cu Verhne-U- 
dinskul, urmând tratative în acest scop. Un mare 
număr de ofiţeri şi chiar soldaţii îl părăsesc, consi- 
derând aceste tratative o trădare a armatelor mo- 
nârhiste şi trec în Mandijuria. 


* 


Generalul Lohvitzki, care comandase detaşamen- 
tul rusesc din Franţa şi un grup de armată siberiană 
părăsi şi el pe Semenov şi se stabili în Harbin. Aci 
încercă să organizeze trupe monarhiste sub autori- 
tatea generalului Vranghel, al cărui reprezentant se 
consideră a îi dar Vranghel, în Septembrie 1920, 
făcu să se ştie în Extremul Orient, că singur Seme- 
nov este şeful armatelor contra-bolşevice, ceia ce 
constitui o lovitură morală pentru toţi kapelevţii. 


* 


După armistițiul din Iulie, vechea armată a lui Se- 
menov se retrase şi ea, odată cu japonezii, spre gra- 
niţa Mandijuriei. In Cita râmase numai divizia de 
Ufa (Utimskaia) din armata siberiană, care începu re- 
tragerea prin Octombrie, în fața presiunii bolşevice. 
După tragica retragere prin Siberia, această divizie 
nici mavu timpul strict necesar să se odihnească şi 
să se refacă. 


In luptele de retragere spre graniţa Mandijuriei, 
pierderile vechilor semenovizi au fost mari în urma 
dezertărilor în massă la inamic, dar pierderea cea 
mai simțită pentru Ataman, au fost trei din cele mai 
bune trenuri blindate cu tot armamentul şi cu mu- 
nițiunea lor. 

In Decembrie kapelevţii traversează Mandiuria, 
depunând armele în mâinile autorităţilor chineze şi 
se concentrează în gara Grodekovo, la 30 km: spre 
răsărit de frontiera Mandiuriei şi la 300 km. spre 
vest de Vladivostok. 

Vechea armată a lui Semenov este aproape lichi- 
dată. Soldaţii s'au împrăștiat, iar un mare număr de 
ofiţeri au rămas prin Mandjuria în oraşele FHailar, 
Țiţikar şi Harbin. Cei mai credincioşi au urmat pe 
Ataman spre sud la Mukden, oraş situat pe linia fe- 
rată chineză de sud, unde se reorganizează în aştep- 
tarea hotărârilor Japoniei, dela care primeşte din 
nou arme şi bani. 


Japonezii şi americanii. 


Problema Extremului Orient rusesc s'a complicat 
prin concentrarea şi refacerea armatelor siberiene 
aci, acea gardă de eroi fanatici ai generalului Kapel, 
mort aşa de tragic între români. 

Kapelevţii sunt supralicitaţi azi şi de japonezi şi 
de americani, dar ei rămân reprezentanții intransi- 
genţi ai patriotismului rusesc. 


* 


Două puteri caută să acapareze hegemonia politi- 
că în Extremul Orient rusesc: Japonia ş» Statele U- 
nite. 

Japonezii susţin pe Semenov, iar americanii co- 
chetează din când în când cu reprezentanţii Statelor 
Majore bolşevice. Se pare că soarta Extremului Q- 
rient rusesc va depinde în bună parte de acțiunea ce 
vor desfăşura japonezii şi americânii. Fanatismul ru- 
sesc nu va ceda însă decât în faţa unei înţelegeri în- 
tre: cele două state ce-şi dispută aci influenţa poli- 

iică şi dacă această înţelegere nu se va putea face, 
bolşevicii vor deveni cu vremea singurii stăpâni pe 
întreaga moştenire a ţarismului. 

Un dureros incident americano-ijaponez, întâmplat 
în lanuarie, 1921, provoacă o mulţime de versiuni re- 
feritoare la un eventual răsboiu americano-ijaponez 
pentru stăpânirea Extremului Orient. Anume locote- 
nentul Langdone, inginer-mecanic al crucişătorului 
Albani, U. S. A. ce staţionează în portul Vladivosto- 
kului, în 8 lanuarie, dimineaţa pe la orele 4, deci 
pe întuneric încă, întorcându-se din oraș la vapor, 
a fost grav rănit de-o santinelă japoneză, nu de- 
parte de vasul japonez de răsboiu Mikasa. Rana a 
îost mortală. Locotenentul Langdone, muribund, a 
relatat accidentul camarazilor depe vapor, dar nu 
s'a comunicat nimic străinilor. 

Informaţiunile arată că ofiţerul a fost oprit de san- 
tinela japoneză, că el ar îi răspuns: ofițer american 
şi totuşi santinela a tras... 

Locotenentul era un om modest; frecventa socie- 
tatea rusească şi chiar se logodise cu o rusoaică 
care, auzind de moartea logodnicului, s'a sinucis. 

Patru instituţiuni cercetează accidentul: Consula- 
tul american şi Comandamentul Crucișătorului Al- 
bani, Comandamentul japonez : şi Miliția rusească. 
Miliția rusească a fost însă respinsă, atât de japo- 
nezi cât Şi de americani şi nimeni nu i-a dat vreo de- 
poziţie. Dim cunoştinţă proprie, miliția rusească n'a 
putut afla nimic, deoarece miliţionerul în raionul că- 
ruia s'a întâmplat accidentui se îmbătase şi părăsise 
postul. 

Prohodul s'a oficiat pe mal lângă vapor în faţa re- 
prezentanţilor tuturor autorităţilor din Vladivostok; 
Japonia a fost reprezentată prin comandantul su- 
prem al armatei expediţionare, generalul Oii, prin 
şeful lui de Stat Major, generalul Takaianaghi, prin 

comandantul garnizoanei colonelul Gomi şi prin mulţi 
ofițeri din armata de uscat şi din flotă. In ţinuta a- 
mericanilor nu s'a observat nimic îndreptat împotri- 
va japonezilor. 

După prohod sicriul a fost transportat pe crucişă- 
tor în sunetul bubuiturilor de tun şi între publicul 
care asistase la serviciul divin şi între sicriu s'a ri- 
dicat brusc drapelul Statelor Unite care a acoperit 
mortul simbolizând probabil pământul american, as- 
tupând groapa nenorocitului ofiţer. Această simboli- 
că înmormântare a stârnit discuţii şi comentarii di- 
ferite. 

Se pare că accidentul nu va avea urmări politice. 
Japonezii prin impresionanta lor prezenţă la înmor- 
mântare au înţeles probabil să-şi ceară scuze. Cei cari 
am asistat la prohod ne-am dat seama că clipele a- 
celea au constituit o înfrângere morală pentru japo- 
nezi, — aproape o umilinţă. Se vorbeşte totuși stă- 
ruitor de eventualitatea răsboiului în Orient şi pe 
malurile Oceanului Pacific, între Statele Unite şi Ja- 
ponia pentru acapararea pieţii siberiene. Acapararea 
Siberiei este o chestiune greu de rezolvit pe cale pa- 
cinică. Ambele ţări pregătesc opinia publică siberi- 
ană în vederea acestui răsboiu. Japonezii caută baze 
de alimentaţie şi relaţii prieteneşti şi cred că aces- 
tea se pot realiza mai bine prin acapararea econo- 
mică și financiară a Orientului asiatic. 

America propagă socialismul în Corea, în Mand- 
juria şi în Siberia Orientală prin Societatea Tineri- 
lor Creştini (Y. M. C. A.) şi prin evreii cetăţeni ruşi, 
emigraţi altădată în Statele Unite. 

Japonia are însă o seamă de importante probleme 
de rezolvit, înainte de a se angaja într'un răsboiu 
cu Statele Unite, ca bunăoară problema Coreii, un- 
de nu se poate încă vorbi de linişte şi de ordine de- 
săvârșită ; — problema crizei industriale internă, 

pentru care debuşeul siberian ar îi salvator şi pro- 
blema complectării și înzestrării puterii armate du- 
pă cuceririle tehnicei moderne. Ocuparea Extremu- 
lui Orient rusesc cu o armată împânzită peste un 


Femei japoneze în Vladivostok. 


teritoriu de milioane de km. pătraţi, constitue de a- 
semenea o mare problemă pentru Japonia în caz de 
răsboiu. Apoi răsboiul ar aduce puţină linişte Japo- 
niei, fiind nevoită să transporte multe trupe depe 

continent în ţară, ceiace n'ar fi de natură să asigure 
liniștea în Coreia, în Mandiuria şi "m Siberia. 

Comparând puterile presupuşilor adversari, ti- 
nând seamă de eroismul armatei iaponeze, de mun- 
ca organizată şi bine condusă a Statuiui Major ja- 
ponez, se poate afirma că primele succese vor fi ale 
japonezilor. Orice tărăgănare în desvoltarea eveni- 
mentelor ar putea aduce însă pentru Japonia o ca- 
tastrofă, 

Pe mare de ascinenea, primele angajamente vor 
avea rezultat bun pentru japonezi, deoarece marina- 
rii sunt bine instruiți. Cum flota japoneză nu va pu- 
tea suporta urmăriri prea lungi pentru exploatarea 
unei victorii, posibilitatea periclitării coastelor ame- 
ricane este puţin probabilă. 

Cele mai bune vase de răsboi japoneze cari trans- 
portau pe principele moştenitor în Anglia au suferit 
avarii în apropiere de Canalul Suez, din cauza caza- 
nelor prea puțin rezistente. Principele a fost nevoit 
să-și continue călătoria pe un vas de răsboiu engle- 
zesc. 


Pe de altă parte fanaiismul rusesc ar face pe albi 
şi pe roşii, — pe cei din extrema dreaptă şi pe cei 
din extrema stângă, — să-și: dea mâna şi să apere 
vechile hotare extrem orientale ale Rusiei. 


In această situațiune se mai produse un fapt sem- 
nificativ în sânul Comandamentului Japonez. Gene- 
ralul Oii, comandantul suprem al trupelor expediţi- 
onare este trecut în consiliul de răsboi de pe lângă 
Împăratul Japoniei, iar în locul lui e numit generalul 
Tacibanu, fost mai demult guvernator al provinciei 
Cvan-Tun. Noul comandant este un şef energic şi 
politician cu vederi imperialiste de expansiune ja- 
poneză în orientul rusesc. Venirea lui aci ar putea 
insemna Chiar lichidarea tuturor formațiunilor ru- 

seşti din Siberia Orientală şi definitiva aşezare a 
japonezilor. 

Dar se poate ca schimbarea comandantului să fie 
un gest de simplă pipăire a sentimentelor diferitelor 
organizaţiuni ruseşti. 


Reorganizarea kapelevţilor. 


Primii cari reacţionează sunt kapelevţii. Ei or- 
ganizează la sfârşitul lui Ianuarie 1921 în Vladivos- 
tok, o săptămână a kapelevților. 

Organizarea are ca prim scop de-a sonda intere- 
sul opiniei publice pentru acţiunile îndreptate îm- 
potriva bolşevicilor şi pentru a vedea dacă nu s'ar 
putea concentra partidele antibolşevice într'o coa- 
liţie naţională. i 

Pe de altă parte organizatorii ţin să rezulte şi o 
demonstraţie naţională, ca japonezii să înțeleagă că 
venirea generalului Tacibana în fruntea armatei ex- 
pediţionare din Siberia nu însemnează încă, ocupa- 
rea Extremului Orient rusesc. 


* 


Kapelevţii sunt concentrați în întregime în staţia 
Grodekowo. 

Insufleţiţi de rezultatul strălucit şi de entuzias- 
mul populaţiei pentru săptămâna kapelevţilor, puţi- 
nele trupe reprezentând falanga de eroi siberieni, 
se reorganizează din nou sub comanda generalului 
Molcianov, fostul comandant al Diviziei ljewski. E- 
fectivul trupelor se compune de altiel numai din res- 
tul celor două divizii ljewski şi Wotkinsk şi-a Corpu- 
lui de armată de Ufa. 

Pe de altă parte Semenov e susţinut acum în mod 
public de japonezi şi recunoscut ca singur coman- 
dant al trupelor ruseşti antibolşevice din Siberia O- 
rientală. Unii generali ar dori să lucreze din nou cu 
Atamanul, dar kapelevţii refuză deocamdată supu- 
nerea. Ei ar dori să acţioneze împotriva bolşevicilor 
independenţi de Semenov, pe care nu-l pot suferi. 
Colonelul von Wach, comandantul vestitei divizii 
Wotkinsk părăseşte comanda diviziei arătând gene- 
ralului Weribitzki, comandantul Corpului 3 de ar- 
mată din Extremul Orient, care şi el părăsise odini- 
oară pe Semenov, prin raportul confidenţial din 9 
Februarie 1921, că: 


„In 22 Noembrie, anul trecut, armata din Extremul 
Orient, înşelată de Atamanul Semenov şi trădată de 
japonezi în Transbaikălia, a trebuit să rupă lanţul 
inamicului cu sforţări eroice, intrând cu mari pier- 
deri în teritoriul Republicei Chineze şi a fost nevoită 
să depună armele. 

Incă din Transbaikalia am raportat necontenit Ex- 
celenţei Voastre că numele Atamanului Semenov este 
mai mult decât urgisit. Toţi locuitorii Transbaikaliei, 
cari iubeau armata Extremului Orient, s'au întors 
împotriva ei, ca armată a lui Semenov. Excelenţa 
Voastră aţi promis în Mandjuria că armata nu va fi 
subordonată lui Semenov şi că acesta a părăsit arena 
politică. Acest fapt. l-am comunicat şi eu trupelor în- 
credinţate mie. Dar acum din nou se dau ordine din 
partea lui Semenov pentru formarea unei noui ar- 
mate de luptă împotriva bolşevicilor. Trupele cari au 
declarat credinţă Atamanului Semenov au primit sol- 
dă, îmbrăcăminte, etc. In acest fel Statul Major de 
aventurieri, în frunte cu Atamanul Semenov, folo- 
sindu-se de situaţiunea disperată a trupelor eroice 
din Extremul Orient, vrea să le silească să se înro- 
leze în rândurile armatei ce se formează. 


„Supunându-mă Comandamentului armatei din Ex- 
tremul Orient, când în Transbaikalia stăpânea Se- 
menov, m'am mărginit la rapoarte verbale către Ex- 

celenţa Voastră despre imposibilitatea de-a servi im- 
preună cu Atamanul Semenov, fără să iau măsuri, 
ca să nu pun armata pe drumul revoltei în perioada 
grea de luptă, dar acum nu-mi pot închipui serviciul 
impreună cu Semenov şi nu mai pot comandă tru- 
pele de Votkinsk, cari, revoltându-se împotriva bol- 
şevicilor în 17 August 1918, au ridicat armele pentru 
drepturile poporului rusesc, pentru puterea Consitu- 
antei şi aproape trei ani nu s'au lepădat de idealul 
lor, în ciuda tuturor neajunsurilor şi suferințelor din 
vremea războiului civil şi-a marşului de ghiaţă prin 
Siberia. Oi1icât îmi este de greu să mă despart de 
trupele cu cari am făcut toată campania, dela ma- 
lurile Kamei până la malurile Oceanului Pacific, de 
trupele cari se încred în mine, totuşi nu pot lucră în 
contra conştiinţei mele şi în contra convingerii mele 
şi nu pot servi în noua armată sub ordinele Atama- 
nului Semenov, înconjurat de nişte generali crimi- 
nali, cari au vândut patria japonezilor“. 


* 


Raportul colonelului von Wach nu este unic. In 
felul acesta judecă toți şefii destoinici şi cinstiți ai 
fostei armate siberiene, afară de unii ticăloşi şi ci- 
nici, cari își vând comanda altora. 

In modul acesta kapelevţii rămân independenți de . 
noua armată a lui Semenov şi înţeleg să lupte înpo- 
triva nu numai a bolşevicilor, dar a oricui ar în- 
drăzni să ştirbească integritatea teritorială a vechii 
Rusii. Oamenii aceştia nu înţeleg să se vândă sub 
nici o formă. In acest punct programatic se identi- 
îică cu bolșevicii, a căror mare massă e stăpânită 
de un adevărat şovinism rusesc. 


* 


Kapelevţii primesc o seamă de lovituri morale : În 
ținutul de nord al Amurului împotrivirea lui Kalmâ- 
kow a fost înfrântă de partizanii roşii; atamanul în- 


264 


www.dacoromanica.ro 


cercuit de forțe bolşevice superioare, fără a avea o 
bază pentru alimentare și refacere a fost nevoit să 
se retragă spre sud în Mandiuria, unde a fost omo- 
rât de bandele hunhuzilor <hinezi. 

Mai la nord, în Semirecie, pe râul Ili, a fost'ucis 
şi Atamanul Dutov, vestitul cazac de Orenburg. De- 
alungul văii râului Ili locuesc cazaci și tarancinţi, 
popor de rasă şi limbă turco-altaică, cari s'au răs- 
culat împotriva sovietelor şi-au chemat în ajutor pe 
Atamanul Dutov şi pe generalul Anenkov să-i orga- 
nizeze. Dutov a fost ucis de un bolşevic trimis în 
mod special acolo. 


Partizanii roşii influenţaţi de mici isbânde, bine 
înarmaţi acum de stăpânirea bolşevică a Siberiei, 
bine hrăniţi și entuziasmați prin libertatea jafului, a- 
tacă pe ici — pe colo pe kapelevţi. 

Guvernul socialist din Vladivostok, format din 
bolșevici camuflaţi, sprijină când poate mişcarea 
partizanilor, dar kapelevţii înţeleg să curețe Vladi- 
vostokul... 

Ei se reorganizează din răsputeri şi sunt hotărâți 
să limpezească situaţia din Extremul Orient în sen- 
sul vederilor lor. 


* 


Guvernul] socialist a lui . Medvedev, format după 
lichidarea stăpânirei lui Rozanov în Vladivostok, a 
fost răsturnat în 26 Mai 1921 printr'o lovitură a ka- 
pelevților şi înlocuit cu un guvern democrat sub 
preşidenţia unui oarecare Merkulov. 

Guvernul primise informaţiuni precise că armata 
kapelevţilor înaintează spre Vladivostok, unde era 
aşteptată în noaptea de 25/26 Mai. Miliția şi toate 
forțele armate de care dispune guvernul şi lucrătorii 

înarmaţi sunt concentrați în timpul nopţii în clădi- 
rile mai rezistente ale oraşului. 


In urma unui control nocturn au fost arestaţi în 
Vladivostok 19 ofiţeri. Dimineaţa când sunt conduşi 
la închisoare arestaţii refuză să se supună, iar tre- 
cătorii de pe stradă le iau apărarea în contra mili- 
tiei. Intrun moment de gâlceavă, un ofiţer desfăşoa- 
ră steagul naţional rusesc în faţa publicului adunat 
şi printr'o cuvântare invită lumea la revoltă. Sa ivit 
apoi un automobil cu patru soldaţi şi un ofiţer înar- 
mat, cari înaintară, fără. nici o piedică, spre Statul 
Major bolșevic, arestând pe cei adunaţi acolo. In 
timp de 20 de minute revoluționarii albi pun stăpâni- 
re pe centrul oraşului şi pe peninsula Egerşeld, cui- 
bul bolşevicilor. Ocupaţia a reuşit din cauză că gu- 
vernul Medvedev, văzând că noaptea a trecut lini- 
ştită, credea că albii nu vor cuteza să atace în cursul 
zilei. 

In 27 Mai, noul guvern convoacă parlamentul o- 
răşenesc (Gorodskaia Duma) şi Parlamentul Regi- 
onal cari l-au recunoscut. Asemenea recunosc noul 
guvern, în afară de kapelevţi şi armata lui Semehov 
şi organizaţiunile căzăceşti din ținutul Ussurisk. 


* 


Japonezii au fost informaţi de mişcarea ce se pre- 
gătea. Aceasta a fost chiar îmbărbătată de ei cu sco- 
pul de a le servi de prilej pentru rămânerea lor şi 
pe mai departe în Primotria, pentru susținerea or- 
dinei. 

După ivirea revoluţionarilor albi, patrule şi auto- 
mobile blindate japoneze au cutreerat oraşul. Te- 
mându-se de succesele prea mari ale albilor, japo- 
nezii au început să-i dezarmeze. Au dezarmat apoi 
şi pe roşii. In taină din nou i-au înarmat şi pe unii şi 

pe alţii. In acest mod situaţiunea albilor devenise 
critică. Corpul consular a protestat, — cu excepţia 
consulului american, englez şi polonez. Japonezii au 
fost nevoiţi astfel să dezarmeze pe roşii; au admis 
însă fosta miliţie pentru păstrarea ordinei. In dimi- 
neaţa zilei de 27 Mai, aceasta a fost înlăturată de 
kapelevţi, pe motiv că în cursul nopţii s'au comis 
jafuri. Astfel în ziua de 27 Mai, seara, noul guvern 
a devenit stăpânul situației şi crede că pericolul lup- 
tei a trecut deşi partizanii lui nu sunt toţi înarmați. 
Conducătorii bolşevici au reuşit să scape, ascunzân- 
du-se, după unele versiuni, pe vaporul american de 
răsboiu Helena, care înlocuise vasul Albani. 


Guvernul lucrează de acord cu Parlamentul şi cu 
Duma oraşului. 

Partea grea este însă criza financiară şi dificila 
situaţiune economică. Guvernul este decis să facă 
concesiuni comerciale şi industriale americanilor şi 
numai în caz extrem japonezilor. Un împrumut ame- 
rican ar aduce cu sine şi slăbirea supremaţiei japo- 
neze în Siberia Orientală. Americanii oferiseră încă 
în Ianuarie 1921 bani capelevţilor. Ei ar dori să aibă 
concesiuni în regiunea auriîeră a râului Lena. 


Dacă încheierea împrumutului extern nu reuşeşte, 
singura soluţie este vânzarea depozitelor de mate- 
riale din portul Vladivostocului şi restul de explozi- 
bile din magazinele cetăţii. 


Semenov la Vladivostok. 
Semenov vine la Vladivostok. Atamanul este urât 
atât de guvern cât şi de populaţie, care îl consideră 
bandit. Guvernul, sprijinit de kapeleviţi, roagă pe 

Ataman să nu vină la Vladivostok; prezenţa lui ar 
putea complica situaţia, pentru moment limpezită, 
iar Corpul Consular este de părere că trebue dat 
timp guvernului să-şi arate destoinicia. 


* 


Atamanul Semenov sosi în 2 Junie pe un vapor 
iaponez. Corpul Consular, protejând guvernul Mer- 
kulov, protestează în contra atamanului. „Având în 
vedere urmările grele, — spun Consulii în procesul 
verbal a şedinţei din ziua sosirii Atamanului, — pe 
cari le atrage sosirea Atarmanului Semenov, precum 
și 9 posibilă periclitare a vieții oamenilor şi averilor 
particulare a populației oraşului, — inlre cari şi su- 
puşi străini, Corpul Consular aduce la cunoştinţa tu- 
turor celor interesați, că până când poporului rus nu 
i-se va da posibilitatea de a-şi exprima voința sa re- 
feritoare la administrarea Provinciei Maritime, Ata- 
manul Semenov trebue silit să renunțe la planul de- 
barcării şi trupele sale din Vladivostok şi ucelea cari 
eventual vor mai sosi, să fie dezarmate“. 


Atamauul a debarcat totuşi... 

Statul său major este la Grodekovo, unde staţio- 
nau altădată kapelevţii. Trupele atamanului sunt mai 
numeroase şi mai bine plătite. Trupele lui Kapel (ale 
guvernului) sunt însă mai de valoare, în special di- 
viziile Ijewski şi Wotkinsk. 


* 


Unii oameni politici sunt de părere că unirea din- 
tre Ataman şi Kkapelevţi ar fi necesară cauzei ruseşti 

şi că orice neînțelegere între dânşii ar ruina ambele 
tabere. Se afirmă, în legătură cu aceste idei de soli- 
daritate, că Semenov ar îi declarat că nu intenţio- 
nează să ia asupra sa guvernarea Primoriei 1) şi că 
doreşte să rămână numai comandant al trupelor sale. 
El ar îi cerut să i-se dea un sector de luptă contra 
bolşevicilor, alături de trupele guvernului, iar oame- 
lor politici cari l-au văzut, ar fi declarat că n'a venit 
la Vladivostok din îndemnul japonezilor ci numai din 
dorinţa unei înţelegeri. 

Semenov nu este însă omul acţiunilor limpezi şi al 
înţelegerii sincere, — spun kapelevţii. 


Tratativele dintre Ataman şi Guvern mau avut 
nici un rezultat. Semenov a plecat la Grodekovo, se 
zice, cu intenţia de-a relua lupta contia armatei Re- 
publicii Extremului Orient, care a atacat avanpos- 
turile albe dela Spaskoe. 


La Vladivostok, în lunie, Guvernul dizolvă Dieta 
provincială şi în alegerile pentru noua adunare s'au 
exprimat aproape 20.000 voturi. Guvernul a luat 
10.000 de voturi. A votat însă şi armata. Fste cert 
că satele unde propaganda şi teroarea partizanilor 
bolşevici se resimte, n'au votat liber. Totuşi rezulta- 
tul general nu este un semn bun pentru Guvern, de 
carece 6000 voturi primite de lista guvernamentală 
sunt date de armata proprie. 

Pe de altă parte se ştie precis ca Semenov e su~- 
părat. El doreşte să ocupe Primoria. Atamanul caută 


1)- Provincia maritimă. 

pretext şi după câtăva vreme de gândire găsi unul... 
Bandele chineze de hunhuzi au pătruns ici-colo în 
ținutul maritim. Semenov se înţelese cu un şef de 
bandă ca acesta să jefuiască oraşul Nikolsk-Ussurisk, 
la 200 kilometri de Vladivostok şi la 90 kilometri de 
Grodekovo,.pe calea ferată, să asasineze pe coman- 
danţii trupelor guvernamentale, iar el, Semenov, să 
salveze oraşul de bandiți, ocupându-l. Nimeni nu s'ar 
putea opune unei opere atât de umanitară.... 

In acest scop atamanul şi-a chemat trupele dela 
Vladivostok la Grodekovo, ordonându-le să sosească 
la Nikolsk în momentul oportun. 

Dar planul atamanului a eşuat. Înțelegerea cu hun- 
huzii a fost descoperită. Şeful hunhuzilor a fost ucis, 
iar trupele lui Semenov sunt dezarmate de kapelevţi, 
înainte de-a sosi la Nikolsk-Ussurisk. 


Bolșevicii atacă... 


Armata lui Semenov este concentrată în întregime 
la Grodekovo. El speră că Guvernul din Vladivostok 
îi va cere ajutorul pentru menţinerea liniştei în Pri- 
moria, deoarece mai la nord, în ţinutul Amurului, 
s'a concentrat un mare detaşament bolşevic, numă- 
rând până la 140.000 de baionete, iar japonezii nu 
admit ca trupele guvernamentale să fie înarmate. Nu- 
mai miliția poâte purtà arme. 

Pe de altă parte muncitorii din Vladivostok, orga- 
nizaţi în Societatea Profesională, ameninţă Guver- 
nul cu greva generală, pentru a-l provocă la repre- 
salii. Represaliile ar favoriză agitaţiunile partizanilor 
roşii. 

În ținutul de Amur isbucnesc răscoale ţărăneşii 
fără nici un plan. Probabil sunt rezultatul rechizi- 

țiilor bolşevice şi concentrărilor ordonate de şefii 
partizanilor roşii. 


* 

La sfârşitul lui Iulie, muncitorimea din Vladivostok 
declară greva generală. Toţi aceşti grevişti fac parte 
din organizaţiunile partizanilor roșii. Nici hamalii nu 
mai ies în port. In locul lor lucrează societatea To- 
vărăşia Ofiţerilor şi Chinezii. 


* 


Partizanii roşii s'au ciocnit în unele locuri cu tru- 
pele japoneze. Garnizoana japoneză din Spask a fost 
atacată de forţe bolşevice binc înarmate, iar în preai- 
ma Vladivostokului s'au format cete roşii de câte 
50-60 persoane. 

O seamă de trenuri militare au fost atacate, pro- 
ducând deraieri, victime omeneşti și mari pagube 
materiale. Japonezii suferă mult pe urma acestor 
crime. 

Serisev, comandantul detaşamentelor de partizani 
din ţinutul de nord al Amurului, la un miting în Bla- 
povescensk, a declarat că armata a 5-a sovietică 
este aşteptată să sosească acolo, în vederea atacului 
general asupra Vladivostokului și Primoriei. 


* 


In ţinutul rusesc de răsărit, peste care guvernul 
din Vladivostok ar dori să-şi întindă autoritatea, func- 
ţionează acum, în August 1921, patru organizaţiuni 
duşmănoase : 

Guvernul din Vladivostok, susţinut de kapelevţi; 

Oraşul Anciun, cu garnizoană de nuanţă bolşe- 
vică j 

Sucian şi Suian, cu parlamente proprii ; 

Grodekovo, cu armata lui Semenov. 

Partizanii roşii, cari strâng aceste organizațiuni 
într'un semicerc, cu un capăt răzimat pe Marea de 
Bering, iar cu capătul sudic pe graniţa chineză, aju- 
taţi de armata regulată sovietică, sunt strâns uniţi 
în jurul țintei finale: Dictatura proletară. 


x 


Către sfârşitul lui August, greva lucrătorilor dir 
Vladivostok încetează, dar începe seria atentatelor 
teroriste: explodează bombe, deraiază trenuri, se în- 
venineaza apa de băut.... Bolşevicii se pregătesc de 
luptă în regiunile Skotova şi Pogranicinaia, la vest 
de Grodekovo şi agitatorii lor protestează împotriva 
ocupaţiunei japoneze, pe care, în afară de Semenov, 
nimeni n'o doreşte. Acest patriotism rusesc, profesat 
de bolşevici, place şi celor din extrema dreaptă. 


Japonezii iau măsuri de apărare.... 

Bolșevicii strâng cercul... 

Noi ne facem bagajele. Rostul Misiunei române în 
Siberia Orientală s'a terminat... Părăsim Vladivos- 
tokul şi predăm agendele evacuarii eventualilor pri- 
zonieri de război, ataşatului militar român din Tc- 
kyo, Colonelului Argeşianu. 


* 


Dacă americanii şi japonezii nu se vor înţelege, 
împărțind în mod amiabil regiunile de influenţă poli- 
tică a celor două puteri în Extremul Orient rusesc, 
pentru ca Japonia să aibă mână liberă, presiunea fa- 
uatismului roşu va mătură ofice împotrivire albă din 
Orient. 

Diferitele organizaţiuni militare ruse antibolșevice 
se vor împrăștia cu siguranţă în Mandiuria' sau vor 
intră în serviciul atâtor generali chinezi, cari plătesc 
bine şi au nevoie de ofiţeri şi soldaţi destoinici. 

Flamura roşie a dictaturei proletare se va întinde 
nestânjenită peste întreaga moştenire teritorială a 
ţarismului. In aparenţă o simplă schimbare de ma- 
caz... In realitate două lumi fundamental opuse una 


Femei şi copii de pescari Coreeni. 


alteia. Altă concepţiune de viaţă socială, care schimbă 
nu numai faţa celei mai întinse împărații depe supra- 
faţa pământului, dar zguduie viața sociala pe întreg 
globul pământesc... 


Spre Casă, 


Suntem gata de drum... 
La debarcaderul de persoane îşi aşteaptă plecarea 


Vol. It. — E, Bufnea 
o fne + 213 18 

vaporaşul japonez „Hozan-Maru', să transporte că- 
lători şi mărfuri la Tsuruga, port pe coasta vestică 
a Japoniei, afectat în special legăturilor cu Rusia. 

Ici-colo ancorează câte o sărăcăcioasă barcă de 
pescari chinezi sau coreeni. 


+ 


„Apa albăstrie nu trădează existenţa nici unci vie- 
tăţi. Adesea însă adevărate cârduri de meduze îşi 
răsiață toaletele de diferite culori pe suprafaţa „Cor- 
nului de Aur“ şi câte un rac uriaş, rătăcit, se retrage 
în grabă în fundul mării. 

Peştii, mai urmăriţi de mrejele chinezilor sau ale 
coreenilor, nu iubesc marginea apei. 


În larg, valurile tremură sub adierea unui vâni 
molatic dinspre sud, iar înapoi, pe crestele munţilor 
Sihota Alin, se odihneşte ceața, ca nişte grămezi u- 
riaşe de vată. 

Zarea ne-a închis orizontul întrun uriaș cerc de 
apă. Limitele lui cresc şi se reduc cu o năprasnică 
iuțeală înainte sau înapoi, oridecâte ori în răstimpuri 
regulate talazurile ridică bordurile vaporului sau le 
dau răgaz să se scufunde, cu: vuet surd, în valurile 
mânioase. 

Inainte apa se despică în valuri îndărătnice, spu- 
megând în laturile vaporului, iar înapoi vasul taie o 
brazdă adâncă printre miile de unde alburii ce se 
rostogolesc jucăuşe, în direcţiuni opuse şi se pierd 
în oglinda mării numai departe înapoi pe orizont... 


k 
* ui 


Eşiţi din vârtejul urii şi-al nebuniei, — suntem în 
drum spre casă, Alături de noi s'agită încă vâltoarea 

socială, în care tirani, înebuniţi de ură, asmuţesc 
oamenii, transformați în bande asasine, — în albi şi'n 
roşii, — să-şi sugrume prietenii şi fraţii, în numele 
altor idealuri de viaţă. 


* 


Cine a trăit în mijlocul unui asemenea vârtej de 
patimi sociale, nu-l poate dori nici odată Patriei și 
Neamului său. 

